Split (3)

train · 79.3k rows

text stringlengths 31 26.1k	summary stringlengths 11 1.19k
លោក ម៊ី សុភា មេបញ្ជាការកងបោសសម្អាតគ្រាប់យុទ្ធភណ្ឌមិនទាន់ផ្ទុះនៅក្រោមទឹក នៃមជ្ឈមណ្ឌលកម្ចាត់មីនកម្ពុជា ប្រាប់សារព័ត៌មានថ្មីៗតាមទូរសព្ទ នៅថ្ងៃទី៥ ខែមេសា ឆ្នាំ២០២១ថា ក្នុងរយៈពេល៧ខែ អាជ្ញាធរបានរុករកឃើញគ្រាប់យុទ្ធភណ្ឌជាង១៦តោន នៅក្នុងទន្លេ ហើយភាគច្រើនជាប្រភេទគ្រាប់កាំភ្លើងស្វ័យប្រវត្តិ១២,៧មីលីម៉ែត្រ ដែលបន្សល់ទុកតាំងពីសម័យសង្គ្រាម។ លោក បន្តថា អាជ្ញាធរ ក៏បានរកឃើញគ្រោងឆ្អឹងមនុស្សចំនួន៦នាក់ដែរ។ បើតាមលោក ម៊ី សុភា ក្នុងចំណោមគ្រឿងយុទ្ធភណ្ឌទាំងអស់ គឺអាជ្ញាធរមីនបានប្រមូលយកគ្រឿងយុទ្ធភណ្ឌចំនួនជាង១តោនដែលពុកផុយ និងច្រែះ សម្រាប់កម្ទេចចោល ហើយគ្រឿងយុទ្ធភណ្ឌដែលសេសសល់គឺអាជ្ញាធរនឹងដោះបន្សាបដើម្បីរក្សាទុកក្នុងសារមន្ទីរ។ រូបភាពពីហ្វេសប៊ុកមជ្ឃមណ្ឌលជាតិរក្សាសន្តិភាព លោក មានប្រសាសន៍ថា៖«យុទ្ធភណ្ឌទាំងអស់នោះ វាត្រាំទឹកយូរ ខ្លះទៅវានៅរៀងល្អ យើងរក្សាទុកសម្រាប់ដោះបន្សាបឲ្យអស់ប្រសិទ្ធភាពទៅ យើងយកទៅរក្សាទុកនៅសារមន្ទីរ ហើយយុទ្ធភណ្ឌផ្សេងៗទៀត វាចាស់ខ្លាំងពេក បើយើងយកទៅដោះបន្សាបទៅ វាអាចមានបញ្ហា»។ លោក និយាយទៀតថា កិច្ចប្រតិបតិ្តការកម្ទេចគ្រាប់យុទ្ធភណ្ឌនេះនឹងបញ្ចប់នៅសប្តាហ៍នេះ។ លោក បន្ថែមថា គ្រឿងយុទ្ធភណ្ឌដែលកម្ទេចចោលនោះ គឺភាគច្រើន ជាគ្រាប់ផ្លោង និងអាវុធធន់តូច។ លោក ឡើកឡើងថា អាជ្ញាធរមីន បានប្រតិបត្តិការរុករក និងប្រមូលគ្រឿងយុទ្ធភណ្ឌក្នុងបាតទន្លេមេគង្គ តាំងពីចុងខែតុលា ឆ្នាំ២០២០មក៕ រូបភាពពីហ្វេសប៊ុកមជ្ឃមណ្ឌលជាតិរក្សាសន្តិភាព	ភ្នំពេញ៖ អាជ្ញាធរមីន កំពុងប្រតិបត្តិការកម្ទេចគ្រាប់យុទ្ធភណ្ឌជាង១តោន ដែលបានរកឃើញនៅក្នុងទន្លេមេគង្គ ក្នុងស្រុកស្រីសន្ធរ ខេត្តកំពង់ចាម។
តាមការបញ្ជាក់របស់ លោក ហ៊ុន សារ៉ាត់ អនុប្រធានអគ្គនាយកដ្ឋានសុខភាពសត្វ និងផលិតកម្មសត្វ កាលពីថ្ងៃទី ២៧ ខែឧសភា ក្រុមការងារអន្តរាគមន៍បង្ក្រាបបទល្មើសចលនាសត្វ នៃអគ្គនាយកដ្ឋានសុខភាពសត្វ និងផលិតកម្មសត្វ សហការជាមួយការិយាល័យផលិតកម្ម និងបសុព្យាបាលខេត្តបន្ទាយមានជ័យ ឃាត់បានសាច់មាន់ និងប្រហិតចម្រុះចំនួន ៣១១០គីឡូក្រាម ពីទីតាំងនាំចូល និងចែកចាយផលិតផលសត្វមួយកន្លែង នៅភូមិប៉ាលិលេយ្យ សង្កាត់អូរជ្រៅ ក្រុងប៉ោយប៉ែត ខេត្តបន្ទាយមានជ័យ។ ករណីនេះ គឺជាការនាំចូលគ្មានច្បាប់អនុញ្ញាតពីប្រទេសថៃ។ បន្ទាប់ពីបង្រ្កាបបាន មន្រ្តីជំនាញ បានពិនិត្យឃើញថា សាច់សត្វមាន់ និងប្រហិតទាំងនេះ រក្សាទុកមិនបានត្រឹមត្រូវ តាមលក្ខណៈបច្ចេកទេស។ ក្រុមការងារ បានរឹបអូសយកផលិតផលទាំងអស់នោះទៅដុតកម្ទេចចោលទៅតាមវិធានបសុពេទ្យ។ ដោយឡែក នៅថ្ងៃទី២៨ ខែឧសភា ក្រុមមន្រ្តីជំនាញដដែល ឃាត់បានរថយន្តចំនួន ២គ្រឿង ដោយរថយន្តទី១ ម៉ាក SANGYONG ISTANA ពាក់ស្លាកលេខកំពង់ចាម ២A០១៨០ ដឹកប្រហិតចម្រុះ និងសាច់សត្វមាន់ចំនួន ៦៩២៦គីឡូក្រាម មកពីថៃ តាមច្រកអូរបីជាន់ ស្រុកអូរជ្រៅ ខេត្តបន្ទាយមានជ័យ ដោយគ្មានលិខិតអនុញ្ញាត។ រថយន្តទី២ ម៉ាក HYUNDAI ពាក់ស្លាកលេខភ្នំពេញ ៣A៩៨៨៩ ជាប្រភេទរថយន្តដឹកអ្នកដំណើរ ៤២កៅអី បានដឹកស៊ុតមាន់ចំនួន ៣៦០០០គ្រាប់ និងសាច់សត្វជ្រូកបង្កកចំនួន ៥៣០គីឡូក្រាម មកពីវៀតណាម ដោយគ្មានលិខិតអនុញ្ញាតអ្វីឡើយ។ រថយន្តមួយគ្រឿងនេះ ត្រូវបានមន្ត្រីជំនាញឃាត់ នៅភូមិបត់ត្រង់ ឃុំបត់ត្រង់ ស្រុកមង្គលបូរី ខេត្តបន្ទាយមានជ័យ។ បទល្មើសទាំងពីរនេះ ក្រុមការងារបាននាំយកវត្ថុតាង ទៅមន្ទីរកសិកម្ម រុក្ខាប្រមាញ់ និងនេសាទខេត្តបន្ទាយមានជ័យ ដើម្បីអនុវត្តតាមនីតិវិធីច្បាប់៕	ភ្នំពេញ៖ ពីរថ្ងៃចុងក្រោយនេះ អាជ្ញាធរកម្ពុជា បានបង្រ្កាបសាច់ និងប្រហិតជាង១០តោន ដែលនាំចូលខុសច្បាប់ពីប្រទេសថៃ និងវៀតណាម។ ក្នុងនោះ ផលិតផលដើមកំណើតពីសត្វមួយចំនួន ត្រូវបានរកឃើញថា រក្សាទុកមិនបានត្រឹមត្រូវ តាមលក្ខណៈបច្ចេកទេស ដែលអាចប៉ះពាល់ដល់សុខភាពអ្នកប្រើប្រាស់។
មួយរយៈមុន ឥណ្ឌាបានរងគ្រោះ ដោយសារជំងឺកូវីដ-១៩ យ៉ាងខ្លាំង។ ករណីឆ្លងហក់ឡើងដល់ជាង ៤០ម៉ឺនករណីក្នុងមួយថ្ងៃ ស្របពេលវីរុសបង្កជាជំងឺកូវីដ-ទម្រង់ដែលតា កំពុងរីកសាយ។ អ្នកស្លាប់ដោយសារជំងឺមួយនេះ មានជាច្រើនពាន់នាក់ក្នុងមួយថ្ងៃៗ។ ករណីផ្ទុះឡើងនេះ កើតមានបន្ទាប់ពីប្រជាជនឥណ្ឌាប្រមាណ២៥លាននាក់ បានចូលរួមក្នុងពិធីបុណ្យ Kumbh Mela។ ដោយព្រួយបារម្ភពីករណីឆ្លងផ្ទុះឡើងម្តងទៀត អាជ្ញាធរឥណ្ឌា បានរឹតបន្តឹងលើពិធីបុណ្យសាសនាដ៏ធំមួយ។ «រលកឆ្លងលើកទី៣ នៃជំងឺកូវីដ-១៩ មិនទាន់មកដល់ឡើយ តែវាបានកើតឡើងហើយ។ អភិបាលក្រុងMumbai លោក Kishori Pednekar បានប្រាប់អ្នកកាសែតបែបនេះ នៅថ្ងៃទី ៨ ខែកញ្ញា។ ស្របគ្នានេះ លោក Uddhav Thackeray ដែលប្រធានរដ្ឋមន្រ្តីនៅរដ្ឋ Maharashtra ក៏បានលើកឡើងថា៖ «យើងអាចប្រារព្ធពិធីបុណ្យនៅពេលក្រោយ ខណៈពេលនេះយើងយកចិត្តទុកដាក់លើជីវិត និងសុខភាពរបស់ប្រជាពលរដ្ឋយើងជាមុនសិន»។ ពិធីបុណ្យដែលមន្ត្រីជាន់ខ្ពស់ឥណ្ឌាទាំងពីរបានលើកឡើងខាងលើ សំដៅលើពិធីបុណ្យ Ganesh Chaturthi ដែលនឹងត្រូវប្រារព្ធនៅថ្ងៃទី១០ ខែកញ្ញាខាងមុខនេះ និងត្រូវប្រារព្ធឡើងរយៈពេល១១ថ្ងៃ។ បើទោះបីជាមានការហាមប្រាមពីអាជ្ញាធរក្តី ប្រជាជនជាច្រើន បានចាប់ផ្តើមប្រមូលផ្តុំនៅតាមផ្សារនៅក្នុងរដ្ឋ Maharashtra និងរដ្ឋដទៃទៀតក្នុងរយៈពេលប៉ុន្មានថ្ងៃចុងក្រោយនេះ ដោយមិនអើពើនឹងការព្រមានរបស់អាជ្ញាធរឡើយ។ ក្នុងពិធីបុណ្យនៅថ្ងៃទី១០ខាងមុខនេះ អាជ្ញាធររដ្ឋ Maharashtra នឹងហាមឃាត់ការហែក្បួននៅថ្ងៃដំបូង និងចុងក្រោយនៃពិធីបុណ្យន ដើម្បីកាត់បន្ថយហានិភ័យនៃការរីករាលដាលនៃជំងឺកូវីដ-១៩។ ចំណែកនៅទីក្រុង Nagpur នៃរដ្ឋ Maharashtraវិញ ការរឹតត្បិតលើការធ្វើដំណើរ និងសកម្មភាពមួយចំនួន អាចនឹងដាក់ចេញនៅក្នុងសប្តាហ៍នេះ ខណៈករណីឆ្លងជំងឺកូវីដ-១៩ ក្នុងទីក្រុង បានកើនឡើង។ រដ្ឋផ្សេងៗទៀតនៅឥណ្ឌា ក៏ត្រៀមដាក់ចេញនូវវិធានការណ៍ ដើម្បីរឹតត្បិតការប្រារព្ធពិធីបុណ្យនេះផងដែរ ដោយរដ្ឋខ្លះបានកាត់បន្ថយចំនួនថ្ងៃនៃការប្រារព្ធពិធីបុណ្យមកត្រឹម៩ថ្ងៃ និងរដ្ឋខ្លះទៀតបានហាមការប្រារព្ធពិធីបុណ្យនេះទាំងស្រុងតែម្តង។ សូមបញ្ជាក់ថា ឥណ្ឌា គឺជាប្រទេសមួយដែលមានករណីឆ្លងជំងឺកូវីដ-១៩ ខ្ពស់ជាងគេ ដោយឈរនៅលំដាប់ទី ២លើពិភពលោក បន្ទាប់ពីអាមេរិក ដែលមានករណីឆ្លងជាង ៣៣ លានករណីនិង ចំនួនអ្នកស្លាប់ជាង ៤៤ ម៉ឺននាក់។ លើសពីនេះទៀត អត្រាប្រជាជនដែលទទួលបានការចាក់វ៉ាក់សាំងការពារជំងឺកូវីដ-១៩មានត្រឹមតែជាង ១២ ភាគរយប៉ុណ្ណោះនៃប្រជាជនសរុប៕	អាជ្ញាធរឥណ្ឌា កំពុងចាត់វិធានការរឹតបន្តឹងលើពិធីបុណ្យសាសនាធំមួយ ដែលគ្រោងចាប់ផ្តើមនៅសប្តាហ៍នេះ។ ពិធីបុណ្យសាសនាដ៏ធំនោះ អាចទាក់ទាញមនុស្សជាច្រើនឱ្យចួលរួម ខណៈរដ្ឋាភិបាលឥណ្ឌាកំពុងព្រួយបារម្ភពី ការរីករាលដាលនៃជំងឺកូវីដ-១៩ នៅទីក្រុងMumbai ក៏ដូចជានៅទីក្រុងផ្សេងទៀតជាថ្មី។
វ៉ាក់សាំង AstraZeneca/SII គឺជាវ៉ាក់សាំងជំនួយរបស់មជ្ឈមណ្ឌលកូវ៉ាក់ (COVAX Facility)។ វ៉ាក់សាំងនេះជាផលិតផលរបស់អង់គ្លេស និងផលិតនៅឥណ្ឌា ហើយបានដឹកមកដល់កម្ពុជាក្នុងដំណាក់កាលដំបូងចំនួន (៣២៤,០០០ ដូស) កាលពីរាត្រីថ្ងៃទី២ ខែមីនា ឆ្នាំ ២០២១។ កន្លងមក ប្រមុខរដ្ឋាភិបាល បានបង្ហាញពីបំណងចាក់វ៉ាក់សាំង ស៊ីណូហ្វាម ដែលជាជំនួយរបស់ចិនផងដែរ ប៉ុន្តែត្រូវបានអាក់ខានទៅវិញដោយសារតែវ៉ាក់សាំងនេះ បានកំណត់អាយុរបស់អ្នកចាក់ត្រឹម៥៩ឆ្នាំប៉ុណ្ណោះ។ ដោយឡែក វ៉ាក់សាំងឈ្មោះ អាស្ត្រាហ្សេនីកា (AstraZeneca/SII) មិនបានកំណត់អាយុអ្នកចាក់នោះឡើយ។ នៅថ្ងៃដដែល សម្តេច ប៊ុន រ៉ានី ហ៊ុន សែន, សម្តេចឧបនាយករដ្ឋមន្ត្រី ស ខេង រដ្ឋមន្ត្រី និងថ្នាក់ដឹកនាំ ផ្សេងទៀត ក៏បាន ចាក់ AstraZeneca ដូសដំបូងផងដែរ៕	សម្តេចនាយករដ្ឋមន្ត្រី ហ៊ុន សែន នាព្រឹកថ្ងៃព្រហស្បតិ៍ ទី៤ ខែមីនា នេះ បានចាក់វ៉ាក់សាំងការពារជំងឺកូវីដ-១៩ AstraZeneca/SII នៅមន្ទីរពេទ្យកាល់ម៉ែត្រ។ នេះជាវ៉ាក់សាំងទី២ដែលត្រូវបានប្រើប្រាស់នៅកម្ពុជា បន្ទាប់ពីវ៉ាក់សាំងចិន Sinopharm ដែលបើកយុទ្ធនាការចាក់ដំបូង កាលពីថ្ងៃទី១០ ខែកុម្ភៈ ដោយលោក ហ៊ុន ម៉ាណែត កូនប្រុសច្បងរបស់សម្តេច ហ៊ុន សែន គឺជាមនុស្សដំបូងដែលបានចាក់។
ក្នុងចំណោមបេក្ខជន ដែលគណបក្សប្រជាជន បានដាក់ទៅគណៈកម្មាធិការជាតិរៀបចំការបោះឆ្នោត ហើយត្រូវបានទទួលស្គាល់ជាផ្លូវការនោះ មានរដ្ឋមន្ត្រីតាមក្រសួង២៦រូប រួមទាំងអតីតអភិបាលរាជធានី-ខេត្ត ដែលឈរឈ្មោះជាតំណាងរាស្ត្រ នៅនីតិកាលទី៦នេះ។ រដ្ឋមន្ត្រី២៦រូបរួមមាន សម្ដេច ស ខេង រដ្ឋមន្ត្រីក្រសួងមហាផ្ទៃ និងលោក អង្គ វង្សវឌ្ឍានា ឈរនៅខេត្តបាត់ដំបង , លោក ហង់ជួន ណារ៉ុន ,លោក វេង សាខុន, លោក ខៀវ កាញារីទ្ធ លោក ប៉ាន់ សូរសក្តិ ឈរនៅមណ្ឌលខេត្តកំពង់ចាម ខណៈលោក អ៊ុក រ៉ាប៊ុន និងលោក ត្រាំ អ៊ីវតឹក ឈរនៅមណ្ឌលខេត្តកំពង់ឆ្នាំង។ ជាមួយគ្នានេះលោក ប្រាក់ សុខុន លោក អូន ព័ន្ធមុនីរ័ត្ន លោក លឹម គានហោ និងលោក ស៊ុន ចាន់ថុល ឈរនៅមណ្ឌលខេត្តកណ្ដាល រីឯលោក អ៊ិត សំហេង លោក ម៉ម ប៊ុនហេង និងលោកស្រី អ៊ឹង កន្ថាផាវី ឈរនៅមណ្ឌលរាជធានីភ្នំពេញ។ លោក សាយ សំអាល់ លោក វង សូត និងលោក ជា សុផារ៉ា ឈរនៅមណ្ឌលត្បូងឃ្មុំ។ លោក ឆាយ ថន ឈរនៅមណ្ឌលកំពង់ស្ពឺ ,លោក ថោង ខុន មណ្ឌលកំពង់ធំ ,លោក ពេជ្រ ប៊ុនធិន មណ្ឌលក្រចេះ ,លោក ស៊ុយ សែម មណ្ឌលពោធិ៍សាត់ ,លោក ប៊ិន ឈិន មណ្ឌលតាកែវ ,សម្ដេច ទៀ បាញ់ មណ្ឌលខេត្តសៀមរាប ,លោក ចម ប្រសិទ្ធ មណ្ឌលកែប និងលោកស្រី ម៉ែន សំអន មណ្ឌលស្វាយរៀង។ ចំណែករដ្ឋមន្ត្រីក្រសួងវប្បធម៌ និងវិចិត្រសិល្បៈ លោកស្រី ភឿង សកុណា និងលោក ហ៊ឹម ឆែម រដ្ឋមន្ត្រីក្រសួងធម្មការនិងសាសនា មិនមានឈ្មោះក្នុងបញ្ជីបេក្ខជនតំណាងរាស្ត្ររបស់គណបក្សប្រជាជនកម្ពុជាឡើយ។ ដោយឡែកសម្តេច គង់ សំអុល រដ្ឋមន្ត្រីក្រសួងព្រះបរមរាជវាំង បន្តឈរឈ្មោះនៅមណ្ឌលកំពង់ឆ្នាំង។ ក្រៅពីរដ្ឋមន្ត្រី ក៏មានអតីតអភិបាលរាជធានី-ខេត្ត រួមមាន លោក គោស៊ុំ សារឿត (បន្ទាយមានជ័យ) លោក ច័ន្ទ សុផល (បាត់ដំបង) លន់ លឹមថៃ (កំពង់ចាម) លោក សរ ចំរុង (ក្រចេះ) លោក ប៉ា សុជាតិវង្ស (ភ្នំពេញ) លោក កែប ជុតិមា (ភ្នំពេញ) និងលោក ប្រាជ្ញ ចន្ទ (ត្បូងឃ្មុំ)ជាដើម ។ ការបោះឆ្នោតនឹងប្រព្រឹត្តទៅនៅថ្ងៃទី២៩ កក្កដាខាងមុខ ដោយនឹងមានគណបក្សនយោបាយជាច្រើនចូលរួមប្រកួត។ មកដល់ពេលនេះគណៈកម្មាធិការជាតិរៀបចំការបោះឆ្នោត បានទទួលស្គាល់គណបក្សនយោបាយជាង១០ហើយ សម្រាប់ការប្រជែងការបោះឆ្នោតខាងមុខនេះ៕	ភ្នំពេញ៖ ការបោះឆ្នោតជ្រើសតាំងតំណាងរាស្ត្រ នឹងប្រព្រឹត្តទៅនៅថ្ងៃទី២៩ កក្កដាខាងមុខ ។ គណបក្សប្រជាជនកម្ពុជា បានចុះឈ្មោះប្រកួតប្រជែងក្នុងការបោះឆ្នោត និងបានដាក់បេក្ខជនឈរឈ្មោះរួចរាល់ហើយ។
មនុស្សរាប់រយនាក់ត្រូវបានរងភាពភ័យខ្លាច ខណៈពេលពួកគេបានព្យាយាមរត់ចេញពីកីឡដ្ឋាន Kanjuruhan ក្នុងទីក្រុងម៉ាឡាង ខេត្តជ្វាខាងកើត ក្រោយពេលក្រុមប៉ូលិសសន្តិសុខក្នុងកីឡដ្ឋានបានប្រើប្រាស់ឧស្ម័នបង្ហូរទឹកភ្នែកដើម្បីបញ្ឈប់ការអុកឡុងទីលានក្រោយមានការខឹងសម្បារពីសំណាក់អ្នកគាំទ្រក្រុមម្ចាស់ Arema FC ដែលក្រុមពួកគេប្រកួតចាញ់។ ឧប្បត្តិហេតុកីឡដ្ឋាននៅឥណ្ឌូណេស៊ីបានក្លាយជាគ្រោះមហន្តរាយកីឡដ្ឋានដ៏ធំមួយក្នុងពិភពលោក ដោយឧប្បត្តិហេតុនោះបានសម្លាប់មនុស្សដល់ទៅ ១២៥នាក់ និងមានមនុស្សជាង ៣២៣នាក់រងរបួស។ ចំណោម ១២៥នាក់នោះ មានកុមារចំនួន ៣២នាក់បានស្លាប់ និងប៉ូលិសចំនួន ២នាក់ ហើយមនុស្ស ៣៤នាក់ស្លាប់នៅក្នុងកីឡដ្ឋាន និងផ្សេងទៀតស្លាប់ពេលបញ្ជូនដល់មន្ទីពេទ្យ។ ដើម្បីជាការរំលឹកដល់វិញ្ញាណក្ខន្ធជនរងគ្រោះក្នុងគ្រោះមហន្តរាយនោះ UEFA បានប្រកាសថារាល់មុនការប្រកួតចាប់ផ្តើម ១នាទីនឹងមានការរក្សាភាពស្ងាមស្ងាត់ជាការចង់ចាំដល់ជនរងគ្រោះក្នុងហេតុការណ៍ប្រទេសឥណ្ឌូនេស៊ី។ «ថ្ងៃនេះ UEFA បានប្រកាសអំពីការរក្សាភាពស្ងាមស្ងាតមុនការប្រកួត នឹងត្រូវធ្វើឡើងរាល់ការប្រកួតទាំងអស់របស់ UEFA ដើម្បីជាការចង់ចាំដល់ព្រឹត្តិការណ៍សោកនាដកម្មនៅកីឡដ្ឋាន Kanjuruhan ប្រទេសឥណ្ឌូនេស៊ី។ ពេលវេលដ៏ស្ងាមស្ងាត នឹងធ្វើឡើងគ្រប់ការប្រកួត UEFA សម្រាប់សប្តាហ៍នេះទាំង Champions League, Europa League, Europa Conference League ព្រមទាំង Womens World Cup វគ្គ Play-offs។»។ នេះបើតាមការប្រកាសរបស់ UEFA។ សូមជម្រាបថា មកដល់ពេលនេះសហព័ន្ធបាល់ទាត់ឥណ្ឌូនេស៊ី (PSSI) បាននិយាយក្នុងសេចក្តីប្រកាសចុងក្រោយនាពេលថ្មីៗនេះថា មន្ត្រីសន្តិសុខរបស់ក្លិប និងប្រធានគណៈកម្មាធិការរៀបចំការប្រកួត នឹងត្រូវបានហាមឃាត់ពីសកម្មភាពបាល់ទាត់ពេញមួយជីវិត។ ខណៈមន្ត្រីប៉ូលិសក្នុងទីក្រុងម៉ាឡាងរាប់សិបនាក់កំពុងស្ថិតក្រោយការស៊ើបអង្កេត ដោយយ៉ាងហោចណាស់មន្រ្តីប៉ូលិស ៩រូបហើយត្រូវបានព្យួរពីការងារ៕	ការរក្សាភាពស្ងាមស្ងាត់ ១នាទីមុនការប្រកួត នឹងធ្វើឡើងរាល់គ្រប់ការប្រកួតរបស់សហព័ន្ធកីឡាបាល់ទាត់ (UEFA) ទាំងអស់ក្នុងសប្តាហ៍នេះ ដើម្បីជាការចងចាំ និងរំលែកទុក្ខដល់ជនរងគ្រោះ រត់ជាន់គ្នាស្លាប់នៅកីឡដ្ឋានប្រកួតបាល់ទាត់ឥណ្ឌូណេស៊ី។ នេះបើតាម UEFA ថ្ងៃទី៤ ខែតុលា។
ក្នុងក្របខណ្ឌនៃគម្រោងពិព័ណ៌អបអរខួប៥០០ឆ្នាំនៃកំណែទម្រង់ប្រូតេស្តង់ បូជាចារ្យយន្ត «BlessU-2» ត្រូវបានបង្កើតឡើង។ លោក Stephan Krebs តំណាងព្រះវិហារនៅតំបន់ Hesse និង Nassau ដែលជាម្ចាស់គម្រោង បានបញ្ជាក់ប្រាប់ The Guardian ថា «BlessU-2» ចង់បង្ហាញពីការវិវត្តនៃព្រះវិហារនៅលើពិភពលោកនាពេលអនាគត តាមរយៈការបំពេញឧបករណ៍អេឡិចត្រូនិច។ ទោះបីជាយ៉ាងណាក៏ដោយ មតិជាច្រើនបានរិះគន់ចំពោះដំណើរការនេះ ពីព្រោះពួកគេគិតថា សាសនាអាចសាបឥទ្ធិពល។ ត្រង់ចំណុចនេះ លោក Stephan Krebs បានពន្យល់ថា៖ «យើងចង់ឲ្យសាសនិក ធ្វើការប្រៀបធៀបថា តើពួកគេអាចទទួលយកការជូនពរពីម៉ាស៊ីន ឬពួកគេនៅតែត្រូវការមនុស្សដដែល»។ «BlessU-2» ជាប្រភេទ Touch Screen ដែលអាចសូត្របានប្រមាណ៤០ខក្នុងព្រះគម្ពីរ និងអាចជូនពរបាន៥ភាសា ក្នុងនោះមានភាសាអង់គ្លេស អាល្លឺម៉ង់ បារាំង អេស្ប៉ាញ និងប៉ូឡូញ។ គេអាចជ្រើសរើសរវាងសំឡេងមនុស្សប្រុស ឬមនុស្សស្រីបានផងដែរ៕	មនុស្សយន្ត «BlessU-2» ត្រូវបានដាក់ឲ្យដំណើរការកាលពីពេលថ្មីៗកន្លងមកនេះនៅក្រុង Wittemberg ប្រទេសអាល្លឺម៉ង់ ដោយត្រូវបានចាត់ទុកជា បូជាចារ្យយន្តទីមួយ ដែលអាចនិយាយជូនពរ និងសូត្រព្រះគម្ពីសម្រាប់គ្រឹស្តសាសនិកនិកាយប្រូតេស្តង់។
អ្នកចាំទី កែវ សុខសិលា ត្រូវប្រជែងជាមួយអតីតមិត្តរួមក្រុម ដែលធ្លាប់រួមរស់ជាមួយគ្នាតាំងពីកុមារ នាជំនួបសប្តាហ៍ទី៣នៃក្របខណ្ឌលីគកំពូលកម្ពុជារវាងក្រុមវិសាខាជាមួយក្រុមភ្នំពេញក្រោននៅម៉ោង៣រសៀលថ្ងៃទី១៨ មីនា នៅកីឡដ្ឋានវេស្ទើនភ្នំពេញ។ ការជួបគ្នារវាងក្រុមទាំងពីរ នឹងក្លាយជាជំនួបដ៏តានតឹង និងជក់ចិត្តសម្រាប់ទស្សនិកជន ព្រោះក្រុមទាំងពីរសុទ្ធសឹងជាជើងខ្លាំង ដែលមិនធ្លាប់ស្គាល់បរាជ័យដូចគ្នាសម្រាប់ពីរប្រកួតកន្លងមកនេះ។ ក្រុមវិសាខាបានយកឈ្នះក្រុមអគ្គិសនី ៤-០ ក្នុងជំនួបបើកឆាក ហើយបានបន្តឈ្នះក្រុមអង្គរថាយហ្គឺរ ២-០ នាជំនួបទី២ ខណៈភ្នំពេញក្រោនបានយកឈ្នះសូលទីឡូអង្គរ ១-០ ក្នុងជំនួបបើកឆាកលើទឹកដីខ្លួនឯង និងបន្តឈ្នះក្រសួងការពារជាតិ ២-០ នាជំនួបលើកទី២នៅពហុកីឡដ្ឋានជាតិ។ កីឡាករ កែវ សុខសិលា បានចូលហ្វឹកហាត់ក្នុងក្រុមយុវជនរបស់ភ្នំពេញក្រោនតាំងពីក្មេង ហើយបានចូលរួមជាមួយក្រុមឈុតធំនៅឆ្នាំ២០១៤ នឹងបានជួយឲ្យក្រុមភ្នំពេញក្រោនលើកពានក្របខណ្ឌលីគកំពូលពីររដូវកាលគឺឆ្នាំ២០១៤ និង២០១៥។ ប៉ុន្តែឆ្នាំ២០១៨ រូបគេបានផ្លាស់មករួមរស់ជាមួយក្រុមទើបឡើងមកពីលីគលំដាប់ទី២វិសាខា។ នាវេលាម៉ោង៣:៣០នាទីរសៀលថ្ងៃនេះដែរ ក្រុមព្រះខ័នរាជស្វាយរៀងទទួលស្វាគមន៍ក្រុមភ្ញៀវអគ្គិសនីកម្ពុជានៅកីឡដ្ឋានខេត្តស្វាយរៀង។ ពីរប្រកួតកន្លងមកព្រះខ័នរាជស្វាយរៀងមិនទាន់ស្គាល់ជ័យជម្នះនៅឡើយទេ ដោយបញ្ចប់គ្មានការស៊ុតបញ្ចូលទីទាំងពីរលើកជាមួយណាហ្គាវើល និងអគ្គស្នងការនគរបាលជាតិ។ រីឯក្រុមអគ្គិសនីកម្ពុជាចាញ់ទាំងពីរប្រកួតក្រោមថ្វីជើងវិសាខា ៤-០ និងណាហ្គាវើល ៥-១។ នៅល្ងាចថ្ងៃនេះដែរ ក្រុមបឹងកេតដែលយកឈ្នះវេស្ទើនភ្នំពេញ ៣-១ កាលពីសប្តាហ៍មុនត្រូវតទល់ជាមួយអគ្គស្នងការនគរបាលជាតិដែលស្មើ ០-០ ជាមួយព្រះខ័នរាជស្វាយរៀងនាម៉ោង៦:៣០នាទីល្ងាចនៅពហុកីឡដ្ឋានជាតិ។ នាការប្រកួតសប្តាហ៍ទី១ក្រុមបឹងកេតបានយកឈ្នះអាស៊ីអឺរ៉ុប ៤-៣ ខណៈអគ្គស្នងការនគរបាលជាតិយកឈ្នះវេស្ទើនភ្នំពេញ ៦-០។ សម្រាប់ការប្រកួតកាលពីថ្ងៃសៅរ៍ ទី១៧ មីនា ឆ្នាំ២០១៨ នៅពហុកីឡដ្ឋានជាតិក្រុមណាហ្គាវើលបានយកឈ្នះក្រុមអង្គរថាយហ្គឺរក្នុងលទ្ធផល ៣-០ ដែលសម្រេចដោយកីឡាករ Tatsuro Inui ពីរគ្រាប់ និងកីឡាករ Okoro Matthew Osa មួយគ្រាប់។ រីឯក្រុមក្រសួងការពារជាតិបានយកឈ្នះម្ចាស់ផ្ទះអាស៊ីអឺរ៉ុប ២-១ ដោយពីរគ្រាប់របស់ក្រសួងការពារជាតិសម្រេចម្នាក់១គ្រាប់ដោយកីឡាករ ភួង សុខសាណា និងកីឡាករ Yudai Ogawa ខណៈ១គ្រាប់របស់ម្ចាស់ផ្ទះរកបានដោយកីឡាករ Befolo Mbagra Jean Marie Privat។ ចំណែកការប្រកួតនៅកីឡដ្ឋានវេស្ទើនភ្នំពេញក្រុមសូលទីឡូអង្គរបានយកឈ្នះម្ចាស់ផ្ទះវេស្ទើនភ្នំពេញក្នុងលទ្ធផល ៤-១ ដែលជ័យជម្នះលើកទី១នេះសម្រេចម្នាក់មួយគ្រាប់ដោយកីឡាករ Debiro Dzarma Bata, Unno Tomoyuki, វ៉ាត សំណាង និងកីឡាករ លី អារីហ្វាត់ ខណៈ១របស់វេស្ទើនរកបានដោយកីឡាករ Yoon Sug Hee៕	ក្រុមចំណូលថ្មីវិសាខាត្រូវបើកទ្វារកីឡដ្ឋានវេស្ទើនភ្នំពេញស្វាគមន៍ក្រុមភ្នំពេញក្រោន នាការប្រកួតសប្តាហ៍ទី៣នៃក្របខណ្ឌលីគកំពូលកម្ពុជានៅម៉ោង៣រសៀលថ្ងៃអាទិត្យទី១៨ ខែមីនា។ រីឯក្រុមព្រះខ័នរាជស្វាយរៀងទទួលក្រុមភ្ញៀវអគ្គិសនីកម្ពុជានៅម៉ោង៣:៣០នាទី មុនបឹងកេតប្រើពហុកីឡដ្ឋានជាតិតទល់ជាមួយអគ្គស្នងការនគរបាលជាតិ(ប៉ូលិស)នៅម៉ោង៦:៣០នាទីល្ងាច។
តាមរយៈហ្វេសប៊ុក សម្ដេច ហ៊ុន សែន បានបញ្ជាឱ្យលោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នាំយកថវិកា និងសម្ភារៈផ្សេងទៀត ទៅប្រគល់ជូនលោកតា ណុប មាន ផ្ទាល់តែម្ដង។ លោកតា ណុប មាន ជាកសិកររស់នៅភូមិសែនសំ ឃុំអូរស្វាយ ស្រុកត្រពាំងប្រាសាទ ខេត្តឧត្តរមានជ័យ។ បើគិតត្រឹមតួលេខអ្នកចាក់វ៉ាក់សាំង៥លាននាក់នេះ បានន័យថា យុទ្ធនាការចាក់វ៉ាក់សាំងជូនពលរដ្ឋកម្ពុជា សម្រេចបាន៥០ភាគរយហើយ នៃផែនការចាក់វ៉ាក់សាំងពលរដ្ឋយ៉ាងតិច១០លាននាក់នោះ។	ភ្នំពេញ៖ លោកតា ណុប មាន វ័យ៧០ឆ្នាំ គឺជាមនុស្សទី៥លាន ដែលបានចាក់វ៉ាក់សាំងបង្ការជំងឺកូវីដ-១៩ នៅថ្ងៃទី១៣ កក្កដានេះ។ សម្ដេច ហ៊ុន សែន នឹងផ្ដល់ថវិកា១០លានរៀល ដល់លោក ណុប មាន ដើម្បីជាការលើកទឹកចិត្ត។
កូរ៉េខាងត្បូង នៅថ្ងៃទី២៥ ខែតុលា បានប្រកាសបោះបង់ឋានៈជាប្រទេសកំពុងអភិវឌ្ឍរបស់ខ្លួននៅឯអង្គការពាណិជ្ជកម្មពិភពលោក (WTO) ។ ការប្រកាសបោះបង់ឋានៈ ត្រូវបានមន្ត្រីកូរ៉េខាងត្បូងអះអាងថា ស្របតាមទិដ្ឋភាពជាក់ស្ដែងនៃសេដ្ឋកិច្ចរបស់ខ្លួន ហើយក៏ដើម្បីផ្តល់សម្បទានឲ្យសហរដ្ឋអាមេរិកលើការធ្វើកំណែទម្រង់នៃស្ថាប័នពាណិជ្ជកម្មពិភពលោកនេះផងដែរ។ នាសន្និសីទថ្ងៃទី២៥ ខែតុលានៅឯក្រសួងការបរទេស លោក ហុង ណាំគី (Hong Nam-ki) រដ្ឋមន្ត្រីហិរញ្ញវត្ថុកូរ៉េខាងត្បូង និយាយថា វាមានលទ្ធភាពតិចតួចបំផុតដែលកូរ៉េខាងត្បូងនឹងត្រូវបន្តទទួលស្គាល់ជាប្រទេសកំពុងអភិវឌ្ឍទៀតនៅអង្គការពាណិជ្ជកម្មពិភពលោក។ បើតាមលោក ហុង ការពន្យារពេលបោះបង់ឋានជាប្រទេសកំពុងអភិវឌ្ឍបែបនេះ នឹងប៉ះពាល់ដល់ឥទ្ធិពលក្នុងការចរចានៅពេលខាងមុខមិនខាន។ ការបោះបង់ឋានៈ ក៏ជាការផ្ដល់សម្បទានឲ្យអាមេរិកដើម្បីធ្វើកំណែទម្រង់ WTO ផងដែរ។ កន្លងទៅ ប្រធានាធិបតីអាមេរិក ដូណាល់ ត្រាំ បានជំរុញឲ្យប្រទេសដែលតាំងខ្លួនជាប្រទេសកំពុងអភិវឌ្ឍនោះ បោះបង់ឋានៈនេះដើម្បីស្របតាមទិដ្ឋភាពជាក់ស្ដែង ហើយធានាថា រដ្ឋទាំងនោះ មិនឆ្លៀតយកប្រយោជន៍ពីលក្ខខណ្ឌ និងការអនុគ្រោះពិសេសដែលទទួលបានមកពីឋានៈទាំងនោះ។ លោក ត្រាំ បានព្រមានថា សហរដ្ឋអាមេរិកនឹងមិនអនុគ្រោះចំពោះសមាជិក WTO ណាមួយដែលទីក្រុងវ៉ាស៊ីនតោនយល់ថា មិនមែនជាប្រទេសកំពុងអភិវឌ្ឍ។ លោក ត្រាំ បានស្នើឲ្យដកឋានៈពិសេសនេះពីប្រទេសណាដែលគ្រប់លក្ខខណ្ឌចំនួនបួន។ លក្ខខណ្ឌទាំងបួនមាន ជាសមាជិកនៃក្រុមសេដ្ឋកិច្ចជឿនលឿនទាំង ២០, ជាសមាជិកនៃអង្គការសហប្រតិបត្តិការនិងអភិវឌ្ឍន៍សេដ្ឋកិច្ច, ជាប្រទេសមានប្រាក់ចំណូលខ្ពស់ដែលត្រូវបានចាត់ថ្នាក់ដោយធនាគារពិភពលោក និងមានយ៉ាងហោចណាស់ ០,៥ ភាគរយនៃពាណិជ្ជកម្មសកលសរុប។ នេះបើតាមការចុះផ្សាយរបស់សារព័ត៌មាន Yonhap News Agency។ កូរ៉េខាងត្បូង ត្រូវលក្ខខណ្ឌទាំងបួនខាងលើនេះ ដែលការណ៍នេះធ្វើឲ្យមហាអំណាចសេដ្ឋកិច្ចអាស៊ីមួួនេះពិបាកការពារជំហររបស់ខ្លួនបាន។ កូរ៉េខាងត្បូងបានរក្សាឋានៈជាប្រទេសកំពុងអភិវឌ្ឍរបស់ខ្លួនចាប់តាំងពីឆ្នាំ ១៩៩៥ ដើម្បីការពារឧស្សាហកម្ម និងកសិកម្មដែលងាយរងគ្រោះជាពិសេសស្រូវតែម្ដង។ យ៉ាងណាមិញ ដោយសារតែការសិក្សាពីឋានៈនេះត្រូវធ្វើតែក្នុងការចរចានៅថ្ងៃខាងមុខ ដូចនេះកសិករកូរ៉េខាងត្បូង នឹងមិនទាន់រងផលប៉ះពាល់អ្វីឡើយ ទោះបីជាទីក្រុងសេអ៊ូលសម្រេចចិត្តបោះបង់ចោលឋានៈនេះក៏ដោយ៕	ដោយ៖ ឈួន ឈីវអ៊ីង
បើតាម AKP លោក Lee Sung Yeob បានអះអាង ក្នុងជំនួបជាមួយលោក អ៊ិត សំហេង រដ្ឋមន្ត្រីក្រសួងកាងារ ថា សមាគមរបស់លោក កំពុងដំណើរការប្រកបដោយភាពជោគជ័យលើវិស័យកែសម្ផស្សនេះ នៅជុំវិញពិភពលោក ដោយក្នុងនោះ បណ្ដាប្រទេសដែលជាសមាជិកក្នុងសមាគមមានដូចជា កូរ៉េខាងត្បូង ជប៉ុន ហុងកុង អូស្ត្រាលី នូវែលសេឡង់ កាណាដា និង អាមេរិក ជាដើម។ ប្រភពរូបបានពីទំព័រហ្វេសប៊ុក ក្រសួងការងារ និងបណ្តុះបណ្តាលវិជ្ជាជីវៈ លោក អ៊ិត សំហេង បានបង្ហាញការស្វាគមន៍ និងគាំទ្រគម្រោង នៃការបង្កើតមជ្ឈមណ្ឌលនេះ ដោយធានាពីការផ្ដល់អាជ្ញាបណ្ណមួយជូនមជ្ឈមណ្ឌល ដើម្បីប្រតិបត្តិការការងារដោយស្របច្បាប់នៅកម្ពុជា។ លោក បន្តថា ការបើកដំណើរការមជ្ឈមណ្ឌលស្ដង់ដារជាតិផ្នែកវិទ្យាសាស្ត្រសម្ផស្សនៅកម្ពុជានេះ នឹងទទួលបានការចាប់អារម្មណ៍ ព្រមទាំងឆ្លើយតបនឹងតម្រូវការទីផ្សារសេវាកម្មកែសម្ផស្សនាពេលបច្ចុប្បន្ន ខណៈសេដ្ឋកិច្ចកម្ពុជា នៅតែមានភាពរីកចម្រើន កំណើនជីវភាពរបស់ប្រជាពលរដ្ឋកាន់តែធូរធា។ លោក អ៊ិត សំហេង បញ្ជាក់ដូច្នេះថា៖«ប្រសិនបើគម្រោងវិនិយោគលើវិស័យកែសម្ផស្សនេះអាចដំណើរការទៅបានពិតមែន កម្ពុជានិងកូរ៉េ នឹងសម្រេចបានកិច្ចសហប្រតិបត្តិការថ្មីមួយទៀត ដែលរួមចំណែកក្នុងការពង្រឹងទំនាក់ទំនងរវាងរដ្ឋាភិបាល និងប្រជាជននៃប្រទេសទាំងពីរ»៕	ភ្នំពេញ៖ ទីភ្នាក់ងារសារព័ត៌មានកម្ពុជា (AKP) ចុះផ្សាយនៅថ្ងៃទី១ ខែកក្កដា ឆ្នាំ២0១៩ ថា កូរ៉េខាងត្បូង ចង់បង្កើតមជ្ឈមណ្ឌលបណ្តុះបណ្តាលជំនាញកែសម្ផស្សនៅកម្ពុជា ក្រោយឃើញសក្ដានុពលលើវិស័យនេះ កំពុងមានតម្រូវការច្រើន។ លោក Lee Sung Yeob តំណាងសមាគមអន្តរជាតិអប់រំក្នុងវិស័យសម្ផស្សនៃប្រទេសកូរ៉េខាងត្បូង បាននិយាយថា មជ្ឈមណ្ឌលកែសម្ផស្សនេះ គឺធ្វើឡើងស្របតាមស្តង់ដារប្រទេសខ្លួន ដើម្បីផ្ដល់ការអប់រំជំនាញកែសម្ផស្សប្រកបដោយគុណភាព ប្រសិទ្ធភាព ពិសេសមានសុវត្ថិភាពខ្ពស់ដល់អតិថិជននៅកម្ពុជា និងក្នុងតំបន់ផងដែរ។
សកម្មភាពល្អ ឬមិនល្អ របស់ក្រុមគ្រួសារ និងសង្គម កំពុងមានឥទ្ធិពល និងបង្ហាញគំរូដល់អ្នកបន្តវេនជំនាន់ក្រោយរបស់កម្ពុជា។ ជាក់ស្តែង យុវជន ហុង រដ្ឋា គឺជាយុវជនម្នាក់ ក្នុងចំណោមយុវជនខ្មែរដទៃទៀត ដែលចេះប្រើគ្រឿងស្រវឹង ដោយសារតែឃើញសកម្មភាពរបស់សមាជិកគ្រួសារ អ្នកនៅជុំវិញខ្លួននិងការអូសទាញពីមិត្តភក្តិ។ ជាអ្នកខេត្តកំពត រដ្ឋា ដែលជាកូនពៅនៃគ្រួសារកសិកររូបនេះ បានរៀបរាប់ថា រូបគេចាប់ផ្តើមប្រើប្រាស់គ្រឿងស្រវឹងនៅអាយុ១៥ឆ្នាំ ពោលគឺពេលគេកំពុងរៀនៅថ្នាក់ទី៨ ។ ទទួលគ្រឿងស្រវឹងអស់ជាច្រើន មានវ័យ២៣ឆ្នាំ រដ្ឋា បានកែប្រែខ្លួន និងឈប់ប្រើគ្រឿងស្រវឹង បន្ទាប់ពីចូលរួមវគ្គបណ្តុះបណ្តាល ស្តីពី«អប់រំផ្សព្វផ្សាយបង្ការ និងផលប៉ះពាល់គ្រឿងញៀនគ្រឿងស្រវឹង»។ សិក្ខាសាលានេះ បានធ្វើឲ្យយុវជនមាឌមាំ សម្បុរស្រអែម និងទឹកមុខញញឹមពព្រាយរូបនេះ យល់ច្បាស់ ពីបញ្ហាដែលបណ្តាលមកពីការប្រើគ្រឿងស្រវឹង និងចង់ផ្តល់គំរូល្អដល់ក្មេងៗជំនាន់ក្រោយ។ យុវជនរូបនេះ បញ្ជាក់ថា៖«ខ្ញុំឈប់ប្រើគ្រឿងស្រវឹង ព្រោះចង់ធ្វើគំរូល្អដល់ក្មេងៗជំនាន់ក្រោយ»។ បញ្ហានានា ដែលបង្កឡើងដោយគ្រឿងស្រវឹង ដូចជា គ្រោះចរាចរណ៍ អំពើហិង្សា និងអំពើអសីលធម៌នៅក្នុងសង្គម បានជំរុញឲ្យ និស្សិតច្បាប់ឆ្នាំទី៤ នៃសាកលវិទ្យាល័យនីតិសាស្ត្រ និងវិទ្យាសាស្ត្រសេដ្ឋកិច្ចរូបនេះ ស្ម័គ្រចិត្តធ្វើជាអ្នក អប់រំផ្សព្វផ្សាយ បង្ការ និងផលប៉ះពាល់គ្រឿងញៀន គ្រឿងស្រវឹង ជាមួយសមាគមយុវជនខ្មែរ ចាប់តាំងពីឆ្នាំ២០១៤មក។ ការងារស្ម័គ្រចិត្តនេះ តម្រូវឲ្យ រដ្ឋា ត្រូវចុះទៅតាមមូលដ្ឋាន នៅភ្នំពេញ ដើម្បីអប់រំពលរដ្ឋនៅក្នុងសហគមន៍ និងសាលារៀន ឲ្យយល់ពីផលប៉ះពាល់នៃការប្រើប្រាស់គ្រឿងស្រវឹង។ ក្រៅពីនេះ រដ្ឋា ក៏បានចូលរួមបង្កើតវីដេអូអប់រំ រៀបចំវេទិកាសាធារណៈ សិក្ខាសាលា និងធ្វើយុទ្ធនាការលើបណ្តាញសង្គម ចូលរួមប្រជុំជាមួយក្រុមប្រឹក្សាឃុំសង្កាត់ និងភាគីពាក់ព័ន្ធនានា ដើម្បីជំរុញឲ្យមានសេចក្តីណែនាំ ស្តីពីការប្រើប្រាស់គ្រឿងស្រវឹងនៅក្នុងឃុំ- សង្កាត់ និងជាពិសេសច្បាប់ស្តីពីការគ្រប់គ្រងគ្រឿងស្រវឹង។ ក្រោយធ្វើការងារនេះបានមួយឆ្នាំ យុវជនរដ្ឋា ត្រូវបានជ្រើសរើសឲ្យកាន់តួនាទីជាប្រធានក្រុមយុវជនស្ម័គ្រចិត្ត និងការអភិវឌ្ឍសង្គម(YSD) ដែលជាបណ្តាញយុវជនស្ម័គ្រចិត្តរបស់សមាគមយុវជនខ្មែរ។ នៅក្នុងតំណែងនេះ រដ្ឋា មិនធ្វើសកម្មភាព ត្រឹមជាអ្នកអប់រំស្តីពីផលប៉ះពាល់នៃគ្រឿងស្រវឹង ប៉ុណ្ណឹងទេ រដ្ឋា បានធ្វើសកម្មភាពមួយចំនួនទៀត ដូចជារៀបចំតន្ត្រីសប្បុរសធម៌ ដើម្បីស្វែងរកថរិកាជួយកុមារក្រីក្រ តាមជនបទ និងរៀបចំសិក្ខាសាលាតម្រង់ទិសយុវជន ឲ្យចេះកំណត់គោលដៅជីវិតខ្លួនឯង បណ្តុះបណ្តាល និងជំរុញឲ្យយុវជនចូលរួមធ្វើការងារសង្គមទៀតផង។ យ៉ាងណាក៏ដោយ រដ្ឋា ក៏ប្រឈមនឹងបញ្ហាលំបាកមួយចំនួន ដែរនៅក្នុងការងារអប់រំនេះ ព្រោះតែអ្នកអប់រំពីបញ្ហានេះ នៅមានចំនួនតិច ខណៈការផ្សាយឲ្យប្រើប្រាស់មានលក្ខណៈទូលាយពេក។ រដ្ឋាថ្លែងដូច្នេះថា៖ «សង្គមខ្មែរយើង ការផ្សព្វផ្សាយពីគ្រឿងស្រវឹង វាឈានដល់លក្ខណៈហួសហេតុខ្លាំង ដែលពិបាកដោះស្រាយ ខណៈដែលអ្នកអប់រំតិច»។ ការបដិសេធប្រើគ្រឿងស្រវឹង ពេលមានកម្មវិធីបុណ្យជាតិធំៗ និងជួបជុំគ្នាម្តងៗ បានធ្វើឲ្យរូបគេប្រឈមនឹងការរើសអើង និងធ្លាប់ទទួលបានពាក្យប្រមាថពីដទៃផងដែរ។ ការបដិសេធមិនប្រើគ្រឿងស្រវឹង នៅពេលគេចូលរួមកម្មវិធីបុណ្យ ពិធីការជាដើម រដ្ឋា ត្រូវគេនិយាយឲ្យថាមិនផ្តល់កត្តិយសឲ្យគេ និងមិនរាប់អានពួកគេជាដើម និងមានអ្នកខ្លះគេថា បើមិនផឹកមិនបាច់រាប់អានគ្នាក៏មាន។ ប៉ុន្តែបើទោះបីជាយ៉ាងនេះ ក៏យុវជនរូបនេះ នៅតែប្រកាន់ជំហរមិនប្រើគ្រឿងស្រវឹងដដែល ពីព្រោះតែចង់ផ្តល់គំរូដល់សង្គមនេះឯង៕	ឥទ្ធិពលគ្រឿងស្រវឹង បានបង្កបញ្ហាជាច្រើននៅក្នុងសង្គមកម្ពុជា ដូចជាគ្រោះថ្នាក់ចរាចរណ៍ អំពើហិង្សា និងអំពើអសីលធម៌សង្គមផ្សេងៗទៀត។ ការអប់រំស្តីពីផលប៉ះពាល់នៃការប្រើប្រាស់គ្រឿងស្រវឹង ហាក់នៅមានតិចតួច បើធៀបនឹងការផ្សព្វផ្សាយពីផលិតផលគ្រឿងស្រវឹង ដែលត្រូវបានគេមើលឃើញថា មានលក្ខណៈ ទំលំទូលាយ និងច្រើនរូបភាព។ យុវជន ហុង រដ្ឋា កំពុងធ្វើការងារលើការអប់រំ ផ្សព្វផ្សាយ ពីផលប៉ះពាល់មកពីការប្រើប្រាស់គ្រឿងស្រវឹងនេះ។ ក្នុងតួនាទីជាអ្នកអប់រំម្នាក់ រដ្ឋា បានផ្លាស់ប្តូរខ្លួនឯង ឲ្យក្លាយជាគំរូជាមុនសិន ពោលគឺគេមិនទទួលទានគ្រឿងស្រវឹងឡើយ។
អត្ថបទទាក់ទង លោក អាបេ ត្រូវសាកសួររឿងអាស្រូវលេខាលោកចាយលុយរដ្ឋរៀបចំពិធីជួបជុំអ្នកគាំទ្រ នៅពេលសាកសួរពីសំណាក់តំណាងរាស្ត្របក្សប្រឆាំងក្នុងសភាកាលពីឆ្នាំមុន លោក អាបេ ស៊ិនហ្សូ បានឆ្លើយបដិសេធម្ដងហើយម្ដងទៀតលើការចោទប្រកាន់ថា ការិយាល័យនយោបាយរបស់លោក បានជួយរ៉ាប់រងការចំណាយសម្រាប់កម្មវិធីជួបជុំអ្នកគាំទ្រ។ ក៏ប៉ុន្តែ អំឡុងសន្និសីទព័ត៌មាននៅថ្ងៃទី ២៤ ខែធ្នូ អតីតនាយករដ្ឋមន្ត្រីជប៉ុនរូបនេះ គូសបញ្ជាក់ថា លោកអត់ដឹងឮពាក់ព័ន្ធការចាត់ចែងមូលនិធិរបស់ការិយាល័យលោកឡើយ តែលោកមានការទទួលខុសត្រូវខ្ពស់ចំពោះស្ថានការណ៍នេះ។ «ខ្ញុំមិនអាចជួយអ្វីបាន ក្រៅពីពន្យល់ការពិត និងកែប្រែចម្លើយខ្ញុំនៅមុខសភា»។ លោក អាបេ បញ្ជាក់បែបនេះ ខណៈលោកក៏នឹងទៅបំភ្លឺនៅមុខសភាជប៉ុន នៅថ្ងៃទី ២៥ ខែធ្នូ។ លោក បន្តថា ទោះបីជាការចាត់ចែងលុយកាក់ បានធ្វើឡើងដោយគ្មានការដឹងឮរបស់លោក តែលោកមានអារម្មណ៍ថាខុស ហើយលោកសុំទោសដល់ពលរដ្ឋជប៉ុន។ ជប៉ុន មានច្បាប់មូលនិធិនយោបាយតឹងរ៉ឹង ដែលហាមឃាត់អ្នកនយោបាយពីការផ្ដល់លុយ ឬអំណោយដល់អ្នកគាំទ្រ។ តាមការចុះផ្សាយរបស់ទីភ្នាក់ងារព័ត៌មាន Kyodo រាជអាជ្ញាក្រុង តូក្យូ នៅថ្ងៃទី ២៤ ខែធ្នូ បានចេញដីកាចោទប្រកាន់ប្រឆាំងលេខារបស់លោក អាបេ ឈ្មោះ Hiroyuki Haikawa តែមិនបានចោទប្រកាន់ជាផ្លូវការប្រឆាំងលោក អាបេ ឡើយ។ ក្រុមរាជអាជ្ញាជប៉ុន បានកសាងសំណុំរឿងប្រឆាំងលោក Haikawa អាយុ ៦១ឆ្នាំ ដែលអត់កត់ត្រាចំណូលនិងចំណាយនានាពាក់ព័ន្ធនឹងកម្មវិធីជួបជុំអ្នកគាំទ្រ។ បើតាមទូរទស្សន៍ NHK ក្រុមរាជអាជ្ញាជប៉ុន អះអាងថា ចំណូលនិងចំណាយសរុបនេះ ដែលពុំបានប្រកាសក្នុងរបាយការណ៍មូលនិធិនយោបាយ ប្រហែលមានចំនួនលើស៣៨,៧ម៉ឺនដុល្លារ។ លេខារបស់លោកអាបេ ជាប្រធានរៀបចំកម្មវិធីជួបជុំអ្នកគាំទ្ររបស់លោកអតីតនាយករដ្ឋមន្ត្រីចន្លោះឆ្នាំ២០១៣ និង២០១៩។ ការចំណាយលើព្រឹត្តិការណ៍ដែលបានរៀបចំឡើងនៅសណ្ឋាគារប្រណីត២ក្នុងទីក្រុង តូក្យូ ត្រូវបានប៉ាន់ស្មានថាអស់សរុបជាង២២ម៉ឺនដុល្លារ។ លុយចំណាយនេះ គឺច្រើនជាងលុយដែលប្រមូលបានពីអ្នកចូលរួម។ រឿងអាស្រូវនេះ អាចជះឥទ្ធិពលអវិជ្ជមានដល់អ្នកស្នងតំណែងបន្តពីលោកអាបេ គឺនាយករដ្ឋមន្ត្រី ស៊ូហ្កា យូស៊ីហ៊ីដេ។ នោះគឺព្រោះតែ លោក ស៊ូហ្កា ធ្លាប់ធ្វើជាដៃស្ដាំលោក អាបេ អស់ពេល៨ឆ្នាំ ហើយក៏ធ្លាប់ទាំងចេញមុខការពារលោក អាបេ ក្នុងរឿងអាស្រូវនេះអំឡុងសន្និសីទព័ត៌មាន និងក្នុងសភាផងដែរ៕	អតីតនាយករដ្ឋមន្ត្រីជប៉ុន អាបេ ស៊ិនហ្សូ បានចេញមុខសុំទោសជាសាធារណៈក្នុងសំណុំរឿងលេខាលោកចាយលុយរៀបចំពិធីជួបជុំអ្នកគាំទ្រ។ កាលពីខែមុន លោកបដិសេធនៅចំពោះមុខសភាថា ការិយាល័យនយោបាយលោកមិនបានបំពានច្បាប់មូលនិធិនយោបាយដ៏តឹងរ៉ឹង។ ប៉ុន្តែនៅថ្ងៃទី២៤ ខែធ្នូ លោកទទួលបានស្គាល់ករណីនេះ តែអះអាងថា លោកអត់បានដឹងរឿងឡើយ ហើយលោក នឹងកែប្រែចម្លើយលោកវិញនៅមុខសភា។
សម្ដេច ហ៊ុន សែន បានពន្យល់ថា ព្រះមហាក្សត្រ នឹងចេញព្រះរាជសារមួយ កោះប្រជុំសមាជិកតំណាងរាស្ត្រពីគណបក្សដែលឈ្នះចូលរដ្ឋសភា នឹងស្បថសច្ចាប្រណិធានចូលកាន់តំណែង។ នាយករដ្ឋមន្ត្រី ហ៊ុន សែន បានបញ្ជាក់ថា ក្រោយធ្វើសច្ចាប្រណិធាន នៅចំពោះព្រះភក្ត្រអង្គព្រះមហាក្សត្ររួចហើយ រដ្ឋាភិបាលថ្មី ក៏ត្រូវបានបង្កើតឡើងនៅថ្ងៃទី២០ ខែកញ្ញា ហើយស្បថចូលកាន់តំណែង គណៈរដ្ឋមន្ត្រី នឹងត្រូវធ្វើឡើង នៅល្ងាចថ្ងៃដដែលនេះ។ បើតាមសម្ដេច ហ៊ុន សែន ក្រោយពីធីស្បថចូលកាន់តំណែងរួចរាល់ ប្រធានរដ្ឋសភានឹងកោះអញ្ជើញក្រុមអ្នកតំណាងរាស្ត្រទាំងអស់ មកបើកកិច្ចប្រជុំនៃអាណត្តិថ្មីរបស់ខ្លួន ដើម្បីពិភាក្សាការងារនៅថ្ងៃទី ២១ ខែកញ្ញា។ ទាក់ទងនឹងការប្រកាសលទ្ធផលផ្លូវការ នៃចំនួនអាសនៈក្នុងរដ្ឋសភា អ្នកនាំពាក្យ គ.ជ.ប លោក ហង្ស ពុទ្ធា បាននិយាយថា អាចធ្វើឡើង២ដំណាក់កាល។ តំណាក់កាលទី១ គ.ជ.ប នឹងប្រកាសលទ្ធផលបណ្ដោះអាសន្ននៅថ្ងៃទី១១ ខែសីហា ដើម្បីទទួលពាក្យបណ្ដឹងផ្សេងៗពីគ្រប់គណបក្សទាំងអស់ រហូតដល់ថ្ងៃទី១៥ ខែសីហា។ «ប្រសិនជាមិនមានពាក្យបណ្ដឹងនោះទេ ការប្រកាសលទ្ធផលផ្លូវការនឹងធ្វើឡើងនៅថ្ងៃទី១៥ ខែសីហាតែម្ដង។ ប៉ុន្តែបើមានពាក្យបណ្ដឹងមក គ.ជ.ប ដើម្បីដោះស្រាយនោះ ការប្រកាសលទ្ធផលផ្លូវការនឹងធ្វើឡើងនៅថ្ងៃទី១០ ខែកញ្ញាវិញ»។ នេះជាការបញ្ជាក់របស់អ្នកនាំពាក្យគ.ជ.ប៕	ភ្នំពេញ៖ សមាជិករដ្ឋសភានីតិកាលទី៦ នឹងធ្វើសច្ចាប្រណិធាន នៅថ្ងៃទី១៩ កញ្ញាខាងមុខ ក្រោយពីគណៈកម្មាធិការជាតិរៀបចំការបោះឆ្នោត (គ.ជ.ប) ប្រកាសលទ្ធផល និងបែងចែកអាសនជាផ្លូវការ។ នេះជាការបញ្ជាក់របស់សម្ដេចនាយករដ្ឋមន្ត្រី ហ៊ុន សែន ដែលថ្លែងក្នុងពិធីជួបសំណេះសំណាល ជាមួយកម្មករក្នុងខណ្ឌមានជ័យ នៅថ្ងៃទី២ សីហា។
កីឡាបាល់ទាត់ ស្ថិតក្នុងចំណោមកីឡាផ្សេងទៀតដែលគេចាត់ទុកថាជាឧស្សាហកម្មធំបំផុតមួយក្នុងលោក។ កីឡាករបាល់ទាត់ជាច្រើនរូប អាចរកចំណូលបានខ្ពស់ដោយសារទេពកោសល្យរបស់ពួកគេ និងថែមទាំងនាំពួកគេក្លាយជាសេដ្ឋីពីអាជីពកីឡានេះទៀតផង។ Messi និង Neymar សមាជិក្រុម PSG និងកីឡាករដទៃទៀតរួមទាំង Ronaldo ដែលទើបវិលត្រឡប់ទៅចូលរួមជាមួយ Manchester United សុទ្ធតែជាកីឡាករបាល់ទាត់ដែលទទួលបានប្រាក់បៀវត្សច្រើនជាងគេបំផុតលើលោកនាពេលបច្ចុប្បន្ន។ ក្នុងចំណោមអ្នកទាំងបីប្រធានក្រុមជម្រើសជាតិអាហ្សង់ទីនទទួលបានប្រាក់ឈ្នួលច្រើនជាងគេ តាមពីក្រោយដោយ Neymar របស់ប្រេស៊ីល និងប្រធានក្រុមព័រទុយហ្កាល់ដែលធ្លាក់ទៅលេខ៧។ ខាងក្រោមនេះ យើងនឹងបង្ហាញកំពូលកីឡាករបាល់ទាត់ទាំង១០រូប ដែលទទួលបានថ្លៃពលកម្មខ្ពស់បំផុតលើលោកប្រចាំសប្តាហ៍ សម្រាប់ឆ្នាំ២០២១។ ១ Lionel Messi (Paris Saint-Germain - ១.៣២៥.០០០ ដុល្លារ ២ Neymar (Paris Saint-Germain) ៨៣៦.០០០ ដុល្លារ ៣ Luis Suarez (Atletico Madrid) ៧៩៣.០០០ ដុល្លារ ៤ Antoine Griezmann (Barcelona) ៧៩៣.០០០ ដុល្លារ ៥ Gareth Bale (Real Madrid) ៦៩០.០០០ ដុល្លារ ៦ Kylian Mbappe (Paris Saint-Germain) ៥៦៦.០០០ ដុល្លារ ៧ Cristiano Ronaldo (Manchester United) ៥៣១.០០០ ដុល្លារ ៨ Kevin de Bruyne (Manchester City) ៥៣១.០០០ ដុល្លារ ៩ David de Gea (Manchester United) ៥១៧.០០០ ដុល្លារ ១០ Robert Lewandowski (Bayern Munich) ៤៨៣.០០០ ដុល្លារ	កំពូលកីឡាករ Lionel Messi ទទួលបានថ្លៃឈ្នួល ១៣២៥០០០ដុល្លារក្នុងមួយសប្តាហ៍ក្រោយផ្លាស់ពី Barcelona ទៅ Paris Saint-Germain។ ចំនួននេះបានធ្វើឱ្យ Messi នៅរក្សាបានក្នុងនាមកីឡាករបាល់ទាត់មានថ្លៃពលកម្មខ្ពស់បំផុតលើលោកសម្រាប់ឆ្នាំ២០២១ តាមពីក្រោយដោយ Neyma ដែលទទួលបាន៨៣១០០០ដុល្លារ។ Cristiano Ronaldo ធ្លាក់ទៅលេខរៀងទី៧ ជាមួយប្រាក់ឈ្នួល៥៣១០០០ដុល្លារក្នុងមួយអាទិត្យ។
ដោយមានការសហការគ្នារវាងអង្គការមនុស្សធម៌ដាណឺម៉ាក DanChurchAid និងកម្មវិធីអភិវឌ្ឍន៍សហប្រជាជាតិ (UNDP) កម្មវិធីបណ្តុំព័ត៌មានតាមដានគ្រោះរាំងស្ងួតស្ថិតក្រោមគម្រោងពង្រឹងការផ្តល់ព័ត៌មានការអាកាសធាតុនិងប្រព័ន្ធផ្តល់ការព្រមានទុកមុន (early warning system) ត្រូវបានពង្រីកបន្ថែមទៅកាន់ខេត្តចំនួនពីរទៀតនៅកម្ពុជា។ បើតាមសេចក្តីប្រកាសព័ត៌មានរបស់ទីភ្នាក់ងារអភិវឌ្ឍអង្គការសហប្រជាជាតិប្រចាំនៅកម្ពុជាចេញថ្ងៃ ៣០ ខែមករា ខេត្តចំនួនពីរនោះមានកំពត និងខេត្តតាកែវ ដែលសុទ្ធសឹងជាតំបន់ដែលងាយរងគ្រោះខ្លាំងគ្រោះរាំងស្ងួត។ កម្មវិធីនេះនឹងជួយដល់ការកំណត់ទីកន្លែងងាយរងគ្រោះ អភិវឌ្ឍសមត្ថភាពអាជ្ញាធរក្នុងការតាមដាន និងចាត់វិធានការភ្លាមៗជួយសហគមន៍មូលដ្ឋានត្រៀមខ្លួននៅពេលដែលស្ថានភាពគ្រោះរាំងស្ងួតចាប់ផ្តើមវិវត្តនោះ។ ប្រធានគម្រោងប្រព័ន្ធផ្តល់ការព្រមានទុកមុននៃកម្មវិធីអភិវឌ្ឍន៍សហប្រជាជាតិលោក Muhibuddin Usama បានលើកឡើងថា ការពង្រីកគំនិតផ្តួចផ្តើមនេះនឹងរួមចំណែកយ៉ាងសំខាន់ក្នុងការជួយប្រជាពលរដ្ឋដែលភាគច្រើនពឹងផ្អែកលើការធ្វើកសិកម្ម ក្នុងស្ថានភាពងាយប្រឈមនឹងគ្រោះមហន្តរាយធម្មជាតិ។ «ដោយសារច្រើនជាងបីភាគបួននៃប្រជាជនពឹងផ្អែកខ្លាំងលើវិស័យកម្ម គ្រោះរាំងស្ងួត និងទឹកជំនន់បណ្តាលឲ្យប្រជាជនចំនួនច្រើនធ្លាក់ក្នុងភាពក្រីក្រ។ ការត្រៀមខ្លួនសម្រាប់គ្រោះមហន្តរាយទាំងនេះ ជារឿងសំខាន់ដែលជួយដល់សហគមន៍ក្នុងការសម្របខ្លួន និងមានភាពរីកចម្រើនផង ក្នុងពេលប្រឈមនឹងការប្រែប្រួលអាកាសធាតុ»។ លោក Muhibuddin បានថ្លែងបែបនេះ។ បើតាមសេចក្តីប្រកាសព័ត៌មានដដែល ការអនុវត្តគម្រោងនេះនឹងផ្តល់ប្រយោជន៍ផ្ទាល់ដល់កសិករចំនួន ២៣០០នាក់ និងមន្ត្រីថ្នាក់ខេត្ត ៣០នាក់នៅខេត្តតាកែវ(ក្នុងនោះមានស្រុកបាទី, សំរោង, និងស្រុកត្រាំកក់) និងខេត្តកំពត (មានស្រុកទឹកឈូរ និងស្រុកបន្ទាយមាស)តាមរយៈការបណ្តុះបណ្តាលពីបច្ចេកទេសកសិកម្មធន់នឹងគ្រោះរាំងស្ងួត និងពង្រឹងសមត្ថភាពតាមដាន និងឆ្លើយតបនឹងគ្រោះរាំងស្ងួតនេះដែរ។ ចំណែកប្រជាពលរដ្ឋ ១,៤៧ លាននាក់ផ្សេងទៀតក៏ទទួលបានប្រយោជន៍ពីប្រព័ន្ធផ្តល់ការព្រមានទុកមុននេះដែរ។ តាមពិតទៅ កម្មវិធីបណ្តុំព័ត៌មានតាមដានគ្រោះរាំងស្ងួតនេះត្រូវបានដាក់អនុវត្តសាកល្បងក្នុងខេត្តកំពង់ស្ពឺកាលពីឆ្នាំ ២០១៧ ដោយអង្គការមនុស្សធម៌ Dan Church Aid មុននឹងមានការពង្រីកការអនុវត្តដូចពេលនេះ។ គំនិតផ្តួចផ្តើមនេះដើមឡើយគឺត្រូវបានរៀបចំឡើងដោយមានការសហការរវាងភាគីពាក់ព័ន្ធពីក្រសួងធនធានទឹកនិងឧត្តុនិយម, ក្រសួងកសិកម្ម និងគណៈកម្មការជាតិគ្រប់គ្រងគ្រោះមហន្តរាយ។ សូមបញ្ជាក់ថា គ្រោះរាំងស្ងួត និង ទឹកជំនន់បន្តកើតឡើងជាញឹកញាប់នៅកម្ពុជាកន្លងមក។ ក្នុងឆ្នាំ ២០១២ គ្រោះរាំងស្ងួតកើតឡើងនៅក្នុងខេត្តចំនួន ១១ ទូទាំងប្រទេសកម្ពុជាដោយបង្កការខូចខាតដល់ស្រូវរាប់ម៉ឺនហិកតា។ ដល់ឆ្នាំ ២០១៥ កម្ពុជាជួបប្រទះនឹងគ្រោះរាំងស្ងួតអាក្រក់បំផុតមិនធ្លាប់មានក្នុងរយៈពេលប្រាំទសវត្សរ៍ចុងក្រោយ បណ្តាលឲ្យប្រជាជន ២,៥លាននាក់រងគ្រោះផង។ ដល់ដើមឆ្នាំ ២០១៩នេះ រាជរដ្ឋាភិបាលកម្ពុជាបានណែនាំប្រជាពលរដ្ឋជាពិសេសប្រជាកសិករឲ្យប្រុងប្រយ័ត្នពីកើតឡើងនៃបាតុភូតអែលនីណូ ដែលបង្កឲ្យសីតុណ្ហភាពក្តៅខ្លាំងស្ថិតក្នុងកម្រិតពី៤០-៤២ អង្សា។ រដ្ឋាភិបាលក៏បានដាស់តឿនដល់ប្រជាពលរដ្ឋឲ្យរក្សាទឹកទុកសម្រាប់ប្រើប្រាស់ប្រចាំថ្ងៃ និងសម្រាប់ស្រោចស្រព ដំណាំផ្សេងៗក្រៅពីដំណាំស្រូវផងដែរ៕	តាមរយៈការពង្រីកកម្មវិធីបណ្តុំព័ត៌មានតាមដានគ្រោះរាំងស្ងួត The Drought Monitoring InfoHub ប្រជាពលរដ្ឋនៅក្នុងខេត្តចំនួនពីរមានតាកែវ និងកំពត នឹងមានលទ្ធភាពកាន់តែច្រើនក្នុងការកាត់បន្ថយផលប៉ះពាល់ដែលបង្កឡើងដោយបាតុភូតគ្រោះរាំងស្ងួត និងពង្រឹងសមត្ថភាពធ្វើកសិកម្មដែលធន់នឹងការប្រែប្រួលអាកាសធាតុផងដែរ។
ក្រុមឈរលេខរៀងទី២ បឹងកេត បានឡើងឈរកំពូលតារាងបណ្តោះ ក្នុងសប្តាហ៍ទី២០ នៃពានរង្វាន់ក្របខណ្ឌមិត្តហ្វូនខេមបូឌានលីក ក្រោយយកឈ្នះក្រុមអគ្គិសនីកម្ពុជា ក្នុងលទ្ធផល ៤-១។ នាការប្រកួតនៅកីឡដ្ឋានខេត្តស្វាយរៀងប្រធានក្រុម ឃួន ឡាបូរ៉ាវី បានរកគ្រាប់បាល់នាំមុខ ១-០ ឲ្យបឹងកេតនៅនាទី៣១មុនកីឡាករ Maycon រកគ្រាប់បាល់ទី២នៅនាទី៣៩មុនបញ្ចប់វគ្គទី១។ បន្ទាប់មកកីឡាករ Gbenga បានសម្រេចគ្រាប់ទី៣ ឲ្យបឹងកេតនាំមុខ ៣-០ នៅនាទី៥៩ មុនសមាជិកក្រុមអគ្គិសនីកម្ពុជា សម្រេចគ្រាប់បាល់តាមពីក្រោយ ៣-១ សម្រាប់អគ្គិសនីកម្ពុជា មុនកីឡាករ ឃួន ឡាបូរ៉ាវី សម្រេចគ្រាប់ជ័យជម្នះ ៤-១ សម្រាប់បឹងកេត នៅនាទី៨៩។ ជ័យជម្នះនេះ ជួយឲ្យបឹងកេតឈរកំពូលតារាងបណ្តោះអាសន្ន ដោយមាន៤២ពិន្ទុ តែតំណែងកំពូលតារាងនេះ អាចរបូតទៅវិញប្រសិនបើស្វាយរៀង យកឈ្នះស៊ីម៉ាក់ នៅល្ងាចថ្ងៃអាទិត្យនេះ។ សម្រាប់ការប្រកួតនៅកីឡដ្ឋានវេស្ទើនភ្នំពេញ ក្រុមភ្នំពេញក្រោន បានយកឈ្នះម្ចាស់ផ្ទះវេស្ទើន ក្នុងលទ្ធផល ៣-០ ដើម្បីជាការសងសឹក ដែលពួកគេបានចាញ់ ៣-១ ក្នុងជើងទី១ នៅលើទឹកដីរបស់ខ្លួន។ តែយ៉ាងណាជ័យជម្នះនេះ មិនអាចជួយក្រុមដែលមានកីឡាករវ័យក្មេងច្រើនមួយនេះ ឡើងទៅឈរតំបន់ Top 4 នោះទេ ដោយបន្តឈរលេខរៀងទី៥ ជាមួយ៣៦ពិន្ទុ។ ក្រុមឈរលេខ៣ ក្នុងសប្តាហ៍ទី១៩ ណាហ្គាវើល បានឡើងឈរលេខទី២ បណ្តោះអាសន្ន ក្នុងសប្តាហ៍ទី២០ ជាមួយ៤២ពិន្ទុ ក្រោយយកឈ្នះក្រុមអាស៊ីអឺរ៉ុប ៤-១ នៅកីឡដ្ឋានស្តាតចាស់៕	ក្រុមបឹងកេតបានឡើងឈរកំពូលតារាងបណ្តោះអាសន្ន ប្រចាំពានរង្វាន់ក្របខណ្ឌមិត្តហ្វូនខេមបូឌានលីក ក្រោយយកឈ្នះអគ្គិសនីកម្ពុជា ៤-១។ ណាហ្គាវើល ក្រោយយកឈ្នះអាស៊ីអឺរ៉ុប ៤-១ បានឡើងទៅឈរលេខរៀងទី២បណ្តោះអាសន្ន ប្រចាំសប្តាហ៍ទី២០។ ចំណែកក្រុមភ្នំពេញក្រោន សងសឹកវេស្ទើនភ្នំពេញបានសម្រេច ក្រោយយកឈ្នះ ៣-០ នៅលើទឹកដីវេស្ទើន។
ក្នុងកិច្ចពិភាក្សារវាងអ្នកសារព័ត៌មានជុំវិញប្រធានបទលើសម្ពោធឈាមកាលពី ថ្ងៃ ព្រហស្បតិ៍ ទី១០ ខែតុលា ឆ្នាំ ២០១៩ នៅមជ្ឈមណ្ឌលវេជ្ជសាស្ត្រសិង្ហបុរី (Singapore Medical Center) លោកវិជ្ជបណ្ឌិតមាន វាសនា ឯកទេសជំងឺទូទៅ (Family Physician) បានបង្ហើបឲ្យដឹថា៖ «បើប្រៀបធៀបរបៀងបរុសនិងស្ដ្រី ដែលមានជំងឺលើសម្ពោធឈាមបុរសមានភាគរយកើកជាងស្ដ្រី ក្នុងនោះបរុស៤នាក់ មានម្នាក់ទៅហើយដែលកើតជំងឺលើសសម្ពោធឈាម ប៉ុន្តែស្ដ្រី៥នាក់ទើមបមានម្នាក់ដែលកើតជំងឺ»។ វេជ្ជបណ្ឌិតមាន វាសនា បញ្ចាក់ថា៖ «មូលហេតុដែលធ្វើឲ្យបុរសងាយកើតច្រើនជាងស្ដ្រីក៏ព្រោះតែ បុរសគាត់អាចប្រើប្រាស់គ្រឿងស្រវឹង ជក់បារី និងស្ដ្រេសច្រើន ដែលធ្វើឲ្យបេះដូងច្របាច់ឈាមចេញមកងាយនឹងមិនបានល្អដែលធ្វើឲ្យវាងាយរងនឹងសម្ពោធឈាម»។ ឆ្លើយតបទៅនឹងសំណួរ តើយ៉ាងម្ដេចទើបដឹងថាខ្លួនលើសសម្ពោធឈាម? វេជ្ជបណ្ឌិតមាន វាសនា បានបង្ហាញថា៖ «ការលើសសម្ពោធពេលខ្លះយើងអាចដឹងពេលខ្លះយើងមិនអាចដឹងឡើយ។ ជាទូទៅការលើសសម្ពោធបែកចែកជាបីដំណាក់កាល ដំណកាលទី១៖ ១៤០ លើ ៩ ដំណាក់កាលទី២ ១៨០ លើ ១០ និង ដំណាក់កាលទី៣៖ កម្រិតលើសពី ១៨០ លើ ១០ ដំណាក់កាលវាជាដំណាក់កាលធ្ងន់ធ្ងដែលធ្វើឲ្យអ្នកជំងឺមានអការៈវិលមុខក្អួត ពិបាកដកបង្ហើម(ថប់ៗ) និងអាចដល់សម្លប់បាត់បង់ស្មារតី។ ដូចឆ្នេះគ្រប់គ្នាគួរតែតាមដានឲ្យមែនទេនជុំវិញជំងឺលាក់មុខមួយនេះ គួរតែពិនិត្យវាឲ្យបានទាងទាត់ជាមួយវិជ្ជបណ្ឌិតជំនាញ បើសិនជាមានឧបករណ៍វាស់សម្ពោធឈាម គួរតែវាស់ខ្លួនឯងមួយបីដង ព្រឹក ថ្ងៃ យប់ បើមានបញ្ហាមិនស្រួលឆាប់ទៅរកវិជ្ជបណ្ឌិតជំនាញភ្លាម»។ ក្នុងកិច្ចពិភាក្សាដ៏មានអត្ថប្រយោជន៍មួយនេះ វេជ្ជបណ្ឌិតយិន សិទ្ធិកា ឯកទេសជំងឺទូទៅ (Family Physician) ក៏បានឲ្យដឹងផងដែរថា៖ «ការប្រឈមមុខនឹងសម្ពាធឈាមឡើងខ្ពស់សម្រាប់ស្ត្រីមានផ្ទៃពោះ ដែលបងប្អូនប្រជាពលេដ្ឋខ្មែរហៅម្យ៉ាងទៀតថា ព្រាយក្រឡាភ្លើង អាចបង្កជាជំងឺផ្សេងៗដូចជាជំងឺទឹកនោមប្រៃនិងការហើមដៃហើមជើងក្នុងអំឡុងពេលពពោះ។ សម្ពាធឈាមឡើងខ្ពស់ ឬព្រាយក្រឡាភ្លើង វានឹងផ្ដល់ផលប៉ះពាល់ដល់ការចិញ្ចឹមទារកក្នុងផ្ទៃម្ដាយ និងអាចធ្វើឲ្យទារកសម្រាលមុនពេលកំណត់»។ ដោយសារជំងឺលើសឈាមជាជំងឺដែលមិនអាចព្យាបាលបានដោយងាយស្រួល វេជ្ជបណ្ឌិត គុជ ឆោមដាលីន បានលើកទឹកចិត្តអោយមានការអនុវត្តទម្លាប់ល្អៗក្នុងជីវិតប្រចាំថ្ងៃមានដូចជាការកាត់បន្ថយរឺមិនជក់បារី ការហាត់ប្រាណជាប្រចាំនិងការទទួលទានអាហារសំបូរជីវជាតិនិងមានជាតិខ្លាញ់តិច។ដោយយកចិត្តទុកដាក់ទៅលើរបបអាហារដែលមានជីវជាតិខ្ពស់ព្រមទាំងការរស់នៅប្រកបដោយសុខុមាលភាព(Holistic Wellness) SGMCបានបង្កើតឡើងជាបញ្ជរអាហារសុខភាពPure Barដែលមានទីតាំងក្នុងមជ្ឈមណ្ឌលវេជ្ជសាស្ត្រនេះតែម្តង។ Pure Barផ្តល់ជូនជាអាហារដែលមានរសជាតិឆ្ងាញ់និងចំអិនឡើងដោយគិតគូទៅលើកម្រិតជីវជាតិដែលសមរម្យនឹងតម្រូវការបុគ្គលម្នាក់ៗ។ ក្រៅពីការណែនាំខាងលើនេះវេជ្ជបណ្ឌិតទាំងបីរូបលើកទឹកចិត្តអោយបុគ្គលម្នាក់ៗដែលគិតថាខ្លួនកំពុងប្រឈមនឹងជំងឺលើសឈាមអោយត្រួតពិនិត្យសម្ពាធឈាមនៅតាមមជ្ឈមណ្ឌលរឺមន្ទីរពេទ្យដែលមានឯកទេសច្បាស់លាស់ដើម្បីទទួលបានការណែនាំច្បាស់លាស់ក្នុងការគ្រប់គ្រងជំងឺព្រមទាំងវេជ្ជបញ្ជាសម្រាប់ឱសថដែលសមស្របនិងមានប្រសិទ្ធិភាព។ អំពី មជ្ឈមណ្ឌលវេជ្ជសាស្ត្រសិង្ហបុរីកម្ពុជា (Singapore Medical Center) មជ្ឈមណ្ឌលវេជ្ជសាស្ត្រសិង្ហបុរីកម្ពុជា (Singapore Medical Center) ត្រូវបានបង្កើតឡើងក្នុងគោលបំណងផ្ដល់ជូននូវសេវាថែទាំសុខភាពបែបវេជ្ជសាស្ត្រតាមស្តង់ដាររបស់ប្រទេសសិង្ហបុរីជូនប្រជាជនកម្ពុជា។ ដោយមានការជឿជាក់ថា មនុស្សគ្រប់រូបសាកសមនឹងទទួលបាននូវការថែទាំផ្នែកវេជ្ជសាស្ត្រដែលប្រកបដោយគុណភាព និងអាចជឿទុកចិត្តបាន SCMG ខ្ញុំផ្តោតសំខាន់លើការថែទាំសុខភាព និងសុខុមាលភាពបែបវេជ្ជសាស្ត្រ។ ជាមួយនឹងជំនាញឯកទេស និងវិជ្ជាជីវៈក្នុងការផ្ដល់ជូននូវសេវាថែទាំសុខភាព និងការព្យាបាលវេជ្ជសាស្ត្រដែលប្រកបដោយគុណភាព និងទំនុកចិត្ត យើងមិនត្រឹមតែព្យាបាល និងពិនិត្យវិនិច្ឆ័យទៅលើជំងឺតែប៉ុណ្ណោះទេ ប៉ុន្តែក៏ផ្ដល់ជូនអ្នកជំងឺនូវរបៀបថែទាំសុខភាព និងសុខុមាលភាពដ៏ល្អបំផុត៕ (អត្ថបទពាណិជ្ជកម្ម)	លើសសម្ពោធឈាមមិនមែនជាជំងឺឡើយ ប៉ុន្តែវាមានការវិបត្តិដែលបង្កឲ្យមានផលវិបានយ៉ាងខ្លាំងដល់គ្រួសារ សង្គម និងប្រទេសជាតិ រហូតអាចសម្លាប់មនុស្សបានមួយប៉ប្រិចភ្នែក។ ក្រុមវេជ្ជបណ្ឌិតជំនាញបីរូបនៃមជ្ឈមណ្ឌលវេជ្ជសាស្ត្រសិង្ហបុរី (Singapore Medical Center) បានបង្ហើបប្រាប់ក្នុងវគ្គសន្ទនាយ៉ាងក្បោះក្បាយរវាងអ្នកសារព័ត៌មាន និងវេជ្ជបណ្ឌិតឯកទេសក្រោមប្រធានបទការបង្ការនិងការគ្រប់គ្រងជំងឺលើសឈាម ឬលើសសម្ពាធឈាមថា ការលើសសម្ពោធឈាមអាចកើតឡើងលើមនុស្សគ្រប់វ័យ ភាគច្រើនលើអ្នករស់នៅទីក្រុង និងអ្នកលើសគីឡូដែលមានភាគរយខ្ពស់អាចប្រឈមជាមួយវិបត្តិមួយនេះ។
Belle idée. Les beautés du Cambodge doivent être connues de tous les Cambodgiens. Temples, panoramas, écrins de verdures et deau aux creux de montagnes, îles et plages comme des perles posées sur le bleu azuréen de la mer, le royaume offre en vrai les merveilles que les rêves de tout Cambodgien lui attribuent. Mais, ces merveilles, avec le passage en masse des touristes, sont souillées de déchets. Déchets quon jette par les vitres de la voiture en traversant la campagne. Déchets quon laisse sur place après le pique-nique. Déchets que chacun na aucun scrupule à ajouter aux déchets des autres car, souvent, la place est déjà sale. Un gobelet en plastique par-ci, un emballage en polystyrène par-là, et voilà des montages de saletés imputrescibles colonisant les espaces naturels sans que personne ne se sente coupable de quoi que ce soit ou si peu. Le touriste, individu par définition de passage, laisse volontiers ses déchets sur son chemin plutôt que de les ramener chez lui. Et quand en plus il ne trouve pas là de poubelles là où il se promène, la nature en subit les conséquences. Le Covid-19 fait déjà beaucoup de dégâts directs. Ny ajoutons pas une couche de déchets en plastique sur les merveilles qui nous entourent, et par leur beauté, enchantent notre vie.	Pour compenser la chute des visiteurs étrangers engendrée par lépidémie de Covid-19, le ministère du tourisme encourage le tourisme local.
លោក ប៉ូ សុវីន ដា អ្នកស្រាវជ្រាវនៅវិទ្យាស្ថានកម្ពុជាសម្រាប់កិច្ចសហប្រតិបត្តិការ និងសន្តិភាព ជឿថាកម្ពុជានឹងទទួលយកការអញ្ជើញចូលរួមក្នុងសន្និសិទកំពូលប្រជាធិបតេយ្យរបស់អាមេរិក បើអាមេរិកអញ្ជើញ ព្រោះកម្ពុជានឹង ទទួលបានប្រយោជន៍ច្រើនពីកិច្ចប្រជុំកំពូលនេះ។ ការសម្រេចចិត្តរបស់អាមេរិក ក្នុងការដកកម្ពុជាចេញពីកិច្ចប្រជុំកំពូលប្រជាធិបតេយ្យ មិនមានអ្វីគួរឲ្យភ្ញាក់ផ្អើលឡើយ ដោយសារប្រទេសជាច្រើនជុំវិញពិភពលោកក៏មិនត្រូវបានអញ្ជើញដែរ។ ការអញ្ជើញ គឺផ្អែកលើមូលដ្ឋានការធ្លាក់ចុះ ឬមិនធ្លាក់នៃលទ្ធិប្រជាធិបតេយ្យតាមប្រទេសនីមួយៗ។ នេះជាការយល់ឃើញរបស់លោក សុវីនដា។ តាមរយៈសារឆ្លើយតបមកកាន់សារព័ត៌មានថ្មីៗ តាមអ៊ីម៉ែល លោក លើកឡើងថា៖ «គេមិនអាចនិយាយថាការសម្រេចចិត្ត (របស់អាម៉េរិក) នេះ លម្អៀងទេ។ អាម៉េរិកមើលឃើញខ្លួនឯង ថាជាមេដឹកនាំប្រជាធិបតេយ្យ»។ យ៉ាណាក៏ដោយ អ្នកស្រាវជ្រាវរូបនេះ យល់ថាការអវត្តមានរបស់កម្ពុជាក្នុងជំនួបកំពូលប្រជាធិបតេយ្យនេះ នឹងមិនមានប៉ះពាល់ដល់កម្ពុជានោះទេ។ ដោយសារកិច្ចប្រជុំនេះមានលក្ខណៈនយោបាយ ហើយប្រទេសភាគច្រើន ក៏អវត្តមានដែរ ដូចនេះ មិនមែនជារឿងធំសម្រាប់ប្រទេសកម្ពុជាឡើយ។ លោក ផៃ ស៊ីផាន អ្នកនាំពាក្យរដ្ឋាភិបាលកម្ពុជា ប្រាប់ថា លោក ឥតដឹងព័ត៌មានពាក់ព័ន្ធនឹងកិច្ចប្រជុំកំពូលនេះឡើយ ហើយក៏មិនដឹងថា និងកម្ពុជា ត្រូវបានអញ្ជើញឬក៏អត់ដែរ។ លោក រុញឲ្យទៅសួរក្រសួងការបរទេស។ សារព័ត៌មានថ្មីៗមិនអាចទាក់ទងលោក កុយ គួង អ្នកនាំពាក្យក្រសួងការបរទេស និងសហប្រតិបត្តិការអន្តរជាតិបានឡើយ ដោយសារលោកពុំទទួលការហៅចូល។ លោក រ៉ូ វណ្ណៈ សហស្ថាបនិកវិទ្យាស្ថានប្រធិបតេយ្យកម្ពុជា មើលឃើញថា ការរៀបចំកិច្ចប្រជុំកំពូលប្រជាធិបតេយ្យនេះ គឺសហរដ្ឋអាម៉េរិកមានបំណងចង់រក្សាសណ្ដាប់ធ្នាប់ពិភពលោកសេរី ដោយយកប្រជាធិបតេយ្យ សិទ្ធិមនុស្ស ជារបៀបវារៈនយោបាយ។ សម្រាប់លោក រ៉ូ វណ្ណៈ ការធ្វើបែបនេះ គឺដើម្បីកៀងគប្រទេសទាំងនោះ ឲ្យគាំទ្រនិងរក្សាសណ្ដាប់ធ្នាប់ដែលអាម៉េរិកបង្កើតឡើងដើម្បីទប់ទល់នឹងឥទ្ធិពលរបស់ចិន។ លោក បន្ថែមថា អាម៉េរិកទំនងជាវាយតម្លៃតាមរបាយការណ៍ Freedom House ដែលបញ្ហញថាកម្ពុជាពុំទាន់មានសេរីភាពពេញលេញនៅឡើយ។ លោក រ៉ូ វណ្ណៈ បញ្ជាក់ថាដូច្នេះថា៖«បើសិនជាអាមេរិកវាស់វែងតាមរបាយការណ៍ Freedom House កម្ពុជានឹងមិនត្រូវបានគេអញ្ជើញក្នុងសន្និសីទកំពូលប្រជាធិបតេយ្យនេះទេ»។ ទន្ទឹមនឹងនេះ លោកយល់ថា កត្តាផលប្រយោជន៍យុទ្ធសាស្រ្ត ក៏ចូលរួមចំណែកធ្វើឲ្យកម្ពុជាគ្មានវត្តមានដែរ។ លោកពន្យល់ថា ទាល់តែប្រទេសដែលមានសន្តានចិត្ត និងប្រទេសដែលស្ថិតក្នុងទីតាំងយុទ្ធសាស្រ្តបម្រើផលប្រយោជន៍ឲ្យអាម៉េរិក ដើម្បីទប់ស្កាត់ឥទ្ធិពលរបស់ចិននិងរុស្ស៊ី ទើបអាម៉េរិកអញ្ជើញទៅ។ សហស្ថាបនិកវិទ្យាស្ថានប្រធិបតេយ្យកម្ពុជារូបនេះ សង្កត់ធ្ងន់ថា ៖ «ព្រោះអ្នកដែលអញ្ជើញ គឺបានជ្រើសហើយថារើសរវាងប្លុកសេរី ឬប្លុកុម្មុយនិស្ត»។ លោក បន្ថែមថា អាម៉េរិកកំណត់ច្បាស់ណាស់ថា បើប្រទេសណាមិនស្ថិតក្នុងសណ្ដាប់ធ្នាប់សេរីទេ គឺត្រូវតែផាត់ចេញពីការអញ្ជើញទៅចូលរួមក្នុងប្លុកយុទ្ធសាស្រ្ត គឹរៀបចំឡើងដើម្បីទៅទប់ប្លុកមួយទៀត៕ អត្ថបទទាក់ទង កម្ពុជា ថៃ សិង្ហបុរី គ្មានឈ្មោះក្នុងបញ្ជីដែលអាម៉េរិកអញ្ជើញសម្រាប់ជំនួបប្រជាធិបតេយ្យខែក្រោយ	ភ្នំពេញ៖ អវត្តមានរបស់កម្ពុជាក្នុងជំនួបកំពូលប្រជាធិបតេយ្យរបស់អាមេរិក ត្រូវបានអ្នកសិក្សាស្រាវជ្រាវ មើលឃើញថា ពុំមែនរឿងគួរឲ្យភ្ញាក់ផ្អើលឡើយ ដោយសារការការអញ្ជើញចូលរួម គឺផ្អែកលើការធ្លាក់ចុះឬមិនធ្លាក់នៃលទ្ធិប្រជាធិបតេយ្យនៅក្នុងប្រទេសរៀងៗខ្លួន។ លើសពីនេះ អាមេរិកទំនងជាផាត់កម្ពុជាចេញពីយុទ្ធសាស្រ្តនយោបាយការបរទេសក្នុងប្លុកសេរីរបស់ខ្លួន ហើយប្រមូលផ្ដុំប្រទេសណាដែលមានសន្ដានចិត្តដូចគ្នា និងផ្ដល់ផលប្រយោជន៍ឲ្យខ្លួនតែប៉ុណ្ណោះ។
លោកអ្នកមិនចាំបាច់ចេញក្រៅ ឬត្រូវកាន់លុយដោយផ្ទាល់ដើម្បីទូទាត់នោះទេ ហើយថ្ងៃនេះយើងសូមណែនាំកម្មវិធីទូរស័ព្ទដៃទាំងនោះមានដូចជា៖ កម្មវិធីទូរស័ព្ទដៃទន្លេសាប ជាទីផ្សារលក់ផលិតផលកសិកម្មអនឡាញនៅលើកម្មវិធីទន្លេសាប មានដាក់លក់ផលិតកសិកម្មខ្មែរដ៏សម្បូរបែបដូចជា បន្លែផ្លែឈើធម្មជាតិស្រស់ៗ សាច់មាន សាច់គោ សាច់ជ្រូក ស៊ុត និងផលិតផលខ្មែរផ្សេងៗដែលមានគុណភាពខ្ពស់ជាច្រើនមុខទៀត។ កម្មវិធីនេះ ពិសេសត្រង់ថា ប្រជាកសិករខ្មែរគ្រប់ទីកន្លែងជាម្ចាស់កសិកម្មអាចដាក់លក់ផលិតផលដោយផ្ទាល់ រួមជាមួយការបញ្ចុះតម្លៃពិសេស។ អ្នកទិញក៏អាចបញ្ជាទិញ និងទូទាត់យ៉ាងងាយស្រួលដោយតាមរយៈប្រព័ន្ធឌីជីថល ហើយមានសេវាដឹកជញ្ជូនដល់ទីកន្លែងថែមទៀតផង។ សម្រាប់បងប្អូនដែលចង់ដឹងពីមុខទំនិញដែលមានដាក់លក់ និងចង់ទិញសូមចូលមើល ទំព័រហ្វេសប៊ុក https://www.facebook.com/TonlesapApp ឬសូមដោនឡូតកម្មវិធី "ទន្លេសាប" https://bit.ly/2FU0Z2l (សម្រាប់ទូរស័ព្ទមិនមែន iPhone) https://apple.co/2UtOT38 (សម្រាប់ iPhone) សម្រាប់អ្នកចង់ដាក់លក់ផលិតផល សូមដោនឡូតកម្មវិធី "ទន្លេសាប អ្នកលក់" https://bit.ly/2ZyWsJO (សម្រាប់ទូរស័ព្ទមិនមែន iPhone) https://apple.co/2ZuoNRB (សម្រាប់ iPhone) កម្មវិធី AMK Mobile ជាកម្មវិធីទូរស័ព្ទដៃចល័ត សម្បូរបែប ងាយស្រួលប្រើប្រាស់ រហ័ស និងសុវត្ថិភាពខ្ពស់គ្រាន់តែមានកម្មវិធីទូរស័ព្ទដៃនេះមួយ លោកអ្នកអាចធ្វើប្រតិបត្តិការហិរញ្ញវត្ថុគ្រប់មុខ យ៉ាងងាយស្រួល ទោះបីជាលោកអ្នកនៅក្នុងផ្ទះក៏ដោយ។ ជាមួយ AMK Mobile អ្នកអាចទូទាត់ថ្លៃទំនិញផ្សេងៗ បង់វិក្កយបត្រទឹក ភ្លើង សំរាម ថ្លៃសេវាអ៊ីនធឺណិត ទូរទស្សន៍ខ្សែកាប បញ្ចូលលុយទូរស័ព្ទ វេរលុយទៅមក។ ជាពិសេសអាចវេរលុយ ទៅកាន់គណនីធនាគារ ឬគ្រឹះស្ថានមីក្រូហិរញ្ញវត្ថុផ្សេងៗ ជាង២០ស្ថាប័ន បានភ្លាមៗ តាមរយៈប្រព័ន្ធបាគងរហូតដល់ ៥ម៉ឺនដុល្លារ ក្នុងមួយថ្ងៃ ដោយមិនគិតថ្លៃសេវាថែមទៀតផង។ អ្វីដែលកាន់តែពិសេសជាងនេះទៅទៀតនោះ សម្រាប់ការចុះឈ្មោះ ប្រើប្រាស់AMK Mobile និងរាល់ការធ្វើប្រតិបត្តិខាងលើ ចាប់ពីថ្ងៃនេះ រហូតដល់ថ្ងៃទី ៣០ វិច្ឆិកា ២០២១ លោកអ្នក នឹងមានឱកាសឈ្នះរង្វាន់ជាច្រើន ដូចជា ម៉ូតូ PCX2021 ទូរស័ព្ទ iPhone 12 Pro Max កុំព្យូទ័រ MacBook Air 2020 កង់Giant ទូរស័ព្ទHuawei Apple I-Watch និងរង្វាន់ផ្សេងៗទៀតជាង១០០រង្វាន់ ជារៀងរាល់ខែនិងត្រីមាស។ សូមទាញយកកម្មវិធីដោយឥតគិតថ្លៃ នៅទីនេះ http://onelink.to/ss87zk... ព័ត៌មានបន្ថែម 023220202/1800200200 យើងរួមគ្នាអនុវត្តតាមការណែនាំរបស់រាជរដ្ឋាភិបាល ដើម្បីកម្ពុជាឆ្លងផុតពីជំងឺកូវីដ-១៩! សូមមើលវីដេអូខាងក្រោមនេះ! (អត្ថបទពាណិជ្ជកម្ម)	ទោះបីជាស្ថិតនៅកំពុងអំឡុងពេលបិទខ្ចប់ ដែលយើងម្នាក់ៗត្រូវនៅក្នុងផ្ទះ តែយើងនៅតែអាចផ្គត់ផ្គង់តម្រូវការប្រចំាថ្ងៃបានយ៉ាងល្អ ជាមួយសេវាហិរញ្ញវត្ថុសម្បូរបែប តាមរយៈកម្មវិធីធនាគារចល័ត ធនាគារ និងកម្មវិធីកុម្ម៉ង់អាហារអនឡាញ។
លោក តាន់ ផាន់ណារ៉ា បាននិយាយថា មូលហេតុដែលបណ្ដាលឲ្យមានការរីករាលដាលនេះ គឺមកពីពលរដ្ឋនៅភូមិសោមកានិញ ចិញ្ចឹមជ្រូកដោយមិនបានដាក់ក្នុងទ្រុងនោះទេ ខណៈភូមិក្បែរនោះក៏មិនដាក់ទ្រុងជ្រូកដែរ ទើបបណ្ដាលឲ្យឆ្លងជំងឺពីមួយទៅមួយបែបនេះ។ ម្យ៉ាងវិញទៀត ប្រជាពលរដ្ឋនៅតំបន់នោះមិនបានដឹងថា ជ្រូកមានផ្ទុកជំងឺប៉េស្តអាហ្វ្រិកឡើយ ព្រោះជំងឺនេះគ្មានរោគសញ្ញាជាក់លាក នោះទេ ។ ក្រៅពីមិនដឹងពីជំងឺហើយ ពួកគាត់ក៏បានកាប់ជ្រូកដែលងាប់នោះចែកគ្នាធ្វើម្ហូបទៀតផង។ ថ្លែងក្នុងសិក្ខាសាលាពិគ្រោះយោបល់ថា្នក់ជាតិលើកទី១ ការរៀបចំផែនការត្រៀមបង្ការ និងឆ្លើយតបនឹងជំងឺប៉េស្តជ្រូកអាហ្វ្រិក កាលពីថ្ងៃទី៨ មេសា អគ្គនាយកនៃអគ្គនាយកដ្ឋានសុខភាពសត្វនិងផលិតកម្មសត្វរូបនេះ បាននិយាយដូច្នេះថា៖« បើតាមអ្វីដែលខ្ញុំចុះទៅកាលពីចុងសប្ដាហ៍ ខ្ញុំអាចសន្និដ្ឋានបានថា មាន៣ភូមិទៀត ដែលកំពុងតែឆ្លងរីករាលដាល។ ប៉ុន្តែក្នុង៣ភូមិនោះមានតែមួយភូមិទេ គឺភូមិតេនដែលមានសត្វជ្រូកច្រើន ប្រមាណ ២០០ ទៅ ៣០០ ក្បាល តែភូមិពីរទៀតមិនច្រើនទេ»។ បន្ថែមពីនេះលោក ផាន់ណារ៉ា ក៏អំពាវនាវដល់ពលរដ្ឋ ដែលរស់នៅតាមព្រំដែនជាប់ប្រទេសវៀតណាមដូចជា ខេត្តក្រចេះ ស្ទឹងត្រែង និងមណ្ឌលគីរី កុំជួញដូរសត្វជ្រូក ដើម្បីទប់ស្កាត់ជំងឺប៉េស្តជ្រូកអាហ្វ្រិក។ បច្ចុប្បន្នមន្ត្រីជំនាញនៃក្រសួង ដែលកំពុងធ្វើការនៅតំបន់ផ្ទុះជំងឺនេះ បានប្រមូលទិញជ្រូកពីប្រជាពលរដ្ឋមកដុតកម្ទេចចោល ព្រមទាំងបិទមិនឲ្យមានការចរាចរសត្វនៅតំបន់នោះផងដែរ។ លោកស្រី គ្រីស្ទីណា អ៊ុសជែរ ប្រធានក្រុមបច្ចេកទេសមជ្ឈមណ្ឌលអាសន្ន សម្រាប់ជំងឺសត្វឆ្លងព្រំដែននៃអង្គការ FAO បាននិយាយថា ជំងឺប៉េស្តជ្រូកអាហ្វ្រិកមានភាពធន់ទៅនឹងកម្ដៅ ចាប់ពី៧០ អង្សា ក្នុងរយៈពេល ៣០នាទី។ ដូច្នេះបើប្រជាពលរដ្ឋនៅក្នុងតំបន់ដែលផ្ទុះជំងឺនោះ យកកាកសំណល់ផ្ទះបាយធ្វើជាចំណីជ្រូកហើយ ពួកគេចំអិនមិនបានត្រឹមត្រូវនោះ គឺមេរោគនៅមានជីវិត ហើយនឹងឆ្លងទៅកាន់ជ្រូក។ បើតាមលោកស្រី គ្រីស្ទីណា ករណីខ្លះទៀតមេរោគនេះ ក៏ទំជាប់លើសម្លៀកបំពាក់មនុស្ស ហើយនៅពេលម្ចាស់ជ្រូកចូលទៅកន្លែងចិញ្ចឹមជ្រូក វាក៏អាចបណ្ដាលឲ្យឆ្លងទៅកាន់ជ្រូកផងដែរ។ លោក ស្រ៊ុន ពៅ ប្រធានសមាគមចិញ្ចឹមជ្រូកកម្ពុជា បានលើកឡើងពីការព្រួយបារម្មណ៍ចំពោះការនាំចូលជ្រូកពីប្រទេសជិតខាងដោយសេរី នាឱកាសបុណ្យចូលឆ្នាំខាងមុខនេះ ខណៈមន្ត្រី និងអ្នកពាក់ព័ន្ធត្រូវឈប់សម្រាកនាឱកាសនោះ។ លោកបានស្នើឲ្យមន្ត្រីជំនាញពង្រឹងការត្រួតពិនិត្យឲ្យបានតឹងរឹង ក្នុងពីធីបុណ្យចូលឆ្នាំនេះ។ អគ្គនាយកនៃអគ្គនាយកដ្ឋានសុខភាពសត្វនិងផលិតកម្មសត្វ បានស្នើឲ្យប្រជាពលរដ្ឋរាយការណ៍ឲ្យក្រសួង និងមន្ទីរភ្លាមៗ ក្នុងករណីមានជ្រូកងាប់ ដើម្បីមានលទ្ធភាពទប់ស្កាត់ទាន់ពេលវេលា៕	ភ្នំពេញ៖ ជំងឺប៉េស្តជ្រូកអាហ្វ្រិកបានឆ្លងរាលដាលពីភូមិសោមកានិញ ដល់ភូមិចំនួន៣ទៀត គឺ ភូមិសោមត្រក ភូមិសោមគល់ និងភូមិតេន ដែលស្ថិតនៅក្នុងឃុំសោមធំ ស្រុកអូរយ៉ាដាវ ខេត្តរតនគិរី។ មន្ត្រីជំនាញកំពុងដោះស្រាយបញ្ហានេះ។ នេះបើតាមអគ្គនាយកនៃអគ្គនាយកដ្ឋានសុខភាពសត្វនិងផលិតកម្មសត្វ។
សព្វថ្ងៃ អ្នកប្រដាល់សញ្ជាតិហូឡង់ប្រភេទទម្ងន់ស្រាល ៧៤គីឡូក្រាម រូបនេះ មានបំណងប្រាថ្នាកសាងជីវិតថ្មីបែបផ្សេងទៀត គឺលោកបានចាប់ដៃជាមួយ ក្លិប«អាណាចក្រប្រយុទ្ធ (KFG)» នៅក្រុងសៀមរាប។ Souwer ចង់យកគំរូតាមអ្វីដែលស្ថាប័ន ONE Championship បានធ្វើក្នុងការជួយដល់កីឡាករនីមួយៗព្រមទាំងបានឃើញពីការតាំងចិត្តខ្ពស់របស់អ្នកដឹកនាំក្លិប KFG លោក Mark Van Dongen រួមជាមួយលោក Kwok Leung Tsang ដែលអ្នកទាំងពីរ សុទ្ធតែមានឆន្ទៈនិងគោលជំហរដូចគ្នា។ លោក Leung Tsang អ្នកដឹកនាំក្លិប KFG ពន្យល់ថា៖ «អ្វីដែលយើងចង់បាន មិនគ្រាន់តែចង់បានកីឡាករច្រើនចូលក្នុងក្លិបយើងទេ តែយើងក៏ចង់ជួយផ្តល់ការហ្វឹកហាត់ និងការអប់រំ ឥតគិតថ្លៃដល់យុវជនក្នុងស្រុកផងដែរ»។ «យើងចង់បង្កើតមជ្ឈមណ្ឌលកីឡាធំមួយដែលប្រមូលផ្តុំក្មេងៗឲ្យច្រើន តាមសមត្ថភាពដែលយើងផ្គត់ផ្គង់បាន»។ ក្រោយពីបានទាក់ទងជាមួយសហស្ថាបនិកក្លិបលោក Van Dongen រួចមក Souwer ក៏បានក្លាយខ្លួនជាឯកអគ្គរដ្ឋទូតម្នាក់តំណាងឲ្យក្លិបអាណាចក្រប្រយុទ្ធសៀមរាបមួយនេះ រួមជាមួយតារាប្រដាល់ជនជាតិហូឡង់ម្នាក់ទៀត ដែលគេស្គាល់ថាជាជើងខ្លាំងខាងប្រដាល់សេរីមួយរូបដែរ គឺកីឡាករ Ernesto Hoost។ សម្រាប់ពេលនេះ Souwer បានដាក់ដេញថ្លៃខ្សែក្រវាត់មួយរបស់គេ ព្រមទាំងយកប្រាក់មួយចំណែកដែលបានពីការប្រកួតថ្ងៃខាងមុខ មកជួយផ្គត់ផ្គង់ក្លិបនៅកម្ពុជានេះផងដែរ។ Souwer បញ្ជាក់៖ «វាមិនសំខាន់រឿងលុយទេ! សំខាន់គឺអនាគត ការមើលថែក្មេងៗទាំងនោះ ព្រោះពួកគេចង់មានអនាគតត្រចះត្រចង់ដែរ»។ «ស្ថាប័នប្រដាល់ ONE ក៏កំពុងផ្តោតទៅលើផ្នែកនេះដូចគ្នា។ គេព្យាយាមបង្ហាញមនុស្សទូទាំងពិភពលោក ជាពិសេសនៅអាស៊ីថា បើយើងចេះផ្តោតអារម្មណ៍ និងមានភាពថ្លៃថ្នូខ្ពស់ នោះយើងនឹងអាចសម្រេចដល់គោលដៅបាន»។ ថ្វីបើ «Souwer Power» ធ្លាប់បានដើរប្រកួតនៅជុំវិញពិភពលោកមែន ប៉ុន្តែគាត់មិនទាន់មានឱកាសមកប្រទេសកម្ពុជាផ្ទាល់នៅឡើយទេ។ ដូច្នេះគាត់គ្រោងនឹងមកឲ្យបានឆាប់ៗ។ យ៉ាងណាមិញ Souwer មានគម្រោងមកហាត់សមផ្ទាល់នៅក្លិបអាណាចក្រប្រយុទ្ធ បន្ទាប់ពីប្រយុទ្ធជាមួយជើងឯកដ៏ល្បីរបស់ថៃគឺ Yodsanklai IWE Fairtex ក្នុងព្រឹត្តិការណ៍ ONE: A NEW ERA ខែមីនាឆ្នាំក្រោយ នៅឯទីក្រុងតូក្យូ ប្រទេសជប៉ុន។ គាត់ប្រាប់ថា៖ «បន្ទាប់ពីប្រកួតរួច ខ្ញុំចង់ទៅលេងកម្ពុជា។ ខ្ញុំចង់ប្រលូកក្នុងសកម្មភាពក្នុងជំរំហ្វឹកហាត់ ហើយចង់ធ្វើការជាមួយក្មេងៗ។ ខ្ញុំចង់ផ្តល់ពីមតិយោបល់ខ្លះៗ និងចែករំលែកបទពិសោធន៍ផ្ទាល់ខ្លួនដែលធ្វើឲ្យខ្លួនឯងជោគជ័យ»។ ការសហការគ្នារវាងក្លិប KFG ជាមួយ Souwer បានចេញជាផ្លែផ្កាបណ្តើរៗ ហើយ ថ្មីៗនេះកីឡាករមួយរូបរបស់ក្លិបនេះ ទើបតែបានចុះកិច្ចសន្យាជាលើកដំបូងជាមួយស្ថាប័ន ONE Championship។ កីឡាករគុនខ្មែរដ៏មានទេពកោសល្យរបស់កម្ពុជា គង់ សំបូរ នឹងបង្ហាញខ្លួនលើឆាកអន្តរជាតិជាលើកដំបូងនៅដើមឆ្នាំ ២០១៩នេះ រីឯ Souwer វិញ លោកសង្ឃឹមថាអាចជួយលើកទឹកចិត្ត និងចែករំលែកបទពិសោធន៍ជាច្រើនរបស់ខ្លួនដល់កីឡាករកីឡាការិនីថ្មីថ្មោងរបស់កម្ពុជាឲ្យអស់ពីសមត្ថភាព។ «ខ្ញុំមានបទពិសោធន៍ច្រើនក្នុងខ្លួន ដែលខ្ញុំចង់ចែករំលែក។ ខ្ញុំគ្រាន់តែសង្ឃឹមថាក្មេងៗនឹងទទួលបានឱកាសច្រើន»៕ អត្ថបទ៖ Matias Andres	ត្រឹមវ័យ ៣៦ឆ្នាំ Andy Souwer បានក្លាយជាជើងឯកក្នុងការប្រកួត K-1 World MAX ចំនួនពីរដង និងជាជើងខ្លាំងដែលមានឈ្មោះល្បីម្នាក់នៅ ONE Super Series។ Souwer ជាកីឡាករទទួលបានកេរ្តិ៍ឈ្មោះល្បីរន្ទឺសុះសាយដែលអ្នកប្រដាល់នានាមិនហ៊ាននឹងស្រម៉ៃដូចឡើយ។
ជាលើកដំបូងនៅខែសីហា ឆ្នាំ២០២០ បន្ទាប់ពីវិបត្តិសេដ្ឋកិច្ចក្នុងឆ្នាំ ២០០៩ ម៉ាឡេស៊ី បានកែប្រែលក្ខន្តិកនៃការកម្រិតបំណុល មក៦០ភាគរយ ដោយពីមុនមានត្រឹមតែ ៥៥ភាគរយប៉ុណ្ណោះ នៃGDP របស់ម៉ាឡេស៊ី។ យ៉ាងណាមិញ មកទល់ពេលបច្ចុប្បន្ន កម្រិតបំណុលរបស់ម៉ាឡេស៊ីមានរហូតដល់ទៅ ៥៨ភាគរយ ហើយវាអាចនឹងលើសចំនួន ៦០ភាគរយបន្តិចនៅដំណាច់ឆ្នាំ២០២១។ យ៉ាងណាមិញ ចំនួនលើសបន្តិចបន្តួចនេះ ត្រូវបានរដ្ឋមន្រ្តីហិរញ្ញវត្ថុម៉ាឡេស៊ី ចាត់ទុកថាជារឿងមិនសូវសំខាន់ឡើយ ប៉ុន្តែការកម្រិតបំណុលនេះ នឹងត្រូវស្នើទៅសភា។ «ថ្ងៃនេះ យើងមានបំណុលនៅក្រោម ៦០ភាគរយ ដោយមានប្រមាណ ៥៨ភាគរយ»។ លោករដ្ឋមន្រ្តី Tengku Zafrul Abdul Aziz បានសង្កត់ធ្ងន់បែបនេះ។ សំណើលើការដំឡើងកម្រិតបំណុលនេះ នឹងដាក់ទៅក្នុងកិច្ចប្រជុំគណៈរដ្ឋមន្រ្តីនៅសប្តាហ៍ខាងមុខ ហើយបញ្ជូនទៅសភានៅក្នុងពេលវេលាដ៏ត្រឹមត្រូវមួយ។ លោករដ្ឋមន្រ្តីបដិសេធថា រដ្ឋាភិបាលម៉ាឡេស៊ី នឹងមិនខ្ចីរូបិយប័ណ្ណបរទេស ក្នុងពេលនេះឡើយ។ ពេលនេះ ម៉ាឡេស៊ីមានកម្ចីចំនួន ៩៧ភាគរយ ជារូបិយប័ណ្ណរីងហ្គីត និងមានតែ៣ភាគរយប៉ុណ្ណោះ ជារូបិយប័ណ្ណបរទេស។ នេះបើតាមការចុះផ្សាយរបស់ទូរទស្សន៍ Channel News Asia។ ប្រសិនបើសភាអនុម័តលើសំណើដំឡើងអត្រាបំណុលអតិបរមានេះទៀត វាជាលើកទីពីរហើយសម្រាប់ម៉ាឡេស៊ី ដែលមានរយៈពេលត្រឹមតែពីរឆ្នាំប៉ុណ្ណោះ។ សំណើរបស់រដ្ឋមន្រ្តីហិរញ្ញវត្ថុម៉ាឡេស៊ី ធ្វើឡើងស្របពេលប្រទេសមួយនេះ កំពុងរងវិបត្តិជំងឺកូវីដ-១៩ ដែលតម្រូវឱ្យមានការផ្តល់ជំនួយ និងកញ្ចប់ថវិកាសម្រាប់ជួយអាជីវកម្មក្នុងស្រុក។ មកទល់ពេលនេះ ម៉ាឡេស៊ី មានករណីឆ្លងជំងឺកូវីដ-១៩ សរុប ១,៨លានករណី និងមានអ្នកស្លាប់ជាង ១ម៉ឺននាក់។ ចំណែកអ្នកជាសះស្បើយមានចំនួនជាង ១,៥លាននាក់៕	រដ្ឋមន្រ្តីហិរញ្ញវត្ថុម៉ាឡេស៊ី លោក Tengku Zafrul Abdul Aziz នៅថ្ងៃទី៣ ខែកញ្ញា បានលើកឡើងថា លោកនឹងស្នើទៅសភា ដើម្បីពង្រីកកម្រិតអតិបរមាបំណុលទៅ៦៥ភាគរយនៃផលិតផលក្នុងស្រុកសរុប (GDP)។ កម្រិតអតិបរមាបំណុលរបស់ម៉ាឡេស៊ីក្នុងពេលបច្ចុប្បន្នមាន៦០ភាគរយនៃផលិតផលក្នុងស្រុកសរុប ដែលត្រូវបានធ្វើវិសោធនកម្មកាលពីឆ្នាំ ២០២០។
តាមសេចក្តីប្រកាសលទ្ធផល នៃការប្រកួតប្រជែងដេញថ្លៃក្នុងការផ្គត់ផ្គង់អង្កររបស់ភ្នាក់ងារអាហារជាតិហ្វីលីពីន វៀតណាមបានទទួលសិទ្ធិផ្គត់ផ្គង់អង្ករសរុបចំនួន ១៣ម៉ឺនតោន នៃចំនួនអង្ករសរុបដែលហ្វីលីពីនត្រូវនាំចូលក្នុងខែឧសភា និងមិថុនា ២៥ម៉ឺនតោន ខណៈចំនួនសេសសល់ ត្រូវបានប្រគល់សិទ្ធិឲ្យទៅថៃ។ នេះបើយោងតាមការចុះផ្សាយរបស់សារព័ត៌មាន Viet Nam News នៅថ្ងៃ៧ ឧសភា ។ អ្វីដែលគួរឲ្យកត់សម្គាល់នោះ នៅមុនពេលនៃការទទួលបានសិទ្ធិផ្គត់ផ្គង់នេះដែរ ប្រធានាធិបតីហ្វីលីពីន និងនាយករដ្ឋមន្ត្រីវៀតណាម ក៏បានមានជំនួបទ្វេភាគីមួយ ដោយថែមទាំងបានលើកឡើងពីទំហំពាណិជ្ជកម្មស្រូវអង្កររវាងប្រទេសទាំងពីរផងដែរ។ ជាពិសេសនោះ ប្រធានាធិបតីហ្វីលីពីន ថែមទាំងបានសរសើរពីគុណភាពអង្ករវៀតណាម និងសន្យានាំចូលអង្ករវៀតណាមជាបន្តបន្ទាប់ទៀតផង។ បើតាមប្រភពព័ត៌មានដដែលនោះ ក្រសួងឧស្សាហកម្ម និងពាណិជ្ជកម្មវៀតណាម បានអះអាងថា ក្នុងរយៈពេលបួនខែ នៃដើមឆ្នាំនេះ វៀតណាម បាននាំចេញអង្ករក្នុងតម្លៃរាប់លានដុល្លារ ដែលចំនួននាំចេញនេះ បានកើនពីមួយឆ្នាំទៅមួយឆ្នាំ ។ ក្រសួងដដែល បានបញ្ជាក់ផងដែរថា ការកើនឡើងនេះ ក៏ព្រោះតែ វៀតណាម បានឈ្នះក្នុងការដេញថ្លៃសម្រាប់ការផ្គត់ផ្គង់អង្ករក្នុងទីផ្សារអន្តរជាតិកាន់តែច្រើន។ ជាមួយគ្នានេះ តាមការបញ្ជាក់របស់សមាគមអាហារវៀតណាម នៅឆ្នាំ២០១៨នេះ វៀតណាម គ្រោងនាំចេញអង្ករក្នុងបរិមាណ ៦.៥ លានតោន ដែលក្នុងនោះ ២.៧ លានតោន នឹងត្រូវនាំចេញទៅចិន ,៨០ ម៉ឺនតោន ទៅហ្វីលីពីន , ៨០ ម៉ឺនតោន ទៅឥណ្ឌូណេស៊ី , ៥០ ម៉ឺនតោនទៅម៉ាឡេស៊ី , ២០ ម៉ឺនតោន ទៅអ៊ីរ៉ាក់ និង ១លានតោនផ្សេងទៀតទៅកាន់តំបន់អាហ្វ្រិក៕	វៀតណាម កំពុងតែរៀបចំនាំអង្ករប្រមាណ ១៥ ម៉ឺនតោនទៅកាន់ហ្វីលីពីន ។ ផែនការនាំចេញនេះ បន្ទាប់ពី ក្រុងហាណូយ បានឈ្នះការដេញថ្លៃការផ្គត់ផ្គង់អង្ករដល់ហ្វីលីពីនកាលពីពេលថ្មីៗនេះ ។
បច្ចុប្បន្ននេះ កងទ័ពបារាំងចំនួន៤ពាន់នាក់កំពុងប្រយុទ្ធពួកជនសកម្មប្រយុទ្ធរដ្ឋឥស្លាមនៅក្នុងតំបន់អាហ្វ្រិកខាងជើង។ លោកប្រធានាធិបតីបារាំង Emmanuel Macron ចង់ឲ្យសម្ព័ន្ធមិត្តសហភាពអឺរ៉ុបធ្វើកិច្ច ការនេះឲ្យបានកាន់តែច្រើនឡើងទៀត។ លោកប្រធានាធិបតីបារាំងមានប្រសាសន៍ថា៖«ខ្ញុំចង់ពង្រឹងភាពជាដៃគូរវាងប្រទេសទាំងនោះនៅអឺរ៉ុប ជាពិសេស ជាមួយប្រ ទេសអាល្លឺម៉ង់ ហើយធ្វើឲ្យប្រាកដថា ការចូលរួមរបស់អាល្លឺម៉ង់នឹងរីកកាន់តែធំឡើង»។ លោក Lucas និយាយទៀតថា លោកស្រីអធិការបរតីអាល្លឺម៉ង់ Angela Merkel មិនចង់បានសន្តិសុខអឺរ៉ុបទាក់ទិននឹងសម្ព័ន្ធភាពខាងយោធារវាងបារាំងនិងអាល្លឺម៉ង់ទេ។ លោកនិយាយបន្តទៀតថា៖ «ពីព្រោះតែលោកស្រីMerkelមានការឆ្លៀសវៃដើម្បីធ្វើឲ្យអាមេរិកនៅជាប់ពាក់ព័ន្ធក្នុងវិស័យការពារប្រទេសនៅអឺរ៉ុប»។ សហភាពអឺរ៉ុបកំពុងបង្កើតមជ្ឈមណ្ឌលទីបញ្ជាការមួយហើយនឹងផ្តល់ថវិកាខាងវិស័យ ការពារប្រទេសចំនួន៥៦០លានដុល្លារ ដែលជាផ្នែកមួយនៃគោលនយោបាយវិស័យ ការពារប្រទេសរួម។ លោកស្រី Federica Mogherini ប្រធានគោលនយោបាយការបរទេសអឺរ៉ុបបានមានប្រសាសន៍ថា៖ «យើងមិនមែនស្នើរឲ្យបង្កើតអង្គការមួយដើម្បីជំនួសឬប្រកួតប្រជែងជាមួយអង្គការអូតង់ទេ។ នេះជាការច្បាស់លាស់ណាស់»។ អង្គការអូតង់បានដាក់ពង្រាយកងទ័ពរាប់ពាន់នាក់នៅក្នុងតំបន់អឺរ៉ុបខាងកើតដើម្បីកំញ៉ើញប្រទេសរុស្ស៊ី។ លោក Michael Wolffson នៃសាកលវិទ្យាល័យកងកម្លាំងប្រដាប់អាវុធអាល្លឺម៉ង់ក្នុងទីក្រុង Munich បាននិយាយប្រាប់ VOA តាមប្រព័ន្ធ Skypeថា សហភាពអឺរ៉ុបមិនជំនួសអង្គការអូតង់ទេ។ លោកនិយាយថា៖«កងទ័ពភាគច្រើននៅទ្វីបអឺរ៉ុបមិនបានប្រុងប្រៀបសម្រាប់អន្តរាគមន៍ខាងយោធាទេ លើកលែងតែកង ទ័ពបារាំង។ ក៏ប៉ុន្តែ កងកម្លាំងប្រដាប់អាវុធអាល្លឺម៉ង់ទទួលបន្ទុកច្រើនហួស មានថវិកាមិនគ្រប់គ្រាន់និងឧបករណ៍មិនគ្រប់គ្រាន់»។ ចក្រភពអង់គ្លេស បានប្រឆាំងជំទាស់កងកម្លាំងយោធាសហភាពអឺរ៉ុបនេះជាយូរមកហើយ។ ក៏ប៉ុន្តែ នៅពេលដែលការចរចាពីការចាកចេញរបស់ចក្រភពអង់គ្លេសចាប់ផ្តើម ការបញ្ចូលយោធាដ៏ស្អិតរមួតកាន់តែខ្លាំងឡើងកំពុងធ្វើឡើងរួចហើយ ហើយប្រទេសបារាំងកំពុងនាំមុខ៕ សូមចុចទៅប្រភពដើម VOA ត្រង់នេះ	ទីក្រុងឡុងដ៍៖ សន្តិសុខរបស់តំបន់អឺរ៉ុបកំពុងមានការផ្លាស់ប្តូរ។ ដោយមានការគំរាមកំហែងដោយការឈ្លានពានរបស់រុស្ស៊ីនៅក្នុងប្រទេសអ៊ុយក្រែននិងពួកសកម្មប្រយុទ្ធ ឥស្លាមនៅព្រំដែនភាគខាងត្បូងនិងខាងកើត ប្លុកនេះប្រហែលត្រូវបាត់បង់មហាអំណាចយោធាដ៏សំខាន់មួយរបស់ខ្លួន។ លោក Edwards Lucas បណ្ណាធិការទស្សនាវដ្តី Economist និយាយថា៖«បន្ទាប់ពីការចាកចេញរបស់ចក្រភពអង់គ្លេស ប្រទេសបារាំងក្លាយជាមហាអំណាចយោធាដ៏សំខាន់មួយនៅក្នុងទ្វីបអឺរ៉ុប។ ហើយខ្ញុំគិតថា ការរៀបចំសន្តិ សុខអឺរ៉ុបនឹងត្រូវឆ្លុះបញ្ចាំងអំពីបញ្ហានេះ»។
អត្ថបទទាក់ទង UEFA ផ្តល់ពានកិត្តិយសដល់ Kjaer និងគ្រូពេទ្យ ដែលសង្គ្រោះជីវិត Eriksen នៅ Euro 2020 Simon Kjaer ខ្សែការពារ AC Milan ត្រូវបានគេកោតសរសើរចំពោះតួនាទីរបស់ខ្លួនក្នុងការជួយមិត្តរួមក្រុម Christian Eriksen ក្នុងហេតុការគាំងបេះដូងនៅលើទីលាន អំឡុងពេលការប្រកួតបើកឆាក ពានរង្វាន់ Euro ២០២០ រវាងដាណឺម៉ាក និងហ្វាំងឡង់កាលពីថ្ងៃទី១២ ខែមិថុនា។ Kjær ជាអ្នកសង្គ្រោះបឋមលើ Eriksen ភ្លាមៗ ហើយថែមទាំងបានប្រាប់កូនក្រុមរបស់ខ្លួនផ្សេងទៀត ឱ្យឈរជារង្វង់ជុំវិញដើម្បីការពារមិនឱ្យកាមេរ៉ា និងអ្នកគាំទ្រឃើញស្ថានភាពអាក្រក់របស់មិត្តរួមក្រុម។ តាមរយៈគុណសម្បត្តិដឹកនាំដ៏ពិសេសនេះ Kjaer វ័យ៣២ឆ្នាំ ដែលទើបទទួលបានពានកិត្តយស Uefa President's Award ប្រចាំឆ្នាំ២០២១ ពីសហព័ន្ធកីឡាបាល់ទាត់អឺរ៉ុប (UEFA) ក៏ត្រូវបានបញ្ចូលឈ្មោះក្នុងបេក្ខភាព៣០រូបចុងក្រោយដើម្បីប្រជែងពានកីឡាករឆ្នើពិភពលោក Ballon dOr ឆ្នាំ២០២១ ផងដែរ។ Ballon dOr ដែលរៀបចំដោយទស្សនាវដ្តី France Football បានអាក់ខានប្រគល់ពានរបស់ខ្លួនកាលពីឆ្នាំ២០២០ ដោយសារវិបត្តិជំងឺកូវីដ-១៩។ ម្ចាស់ពានឆ្នាំ២០១៩ Lionel Messi សមាជិកក្រុម PSG ដែលឈ្នះកំណត់ត្រាច្រើនជាងគេ៦លើក រួមជាមួយ Cristiano Ronaldo ខ្សែប្រយុទ្ធ Manchester United ៥សម័យ សុទ្ធតែមានឈ្មោះក្នុងបេក្ខភាព៣០ចុងក្រោយនេះ។ សមាសភាពបេក្ខភាពកីឡាករបាល់ទាត់ទាំង៣០រូបចុងក្រោយដើម្បីដណ្តើម Ballon dOr ឆ្នាំ២០២១រួមមាន៖ - អ្នកចាំទី Gianluigi Donnarumma (PSG) - ខ្សែការពារ Leonardo Bonucci (Juventus), Giorgio Chiellini (Juventus), Simon Kjær (AC Milan), Cesar Azpilicueta (Chelsea), Ruben Dias (Manchester City) - ខ្សែបម្រើ N'Golo Kante (Chelsea), Mason Mount (Chelsea), Nicolo Barella (Inter Milan), Bruno Fernandes (Manchester United), Pedri (Barcelona), Luka Modric (Real Madrid), Kevin de Bruyne (Manchester City), Jorginho (Chelsea), Phil Foden (Manchester City) - ខ្សែប្រយុទ្ធ Riyad Mahrez (Manchester City), Erling Haaland (Borussia Dortmund), Harry Kane (Tottenham), Karim Benzema (Real Madrid), Raheem Sterling (Manchester City), Lionel Messi (PSG), Neymar (PSG), Lautaro Martinez (Inter Milan), Robert Lewandowski (Bayern Munich), Mohamed Salah (Liverpool), Romelu Lukaku (Chelsea), Cristiano Ronaldo (Manchester United) និង Kylian Mbappe (PSG)៕	ទស្សនាវដ្តីបារាំង France Football បានប្រកាសបេក្ខភាពកីឡាករ៣០រូបចុងក្រោយ សម្រាប់ពានរង្វាន់ Ballon dOr នៅឆ្នាំ២០២១។ France Football ក៏បានបញ្ចូលឈ្មោះប្រធានក្រុមជម្រើសជាតិដាណឺម៉ាក Simon Kjaer ផងដែរ ក្នុងនាមរូបគេជាវីរបុរសជួយសង្គ្រោះជីវិតមិត្តរួមជាតិ Christian Eriksen។
ស្រលាញ់ (កិ) មានន័យថា គាប់ចិត្ត,ពេញចិត្ត,ជាប់ចិត្ត,ស្នេហា។ យ៉ាងណាក៏ដោយ បច្ចុប្បន្ន គេបានលើកទឹកចិត្តឲ្យពលរដ្ឋខ្មែរ សរសេរថា «ស្រឡាញ់»។ ឧទាហរណ៍៖ បងស្រឡាញ់អូន។ អ្នកប្រាជ្ញស្រឡាញ់ធម៌។ មាតាបិតាស្រឡាញ់បុត្រ។ល។	ភ្នំពេញ៖ ពាក្យថា ស្រលាញ់ ឬស្រឡាញ់ គឺគេឃើញមាននៅក្នុងវចនានុក្រមសម្តេចសង្ឃរាជ ជួន ណាត ទាំងពីរ ពោល គឺបើយើងសរសេរមួយណាក៏មិនខុសដែរ។
សូមស្ដាប់ការបកស្រាយ៖ សូមចុចទៅប្រភពដើម VOA ត្រង់នេះ	អ្នកជំនាញវេជ្ជសាស្ត្រគឺ លោក តាំង តេកហុង វេជ្ជបណ្ឌិតខ្មែរនៅទីក្រុង Jacksonville រដ្ឋ Florida សហរដ្ឋអាមេរិកថ្លែងថា ជំងឺពុកឆ្អឹងភាគច្រើនកើតឡើងទៅលើស្ត្រីដែលអស់រដូវជាពិសេសចាប់ពីអាយុចាប់ពី៦៥ឆ្នាំឡើងទៅ។ ជំងឺពុកឆ្អឹងជាជំងឺគ្មានរោគសញ្ញាប្រាប់ឲ្យដឹងជាមុន ហើយភាគច្រើនកើតឡើងនៅត្រង់ឆ្អឹងត្រគៀក កដៃ ខ្នង និងឆ្អឹងជំនី។ លោកបានបន្ថែមថា អ្នកជំងឺដែលធ្លាប់កើតជំងឺបាក់ខ្នង ឬបាក់ចង្កេះ ភាគច្រើនបានស្លាប់បាត់បង់ជីវិតក្នុងរយៈពេល១ឆ្នាំក្រោយមក ដោយសារតែជំងឺផ្សេងទៀត។ ជំងឺពុកឆ្អឹងនេះកើតឡើងទៅលើស្ត្រីអាស៊ី និងស្ត្រីស្បែកស ច្រើនជាងស្ត្រីស្បែកខ្មៅ។ លោកវេជ្ជបណ្ឌិតបានថ្លែងបន្តថា អ្នកដែលប្រឈមនឹងហានិភ័យខ្ពស់អាចកើតជំងឺនេះមានដូចជា ស្ត្រីដែលឆាប់អស់រដូវនៅមុនអាយុ៤០ឆ្នាំ អ្នកដែលខ្វះជាតិកាល់ស្យូម និងវិតាម៉ីនD អ្នកជក់បារី និងអ្នកដែលប្រើប្រាស់ថ្នាំមួយចំនួនដែលបង្កឲ្យកើតជំងឺពុកឆ្អឹង។
កិច្ចប្រជុំមេដឹកនាំក្រុមប្រទេសមានសេដ្ឋកិច្ចលូតលាស់ទាំង៥ BRICS មានប្រេស៊ីល រុស្ស៊ី ឥណ្ឌា អាហ្វ្រិកខាងត្បូង និងចិន បានរៀបចំឡើងតាមប្រព័ន្ធវីដេអូនៅថ្ងៃទី២៣ ខែមិថុនា ស្របពេលពិភពលោកកំពុងប្រឈមបញ្ហាជាច្រើន ជាពិសេសសង្គ្រាមនៅអ៊ុយក្រែន។ នៅចំពោះមុខមេដឹកនាំចំនួន៤រូបផ្សេងទៀត លោកស៊ី ជិនភីង ប្រធានាធិបតីចិន បានលើកឡើងជាថ្មីថា ប្រទេសមួយចំនួន បានប៉ុនប៉ងពង្រីកសម្ព័ន្ធយោធា ដើម្បីការពារសន្តិសុខរបស់ខ្លួនឱ្យបានខ្លាំងបំផុត រួមទាំងស្វែងរកការគ្រប់គ្រងជាឯកតោភាគី។ មេដឹកនាំចិនជំរុញឱ្យក្រុមប្រទេស BRICS រួមគ្នាប្រឆាំងនឹងសកម្មភាពបែបនោះ។ «វាពិតជាសំខាន់ណាស់ដែលក្រុមប្រទេស BRICS ត្រូវគាំទ្រគ្នាទៅវិញទៅមកលើបញ្ហាដែលពាក់ព័ន្ធប្រយោជន៍ស្នូល ការអនុវត្តប្រព័ន្ធពហុភាគីនិយម រួមទាំងការពារយុត្តិធម៌ ភាពត្រឹមត្រូវ និងសាមគ្គីភាព»។ លោក ស៊ី ក្នុងនាមជាប្រធាននៃកិច្ចប្រជុំក្រុមប្រទេសមានសេដ្ឋកិច្ចលូតលាស់ទាំង៥ ផងនោះ បានសង្កត់ធ្ងន់បែបនេះ មុនបន្តថា សមាជិក BRICS គួរតែបដិសេធអនុត្តរភាព ការសម្លុតប្រទេសដទៃ និងការបែងចែកបក្សពួកជាដើម។ ការលើកឡើងរបស់មេដឹកនាំចិនបែបនេះ ទំនងសំដៅទៅអាម៉េរិក រួមទាំងសម្ព័ន្ធមិត្ត ដែលកន្លងមក បានដាក់ទណ្ឌកម្មលើរុស្ស៊ី ហើយថែមទាំងបង្កើតគំនិតផ្តួចផ្តើមផ្សេងៗ ដើម្បីទប់នឹងការកើនឡើងឥទ្ធិពលចិននៅក្នុងតំបន់ឥណ្ឌូ-ប៉ាស៊ីហ្វិកថែមទៀត។ ដោយមើលឃើញពីបញ្ហាជាច្រើន ដូចជាជំងឺកូវីដ-១៩ វិបត្តិអ៊ុយក្រែន និងបញ្ហាស្បៀងអាហារ ដែលពិភពលោកកំពុងជួបប្រទះ ប្រធានាធិបតីចិន បានអំពាវនាវឱ្យសមាជិក BRICS ប្រកាន់យកកិច្ចសហប្រតិបត្តិការ ដើម្បីពន្លឿនការអភិវឌ្ឍ និងស្វែងរកដំណោះស្រាយរួមគ្នា។ ក្នុងកិច្ចប្រជុំមេដឹកនាំលើកទី១៤ នេះ លោក វ្ល៉ាឌីមៀ ពូទីន ប្រធានាធិបតីរុស្ស៊ី បានបន្ទោសប្រទេសមួយចំនួន ដែលបានដាក់ចេញចំណាត់ការដែលគ្មានការពិចារណា និងគិតតែប្រយោជន៍ខ្លួនលើប្រទេសដទៃ ស្របពេលសកលលោក កំពុងមានវិបត្តិសេដ្ឋកិច្ច។ បើតាមលោកពូទីន មានតែកិច្ចសហប្រតិបត្តិប៉ុណ្ណោះ ទើបអាចដោះស្រាយបញ្ហាទាំងនោះបាន។ នេះបើតាមការចុះផ្សាយរបស់សារព័ត៌មាន Al Jazeera។ មិនខុសពីមេដឹកនាំរុស្ស៊ី និងចិនឡើយ នាយករដ្ឋមន្រ្តីឥណ្ឌា លោក នារិន្ទ្រា ម៉ូឌី បានទទូចឱ្យប្រទេសជាសមាជិក BRICS ពង្រឹងកិច្ចសហប្រតិបត្តិ ដើម្បីផ្តល់ផលប្រយោជន៍ឱ្យប្រជាជន រួមទាំងស្តារសេដ្ឋកិច្ចសកល ដែលទើបប៉ះពាល់ដោយសារជំងឺកូវីដ-១៩។ កិច្ចប្រជុំក្រុមប្រទេសមានសេដ្ឋកិច្ចកំពុងរីកចម្រើនទាំង ៥ បានធ្វើឡើង ស្របពេលរុស្ស៊ីកំពុងឈ្លានពានអ៊ុយក្រែន ដោយផ្តោតប្រតិបត្តិការយោធាពិសេសនៅតំបន់ដុនបាស។ ក្នុងជំនួបដ៏សំខាន់នេះ គ្មានមេដឹកនាំប្រទេសណាមួយរិះគន់រុស្ស៊ី ជុំវិញសង្រ្គាមនៅអ៊ុយក្រែនឡើយ ផ្ទុយទៅវិញមានតែជំរុញឱ្យពង្រឹងកិច្ចសហប្រតិបត្តិរវាងប្រទេសជាសមាជិក។ បន្ថែមពីនេះ កិច្ចប្រជុំក្រុមប្រទេស BRICS ក៏ជាសារបង្ហាញថា បើទោះរងទណ្ឌកម្មសេដ្ឋកិច្ចពីប្រទេសលោកខាងលិច និងអាស៊ីមួយចំនួន រុស្ស៊ី នៅតែមានដៃគូសហការ និងមានទីផ្សារក្នុងការលក់ទំនិញរបស់ខ្លួន៕	ប្រធានាធិបតីចិន ស៊ី ជិនភីង ក្នុងកិច្ចប្រជុំក្រុមប្រទេសមានសេដ្ឋកិច្ចកំពុងងើបឡើងទាំង៥ នៅថ្ងៃទី២៣ ខែមិថុនា បានទទូចឱ្យសមាជិកទាំងអស់គាំទ្រគ្នាទៅវិញទៅមកលើបញ្ហាសំខាន់ៗ អនុវត្តប្រព័ន្ធពហុភាគីនិយម ការពារយុត្តិធម៌ ភាពត្រឹមត្រូវ និងសាមគ្គីភាព រួមទាំងជំទាស់អនុត្តរភាព ការគំរាមសម្លុត និងការបែងចែកបក្សពួកជាដើម។ កិច្ចប្រជុំនេះ ក៏ត្រូវមើលឃើញថា រុស្ស៊ីនៅតែមានអ្នករាប់រកដដែល។
សម្រាប់លោក ខៀវ កាញារីទ្ធ ការជូនពរអ្វីមួយ គឺមានតែអ្នកមានឋានៈខ្ពស់ប៉ុណ្ណោះ ដែលអាចប្រើពាក្យនេះមកកាន់អ្នកមានឋានៈតូចជាងខ្លួន ហើយអ្នកមានឋានៈតូច មិនអាចប្រើប្រាស់ពាក្យជូនពរនេះបានទេ ។ បើតាមលោក កាញារីទ្ធ អ្នកមានឋានៈតូច គួរតែប្រើប្រាស់ពាក្យបួងសួងទៅកាន់អ្នកមានឋានៈធំជាងខ្លួន ទើបជារឿងត្រឹមត្រូវ។ «ចង់រំលឹកបន្តិចចំពោះមិត្តយើងខ្លះដែលមិនបានចាប់ភ្លឹកប្រពៃណី ឬ ពិធីការខ្មែរ។ ជាធម្មតាការជូនពរគឺជូនចំពោះមិត្តផងគ្នា ឬ ពីអ្នកធំទៅអ្នកតូច តែអ្នកតូចមិនត្រូវជូនពរទៅអ្នកខ្ពស់ជាងខ្លួនទេ ។ បើចង់ជូនពរទៅអ្នកខ្ពស់ជាងខ្លួន ត្រូវបួងសួងទៅវត្ថុសក្តិសិទ្ធិខ្ពស់ឲ្យប្រទានពរវិញ ព្រោះ«បុណ្យ»យើងមិនគ្រប់ ។ សូមទោស តែនេះជារបៀបជូនពរខ្មែរពីបោរាណានុបោរាណ(ពីបុរាណ)មក»។ នេះជាការបញ្ជាក់របស់រដ្ឋមន្ត្រីក្រសួងព័ត៌មាន ដែលបានសរសេរលើហ្វេសប៊ុក។ រាល់ពេលមានកម្មវិធី ឬការឡើងតំណែងរបស់មន្ត្រីថ្នាក់ដឹកនាំ នៅតាមក្រសួង-ស្ថាប័ននីមួយៗ គេតែងសង្កេតមន្ត្រីថ្នាក់ក្រោមប្រើពាក្យជូនពរ ឬក៏ផ្ញើលិខិតជូនពរទៅមន្ត្រីថ្នាក់ដឹកនាំ ដែលមានតំណែងធំជាងខ្លួន។ សារព័ត៌មានថ្មីៗ នឹងផ្ដល់ព័ត៌មានលម្អិតបន្ថែមជុំវិញពាក្យជូនពរ ដែលរដ្ឋមន្ត្រីក្រសួងព័ត៌មាន បានលើកឡើងនេះ នៅពេលក្រោយទៀត៕	ភ្នំពេញ៖ ពាក្យជូនពរ ដែលសំដៅទៅលើភាពប្រសើរឡើងនូវអ្វីៗ ដែលជាគួរប្រាថ្នា និងចង់បាននោះ កំពុងត្រូវបានមហាជនប្រើប្រាស់ផ្ញើសារឲ្យគ្នាទៅវិញទៅមក។ ប៉ុន្តែការផ្ញើសារជូនពរនេះ មនុស្សមួយចំនួន កំពុងប្រើប្រាស់ខុសពីក្បួនបុរាណខ្មែរ ដោយមិនដឹងខ្លួន។ នេះជាការលើកឡើងរបស់លោក ខៀវ កាញារីទ្ធ រដ្ឋមន្ត្រីក្រសួងព័ត៌មាន។
ក្នុងសេចក្តីជូនដំណឹងរបស់ក្រសួងសុខាភិបាល កាលពីថ្ងៃទី១៦មេសា បានបញ្ជាក់ថា គ្រប់ផលិតផលដែលម្ចាស់គណនីហ្វេសប៊ុកទាំងពីរខាងលើផ្សព្វផ្សាយលក់ គឺគ្មានលេខទិដ្ឋាការ ឬបញ្ជិកា ឬប្រវេទន៍ និងគ្មានច្បាប់ពីក្រសួងសុខាភិបាលឡើយ។ ដើម្បីសុវត្ថិភាពនូវសុខភាពសាធារណៈ ក្រសួងសុខាភិបាលនឹងមានវិធានការតឹងរ៉ឹងតាមផ្លូវច្បាប់ជាធរមាន ចំពោះម្ចាស់គណនីហ្វេសប៊ុកឈ្មោះ Koung Rich និង Xing Kim និងជនដទៃទៀតដែលនៅតែបន្តលក់ផលិតផល ឱសថ បរិក្ខារពេទ្យ និងសារធាតុសម្លាប់មេរោគនានា ដែលគ្មានបញ្ជិកា។ ជាមួយគ្នានេះ ក្រសួងសុខាភិបាលបានរម្លឹកសារជាថ្មីថា តាមអនុលោមច្បាប់ ស្តីពីការគ្រប់គ្រងឱសថ និងច្បាប់ស្តីពីវិសោធនកម្ម ស្តីពីការគ្រប់គ្រងឱសថ តម្រូវឱ្យរាល់ការចរាចរផលិតផលឱសថ ឧបករណ៍បរិក្ខារពេទ្យ សារធាតុសម្លាប់មេរោគ និងគ្រឿងសម្អាងគ្រប់ប្រភេទនៅកម្ពុជា គឺត្រូវមានលេខទិដ្ឋាការ ឬបញ្ជិកា ឬប្រវេទន៍ ពីក្រសួងសុខាភិបាល ។ ជាពិសេសការផ្សព្វផ្សាយលក់នូវផលិតផលទាំងនោះ ក៏ត្រូវមានការអនុញ្ញាតពីក្រសួងសុខាភិបាល ផងដែរ៕	ភ្នំពេញ៖ ក្រសួងសុខាភិបាល ហាមប្រជាពលរដ្ឋទាំងអស់មិនឱ្យប្រើប្រាស់នូវឧបករណ៍វាស់កម្តៅ ម៉ាស់ ជែល និងសារធាតុសម្លាប់មេរោគផ្សេងៗ ពីគណនីហ្វេសប៊ុកឈ្មោះ Koung Rich និង Xing Kim ព្រោះផលិតផលទាំងនេះ គ្មានការធានាគុណភាពស្រមតាមបទដ្ឋានកំណត់។
មុននឹងចូលរួមក្នុងកិច្ចប្រជុំក្រុមប្រទេសអ្នកមានទាំង ៧ ដែលគ្រោងធ្វើឡើងនៅថ្ងៃទី១១ ដល់ថ្ងៃទី១៣ ខែមិថុនា លោកប្រធានាធិបតីអាមេរិក ចូ បៃឌិន ត្រូវជួបជាមួយនាយករដ្ឋមន្រ្តីអង់គ្លេស លោក បូរីស ចនសុន នៅថ្ងៃទី១០ ខែមិថុនា ដើម្បីពង្រឹងទំនាក់ទំនងទ្វេភាគី បន្ទាប់ពីអង់គ្លេសដើរចេញពីសហភាពអឺរ៉ុប។ ក្នុងជំនួបនេះ ថ្នាក់ដឹកនាំប្រទេសទាំងពីរ អាចនឹងជជែក ពីបញ្ហាបម្រែបម្រួលអាកាសធាតុ, ការជជែកពីការកើនឡើងឥទ្ធិពលរបស់ចិន និងការដកទ័ពអាមេរិក រួមទាំងសម្ពន្ធមិត្តចេញពីអាហ្វហ្កានីស្ថានផង។ ប្រធានបទរុស្ស៊ី ក៏អាចជារបៀបវារៈ របស់មេដឹកនាំទាំងពីរផងដែរ។ លោក បៃឌិន នឹងជួបមហាក្សត្រីអង់គ្លេស Elizabeth II នៅរាជវាំង Windsor មុននឹងចាកចេញទៅទីក្រុងព្រុចសែល ប្រទេសបែលហ្ស៊ិក។ នេះបើតាមការចុះផ្សាយរបស់សារព័ត៌មាន Reuters។ នៅក្រុងព្រុចសែលថ្ងៃទី១៤ ខែមិថុនា ប្រធានាធិបតីអាមេរិក នឹងមានកិច្ចប្រជុំជាមួយបក្សសម្ពន្ធណាតូ ដែលជជែកពីបញ្ហារុស្ស៊ី និងចិន ខណៈថ្ងៃបន្ទាប់លោកបៃឌិននឹងចូលប្រជុំ ក្នុងជំនួបអាមេរិក-សហភាពអឺរ៉ុប ដែលនឹងជជែកពីបញ្ហាពន្ធ ពាណិជ្ជកម្ម បច្ចេកវិទ្យា និងបញ្ហាផ្សេងទៀត។ នៅថ្ងៃទី១៦ និងមិថុនា លោកប្រធានាធិបតី នឹងត្រូវជួបជាមួយសមភាគីរុស្ស៊ី វ្ល៉ាឌីមៀ ពូទីន ដោយផ្ទាល់ នៅទីក្រុងហ្សឺណែវ ប្រទេសស៊្វីស។ ក្នុងទស្សនកិច្ចនៅអឺរ៉ុប ប្រធានាធិបតីអាមេរិក បានចាត់ទុកវាជាការរៀបចំ និងស្តារទំនាក់ទំនងជាមួយប្រទេសសម្ពន្ធមិត្តឡើងវិញ បន្ទាប់ពីត្រូវបែកបាក់ ក្នុងរដ្ឋបាលរបស់លោកដូណាល់ ត្រាំ។ ថ្លែងប្រាប់អ្នកសារព័ត៌មានក្នុងពេលចាកចេញមកអឺរ៉ុប លោក បៃឌិន បានលើកឡើងថា ទស្សនកិច្ចទៅអឺរ៉ុបនេះ ធ្វើឡើងក្នុងគោលបំណងពង្រឹងទំនាក់ទំនងជាមួយសម្ពន្ធមិត្ត និងធ្វើឱ្យលោក ពូទីន រួមទាំងចិនផង ដឹងថាអឺរ៉ុប និងអាមេរិក គឺមានទំនងទំនងរឹងមាំ៕	ប្រធានាធិបតីអាមេរិក លោក ចូ បៃឌិន នៅថ្ងៃទី៩ ខែមិថុនា បានទៅដល់ទឹកដីអង់គ្លេសហើយ ដើម្បីចូលរួមក្នុងជំនួបក្រុមប្រទេសមានសេដ្ឋកិច្ចរីកចម្រើនទាំង៧ (G7)។ នេះគឺជាទស្សនកិច្ចលើកដំបូងនៅក្រៅបរទេសរបស់លោក បៃឌិន ចាប់តាំងពីចូលកាន់តំណែងជាប្រធានាធិបតីអាមេរិក នៅខែមករាកន្លងមក។
ក្រសួងពាណិជ្ជកម្ម គណៈកម្មាធិការសេដ្ឋកិច្ច និងហិរញ្ញវត្ថុ រួមនឹងសហព័ន្ធស្រូវអង្ករកម្ពុជា កំពុងយកចិត្តទុកដាក់តាមដានសភាពការណ៍ លើការឡើងថ្លៃអង្ករ និងទំនិញនានា ក្នុងទីផ្សារ ខណៈកម្ពុជាកំពុងរងនូវសម្ពាធអតិផរណា។ បើតាមលោក ប៉ែន សុវិជាតិ ការឡើងថ្លៃទំនិញ ថ្លៃម្ហូបអាហារ និងស្បៀងនានាសព្វថ្ងៃនេះ វា គឺជាស្ថានភាពទូទៅនៃក្នុងបរិការណ៍មួយ ដែលការផ្គត់ផ្គង់មិនឆ្លើយតបនឹងតម្រូវការ។ អ្នកនាំពាក្យក្រសួងពាណិជ្ជកម្ម បានបញ្ជាក់ប្រាប់សារព័ត៌មានថ្មីៗ(ThmeyThmey) នារសៀលថ្ងៃទី១០សីហា យ៉ាងដូច្នេះ៖ « នៅក្នុងជំហានដំបូងនៃការវាយតម្លៃនេះ យើងឃើញការឡើងថ្លៃ[អង្ករ]នាពេលបច្ចុប្បន្ននេះ យើងចាត់ទុកវាជាបាតុភូតនៃតម្រូវការ និងការផ្គត់ផ្គង់ ព្រោះកាលណាការផ្គត់ផ្គង់ខ្វះ ហើយមានតម្រូវការច្រើន នោះវានឹងធ្វើឱ្យទំនិញឡើងថ្លៃហើយ»។ ការដែលអង្ករក្នុងស្រុកឡើងថ្លៃនេះ ក៏ព្រោះតែស្រូវមានតម្លៃខ្ពស់ ហើយមានការបញ្ជាទិញ ឬប្រមូលទិញពីប្រទេសវៀតណាមច្រើន។ ដើម្បីជួយសម្រួលដល់ប្រជាពលរដ្ឋដែលកំពុងរងសម្ពាធសេដ្ឋកិច្ចនិងអតិផរណានេះ ក្រសួងពាណិជ្ជកម្ម ស្ថាប័ន និងដៃគូពាក់ព័ន្ធកំពុងជំរុញការផលិតអង្ករឱ្យបានច្រើនសម្រាប់ដាក់លើនៅទីផ្សារ ធ្វើឱ្យថ្លៃអង្ករចុះថោក ឬស្ថិតនៅក្នុងថ្លៃប្រក្រតីភាពវិញ។ លោក សុវិជាតិ បានបញ្ជាក់យ៉ាងដូច្នេះ។ «យើងនឹងជំរុញការផលិតអង្ករឱ្យមានច្រើន ដើម្បីអន្តរាគមន៍ថ្លៃ នៅក្នុងទីផ្សារដែលស្ថិតនៅក្នុងជំហានរបស់ដំបូងយើង »។ នេះជាការរៀបរាប់របស់លោក ប៉ែន សុវិជាតិ ដោយបានបន្ថែមថា ក្នុងករណីការជំរុញផលិតកម្មអង្ករនេះនៅតែខ្វះ ឬ ថ្លៃអង្ករនៅទីផ្សារនៅតែឡើងខ្ពស់ នោះ ក្រសួងពាណិជ្ជកម្មនឹងបញ្ចេញអង្ករនៃស្បៀងបម្រុងរដ្ឋ ដើម្បីជួយដល់ការរស់នៅរបស់ពលរដ្ឋ។ អនុរដ្ឋលេខាធិការ និងជាអ្នកនាំពាក្យក្រសួងពាណិជ្ជកម្មរូបនេះ បានអះអាងថា កម្ពុជាមានអង្ករដែលស្បៀងបម្រុងគ្រប់គ្រាន់ដែលអាចឆ្លើយតបនឹងតម្រូវការពលរដ្ឋ។ ស្បៀងទាំងនោះត្រូវបានរក្សាទុកនៅតំបន់ដែលងាយរងនូវគ្រោះមហន្តរាយ នៅតាមតំបន់ទន្លេសាប និងនៅខេត្តចំនួនដែលរងគ្រោះដោយទឹកជំនន់៕	បច្ចុប្បន្ន ទំនិញដែលបម្រើដល់ជីវភាពរស់នៅប្រចាំថ្ងៃរបស់ពលរដ្ឋ ជាពិសេសអង្ករ បានឡើងថ្លៃគួរឱ្យកត់សម្គាល់ក្នុងបរិការណ៍ ដែលកម្ពុជារងនូវសម្ពាធសេដ្ឋកិច្ច និងអតិផរណា។ ដើម្បីទប់ស្កាត់នូវអតិផរណានេះ ក្រសួងពាណិជ្ជកម្ម និងស្ថាប័នពាក់ព័ន្ធ រួមនឹងវិស័យឯកជន កំពុងជំរុញការផលិតអង្ករឱ្យបានកាន់ច្រើន ដើម្បីទម្លាក់ថ្លៃដែលកំពុងឡើងក្នុងទីផ្សារសម្រាប់ប្រជាពលរដ្ឋ។ នេះជាការលើកឡើងរបស់លោក ប៉ែន សុវិជាតិ អ្នកនាំពាក្យក្រសួងពាណិជ្ជកម្ម។
ក្នុងចំណោមអ្នកនៅមានជីវិត មានស្រី៦នាក់ ហើយក្នុងចំណោមអ្នកស្លាប់ មានស្រី៥នាក់។ អ្នកនៅមានជីវិត ត្រូវបានបញ្ជូនទៅសម្រាកព្យាបាលនៅមន្ទីរពេទ្យ ក្រោយយកចេញពីំនគរអគារ។ សម្តេចនាយករដ្ឋមន្រ្តី ប្រកាសបែងចែកប្រាក់ឧបត្ថម្ភជូនដល់ជនរងគ្រោះជាកម្មករសំណង់ទាំងនោះ ដើម្បីជួយសម្រួលការលំបាក ដោយអ្នកនៅមានជីវិតម្នាក់ៗ ទទួលបាន១ម៉ឺនដុល្លារ ហើយគ្រួសារនៃអ្នកស្លាប់ម្នាក់ៗ បាន៥ម៉ឺនដុល្លារ និងបន្ថែម២,៥ពាន់ដុល្លារពីលើទៀត សម្រាប់ធ្វើបុណ្យ។ ថវិកាទាំងនេះ បានមកពីការរួមចំណែករបស់សប្បុរសជននិងមួយចំនួនទៀត ជាថវិការដ្ឋ។ លោក ឯក សារុន និង ភរិយា ដែលគេដឹងថាជាម្ចាស់អគារនេះ ត្រូវកម្លាំងសមត្ថកិច្ចខេត្តកែប ឃាត់ខ្លួនទុក ដើម្បីសាកសួរ។ ទន្ទឹមនឹងនេះ លោក ជា សុផារ៉ា រដ្ឋមន្រ្តីក្រសួងដែនដី បានបង្កើតគណៈកម្មការមួយ ដើម្បីធ្វើកោសល្យវិច័យលើអគារបាក់រលំនេះ។ អគារដែលដំណើរការសាងសង់រួចបាន៩០ភាគរយហើយនោះ បានបាក់រលំនៅម៉ោងជាង៤ល្ងាច នាថ្ងៃទី៣ ខែមករា។ សមត្ថកិច្ច និងក្រុមអ្នកជួយសង្គ្រោះ ចាប់ផ្តើមប្រតិបត្តិការរុករកជនរងគ្រោះភ្លាមៗ ក្រោយអគារនេះបាក់រលំ។ គេ មិនទាន់អាចសន្និដ្ឋានបានទេ ថានៅមានជនរងគ្រោះប៉ុន្មាននាក់ទៀត ដែលកំពុងស្ថិតនៅក្នុងគំនរអគារបាក់រលំនេះ ក៏មិនអាចដឹងដែរថា ការរុករកជនរងគ្រោះ នឹងត្រូវបញ្ចប់នៅពេលណា៕	គិតត្រឹមម៉ោង៧យប់ ថ្ងៃទី៤ ខែមករា ឆ្នាំ២០២០ សមត្ថកិច្ចនិងក្រុមអ្នកជួយសង្គ្រោះ បានរកឃើញជនរងគ្រោះ២៧នាក់ហើយ ដោយមានអ្នកស្លាប់៧នាក់ ក្នុងឧបទ្ទវហេតុបាក់រលំអគារកម្ពស់៦ជាន់នៅក្រុងកែប។ នេះបើតាមរបាយការណ៍ពីមន្ទីរពេទ្យខេត្តកែប។
អ្នកញ៉ាំអាហារបួស បរិច្ចាកឈាមញឹកញាប់ពេក ស្ត្រីមានផ្ទៃពោះ អាការៈដំបូងរបស់ជំងឺកង្វះគ្រាប់ឈាមដោយសារខ្វះជាតិដែកមានដូចជា៖ អស់កម្លាំងខ្លាំង ឈឺក្បាល ស្រាលក្បាល និងវិលមុខពេកឈ ពិបាកដកដង្ហើមញឹកញាប់ ត្រជាក់ចុងដៃចុងជើង ក្រចកពុកផុយ មានការបង្ករោគញឹកញាប់ បេះដូងដើរកាន់តែញ៉ាប់ ឃ្លានរបស់ដែលប្លែកៗដូចជាទឹកកកជាដើម មានអារម្មណ៍ថាដូចមានស្រមោចវាឡើងលើជើងដ៏ច្រើន តែធាតុពិតគ្មានឡើយ ឈឺទ្រូង៕ ត្រួតពិនិត្យដោយ www.health.com.kh	តើអ្នកធ្លាប់មានអារម្មណ៍ថាងងឹតមុខឈឹង និងពិបាកឈរឲ្យហ្នឹងដែរទេ? មែនហើយវាអាចជាអាការៈមួយនៃជំងឺកង្វះគ្រាប់ឈាមដែរ។ ទោះបីជាយ៉ាងណាក៏ដោយ អ្នកដែលប្រឈមខ្លាំងជាងគេនៃជំងឺនេះមានដូចជា៖
ដើម្បីអបអរសាទរពិធីបុណ្យចូលឆ្នាំថ្មី ប្រពៃណីជាតិខ្មែរខាងមុខនេះ រដ្ឋបាលរាជធានីភ្នំពេញ បានបង្កើតព្រឹត្តិការណ៍ «សង្ក្រាន្តវត្តភ្នំ » ក្នុងគោលបំណងបង្កើនការភាពសប្បាយរីករាយជូនប្រជាពលរដ្ឋ និងភ្ញៀវទេសចរ នាឱកាសចូលឆ្នាំថ្មីប្រពៃណីជាតិខ្មែរ។ «សង្ក្រាន្តវត្តភ្នំ»នេះ មានរយៈពេល ៣ថ្ងៃ ចាប់ពីថ្ងៃទី ១៤-១៦ មេសា នៅរមណីយដ្ឋានវប្បធម៌ប្រវត្តិសាស្ត្រវត្តភ្នំ។ អ្នកនាំពាក្យសាលារាជធានីភ្នំពេញ លោក ម៉េត មាសភក្ដី បានប្រាប់សារព័ត៌មានថ្មីៗ តាមទូរសព្ទថា រដ្ឋបាលរាជធានីភ្នំពេញ រៀបចំកម្មវិធីនេះ ដើម្បីអបអរសាទរពិធីបុណ្យចូលឆ្នាំថ្មី និងផ្ដល់ឱកាសជូនពលរដ្ឋនៅភ្នំពេញ ដែលមិនបានចាកចេញពីក្រុង ទៅកម្សាន្តនៅតាមខេត្ត ឬតាមរមណីយដ្ឋានផ្សេងៗ ឲ្យទទួលបានភាពសប្បាយរីករាយ។ ជាពិសេស លោក បញ្ជាក់ថា នៅឆ្នាំនេះ មានកម្មវិធីប្លែកៗជាច្រើន ដែលខុសពីឆ្នាំមុនៗ ដូចជា ពិធីសាសនា ពិធីពូនភ្នំខ្សាច់ ពិធីគោរពទួលអ្នកតាភូមិ និងពិធីស្រង់ព្រះ។ ម្យ៉ាងទៀត ព្រឹត្តិការណ៍នេះ ក៏មានការសម្ដែងរបាំត្រុដិ ការលេងល្បែងប្រជាប្រិយ ១៦ប្រភេទ ការតាំងបង្ហាញផ្ទះបុរាណ ការតាំងបង្ហាញនំបង្អែមខ្មែរ ការប្រគំតន្ត្រីប្រពៃណីខ្មែរ និងការប្រគំតន្ត្រីខ្នាតធំជាដើម។ អ្នកនាំពាក្យរូបនេះ អះអាងថា រដ្ឋបាលរាជធានីភ្នំពេញ បានរៀបចំសន្តិសុខ ជូនប្រជាពលរដ្ឋដែលមកកម្សាន្តនៅក្នុងរមណីយដ្ឋានវត្តភ្នំ ទាំងសុវត្ថិភាព និងចរាចរណ៍ ដោយសាលារាជធានី បានរៀបចំចំណតយានជំនិះ នៅទីលានប្រជាធិបតេយ្យ ដើម្បីផ្ដល់ភាពងាយស្រួល និងកុំឲ្យមានការកកស្ទះចរាចរណ៍។ លោក ម៉េត មាសភក្ដី សង្ឃឹមថាឆ្នាំនេះ មានប្រជាពលរដ្ឋមកកម្សាន្តច្រើនជាងឆ្នាំមុនៗ ព្រោះឆ្នាំនេះ មានការរៀបចំ និងផ្សព្វផ្សាយបានទូលំទូលាយ។ គួរបញ្ជាក់ថា ព្រឹត្តិការណ៍ «សង្ក្រាន្តវត្តភ្នំ» រៀបចំដោយរដ្ឋបាលរាជធានីភ្នំពេញ និងមានការចូលរួមពីសំណាក់ខណ្ឌទាំង១២ ផងដែរ។ «សង្ក្រាន្តវត្តភ្នំ» នឹងផ្ដល់នូវភាពសប្បាយរីករាយជូនប្រជាពលរដ្ឋ និងភ្ញៀវទេសចរទាំងអស់ នាឱកាសពិធីបុណ្យចូលឆ្នាំថ្មី៕	ភ្នំពេញ៖ រដ្ឋបាលរាជធានីភ្នំពេញ នឹងរៀបចំព្រឹត្តិការណ៍ «សង្ក្រាន្តវត្តភ្នំ » ដើម្បីអបអរឆ្នាំថ្មី និងបង្កើនភាពសប្បាយរីករាយ ជូនពលរដ្ឋនៅភ្នំពេញ ដែលមិនចាកចេញទៅតាមខេត្តផ្សេងៗ។ ព្រឹត្តិការណ៍នេះ មានការលេងល្បែងប្រជាប្រិយ ការតាំងពិព័រណ៌ និងការប្រគំតន្ត្រីផ្សេងៗ។ «សង្ក្រាន្តវត្តភ្នំ»នេះ មានរយៈពេល ៣ថ្ងៃ ចាប់ពីថ្ងៃទី១៤-១៦ មេសា នៅរមណីយដ្ឋានវប្បធម៌ប្រវត្តិសាស្ត្រវត្តភ្នំ។
ទោះបីជាអង្គរស្ងាត់ តែហាងបាយលោកស្រី សុខា ដែលបើកនៅទីនេះ១៨ឆ្នាំមកហើយ នៅបន្តលក់។ យ៉ាងណា ការលក់បាយសម្ល មាន់អាំងរបស់លោកស្រី សុខា ធ្លាក់ចុះខ្លាំងបើធៀបនឹងពេលមុនៗ។ ពេលមិនទាន់ផ្ទុះជំងឺកូវីដ១៩ ហាងបាយនេះប្រើអង្ករដាំបាយអស់ពី២០ទៅ២៥គីឡូក្រាម តែពេលនេះធ្លាក់មកត្រឹម៥គីឡូក្រាមក្នុងមួយថ្ងៃ ហើយថ្ងៃខ្លះនៅសល់ក៏មាន។ ចំណែកត្រី ថយពី៨ មកត្រឹម១គីឡូក្រាម។ ទំហំនេះមានការថយចុះប្រមាណ៧០ភាគរយ។ នេះបើតាមការបញ្ជាក់ពីម្ចាស់ហាង។ លោកស្រី សុខា ដែលជាម្ចាស់ហាងបាយប្រាប់ថា លោកស្រីក៏បារម្ភពីជំងឺថ្មីនេះដែរ តែនៅបន្ដលក់ដោយអាណិតបុគ្គលិក៥នាក់ មិនមានការងារធ្វើ មួយទៀតខ្លាចអ្នកធ្វើដំណើរខ្លះគ្មានបាយទឹកហូប និងអតិថិជនជាអ្នកធ្វើការមួយចំនួន ពិបាករកបាយហូបជាដើម។ លោកស្រីបន្ថែមថា៖« បុគ្គលិកមិនដឹងគ្នាធ្វើអី គ្មានចំណូលចូលផ្ទះ ណាមួយគ្នាត្រូវសងបំណុលគ្នា មួយទៀតនៅផ្ទះក៏អផ្សុកចេះតែមកលក់ៗ លក់ទាំងខាត»។ ដ្បិតគ្មានចំណូលដូចមុន តែលោកស្រី សុខា មិនបានបញ្ឈប់បុគ្គលិក និងនៅតែឱ្យប្រាក់ខែដដែល គ្រាន់តែសុំបន្ថយ១០ភាគរយប៉ុណ្ណោះដើម្បីជួយទប់ទល់ថ្លៃខាត។ ជាចាស់ទុំ និងធ្លាប់បានចំណូលច្រើនពីប្រាសាទអង្គរវត្ត លោកស្រី សុខា មិនធ្លាប់ឃើញអង្គរស្ងប់ស្ងាត់បែបនេះពីមុនមកទេ។ ឆ្លងកាត់ស្ថានការណ៍នៃការផ្ទុះជំងឺថ្មីៗច្រើនលើក ដូចជាការផ្ទុះជំងឺអេសដ៍ ជំងឺសារ និងជំងឺផ្ដាសាយបក្សីជាដើម តែស្ថានការណ៍នៅពេលអាក្រក់ខ្លាំង ធ្វើឱ្យមនុស្សភ័យខ្លាច និងលែងធ្វើដំណើរកម្សាន្ត។ លោកស្រី សុខា បន្ថែម។ យ៉ាងណាក៏ដោយការលក់ដូររបស់លោកស្រី សុខា មានការប្រុងប្រយ័ត្នខ្ពស់ ក្នុងហាងមានទឹកអាកុលឬជេលសម្រាប់លាងសម្អាត ពាក់ម៉ាស់ និងការឈរឆ្ងាយពីអ្នកទិញផង ដើម្បីបង្ការករណីឆ្លងជំងឺផ្លូវដង្ហើម។ លោកស្រី សុខា នឹងបន្តលក់បាយម្ហូបនៅមុខអង្គរវត្តរហូតដល់ពិធីចូលឆ្នាំមកដល់។ លោកស្រីថាបារម្ភពេលចូលឆ្នាំមានមនុស្សដើរច្រើន ពិបាកគ្រប់គ្រងមនុស្ស ហើយអាចមានហានិភ័យខ្ពស់ចំពោះករណីឆ្លងជំងឺផ្លូវដង្ហើមថ្មី ដែលកំពុងរាតត្បាតពេញខ្លាំងនៅកម្ពុជាពេលនេះ៕	សៀមរាប៖ ស្ថានភាពមុខប្រាសាទអង្គរវត្តនាពេលនេះ មានសភាពស្ងប់ស្ងាត់ខ្លាំង ក្រោយពេលផ្ទុះជំងឺកូវីដ១៩ ហើយភ្ញៀវទេសចរលែងធ្វើដំណើរចេញក្រៅ ដោយបារម្ភឆ្លងជំងឺនេះ។ សកម្មភាពលក់ដូរនៅទីនោះក៏ស្ងប់ស្ងាត់ដែរ តែនៅមានអ្នកលក់ប៉ុន្មាននាក់ បន្តបើកតូបលក់ដូរទាំងប្រថុយប្រថាន ក្នុងនោះក៏មានតូបលក់បាយរបស់លោកស្រី ឃុត សុខា ផង។ លក់នៅមុខអង្គរជិត២០ឆ្នាំ លោកស្រី សុខា មិនធ្លាប់ឃើញអង្គរស្ងាត់បែបនេះទេ។
កម្ពុជាកំពុងពិនិត្យលទ្ធភាពចុះអនុស្សាណៈនៃការយោគយល់គ្នា (MOU) ជាមួយម៉ុងហ្គោលី ទៅលើវិស័យពាណិជ្ជកម្ម ដើម្បីជំរុញនូវការនាំចេញទំនិញសក្តានុពល លើវិស័យកសិកម្ម និងទំនិញសំខាន់ៗដទៃទៀត ដែលអាចជាតម្រូវទីផ្សាររបស់ម៉ុងហ្គោលី។ សំណើនេះត្រូវបានធ្វើឡើងក្នុងជំនួបរវាងលោក រាជ រ៉ា រដ្ឋលេខាធិការក្រសួងពាណិជ្ជកម្ម ជាមួយលោក JAMSRAN BYAMBASUREN ឯកអគ្គរដ្ឋទូតម៉ុងហ្គាលីប្រចាំកម្ពុជា ដែលទើបតែងតាំងថ្មី។ ជំនួបភាគីទាំងពីរនេះ ប្រព្រឹត្តិទៅនាថ្ងៃទី២៩ ខែមិថុនា ។ បើតាមការចុះផ្សាយរបស់ក្រសួងពាណិជ្ជកម្ម លោក រាជ រ៉ា បានលើកឡើងពីបរិយាកាសធុរកិច្ចនៅកម្ពុជា រួមមានការចរចាបង្កើតទីផ្សារបន្ថែមទៀត តាមរយៈកិច្ចព្រមព្រៀងពាណិជ្ជកម្មសេរី ។ ជាពិសេសការធ្វើកំណែទម្រង់ស៊ីជម្រៅ និងការដាក់ប្រកាសឱ្យប្រើច្បាប់សំខាន់ៗ ដើម្បីសម្រួលដល់វិនិយោគិន ដែលមានបំណងចូលមកវិនិយោគនៅកម្ពុជា ។ រដ្ឋលេខាធិការក្រសួងពាណិជ្ជកម្មរូបនេះ ជំរុញឱ្យភាគីម៉ុងហ្គោលី ពិនិត្យលទ្ធភាពរៀបចំឱ្យមានកិច្ចសហប្រតិបត្តិសេដ្ឋកិច្ច ឬអនុស្សារណៈនៃការយោគយល់គ្នា ដើម្បីពង្រីកទំហំពាណិជ្ជកម្មទ្វេភាគី ។ លោក JAMSRAN BYAMBASUREN ឯកអគ្គរដ្ឋទូតម៉ុងហ្គាលីប្រចាំកម្ពុជា បានគាំទ្រចំពោះសំណើក្នុងការរៀបចំក្របខ័ណ្ឌកិច្ចសហប្រតិបត្តិសេដ្ឋកិច្ច ឬអនុស្សារណៈនៃការយោគយល់គ្នា ដើម្បីលើកកម្ពស់ពាណិជ្ជកម្មនិងវិនិយោគរវាងប្រទេសទាំងពីរនេះ។ ជាពិសេសគោលដៅកសិកម្ម និងទំនិញសំខាន់ៗដទៃទៀត ដែលអាចជាតម្រូវការទីផ្សាររបស់ម៉ុងហ្គោលី។ គូសបញ្ជាក់ដែរថា កម្ពុជានិងម៉ុងហ្គោលីបានបង្កើតទំនាក់ទំនងការទូតដំបូងក្នុងឆ្នាំ១៩៦០។ តាមរយៈទំនងនេះភាគីទាំងពីរប្តេជ្ញាបន្តពង្រឹង ឱ្យកាន់ជិតស្និទ្ធបន្ថែមទៀតលើកិច្ចសហប្រតិបត្តិការនានា ជាពិសេសវិស័យសេដ្ឋកិច្ច ពាណិជ្ជកម្ម និងវិនិយោគ៕	ដោយ ៖ ធន់ សេងហុង
យោងតាមការអះអាងរបស់ស្នងការក្រុង Shah Alam លោក Baharudin Mat Taib នៅថ្ងៃព្រហស្បត្តិ៍ទី០៣ ខែមករា អ្នកបម្រើភេទប្រុសជនជាតិឥណ្ឌាម្នាក់ វ័យ ២៥ឆ្នាំ ឈ្មោះថា M Selvam បានដើរទៅក្បែរបុរសបីនាក់ ក្រោយពីលោកបានឃើញ ពួកគេកំពុងជក់បារីនៅក្នុងអាហាដ្ឋានឈ្មោះថា Ameer Corner។ បើតាមសារព័ត៌មានម៉ាឡេស៊ី Bernama លោកស្នងការក្រុងរូបនេះ បានបញ្ជាក់ទៀតថា៖ «អ្នកបម្រើនោះ បានប្រាប់ទៅកាន់បុរសទាំងបីរនាក់នោះឲ្យឈប់ជក់បារីដោយសម្តីគួរសម ប៉ុន្តែភ្លាមៗនោះ បុរសម្នាក់ក្នុងចំណោមបីនាក់បានស្ទុះទៅទះកំផ្លៀងអ្នកបម្រើនោះកណ្តាលមុខតែម្តង»។ ហេតុការណ៍នេះបានកើតឡើងនាវេលាម៉ោង ១២:៣០នាទីរសៀល កាលពីថ្ងៃអង្គារទី ០២ខែមករា ដែលជាថ្ងៃទីមួយនៃការអនុវត្តការហាមប្រាម មិនឲ្យជក់បារីនៅគ្រប់អាហាដ្ឋានទាំងអស់នៅទូទាំងម៉ាឡេស៊ី។ សារព័ត៌មានម៉ាឡេស៊ី The Star បានដកស្រង់សម្តីរបស់អ្នកបម្រើជនជាតិឥណ្ឌារូបនោះថា៖ «យើងបានបិទស្លាកសញ្ញាហាមជក់បារីនៅក្នុងហាង ប៉ុន្តែអតិទិជនខ្លះនៅតែចចេសបន្តជក់បារីដដែល»។ ជាមួយគ្នានេះ លោក Selvam ក៏បានរៀបរាប់ពីហេតុការណ៍នៅពេលនោះថា លោកបានដើរតម្រង់់សំដៅទៅកាន់បុរសទាំងបីនាក់ ហើយបានប្រាប់ពួកគាត់ឲ្យឈប់ជក់បារីដោយសម្តីគួរសម ប៉ុន្តែម្នាក់ក្នុងចំណោមអ្នកទាំងបីបានស្ទុះក្រោកឈរ ហើយក៏បានទះលោកមួយកំផ្លៀងតែម្តង។ យោងតាមសម្តីរបស់អ្នកបម្រើខាងលើនេះ បុរសមួយក្រុមនេះបានចាកចេញពីហាង ក្រោយពីគិតលុយរួចរាល់។ យ៉ាងណាមិញ ក្រោយមកអ្នកបម្រើរូបនេះបានរាយការណ៍ទៅដល់ម្ចាស់ហាង ដើម្បីដាក់ពាក្យបណ្តឹងទៅកាន់សមត្ថកិច្ច។ អត្ថបទទាក់ទង ចាប់ពីពេលនេះ ម៉ាឡេស៊ីគ្មានផ្សែងបារីទៀតឡើយ នៅតាមអាហារដ្ឋានទាំងអស់ គួរបញ្ជាក់ផងដែរថា ការជក់បារីនៅតាមភោជនីយដ្ឋាន (រួមទាំងប្រភេទភោជនីយដ្ឋានហាលវាល) ត្រូវបានហាមឃាត់ទាំងស្រុងនៅក្នុងប្រទេសម៉ាឡេស៊ី ចាប់ពីថ្ងៃទី១ខែមករាឆ្នាំ២០១៩នេះតទៅ។ ក្រោមច្បាប់ថ្មីនេះ អ្នកដែលត្រូវជាប់ចោទពីបទជក់បារីនៅក្នុងតំបន់ហាមឃាត់ អាចត្រូវពិន័យជាប្រាក់រហូតដល់ ១ម៉ឺនរីងហ្គីត ឬ២៤៥០ដុល្លារ ឬក៏អាចត្រូវផ្តន្ទាទោសឲ្យជាប់ពន្ធនាគាររហូតដល់២ឆ្នាំ។ បន្ថែមពីនេះ រាល់ម្ចាស់អាហារដ្ឋានដែលមិនបានដាក់តាំងស្លាកសញ្ញា ហាមជក់បារី ក៏ត្រូវពិន័យជាប្រាក់ ៣ពាន់រីងហ្គីត (៧២៤ដុល្លារ) ឬត្រូវជាប់ពន្ធនាគារ៦ខែ ហើយថា បើសិនជាម្ចាស់អាហារដ្ឋានណាដែលផ្តល់ទីតាំងដល់ការជក់បារី ពួកគេនឹងត្រូវពិន័យជាប្រាក់ចំនួន៥០០០រីងហ្គីត (ជាង១២០០ដុល្លារ) ឬត្រូវផ្តន្ទាទោសដាក់ពន្ធនាគារ១ឆ្នាំ៕	អាជ្ញាធរម៉ាឡេស៊ី កំពុងស្វែងរកបុរសម្នាក់ដែលបានទះកំផ្លៀងអ្នកបម្រើតាមភោជនីយដ្ឋានម្នាក់ ក្រោយពីអ្នកបម្រើម្នាក់នោះ បានព្យាយាមបញ្ឈប់បុរសនោះមិនឲ្យជក់បារី។ ហេតុការណ៍នេះបានកើតឡើងនៅក្នុងភោជនីយដ្ឋានមួយកន្លែងនាទីក្រុង Shah Alam នៃរដ្ឋ Selangor ម៉ាឡេស៊ី ក្រោយពីច្បាប់ហាមប្រាមមិនឲ្យជក់បារី បានចូលជាធរមានកាលដើមឆ្នាំ២០១៩កន្លងទៅ។
ដោយខឹងសម្បារនឹងទង្វើបង្ករឿងរបស់ក្រុងវ៉ាស៊ីតោន ក្រុងម៉ូស្គូ សម្រេចព្យួរការទំនាក់ទំនងរវាងទ័ពអាកាសប្រទេសទាំងពីរដែលបញ្ចៀសការប៉ះទង្គិចគ្នារវាងភាគីទាំងពីរក្នុងជម្លោះស៊ីរីនៅថ្ងៃចន្ទទី ១៩ មិថុនា។ រុស្ស៊ីធ្វើបែបនេះដើម្បីឆ្លើយតបនឹងការបាញ់ទម្លាក់យន្តហោះចម្បាំងរដ្ឋាភិបាលស៊ីរីម៉ាក Su-22 ដែលកំពុងបំពេញប្រតិបត្តិការកម្ចាត់ភេរវជនក្រុមដែស្ហឬក្រុមរដ្ឋឥស្លាមនោះនៅក្បែរក្រុង Raqqa។ យោងតាមសារព័ត៌មានរុស្ស៊ី RT ក្រសួងការពារជាតិរុស្ស៊ីបានប្រកាសព្យួរកិច្ចព្រមព្រៀងទំនាក់ទំនងរវាងកងទ័ពអាកាសប្រទេសទាំងពីរដែលបង្កើតឡើងតាំងពីឆ្នាំ ២០១៥ ដើម្បីបញ្ចៀសការប៉ះទង្គិចគ្នាពេលបំពេញប្រតិបត្តិការនោះ។ក្រសួងនេះក៏បានទាមទារឲ្យសហរដ្ឋអាមេរិកស៊ើបអង្កេតពេញលេញមួយពាក់ព័ន្ធការបាញ់យន្តហោះស៊ីរីទម្លាក់នេះ ហើយចែករម្លែកលទ្ធផលរបាយការណ៍ស៊ើបអង្កេតជាមួយខ្លួនផងដែរ។ ក្រសួងការពារជាតិរុស្ស៊ីចាត់ទុកថា ការបាញ់យន្តហោះស៊ីរីទម្លាក់នេះជាការបរាជ័យរបស់ក្រុងវ៉ាស៊ីនតោននិងសម្ព័ន្ធអន្តរជាតិក្នុងការអនុវត្តតាមកិច្ចព្រមព្រៀងបញ្ចៀសគ្រោះថ្នាក់ ព្រោះខាងអាមេរិកនេះមិនបានប្រើប្រាស់ប្រព័ន្ធទំនាក់ទំនងរវាងទ័ពអាកាសដែលមានបច្ចុប្បន្នឡើយ។ ក្រៅពីផ្តាច់មធ្យោបាយទាក់ទងបញ្ចៀសគ្រោះថ្នាក់ពេលហោះហើរ រុស្ស៊ីក៏ព្រមានថា រាល់យន្តហោះទាំងឡាយណាដែលហោះហើរនៅស៊ីរីអាចនឹងក្លាយជាគោលដៅនៃកងកម្លាំងការពារអាកាសរុស្ស៊ីផងដែរ។ ថ្វីបើមិននិយាយចំថារុស្ស៊ីនឹងបាញ់ទម្លាក់ក៏ដោយ វាជាសារព្រមានមួយចំពោះអាមេរិកនិងសម្ព័ន្ធមិត្ត បើហ៊ានបង្ករឿងទៀត។ ក្រសួងការពារជាតិរុស្ស៊ីបានប្រកាសដូច្នេះ៖« រាល់វត្ថុដែលហោះហើររួមទាំងយន្តហោះនិងដ្រូនរបស់ក្រុមសម្ព័ន្ធអន្តរជាតិដែលត្រូវបានរកឃើញនៅភាគខាងលិចទន្លេ Euphrates នឹងក្លាយជាគោលដៅនៃប្រព័ន្ធការពារដែនអាកាសរុស្ស៊ី»។ បច្ចុប្បន្នរុស្ស៊ីមានប្រព័ន្ធការពារដែនអាកាសច្រើនប្រភេទពង្រាយនៅមូលដ្ឋានទ័ពមួយចំនួននៅស៊ីរី។ ប្រព័ន្ធការពារដែនអាកាសទាំងនោះមានទាំង ប្រព័ន្ធ S-400, S-300 និងប្រព័ន្ធផ្សេងទៀត ត្រូវបានបញ្ជូនទៅស៊ីរីចាប់ពីចុងឆ្នាំ២០១៥ ក្រោយពេលដែលយន្តហោះចម្បាំង Su-24 របស់ខ្លួនត្រូវកងទ័ពតួកគីបាញ់ធ្លាក់នៅព្រំដែនស៊ីរីនោះ។ យ៉ាងណាមិញ យោធាអាមេរិកបានប្រញាប់ប្រញាល់ប្រកាសថាខ្លួនមានឆន្ទៈពេញលេញក្នុងការចាប់ផ្តើមឡើងវិញនូវកិច្ចព្រមព្រៀងស្តីពីការទាក់ទងគ្នាដើម្បីបញ្ចៀសការប៉ះទង្គិចពេលហោះហើរក្នុងដែនអាកាសស៊ីរីដែលបង្កើតឡើងតាំងពីឆ្នាំ ២០១៥នោះ។ គេមិនទាន់ដឹងច្បាស់ថា ភាគីទាំងសងខាងនឹងសម្រុះសម្រួលគ្នាឬយ៉ាងណាដើម្បីអនុវត្តកិច្ចព្រមព្រៀងនេះឡើយវិញ ប៉ុន្តែជំហរអាមេរិកពេលនេះហាក់មិនចង់ឲ្យមានការប្រឈមមុខគ្នាខ្លាំងរវាងកងទ័ពប្រទេសទាំងពីរនៅស៊ីរីឡើយ។ ស្របពេលជាមួយគ្នានោះដែរ ក្រសួងការបរទេសរុស្ស៊ីវិញ ក៏បានទិតៀនអាមេរិកយ៉ាងចាស់ដៃ ដែរ។ អនុរដ្ឋមន្ត្រីការបរទេសរុស្ស៊ី Sergey Ryabkov បានថ្កោលទោសការវាយប្រហារ និងហៅការបាញ់យន្តហោះចម្បាំងស៊ីរីទម្លាក់ថា ជាទង្វើឈ្លានពានមួយដ៏អាក្រក់ និងជាការព្យាយាមការពារក្រុមភេរវជនរបស់ក្រុងវ៉ាស៊ីនតោនផងដែរ៕	បន្ទាប់ពីអាមេរិកបាញ់ទម្លាក់យន្តហោះចម្បាំងស៊ីរីមួយគ្រឿងនៅថ្ងៃអាទិត្យទី ១៨ មិថុនា ក្រសួងការពារជាតិរុស្ស៊ី ប្រកាសកាត់ផ្តាច់ការទាក់ទងគ្នាបញ្ចៀសការប៉ះទង្គិចគ្នាផ្លូវអាកាសនៅស៊ីរី( Incident Prevention interaction) ជាមួយអាមេរិក។ រុស្ស៊ីក៏ព្រមានផងដែរថា ខ្លួននឹងបាញ់ទម្លាក់រាល់យន្តហោះទាំងអស់ដែលហោះហើរនៅភាគខាងលិចទន្លេ Euphrates នោះ។
ប្រតិបត្តិការវាយប្រហារ បានចាប់ផ្តើមតាំងថ្ងៃទី២០ ខែមករា នៅកណ្តាលក្រុង Afrin ភាគខាងជើងប្រទេស៊ីរី។ បើតាមការផ្សាយរបស់ AFP ការស្លាប់ភាគច្រើន ដោយសារតែការវាយប្រហារតាមអាកាស និងការបាញ់កាំភ្លើងធំ ពីសំណាក់កងទ័ពតួកគី និងឧទ្ទាមស៊ីរី។ របាយការណ៍បានបង្ហាញផងដែរថា ក្រុមឧទ្ទាមដែលគាំទ្រក្រុងអង់ការ៉ា ជាង៤០០នាក់ ក៏ត្រូវបានសម្លាប់ផងដែរ ខណៈកងទ័ពតួកគីមានចំនួន៤៦នាក់ ដែលបានបាត់បង់ជីវិត។ លោកប្រធានាធិបតីតួកគី Recep Tayyip Erdogan បាននិយាយកាលពីថ្ងៃអាទិត្យថា កងទ័ពតួកគី និងឧទ្ទាមស៊ីរី បានគ្រប់គ្រងទីប្រជុំជននៃក្រុង Afrin ទាំងមូលហើយ។ បើគិតចាប់តាំងពីឆ្នាំ២០១១ មក ក្រុង Afrin ជាតំបន់ប្រយុទ្ធដ៏ខ្លាំងក្នុងសង្គ្រាមស៊ីរី ដែលបណ្តាលឲ្យមនុស្សសរុប ៣៥០ ០០០នាក់ស្លាប់ និងរាប់លាននាក់ បានរត់ភៀសខ្លួន៕	អង្គការសិទ្ធិមនុស្ស Syrian Observatory for Human Rights ដែលមានទីស្នាក់ការកណ្តាលនៅចក្រភពអង់គ្លេស បានរាយការណ៍ឲ្យដឹងថា សកម្មប្រយុទ្ធអំបូរឃឺត ជាង១៥០០នាក់ ត្រូវបានសម្លាប់នារយៈពេល២ខែកន្លងមក ដោយការវាយប្រហារពីសំណាក់កងទ័ពតួកគី និងក្រុមឧទ្ទាមស៊ីរី ដែលជាសម្ព័ន្ធមិត្ត។
«ប្រសិនបើពលរដ្ឋចង់បានព័ត៌មានដែលបម្រើផលប្រយោជន៍ដល់ខ្លួនពិតប្រាកដ ពួកគេគួរមានឆន្ទៈខ្ពស់ក្នុងការចូលរួមវិភាគទានដល់ការទ្រទ្រង់បណ្តាញព័ត៌មានទាំងនោះ»។ លោក Keiichi Hashimoto បានថ្លែងបែបនេះ ក្នុងបទបង្ហាញមួយនៅទីស្នាក់ការកណ្តាល JICA នៅទីក្រុងតូក្យូ សម្រាប់ប្រតិភូកម្ពុជា៧រូប ដែលបានទៅចូលរួមសង្កេតការណ៍បោះឆ្នោតថ្នាក់មូលដ្ឋាននៅជប៉ុន។ លោក Keiichi Hashimoto ថតរូបអនុស្សារីយ៍ជាមួយប្រតិភូកម្ពុជា ដែលមកពី គ.ជ.ប ខុមហ្វ្រែល និកហ្វិក និងសារព័ត៌មានថ្មីៗ លោក Keiichi ដែលជាអតីតអ្នកសារព័ត៌មានផងដែរនោះ បានប្រៀបធៀបថា ការកសាងប្រជាធិបតេយ្យ ត្រូវមានការចូលរួមពីប្រជាពលរដ្ឋ ហើយការកសាងប្រព័ន្ធផ្សព្វផ្សាយដែលបម្រើតម្រូវរបស់ពលរដ្ឋ ក៏ចាំបាច់ត្រូវមានការជួយជ្រោមជ្រែងពីសំណាក់ពលរដ្ឋផងដែរ។ អ្នកជំនាញ JICA រូបនេះ បានលើកឡើងពីគំរូទូរទស្សន៍ NHK ដែលជាបណ្តាញព័ត៌មានសាធារណៈដ៏ធំនៅប្រទេសជប៉ុន ដែលមិនត្រូវការពាណិជ្ជកម្ម និងជំនួយពីអ្នកនយោបាយ។ លោកបានបញ្ជាក់ថា៖ «ទោះបីមើល ឬមិនមើល អ្នកប្រើប្រាស់ទូរទស្សន៍នៅជប៉ុន សុទ្ធតែមានចំណែកផ្តល់វិភាគទានដើម្បីទ្រទ្រង់ដំណើរការរបស់ NHK។ តាមពិតទៅវាជាជម្រើស ពលរដ្ឋមានសិទ្ធិបដិសេធបង់ថ្លៃសេវា ហើយក៏មិនមានការពិន័យនោះដែរ ប៉ុន្តែពលរដ្ឋជប៉ុន៨០ភាគរយ មិនមានការយល់ទាស់អ្វីនោះឡើយ»។ ទោះបីជាយ៉ាងណាក៏ដោយ លោក Keiichi បានបញ្ជាក់ថា ទំនោរនៃការបង់ថ្លៃសេវា NHK ខុសគ្នាទៅតាមខេត្ត ដោយខេត្តខ្លះមានពលរដ្ឋ១០០ភាគរយបង់ ហើយខេត្តខ្លះទៀត បង់តែ៥០ភាគរយប៉ុណ្ណោះ ប៉ុន្តែនេះជាការសម្រេចចិត្តបែបប្រជាធិបតេយ្យ។ ទាក់ទងនឹងចំណូលពីសារធារណជន លោក Keiichi បានលើកឡើងពីគំរូនៅអង់គ្លេស ដោយអ្នកប្រើប្រាស់នឹងរងពិន័យបង់ថ្លៃសេវាទូរទស្សន៍ BBC។ នៅកូរ៉េខាងត្បូង តម្លៃទស្សនាទូរទស្សន៍ភ្ជាប់ជាមួយតម្លៃអគ្គិសនី ចំណែកនៅថៃ រដ្ឋាភិបាលយកពន្ធស្រា និងបារី ដើម្បីពង្រឹងការផ្សព្វផ្សាយព័ត៌មានដែលបម្រើឲ្យសាធារណជន។ ទោះជាមិនរងគំនាបពីរដ្ឋាភិបាល និងទីផ្សារក៏ដោយ ក៏ NHK មិនអាចរងផុតពីការរិះគន់នោះដែរ។ ក្រុមប្រឹក្សាភិបាល១២រូបរបស់ NHK ត្រូវបានជ្រើសរើសដោយសភាតំណាងប្រជាជន និងគណៈរដ្ឋមន្ត្រី ដែលគេគិតថា គេគិតថា ជាមនុស្សដែលស្និទ្ធនឹងរដ្ឋាភិបាល។ លោកបានគូសបញ្ជាក់ថា៖ «ទោះព័ត៌មាននៅលើអ៊ីនធ័រណិតច្រើន ប៉ុន្តែការបង្កើតព័ត៌មានស្តង់ដានៅតែជារឿងចាំបាច់។ តាមការស្ទង់មតិ NHK នៅតែជាជម្រើសល្អ ជាពិសេសការផ្តល់ព័ត៌មានទាក់ទងនឹងគ្រោះមហន្តរាយ និងការបោះឆ្នោតជាដើម»។ ប្រតិភូកម្ពុជា និងមន្ត្រី JICA ថតរូបអនុស្សារីយ៍ នៅទីស្នាក់ការ JICA ក្រុងតូក្យូ កាលពីថ្ងៃទី៩ ខែមេសា តាមរយៈគម្រោងប្រជាធិបតេយ្យកម្មប្រព័ន្ធផ្សព្វផ្សាយ JICA បាន និងកំពុងបន្តអនុវត្តគម្រោងនៅបណ្តាប្រទេសមួយចំនួនដូចជា ប៊ូតង់ ណេប៉ាល់ ស៊ូដង់ខាងត្បូង កូសូវ៉ូ មីយ៉ាន់ម៉ា និងអ៊ុយក្រែន។ លោក Keiichi មិនផ្តល់ការសន្និដ្ឋានបែបណានោះឡើយចំពោះគម្រោងទាំងនេះ ប៉ុន្តែលោកមើលឃើញពីផលវិជ្ជមានច្រើន ជាពិសេសចំណេះដឹងលើសិទ្ធិសេរីភាព ក្នុងការបញ្ចេញមតិតាមរយៈប្រព័ន្ធផ្សព្វផ្សាយ បើទោះបីជាដៃគូគម្រោងមួយចំនួន ដូចជានៅកូសូរ៉ូ ធ្លាប់ទទួលរងនូវការគម្រាមកំហែងក៏ដោយ៕	តូក្យូ-ជប៉ុន៖ ពាណិជ្ជកម្មមិនសមហេតុផល ឬអ្នកនយោបាយនៅពីក្រោយ...ទាំងនេះជាការរាំងស្ទះក្នុងការកសាងស្ថាប័នផ្សព្វផ្សាយឯករាជ្យពិតប្រាកដ។ លោក Keiichi Hashimoto មន្ត្រីជំនាញផ្នែកសហប្រតិបត្តិការអន្តរជាតិនៃទីភ្នាក់ងារសហប្រតិបត្តិការអន្តរជាតិជប៉ុន (JICA) បានលើកឡើងក្នុងបទបង្ហាញមួយថា ការផ្តល់ហិរញ្ញប្បទានដោយប្រជាពលរដ្ឋ និងគ្រប់គ្រងដោយប្រជាពលរដ្ឋ ជាផ្នែកមួយនៃការលើកកម្ពស់សារព័ត៌មានឯករាជ្យពិតប្រាកដ។
Ronaldo ខ្សែប្រយុទ្ធឆ្នើមរបស់ក្រុមសេះបង្កង់ Juventus ត្រូវបានអ្នកតាមដានវិស័យកីឡាបាល់ទាត់ជុំវិញពិភពលោកចាត់ទុកជាកីឡាករកម្រិតកំពូលដែលសក្តិសមសម្រាប់រហស្សនាម GOAT ដោយមានគូប្រជែងតែម្នាក់ប៉ុណ្ណោះគឺ Lionel Messi នៃក្រុម Barcelona អស់រយៈពេលជាងមួយទសវត្សរ៍មកហើយ។ នាការប្រឡងមួយនៅប្រទេសបារាំង វិញ្ញាសាប្រឡងតម្រូវឲ្យសិស្សសរសេរ ពាក្យជាភាសាបារាំង សំដៅលើរូបសត្វ។ សម្រាប់រូបសត្វមាន់ Nabil បានផ្តល់ចម្លើយត្រឹមត្រូវជាភាសាបារាំងថា «Une Poule» ប៉ុន្តែសម្រាប់រូបសត្វពពែ ដែលមានន័យជាភាសាអង់គ្លេសថា «Goat» វិញ បេក្ខជនរូបនេះ បែរជាសរសេរថា «un Ronaldo» (កីឡាករ Ronaldo ម្នាក់) ជំនួសឲ្យពាក្យ «Une Chevre» ជាភាសាបារាំងទៅវិញ។ Nabil វ័យ១៥ឆ្នាំដែលជាអ្នកគាំទ្រក្លិប Manchester United និងជាស្រឡាញ់ខ្សែប្រយុទ្ធព័រទុយហ្គាល់ Ronaldo នោះ បានបញ្ជាក់ប្រាប់ SPORTbible ថា៖«នេះគឺជាវិញ្ញាសាប្រឡងភាសាបារាំងដែលខ្ញុំបានធ្វើកាលពីពីរឆ្នាំមុន។ សម្រាប់ខ្ញុំផ្ទាល់វាជាការធ្វើតេស្តដ៏លំបាកមួយក្នុងការសរសេរឈ្មោះរបស់សត្វទាំងអស់ជាភាសាបារាំង។ កាលនោះ ខ្ញុំពិតជាមិនចេះពាក្យពពែមួយក្បាលជាភាសាបារាំងឡើយ ដូច្នេះខ្ញុំក៏សម្រេចធ្វើអ្វីមួយដោយភាពច្នៃប្រឌិត រួមទាំងបំណងចង់ធ្វើឲ្យមិត្តស្រីរបស់ខ្ញុំសើច ប្រសើរជាងទុកចន្លោះបំពេញនេះចោល ទើបខ្ញុំក៏ដាក់«un Ronaldo» ទៅ»។ Nabil បានយករូបភាពក្រដាសប្រឡងនោះបង្ហោះលើបណ្តាញសង្គម Twitter ផ្ទាល់របស់គេដែរ ដោយទទួលបានការចុច Like រហូត ១៥,០០០ដង ក្នុងរយៈពេល ២៤ ម៉ោង។ ក្រៅពី Ronaldo កូនសិស្ស Nabil ក៏បានសរសេរឈ្មោះ Mesut Ozil នៅក្នុងចម្លើយរបស់គេ សម្រាប់ចំណុចសំណួរមួយទៀតផងដែរ។ Nabil បានលើកឡើងថា ការផ្តល់ចម្លើយបែបនេះហើយ ទើបគេត្រូវធ្លាក់មុខវិជ្ជាបារាំង ដែលវាជារឿងដ៏អយុត្តិធម៌មួយ៕	«GOAT»? ពាក្យនេះ មានន័យថា «សត្វពពែ» ឬ «Chèvre» (ភាសាបារាំង) ប៉ុន្តែសម្រាប់អ្នកគាំទ្រកីឡាបាល់ទាត់ ពួកគេឲ្យនិយមន័យមួយផ្សេងទៀត ដែលចេញពីអក្សរកាត់ Greatest Of All Time «អស្ចារ្យគ្រប់សម័យកាល»។ យុវជន Ahmed Nabil កាលពីពេលកន្លងមក បានប្រឡងភាសាបារាំង ហើយគេបានសរសេរឈ្មោះ «Ronaldo» សម្រាប់សំណួរដែលមានរូបសត្វពពែ។
វិធីសាស្ត្រក្នុងការព្យាបាល ១, នៅពេលអ្នកភ្ញាក់ពីដេកនៅពេលព្រឹក ព្រមទាំងមុនដុសធ្មេញ ចូរផឹកទឹកអោយបានមួយកែវ ១៦០មីលីលីត្រចំនួន ៤កែវ។ ២, ចូរដុស និងសម្អាតធ្មេញ ប៉ុន្តែមិនត្រូវញ៉ាំអាហារ ឬផឹកអ្វីទាំងអស់រយៈពេល ៤៥នាទី។ ៣, រយៈពេល ៤៥នាទីក្រោយ អ្នកប្រហែលជាអាចញ៉ាំ និងផឹកដូចធម្មតាបាន។ ៤, រយៈពេល ១៥នាទីក្រោយពីញ៉ាំអាហារពេលព្រឹក, អាហារពេលថ្ងៃត្រង់ និងអាហារពេលយប់រួច មិនត្រូវញ៉ាំ ឬផឹកអ្វីទាំងអស់រយៈពេល ២ម៉ោង។ ៥, ចំពោះអ្នកដែលចាស់ៗ ឬឈឺ និងមិនអាចញ៉ាំទឹកបាន ៤កែវប្រហែលជាអាចចាប់ផ្តើមបានតាមរយៈការញ៉ាំតិចៗ និងបង្កើនចំនួនបន្តិចម្តងៗរហូតដល់ ៤កែវក្នុងមួយថ្ងៃ។ ៦, វិធីសាស្ត្រនៃការព្យាបាលខាងលើនេះនឹងអាចព្យាបាលជំងឺ និងស្ថានភាពផ្សេងៗទៀតបាន ដើម្បីទទួលបានជីវិតដ៏មានសុខភាពល្អ។ ខាងក្រោមនេះគឺជាចំនួនថ្ងៃនៃការព្យាបាល, គ្រប់គ្រង, ឬកាត់បន្ថយអាការៈជំងឺសំខាន់ៗ៖ 1. សម្ពាធឈាមឡើងខ្ពស់ (រយៈពេល ៣០ថ្ងៃ) 2. បញ្ហាក្រពះ(រយៈពេល ១០ថ្ងៃ) 3. ជំងឺទឹកនោមផ្អែម (រយៈពេល ៣០ថ្ងៃ) 4. ទល់លាមក (រយៈពេល ១០ថ្ងៃ) 5. ជំងឺមហារីក (រយៈពេល ១៨០ថ្ងៃ) 6. ជំងឺរបេង (រយៈពេល ៩០ថ្ងៃ) 7. អ្នកជំងឺរលាកសន្លាក់គួរតែធ្វើទៅតាមវិធីសាស្ត្រខាងលើនេះតែ ៣ថ្ងៃបានហើយក្នុងមួយសប្តាហ៍ដំបូង ហើយចាប់ពីសប្តាហ៍ទីពីរទៅគួរតែធ្វើជារៀងរាល់ថ្ងៃ។ ការព្យាបាលមួយនេះមិនមានផលរំខានអ្វីទាំងអស់ ប៉ុន្តែទោះបីជាយ៉ាងណាក៏ដោយ នៅពេលចាប់ផ្តើមប្រើវិធីព្យាបាលមួយនេះអ្នកប្រហែលជាត្រូវនោមច្រើនបន្តិច។ វាគឺជារឿងល្អទេបើសិនជាយើងបន្តិធ្វើបែបនេះ អោយក្លាយទៅជាទម្លាប់សម្រាប់ជីវិតប្រចាំថ្ងៃរបស់យើង។ ចូរផឹកទឹក និងធ្វើអោយខ្លួនឯងមានសុខភាពល្អរហូត។ ចំពោះប្រជាជនចិន និងជប៉ុនពួកគេតែងផឹកទឹកតែក្តៅពេលបាយ ហើយក៏មិនផឹកទឹកត្រជាក់ដែរ។ វាប្រហែលជាដល់ពេលដែលយើងត្រូវសម្របខ្លួនទៅតាមទម្លាប់ផឹកទឹករបស់ពួកគេហើយ។ សម្រាប់អ្នកដែលចូលចិត្តផឹកទឹកត្រជាក់ អត្ថបទមួយនេះប្រហែលជាអ្នកអាចយកទៅអនុវត្តបានហើយ។ យកល្អគួរតែផឹកទឹកត្រជាក់មួយពេកក្រោយពេលបាយមួយពេល។ ទោះបីជាយ៉ាងណាក៏ដោយ ទឹកត្រជាក់នឹងនឹងធ្វើអោយសារធាតុដែលមានជាតិប្រេងទៅជារឹងដែលអ្នកទើបតែញ៉ាំរួច។ វានឹងបន្ថយការរំលាយអាហារ។ នៅពេលកាកសំណល់មួយនេះមានប្រតិកម្មជាមួយអាស៊ីត វានឹងបំបែក និងត្រូវបានពោះវៀនបឺតស្រូបបានលឿនជាអាហារដែលរឹងៗផ្សេងៗទៀត៕ ត្រួតពិនិត្យដោយ www.health.com.kh	វាគឺជាវិធីសាស្ត្រដ៏ពេញនិយមមួយនៅក្នុងប្រទេសជប៉ុននាពេលបច្ចុប្បន្ននេះក្នុងការផឹកទឹកភ្លាមៗក្រោយពីភ្ញាក់ពីដេកជារៀងរាល់ព្រឹក។ លើសពីនេះទៅទៀត ការធ្វើតេស្តតាមបែបវិទ្យាសាស្ត្រក៏បានអះអាងអំពីតម្លៃរបស់វាដែរ។ សម្រាប់ជំងឺចាស់ៗ និងជំងឺធ្ងន់ធ្ងរ ព្រមទាំងជំងឺសម័យទំនើប ការព្យាបាលដោយការប្រើទឹកត្រូវបានសង្គមវេជ្ជសាស្ត្រជនជាតិជប៉ុនរកឃើញយ៉ាងជោគជ័យក្នុងការព្យាបាលជាដាច់ ១០០ភាគរយទៅលើជំងឺដូចខាងក្រោមនេះ៖
គ.ជ.ប បានបញ្ជាក់ថា www.voterlist.org.kh ដែលផ្តល់ព័ត៌មានពីឈ្មោះ និងទីតាំងការិយាល័យអ្នកបោះឆ្នោត និង rms.voterlist.org.kh ដែលផ្សាយលទ្ធផលសំឡេងឆ្នោត នឹងផ្អាកដំណើរការផ្សាយជាបណ្តោះអាសន្ននៅវេលាម៉ោង៣រសៀល រហូតដល់ម៉ោង៩យប់ថ្ងៃទី២ ខែសីហានេះ។ បន្ថែមពីលើនេះទៀត គេហទំព័រទាំងពីរនឹងផ្អាកដំណើរការម្តងទៀតរយៈពេល១សប្តាហ៍ដោយសារម៉ាស៊ីនមេ ត្រូវធ្វើការរុះរើពីទីតាំងចាស់ទៅដំឡើងនៅអាគារទីស្តីការថ្មីរបស់ គ.ជ.ប ៕	អគ្គលេខាធិការដ្ឋាននៃគណៈកម្មាធិការជាតិរៀបចំការបោះឆ្នោត (គ.ជ.ប) បានចេញសេចក្តីជូនដំណឹងពីការផ្អាកដំណើរការផ្សាយជាបណ្តោះអាសន្ន គេហទំព័រសំខាន់ចំនួនពីរ គឺ www.voterlist.org.kh និង rms.voterlist.org.kh ដោយសារមន្ត្រីបច្ចេកទេសធ្វើការថែទាំ និងត្រួតពិនិត្យម៉ាស៊ីនមេ (Server)។
សម្តេចបានលើកឡើងថា ការជម្លៀសពលរដ្ឋដោយគ្រោះទឹកជំនន់ ជាកិច្ចការដ៏មមាញឹកបន្ថែមទៀត ស្របពេលដែលកម្ពុជា ក៏ដូចជាពិភពលោកកំពុងរងការយាយីដោយកូវីដ-១៩។ សម្តេចបានកោតសរសើរកងកម្លាំងចំពោះប្រតិបត្តិការសង្គ្រោះរបស់ខ្លួន។ កងកម្លាំងប្រដាប់អាវុធដើរតួជាងឆ្អឹងខ្នងនៃការសង្គ្រោះប្រជាពលរដ្ឋ ហើយក៏មិនមែនថ្មីថ្មោងសម្រាប់កម្ពុជានោះដែរ។ «យើងដាច់ខាតត្រូវសង្គ្រោះពលរដ្ឋឲ្យចេញពីតំបន់រងគ្រោះសិន»។ នេះជាសាររបស់សម្តេច ហ៊ុន សែន ទៅកាន់ថ្នាក់ដឹកនាំទូទាំងខេត្តទាំងអស់ ខណៈបច្ចុប្បន្ន សម្តេចបានបញ្ចេញថវិកាឧបត្ថម្ភចំនួន១០ខេត្តហើយ។ ប្រមុខរដ្ឋាភិបាល បានស្នើដល់ពលរដ្ឋឲ្យសហការជាមួយសមត្ថកិច្ចលើប្រតិបត្តិការសង្គ្រោះនេះ។ សម្តេចបានចេញបទបញ្ជាបីចំណុចសម្រាប់ថ្នាក់ដឹកនាំជុំវិញស្ថានភាពបច្ចុប្បន្ន ដែលក្នុងនោះមាន ការរៀបចំការជម្លៀសពលរដ្ឋ ដោយមានការត្រៀមត្រឹមត្រូវ បន្ទាប់មកត្រូវរៀបចំដឹកពលរដ្ឋទៅកាន់លំនៅដ្ឋានវិញ ក្រោយពេលទឹកស្រក និងចំណុចទី៣ គឺការឧបត្ថម្ភគ្រប់បែបយ៉ាងចំពោះពលរដ្ឋដែលរងគ្រោះ។ សម្តេចបានអរគុណចំពោះវិភាគទានរបស់សប្បុរសជន ដែលទទួលបានប្រមាណ៦លានដុល្លារអាមេរិកទៅហើយ ដោយគណៈកម្មការគ្រប់គ្រងគ្រោះមហន្តរាយអាចយកប្រើប្រាស់ដើម្បីដោះស្រាយស្ថានភាពបន្ទាន់៕	សម្តេចនាយករដ្ឋមន្ត្រី ហ៊ុន សែន នាយប់ថ្ងៃទី១៥ ខែតុលា ឆ្នាំ២០២០ នេះ បានចុះទៅសួរសុខទុក្ខពលរដ្ឋដែលកំពុងស្នាក់នៅទីទួលសុវត្ថិភាពទីតាំងបុរីពិភពថ្មីកួរស្រូវ២ ក្នុងខណ្ឌដង្កោ។
ក្នុងសន្និសីទសារព័ត៌មានរួមគ្នាជាមួយសម្តេច ហ៊ុន សែន នៅវិមានប្រធានាធិបតីនៃសាធារណរដ្ឋម៉ាល់ឌីវ នារសៀលថ្ងៃទី១៦មករា លោក Ibrahim Mohamed Solih បានថ្លែងថា កិច្ចសហការប្រតិបត្តិការក្នុងវិស័យសេដ្ឋកិច្ច ម៉ាល់ឌីវ គឺមានគោលបំណងកែលម្អទំនាក់ទំនងពាណិជ្ជកម្មជាមួយកម្ពុជា ព្រោះតែកម្ពុជា ជាប្រទេសនាំចេញអង្ករដ៏ធំមួយ និងឈានមុខគេក្នុងនាមអង្ករដែលគុណភាពកម្រិតពិភពលោក និងផលិតផលកសិកម្មផ្សេងទៀត ដូចជាពោត ម្រេច ដំឡូងមី ផ្លែឈើផ្សេងៗ ជាដើម។ «ដោយសារ[ម៉ាល់ឌីវ] ជាប្រទេសនាំចូលច្រើននោះ! យើងក៏បានពិភាក្សាអំពីការនាំចូលផលិតផលផ្សេងទៀតដូចជាផលិតផលសម្លៀកបំពាក់ ផលិតផលឈើ ហើយជាងនេះទៀត កម្ពុជាបានពិចារណានាំត្រីខធូណាកំប៉ុង និងផលិតផលត្រីផ្សេងទៀត ពីប្រទេសម៉ាល់ឌីវ»។ លោក Ibrahim Mohamed Solih ថ្លែងបែបនេះនៅចំពោះមុខសម្តេច ហ៊ុន សែន ។ លោកបន្តនិយាយយ៉ាងដូច្នេះ៖ «ការធ្វើពិពិធកម្មនៃការនាំចូលរបស់យើងដើម្បីធ្វើឱ្យទំហំទីផ្សារកើនឡើងនេះ មិនត្រឹមតែធ្វើឱ្យថ្លៃទំនិញសំខាន់ៗ ថយចុះប៉ុណ្ណោះទេ ប៉ុន្តែពង្រឹងនូវសន្តិសុខស្បៀងរបស់យើង ព្រមទាំងផ្តល់នូវជម្រើសបន្ថែមទៀត ដល់អ្នកប្រើប្រាស់របស់យើង»។ ចំពោះដំណើរទស្សនកិច្ចរបស់សម្តេច ហ៊ុន សែន ក៏ដើម្បីកែលម្អទំនាក់ទំនងផ្នែកធុរកិច្ចនៃសភាពាណិជ្ជកម្មរបស់ម៉ាល់ឌីវ-កម្ពុជា ក៏ដូចជាចូលរួមវេទិការធុរកិច្ច ដែលរៀបចំដោយក្រសួងអភិវឌ្ឍន៍សេដ្ឋកិច្ច ផងដែរ។ លោកប្រធានាធិបតីនៃសាធារណរដ្ឋម៉ាល់ឌីវ សង្ឃឹមថា វេទិការធុរកិច្ចនេះ នឹងបើកច្រកសម្រាប់ទំនាក់ទំនងពាណិជ្ជកម្មប្រទេសទាំងពីរឱ្យកាន់តែកើនឡើង នាអនាគត។ ជាមួយគ្នានេះ សម្តេច ហ៊ុន សែន បានលើកឡើងថា កម្ពុជាពិតជាមានលទ្ធភាព ដើម្បីពង្រីកទំហំពាណិជ្ជកម្មរវាងប្រទេសទាំងពីរ ដោយសារតែកម្ពុជាមានទំនិញដែលអាចនាំចូលមកម៉ាល់ឌីវ ដូចជាអង្ករ និងផលិតផលកសិកម្មដទៃទៀត។ ផលិតផលកសិកម្មទាំងនោះ គឺមិនត្រឹមតែបម្រើដល់តម្រូវការប្រជាជនម៉ាល់ឌីវប៉ុណ្ណោះទេ ប៉ុន្តែវាក៏បម្រើដល់វិស័យទេសចរ នៅម៉ាល់ឌីវ ផងដែរ ។ អង្ករកម្ពុជា ស្ថិតក្នុងប្រភេទជាអង្ករដែលជាប់លេខ១នៃចំណាត់ថ្នាក់ពិភពលោកចំនួន៥ដង។ សម្តេច ហ៊ុន សែន សង្ឃឹមថា អង្ករកម្ពុជា ទទួលបានការពេញនិយមសម្រាប់ប្រជាជនម៉ាល់ឌីវផង និងសម្រាប់អ្នកទេសចរដែលមកកម្សាន្តតនៅម៉ាល់ឌីវ ផង។ «យើងមានគ្រាប់ស្វាយចន្ទី ស្វាយ ចេក និងផលិតផលកសិកម្មដទៃទៀត ដែលអាចបម្រើឱ្យវិស័យទេសចរណ៍របស់ម៉ាល់ឌីវ។ ដូច្នេះ! ផលិតផលទាំងនេះ អាចនាំចេញពីកម្ពុជាបាន។ ក្រៅពីនេះ យើងក៏ជាប្រទេសផលិតសម្លៀកបំពាក់ ដែលម៉ាល់ឌីវអាចបញ្ជាទិញបានពីកម្ពុជា ផងដែរ»។ សម្ដេច បន្ថែម។ ប្រមុខរដ្ឋាភិបាលបន្តរៀបរាប់ថា ដ្បិតកម្ពុជា ជាប្រទេសដែលមានត្រីទឹកសាប និងត្រីសមុទ្រ ក៏ប៉ុន្តែមិនគ្រប់គ្រាន់សម្រាប់តម្រូវការពលរដ្ឋនោះទេ។ ហេតុដូចនេះ ត្រីខកំប៉ុង ជាផលិតផល ដែលអាចមានលទ្ធភាពនាំចេញទៅកម្ពុជាច្រើនជាងគេ ព្រោះមួយឆ្នាំៗកម្ពុជាប្រើប្រាស់ត្រីខកំប៉ុងច្រើនណាស់។ សម្តេចមានប្រសាសន៍ដូច្នេះ៖ «គ្រាន់តែប៉ុន្មានខែមុននេះ ខ្ញុំប្រើត្រីខកំប៉ុងប្រមាណ១០ម៉ឺនកេស ដើម្បីផ្គត់ផ្គង់ដល់ក្រុមគ្រួសារ ដែលមានការលិចលង់ដោយជំនន់ទឹកភ្លៀង។ ឥឡូវនេះ! យើងកំពុងត្រូវការទៀតហើយ។ អ៊ីចឹងៗ គោលដៅនៃទំនិញដំបូង គឺប្រហែលជាចាប់ផ្តើមពីត្រីខកំប៉ុង ដែលផលិតនៅប្រទេសម៉ាល់ឌីវ»៕	សាធារណរដ្ឋម៉ាល់ឌីវ គ្រោងនាំចូលអង្ករ និងផលិតផលកសិកម្មចំនួនទៀតពីកម្ពុជា ខណៈកម្ពុជាក៏បង្ហាញបំណងពីការនាំចូលត្រីខកំប៉ុងធូណា និងផលិតផលត្រីផ្សេងទៀតពីប្រទេសនេះ ដើម្បីបំពេញតម្រូវការពលរដ្ឋ និងអ្នកទេសចរ។ ទំនាក់ទំនងពាណិជ្ជកម្មនេះ ត្រូវបានលើកឡើងដោយសម្តេច ហ៊ុន សែន និងលោក Ibrahim Mohamed Solih ប្រធានាធិបតីនៃសាធារណរដ្ឋម៉ាល់ឌីវ។
Barcelona បន្តចាញ់ជាលើកទី២ ក្នុងវគ្គជម្រុះពូល E ដោយរបូត៦គ្រាប់ និងមិនមានការស៊ុតបញ្ចូលទីគេសូម្បី១គ្រាប់។ កាលពីជំនួបបើកឆាកក្រុមយក្សអេស្ប៉ាញចាញ់ Bayern Munich ៣-០ និងជំនួបទី២បរាជ័យក្រោមថ្វីជើង Benfica ៣-០ ដូចគ្នា។ នេះជាលទ្ធផលដ៏អាក្រក់បំផុតមិនធ្លាប់មានរបស់ Barca ក្រោមការដឹកនាំរបស់លោក Koeman ក្នុងក្របខណ្ឌអឺរ៉ុប ខណៈក្រុមស្ថិតនៅបាតតារាងពូល E រដូវកាលនេះ។ ស្ថានភាពយ៉ប់យ៉ឺនរបស់ក្រុមរហស្សនាមអ្នកមានបុណ្យកើតឡើងចាប់តាំងពីការចាកចេញរបស់ Lionel Messi ទៅកាន់ Paris Saint Germain កាលពីខែមុនម្លេះ។ Barca ក៏ជួបវិបត្តិធ្ងន់ធ្ងរដោយសារបញ្ហាហិរញ្ញវត្ថុផងដែរ។ បើតាមការបញ្ជាក់របស់ La Liga នៅរដូវកាល២០២១-២២នេះ Barca នឹងកាត់បន្ថយចំណាយពី ៣២៤លានដុល្លារ មកត្រឹម ១១២លានដុល្លារប៉ុណ្ណោះ។ នេះជាថ្លៃចំណាយទាបបំផុតរបស់ Barca មិនធ្លាប់មាន និងជាប់ជាក្លិបដែលចំណាយច្រើនបំផុតលំដាប់ថ្នាក់ទី៧ ក្នុងចំណោមក្លិបទាំង២០នៅលីគកំពូលអេស្ប៉ាញ។ បើទោះក្រុមជួបវិបត្តិច្រើនករណីក្តី ក៏ប៉ុន្តែការធ្លាក់ចុះទម្រង់លេងរបស់ក្រុម Barca មិនអាចមិនបន្ទោសលោក Koeman បានឡើយ។ «ខ្ញុំនឹងមិននិយាយអំពីកម្រិតលេងរបស់ក្រុមទេនៅពេលនេះ»។ លោក Koeman ប្រាប់អ្នកយកព័ត៌មានដូច្នេះបន្ទាប់ពីក្រុមចាញ់ Benfica។ អ្នកចាត់ការសញ្ជាតិហូឡង់បន្ថែមថា៖ «អ្នករាល់គ្នាដឹងហើយថាអ្វីជាបញ្ហារបស់ Barca សព្វថ្ងៃនេះ។ យើងមិនអាចវាយតម្លៃលើក្រុមពេលនេះ ដែលមិនមែនជាក្រុមកាលពីអតីតកាលបានទេ។ ខ្ញុំមិនអាចនិយាយអ្វីអំពីអនាគតរបស់ខ្ញុំបានទេ ទោះកីឡាករនៅគាំទ្រខ្ញុំពេញទំហឹង។ ខ្ញុំ មិនដឹងថាក្លិបគិតយ៉ាងណាទេ»។ តាមការអះអាងដូច្នេះ ហាក់បង្ហាញថាលោក Koeman បានដឹងពីអនាគត់របស់លោកទៅហើយ ស្របពេល Barca ធ្វើមិនបានល្អទាំងក្នុងលីគ និងក្របខណ្ឌអឺរ៉ុប។ ឆ្លងកាត់ការប្រកួត៦លើកនៅ La Liga ក្រុមយក្សអេស្ប៉ាញមួយនេះរកបាន១២ពិន្ទុ ស្ថិតនៅលេខ៦ក្នុងតារាង ដោយតាមពីក្រោយគូប្រជែង Real Madrid ដែលឈរកំពូលតារាង៥ពិន្ទុ៕	លោក Ronald Koeman ជឿជាក់ថាខ្លួននៅតែទទួលបានការគាំទ្រពីកីឡាករ Barcelona ប៉ុន្តែតំណែងអ្នកចាត់ការរបស់លោកបានធ្លាក់ដល់ដំណាក់កាលផុយស្រួយទៅហើយ ក្រោយដឹកនាំក្រុមចាញ់ Benfica ៣-០។ Barca មិនទាន់រកបាន១ពិន្ទុនៅឡើយទេ ក្រោយឆ្លងកាត់ពីរប្រកួតនៅវគ្គសន្សំពិន្ទុ Champions League។
កម្មវិធីតាំងពិព័រណ៍ គឺជាផ្នែកមួយនៃប្រព័ន្ធផ្សព្វផ្សាយដ៏មានសក្តានុពល ដែលបង្ហាញឱ្យឃើញនូវភាពច្នៃប្រឌិតខ្ពស់ឥតឈប់ឈរ និងការបង្កើនទំនាក់ទំនង ចែករំលែកបទពិសោធចំណេះដឹងថ្មីៗដល់គ្នាទៅវិញទៅមករវាងដៃគូសហការ។ ក្នុងនោះ វាក៏ជាការជួបគ្នារវាងបណ្ដាអ្នកលក់ និងអ្នកទិញដែលស្ថិតក្នុងតំបន់អាស៊ាន ក្នុងនោះក៏មានប្រទេសឥណ្ឌា តួកគី សរុបចំនួន៧៥ក្រុមហ៊ុន។ ព្រឹត្តិការណ៍នេះ នឹងមានការរៀបចំស្ដង់ចំនួន ៧០០ផងដែរ។ ស្ថិតក្នុងសន្និសីទសារព័ត៌មានស្តីពីពិព័រណ៍ពាណិជ្ជកម្មកម្ពុជាប្រចាំឆ្នាំ២០២២ លោក ធួន ស៊ីណានប្រធានសមាគមទេសចរណ៍អាស៊ីប៉ាស៊ីហ្វិក បានលើកឡើងថា ការតាំងពិព័រណ៍នេះ នឹងជួយឱ្យវិស័យទេសចរណ៍មានការផ្លាស់ប្តូរ តាមរយៈការផ្សារភ្ជាប់ទីផ្សារនៅតាមបណ្តាប្រទេសក្នុងតំបន់អាស៊ាន។ ពាណិជ្ជករកម្ពុជា នឹងមានឱកាសជួបផ្ទាល់ជាមួយ ពាណិជ្ជករបណ្តាប្រទេសអាស៊ាន។ លោក ធួន ស៊ីណាន ប្រធានសមាគមទេសចរណ៍អាស៊ីប៉ាស៊ីហ្វិក(អង្គុយកណ្ដាល) ក្នុងសន្និសីទសារព័ត៌មានស្ដីពីការតាំងពិព័រណ៍ពាណិជ្ជកម្ម។ រូបភាព៖ ហេង ស្រីលីន ប្រធានសមាគមរូបនេះ បញ្ជាក់ថា៖ «ការដាក់តាំងបង្ហាញ ម្ហូបអាហារ ភេសជ្ជៈ ទេសចរណ៍ ក៏ជាផ្នែកយ៉ាងសំខាន់ ក្នុងការទាក់ទាញភ្ញៀវទេសចរ។ លើសពីនេះ ចរន្តភ្ញៀវទេសចរ និងមានការផ្លាស់ប្តូរ ជាពិសេសភ្ញៀវអន្តរជាតិនឹងកើនឡើងជាងមុន បន្ទាប់ពីមានការចូលរួមផ្សព្វផ្សាយ ពីសំណាក់ដៃគូពាណិជ្ជកម្មក្នុងតំបន់អាស៊ានរបស់យើង ទៅលើវិស័យទេសចរណ៍នៅកម្ពុជា»។ លើសពីនេះអ្នកតំណាងមកពីក្រុមហ៊ុន ទាំង៧៥ ក្នុងតំបន់អាស៊ាន និងបណ្ដាប្រទេសមួយចំនួន នឹងដើរទស្សនកិច្ចនៅខេត្តចំនួនជាប់សមុទ្រក្នុងប្រទេសកម្ពុជា ដូចជាខេត្តកំពត កែប កោះកុង និងព្រះសីហនុ។ តាមរយៈទស្សនកិច្ចនេះ លោក ធួន ស៊ីណាន ជឿជាក់ថាពួកគេនឹងបានឃើញសក្តានុពលទេសចរណ៍សមុទ្រកម្ពុជា ហើយនឹងនាំទេសចរអន្តរជាតិចូលមកកម្ពុជាកាន់តែច្រើន។ ជាមួយគ្នានេះ លោក ធួន ស៊ីណាន ក៏បានអំពាវនាវឱ្យអាជីវករកម្ពុជាក្នុងវិស័យកសិកម្ម ទេសចរណ៍ និងឧស្សាហកម្មចូលរួមពិព័រណ៍ពាណិជ្ជកម្មនេះ ដើម្បីបានជួបជាមួយអ្នកបណ្ដាក់ទុន ពីប្រទេសផ្សេងដើម្បីលក់ផលិផលរបស់ខ្លួន។ សូមបញ្ជាក់ថា ការតាំងពិព័រណ៍នេះ នឹងធ្វើឡើងនៅឆ្នេរជំទាវម៉ៅ(ឆ្នេរត្រជាក់ចិត្ត) ខេត្តព្រះសីហនុ។ អ្នកចូលរួមទាំងអស់ អាចដើរទស្សនាតាមស្តង់ និងភ្លក់នូវមុខម្ហូប ប្រចាំតំបន់នានាផងដែរ៕	ភ្នំពេញ៖ សមាគមទេសចរណ៍អាស៊ីប៉ាស៊ីហ្វិក នឹងរៀបចំការតាំងពិព័រណ៍ពាណិជ្ជកម្មកម្ពុជាប្រចាំឆ្នាំ២០២២ នៅខេត្តព្រះសីហនុ នៅថ្ងៃទី៥ ដល់៩វិច្ឆិកា ដើម្បីផ្សព្វផ្សាយ និងដាក់តាំងបង្ហាញដោយផ្ទាល់នូវ ស្តង់ឧស្សាហកម្មម្ហូបអាហារ ភេសជ្ជៈ និងបច្ចេកវិទ្យាពាណិជ្ជកម្មចម្រុះជាច្រើន។ កម្មវិធីនេះ ក៏ជាផ្នែកមួយ ជំរុញឱ្យទេសចរអន្តរជាតិមកកម្ពុជាកើនឡើង តាមរយៈទំនាក់ទំនងពាណិជ្ជកម្ម និងភាពទាក់ទាញនៃផលិតផលយ៉ាងសម្បូរបែបក្នុងវិស័យទេសចរណ៍។
«បើតាមសំឡេងពលរដ្ឋតាមហាងកាហ្វេ ថ្ងៃនេះ យើងអាចឃើញច្បាស់ថា អ្នកណាជាស្តេចផែនដីពិតប្រាកដ»។ ជាសំណេរបស់លោក យឹម ស៊ីណន។ ក្រោយមក លោក ក៏លុបសំណេរនេះចោលវិញ ដោយលើកហេតុផលថា មានគេអានទៅហើយយល់ច្រឡំពីអត្ថន័យរបស់លោក។ លោក សរសេរសំណេរលើកទី២ថា៖«គ្រាន់តែខ្ញុំបង្ហោះសារដែលជាសំឡេងរបស់អ្នកអង្គុយផឹកការហ្វេសោះ បែរជាមានបងប្អូនជាច្រើនគិតប្រៀបធៀបទៅរឿងផ្សេងទៅវិញ។ ដូច្នេះដើម្បីកុំឲ្យមានការយល់ច្រឡំខ្លឹមសារដែលខ្ញុំបានបង្ហោះមុននេះ ខ្ញុំសូមលុបចេញវិញចុះ»។ ស្រាប់តែសម្តេចនាយករដ្ឋមន្រ្តី ហ៊ុន សែន បានប្រើគណនីហ្វេសប៊ុករបស់សម្តេចឈ្មោះ «Hun Sen» ចូលទៅសរសេរក្នុងប្រអប់បញ្ចេញមតិ (Comment) នៃគណនីហ្វេសប៊ុកលោក យឹម ស៊ីណន ដោយសម្តេច ប្រាប់លោក យឹម ស៊ីណនថា៖«មិនបាច់លុបទេក្មួយ»។ បុរសម្នាក់ សួរសម្តេចក្នុង Comment នោះថា៖«អាចមានទោសទេសម្តេច?»។ សម្តេច ឆ្លើយថា៖«បើគ្មានទោសទើបចម្លែក ព្រោះនេះមិនមែនជារបៀបបញ្ចេញមតិទេ តែជាការបំភ្លៃការពិតមួយដោយចេតនា។ ទោះយ៉ាងណា យើងទុកជូនតុលាការជាអ្នកកាត់ក្តី៕	លោក យឹម ស៊ីណន ជាអ្នកគាំទ្រម្នាក់របស់លោក កឹម សុខា អាចនឹងប្រឈមុខនឹងតុលាការ ក្រោយលោក បង្ហោះសំណេរមួយលើគណនីហ្វេសប៊ុក នៅថ្ងៃទី២១ ខែមីនា ឆ្នាំ២០២៣នេះ។
ក្នុងចំណោមក្រុមទាំង១២ដែលបានចូលរួមប្រកួតប្រជែង អាល្លឺម៉ង់ជាក្រុមតែមួយគត់ដែលជាប់ចំណាត់ថ្នាក់លេខ២ក្នុងពូល ហើយបានឈានទៅកាន់វគ្គពាក់កណ្តាលផ្តាច់ព្រ័ត្រ។ U21 អាល្លឺម៉ង់ជាប់លេខ២ពូល C ដោយមាន៦ពិន្ទុស្មើ U21 អ៊ីតាលី ប៉ុន្តែចាញ់ប្រៀបដោយក្នុងជំនួប Head to Head អ៊ីតាលីឈ្នះ១-0 ។ ដោយមានសំណល់គ្រាប់បាល់ប្រសើរជាងស្លូវ៉ាគី លេខពីរពូល A និងព័រទុយហ្គាល់លេខពីរពូល B U21 អាល្លឺម៉ង់បានឡើងទៅវគ្គពាក់កណ្តាលផ្តាច់ព្រ័ត្រ ដោយប៉ះអង់គ្លេសដែលជាលេខ១ពូល A ។ ការប្រកួតនៅម៉ោងធម្មតា ក្រុមទាំងពីរបានបញ្ចប់ក្នុងលទ្ធផលស្មើ ២-២ ហើយអាល្លឺម៉ង់ បានជោគជ័យ ៤-៣ ដោយការទាត់បាល់ប៉េណាល់ទីសម្រេចឈ្នះ-ចាញ់។ នៅវគ្គផ្តាច់ព្រ័ត្រ អាល្លឺម៉ង់ត្រូវតទល់ជាមួយអេស្ប៉ាញ់ ដែលបានទម្លាក់អ៊ីតាលី ក្នុងលទ្ធផល ៣-១ ។ ទីបំផុត U21 អាល្លឺម៉ង់ បានក្លាយជាម្ចាស់ជើងឯកអឺរ៉ុបជាលើកទី២ បើគិតចាប់តាំងពីឆ្នាំ២០០៩មក ខណៈ Mitchell Weiser ដែលបានតែតបាល់បញ្ចូលទីនាំជ័យជម្នះ ១-០ បានជាប់ជា Man of the Match ។ ទោះបីជាខកចិត្តមិនទទួលបានពានជាលើកទី៥ក៏ដោយ ក៏កីឡាករ U21អេស្ប៉ាញ បានបង្ហាញសមត្ថភាពដ៏គួរឲ្យកត់សម្គាល់ ដោយខ្សែបម្រើ Dani Ceballos ដែលលេងឲ្យក្លិប Real Betis បានជាប់ជា Player of the Tournament។ ពានរង្វាន់ស្បែកជើងមាស (Golden Boot) ទៅលើខ្សែបម្រើអេស្ប៉ាញ Saul Niguez ដែលលេងឲ្យក្លិប Atletico Madrid តាមរយៈការស៊ុតបាល់បញ្ចូលទី៥គ្រាប់ និង Assist ១គ្រាប់ ខណៈមិត្តរួមជាតិអេស្ប៉ាញរបស់គេ គឺ Marco Asensio សមាជិកនៃក្លិប Real Madrid បានស្បែកជើងប្រាក់ (Silver Boot) ដោយសម្រេចបាន៣គ្រាប់ និង Assist ១គ្រាប់។ កីឡាករព័រទុយហ្គាល់ Bruma ដែលលេងឲ្យក្លិបអាល្លឺម៉ង់ RB Leipzig បានស្បែកជើងសំរិទ្ធ (Bronze Boot) តាមរយៈការរកបានគ្រាប់បាល់បញ្ចូលទី៣គ្រាប់៕	ក្រុមកីឡាបាល់ទាត់អាយុក្រោម២១ឆ្នាំជម្រើសជាតិអាល្លឺម៉ង់ បានក្លាយជាម្ចាស់ជើងឯកពានរង្វាន់ UEFA U21 Championship ឆ្នាំ២០១៧ បន្ទាប់ពី Mitchell Weiser បានតែតបាល់បញ្ចូលទីនៅជិតបញ្ចប់វគ្គទី១ ដើម្បីយកឈ្នះជើងឯក៤ជំនាន់អេស្ប៉ាញ ១-០ នៅវគ្គផ្តាច់ព្រ័ត្រលើកីឡដ្ឋាន Cracovia ក្រុង Krakow ប្រទេសប៉ូឡូញ កាលពីថ្ងៃទី៣០ ខែមិថុនា។
ក្នុងចំណោមគុណបំណាច់នានារបស់ចិន ដែលមានចំពោះកម្ពុជា សម្តេច ទៀ បាញ់ បានរំលេចគុណបំណាច់មួយ នោះគឺការផ្តល់វ៉ាក់សាំងបង្ការជំងឺកូវីដ-១៩ដល់កម្ពុជា។ សម្តេច យល់ថា បើគ្មានជំនួយពីចិន កម្ពុជា ប្រហែលជាគ្មានលទ្ធភាពទទួលបានវ៉ាក់សាំងបង្ការជំងឺកូវីដ-១៩ ដលទៅរាប់សិបលានដូស សម្រាប់ចាក់ជូនប្រជាពលរដ្ឋនោះឡើយ។ រដ្ឋមន្រ្តីក្រសួងការពារជាតិកម្ពុជា បានសរសេរលើទំព័រហ្វេសប៊ុក នាថ្ងៃទី៩ ខែកញ្ញា ឆ្នាំ២០២១ថា៖«ជាភ័ព្វសំណាង ដែលកម្ពុជា មានចិនជាមហាមិត្តដែកថែប មិនដែលបោះបង់គ្នាចោល ហើយតែងតែជួយកម្ពុជាគ្រប់កាលៈទេសៈ»។ សំណេររបស់សម្តេច ទៀ បាញ់ ធ្វើឡើងស្របពេលដែលលោក វ៉ាង យី រដ្ឋមន្រ្តីការបរទេសចិន ជិតមកបំពេញទស្សនកិច្ចនៅកម្ពុជា។ តាមការគ្រោងទុក រដ្ឋមន្រ្តីការបរទេសចិន នឹងធ្វើទស្សនកិច្ចនៅកម្ពុជា និងនៅប្រទេសមួយចំនួនទៀត ដូចជា វៀតណាម សិង្ហបុរី និង កូរ៉េខាងត្បូង ពីថ្ងៃទី១០ ដល់ថ្ងៃទី១៥ ខែកញ្ញា ឆ្នាំ២០២១។ ឲ្យតែនិយាយដល់ចិន មន្រ្តី និងរដ្ឋាភិបាលកម្ពុជា ឧស្សាហ៍ប្រើពាក្យ «កម្ពុជា-ចិន ជាមិត្តដែកថែម» នេះណាស់។ ភាគីចិន ក៏តែងតែប្រើពាក្យនេះជាមួយកម្ពុជាវិញដែរ។ សម្តេចនាយករដ្ឋមន្រ្តី ហ៊ុន សែន បានលើកយកពាក្យស្លោកខ្មែរមួយ គឺ «មិត្តល្អ ជួយគ្នាក្នុងគ្រាក្រ និងមិនបោះបង់គ្នាក្នុងលំបាក» មកប្រើក្នុងចំណងមិត្តភាពរវាងកម្ពុជា-ចិន។ សម្តេចប្រមុខរដ្ឋាភិបាលកម្ពុជា ប្រើពាក្យស្លោកនេះ គឺនៅពេលដែលចិន ចាប់ផ្តើមផ្ទុះជំងឺកូវីដ-១៩មុនគេបង្អស់ ក្នុងទីក្រុងវូហាន ដោយពេលនោះ សម្តេច ប្រាប់និស្សិត និងប្រជាពលរដ្ឋខ្មែរ ដែលកំពុងស្ថិតនៅក្នុងប្រទេសចិន កុំឲ្យចាកចេញពីប្រទេសចិន ដើម្បីបង្ហាញថា កម្ពុជា មិនបោះបង់ចិន ក្នុងគ្រាលំបាក។ មិនត្រឹមតែប៉ុណ្ណឹងទេ សម្តេចនាយករដ្ឋមន្រ្តី ថែមទាំងហ៊ានធ្វើដំណើរទៅជួបលោក ស៊ី ជិនភីង ប្រធានាធិបតីចិនដោយផ្ទាល់ នៅក្នុងទីក្រុងប៉េកាំងទៀតផង កាលពីខែកុម្ភៈ ឆ្នាំ២០២០ ទាំងដែលពេលនោះ ចិន កំពុងផ្ទុះជំងឺកូវីដ-១៩ខ្លាំង ពិសេសក្នុងទីក្រុងវូហាន។ ធ្វើដូច្នេះ ក៏ព្រោះតែមេដឹកនាំកម្ពុជា ចង់បង្ហាញពីទឹកចិត្តដ៏ធំធេងរបស់ខ្លួន ដែលមានចំពោះចិន នៅពេលចិន ជួបការលំបាក និងគ្មានអ្នកណា ចង់ទៅកាន់ប្រទេសចិន។ ចិន ក៏បង្ហាញទឹកចិត្តមកកាន់កម្ពុជាវិញមិនតិចដែរ។ ជាក់ស្តែង ចិន បានផ្តល់ជំនួយវ៉ាក់សាំងបង្ការជំងឺកូវីដ-១៩ មកឲ្យកម្ពុជាជាហូរហែរ។ ក្នុងចំណោមជំនួយវ៉ាក់សាំងបង្ការជំងឺកូវីដ-១៩ ដែលកម្ពុជា ទទួលបានពីរដ្ឋាភិបាលបរទេសជាមិត្ត និងអង្គការអន្តរជាតិ គឺភាគច្រើន ជាវ៉ាក់សាំងរបស់រដ្ឋាភិបាលចិន។ រដ្ឋាភិបាលកម្ពុជា និយាយមិនដាច់ពីមាត់ឡើយថា ដោយសារចិន បានផ្តល់វ៉ាក់សាំងដល់កម្ពុជា ទើបកម្ពុជា មានលទ្ធភាពចាក់វ៉ាក់សាំងជូនប្រជាពលរដ្ឋបានច្រើន ដែលអាចបង្កើតភាពស៊ាំនឹងជំងឺកូវីដ-១៩ នៅក្នុងសង្គមកម្ពុជា។ គិតត្រឹមថ្ងៃទី៨ ខែកញ្ញា ឆ្នាំ២០២១ ប្រជាពលរដ្ឋកម្ពុជាអាយុចាប់ពី១៨ឆ្នាំឡើងទៅ មានជាង៩,៧លាននាក់ហើយ ដែលបានចាក់វ៉ាក់សាំងបង្ការជំងឺកូវីដ-១៩។ ជាង៩,៧លាននាក់នេះ គឺស្មើជាង៩៦ភាគរយ ក្នុងចំណោមប្រជាពលរដ្ឋអាយុចាប់ពី១៨ឆ្នាំឡើង ដែលមានប្រមាណ១០លាននាក់។ រដ្ឋាភិបាបាលកម្ពុជា ត្រូវមជ្ឈដ្ឋានខ្លះ រិះគន់ថា ពឹងផ្អែកតែទៅលើចិន។ ប្រមុខរដ្ឋាភិបាលកម្ពុជា ធ្លាប់ចោទសួរថា បើកម្ពុជា មិនពឹងចិន តើឲ្យពឹងអ្នណា?	សម្តេច ទៀ បាញ់ ឧបនាយករដ្ឋមន្រ្តី-រដ្ឋមន្រ្តីការពារជាតិ បន្តនិយាយពីចំណងមិត្តភាពរវាងកម្ពុជានិងមហាយក្សចិន។ សម្តេច ចាត់ទុកកម្ពុជា ថាមានសំណាង ដែលបានក្លាយជាមិត្តដ៏រឹងមាំដូចដែកថែមជាមួយមហាអំណាចចិន។
១.ចូលរួមលើក កម្ពស់សុខភាពមាត់ធ្មេញដល់ក្រុមអ្នកធាក់ស៊ីក្លូកម្ពុជា ២.កាត់បន្ថយការចំណាយលើសេវាព្យាបាលធ្មេញរបស់ក្រុមអ្នកធាក់ស៊ីក្លូ ៣.រួមចំណែកកាត់បន្ថយភាពក្រីក្រ និង ៤.ផ្តល់ស្នាមញញឹមដល់ពួកគាត់ជាថ្មី កម្មវិធីសប្បុរសធម៍នេះមិនមែន មានតែថ្ងៃទី ៣ ខែមេសា ប៉ុណ្ណោះទេ ពោលគឺពេញមួយឆ្នាំ ២០១៧ តែម្តង។ គ្រប់ពេលដែលក្រុមស៊ីក្លូកម្ពុជា មានបញ្ហាមាត់ធ្មេញ គ្លីនីកទន្តសាស្ត្រពុទ្ធិសាស្ត្រ នឹងផ្តល់ការពិនិត្យ ព្យាបាលជូនពួកគាត់ដោយឥតគិតថ្លៃ។ សកម្មភាពសប្បុរសធម៍នេះ មិនមែន ជាលើកទីមួយទេ ដែលផ្នែកទន្តសាស្ត្រនៃ សាកលវិទ្យាល័យពុទ្ធិសាស្ត្រ បានរៀបចំឡើង។ យើងបានសហការជាមួយក្រុមទន្តបណ្ឌិតស្ម័គ្រចិត្តពីបរទេសដឹកនាំនិស្សិតយើងចុះទៅពិនិត្យព្យាបាលមាត់ធ្មេញដល់ប្រជាជនក្រីក្រនៅតាមសហគមន៍ កុមារតូចៗតាមសាលាបឋមសិក្សានានា តាមមណ្ឌលកុមារកំព្រាផ្សេងៗផងដែរ និងនៅគ្លីនីកពុទ្ធិសាស្ត្រ ផងដែរ ។ គ្លីនីកទន្តសាស្ត្រ ពុទ្ធិសាស្ត្រ របស់សាកលវិទ្យាល័យពុទ្ធិសាស្ត្រ ជាគ្លីនីកដែលមានអនាម័យល្អ រាល់ឧបករណ៍ទាំងអស់ត្រូវបានលាងសម្អាតយ៉ាងត្រឹមត្រូវតាមបទ្ចេកទេស និងសម្លាប់មេរោគដោយម៉ាស៊ីន Autoclave។ គ្លីនីកទន្តសាស្ត្រ ពុទ្ធិសាស្ត្រ ក៏មានបំពាក់ដោយបរិក្ខារទំនើបៗដូចជា កៅអីធ្មេញផលិតនៅប្រទេសជប៉ុនចំនួន១៩ ម៉ាស៊ីនថត Digital (Panoramic & Cephalometric) របស់ប្រទេសអ៊ីតាលីជាដើម។ គ្លីនីកយើងខ្ញុំ មានផ្តល់ជូននូវសេវាកម្មពិនិត្យព្យាបាលមាត់ធ្មេញគ្រប់ប្រភេទដូចជា សម្អាតធ្មេញ ប៉ះធ្មេញ ដកធ្មេញ ដាក់ធ្មេញ វះថ្គាមទាល់ ដាំបង្គោលក្នុងឆ្អឹង និងពត់តម្រង់ធ្មេញប្រកបដោយគុណភាព។ ( អត្ថបទពាណិជ្ជកម្ម )	ក្រោមកិច្ចសហការ ជាមួយក្រុមទន្តបណ្ឌិតជប៉ុន Denrich Asia និងថវិកាសប្បុរស របស់និស្សិតទន្តសាស្ត្រ នៃសាកលវិទ្យាល័យពុទ្ធិសាស្ត្រ គ្លីនីកទន្តសាស្ត្រពុទ្ធិសាស្ត្របានរៀបចំកម្មវិធី សប្បុរសធម៌ដែលមានឈ្មោះថា ទិវាសប្បុរសធម៌ដល់ក្រុមអ្នកធាក់ស៊ីក្លូនៅគ្លីនីកទន្តសាស្ត្រពុទ្ធិសាស្ត្រ គោលបំណងនៃកម្មវិធីនេះគឺ៖
សូមលោកអ្នកស្តាប់នាយ យ៉ាន ដូចតទៅ៖	មុនពេលដែលប្រដឹស (ស្ពានឫស្សី) ដែលភ្ជាប់ពីច្រាំងទន្លេមេគង្គមុខវត្តដីដុះត្រើយខាងក្រុងកំពង់ចាមទៅក្បាលកោះប៉ែននៃស្រុកកំពង់សៀម ត្រូវបានលិចទៅក្នុងទឹកទន្លេមេគង្គនារដូវទឹកដំឡើងនេះ នាយ យ៉ាន បានជួបអ្នកគ្រប់គ្រងប្រដឹសនេះ។ បើទោះជាមានស្ពានថ្មបេតុង ដែលសមិទ្ធផលលើកដំបូងសម្រាប់អ្នករស់នៅលើកោះទាំងនោះក៏ដោយ ប្រដឹសមិនត្រូវបានរុះរើចោលឡើយ។ អ្នកគ្រប់គ្រងប្រដឹសបានប្រាប់នាយ យ៉ាន ថាអាជ្ញាធរខេត្តកំពង់ចាមបានបញ្ជាឲ្យរក្សា និងសាងសង់ប្រដឹសនេះទុកសម្រាប់ទេសចរបរទេសទស្សនា និងម្យ៉ាងទៀតក៏សម្រាប់ទេសចរក្នុងស្រុកឆ្លងទៅលេងលើវាលខ្សាច់ក្បាលកោះប៉ែនផង។
ចំណែក «អាគារ» ត្រូវបានពន្យល់ក្នុងវចនានុក្រមខ្មែរថា អ្នកដែលមានផ្ទះ ឬអ្នកដែលមានប្រយោជន៍ដោយផ្ទះសំបែង (គ្រហស្ថ) ដូចជាពាក្យ អាគារធម៌ ប្រែថា ធម៌សម្រាប់គ្រហស្ថឬធម៌សម្រាប់អ្នកមានផ្ទះ និង ពាក្យ អាគារវិន័យ ប្រែថា វិន័យសម្រាប់គ្រហស្ថ ជាដើម៕	វចនានុក្រមខ្មែរ ពន្យល់ថា «អគារ» គឺសំដៅលើ មន្ទីរ, ផ្ទះ, រោង។ «អគារ» អាចប្រើភ្ជាប់ជាមួយសព្ទដទៃ ដូចជា អគារដ្ឋាន និង អគារសិក្សា ជាដើម។
បរិវារស័ព្ទ «ថ្វាត់» អាចគន្លាស់បានជាពាក្យ «ថ្វាត់បង្គំព្រះមហាក្សាយ គឺថ្វាយបង្គំព្រះមហាក្សត្រ»។ ដកស្រង់ចេញពី «បរិវារស័ព្ទក្នុងភាសាខ្មែរ» និពន្ធដោយ លោក ស៊ីសុវត្ថិ ប៉ូរក្ខស៊ី និងផ្សាយចេញពីសមាគមសម្តេច ជួន ណាត ឆ្នាំ១៩៧២	តាមវចនានុក្រម «ថ្វាយ» មានន័យថា ឲ្យ, ប្រគល់, បូជា រីឯ «ថ្វាត់» មានន័យថា ប្រាកដដូចដែល (សម្រាប់ប្រើតែក្នុងពាក្យកាព្យ) . . . ស្ដេចចរយាត្រាដល់ឋានវិញថ្វាត់ ។ អត្ថន័យជារួមរបស់ «ថ្វាយថ្វាត់» គឺ លើកដៃប្រណម្យ ថ្វាត់ថ្វាយបង្គំចំពោះព្រះមហាក្សត្រ ដែលសម្រាប់ប្រើក្នុងពាក្យកាព្យ។
ទិដ្ឋភាពកុមារ កុមារី និងសិស្សានុសិស្សថ្នាក់វិទ្យាល័យ ដែលខ្លះដើរ ខ្លះជិះកង់ និងខ្លះជិះម៉ូតូ លែងមានទៀតហើយនៅតាមផ្លូវតម្រង់ទៅសាលារៀន។ សំឡេងជួងម៉ឹងៗ នៅរៀងរាល់ម៉ោង៦៖៥០នាទីព្រឹក ឮលាន់កងរំពងពេញផ្ទៃសាលា ដែលជាសូរសព្ទសម្រាប់ប្រាប់សិស្សថា ដល់ម៉ោងចូលរៀននោះ ប្រែទៅជាស្ងាត់បាត់សូន្យឈឹង។ សាលារៀនដែលធ្លាប់តែអ៊ូអរ ក្លាយជាត្រមោចម្នាក់ឯង។ ការណ៍នេះ បណ្ដាលមកពីសាលារៀនទាំងអស់ទូទាំងប្រទេស ត្រូវបានផ្អាកបណ្ដោះអាសន្ន ដោយសារកូវីដ-១៩ និងត្រូវរៀនតាមអនឡាញ។ ពាក្យថា «អនឡាញ» នេះ មិនមែនជាពាក្យថ្មីទេសម្រាប់អ្នកនៅភ្នំពេញ។ តែនៅជនបទ គឺផ្ទុយពីភ្នំពេញ។ ឪពុកម្ដាយសិស្ស នៅជនបទ ភាគច្រើនមិនស្គាល់អ្វីជាអនឡាញនោះឡើយ។ ពួកគាត់ ខ្វះចំណេះដឹងផ្នែកបច្ចេកវិទ្យា និងមិនមានទូរសព្ទទំនើបសម្រាប់រៀនថែមទៀត។ លើសពីនេះ គ្រូបង្រៀនភាគច្រើនមានវ័យចំណាស់ និងមិនសូវចេះប្រើកម្មវិធីបង្រៀនអនឡាញ។ ការណ៍នេះ បណ្ដាលឲ្យការសិក្សារ តាមអនឡាញនៅតាមបណ្ដាខេត្ត មិនដំណើរការដូចនៅរាជធានីភ្នំពេញឡើយ។ ដោយសារសាលារៀនផ្អាកបណ្ដោះអាសន្ន អ្នកស្រី ហុង ស្រីនាង ត្រូវមើលថែទាំកូនផង និងលក់កាហ្វេផង។ ស្រ្តីរូបនេះ ខ្នះខ្នែងលក់កាហ្វេ ដែលជារបរប្រចាំថ្ងៃ និងបង្រៀនកូនៗ នាពេលទំនេរ តែថា អ្នកស្រីមិនសូវបានបង្រៀនដិតដល់ច្រើននោះទេ ដោយសារចំណេះដឹងខ្លួននៅមានកម្រិត។ ទោះរវល់នឹងការងារប៉ុណ្ណា ក៏អ្នកស្រី ស្រវាស្រទេញបង្រៀនកូនៗ ដែលមិនអាចរៀនអនឡាញបាន។ មាតាវ័យ២៩ឆ្នាំរូបនេះ ពន្យល់ពីការបង្រៀនកូននៅផ្ទះដូច្នេះ៖ «យប់ឡើងទំនេរ ខ្ញុំបង្រៀនកូនពៅខ្លះៗ។ វារៀនថ្នាក់ទី២។ ខ្ញុំបង្រៀនបានតែ ក ខ ហ្នឹងទេ។ តែខ្ញុំបង្រៀនមិនដូចគ្រូនៅសាលាទេ។ ខ្ញុំរៀនបានតិចដែរ។ ពេលថ្ងៃ ខ្ញុំរវល់លក់កាហ្វេ ហើយប្ដីរវល់ធ្វើម៉ូតូឲ្យគេ ដូច្នេះយើងបានឆ្លៀតបង្រៀនតែយប់ៗទេ»។ អ្នកម្ដាយវ័យក្មេងរូបនេះ មិនខុសពីឪពុកម្ដាយភាគច្រើន ដែលដើរតួនាទីជាគ្រូបង្រៀន និងអប់រំកូនៗរបស់ខ្លួនឲ្យសម្ភីរៀនសូត្រ ដ្បិតតែ ពួកគេមិនអាចរៀនអនឡាញបានក្នុងបរិបទកូវីដ-១៩នេះ។ ថ្វីបើអ្នកស្រីឆ្លៀតយ៉ាងណាក៏ដោយ អ្នកស្រីយល់ថាកូនៗរបស់ខ្លួនអាចមិនសូវឈ្លាសវៃដូចមុនឡើយ។ ការណ៍ មិនអាចរៀនជាមួយគ្រូតាមអនឡាញនេះ ធ្វើឲ្យអ្នកស្រី ព្រួយចំបែងចិត្តពីចំណេះដឹងកូនៗ។ មិនខុសពីអ្នកស្រី ហុង ស្រីនាង អ្នកលក់ឪឡឹកនៅភូមិក្រាំងស្បូវ ក្បែផ្សារត្រាំខ្នារ លោក យង់ សិត មានកូនស្រីរៀននៅនៅវិទ្យាល័យសុខអានត្រាំខ្នារម្នាក់ និងកូនប្រុសម្នាក់កំពុងសិក្សាសាកលវិទ្យាល័យ។ កូនស្រីរបស់លោកដែលកំពុងរៀនថ្នាក់ទី៨ មិនអាចរៀនអនឡាញបាននោះទេ ដោយសារសាលារដ្ឋមិនមានកម្មវិធីបង្រៀនអនឡាញ។ មូលហេតុនេះ នាំឲ្យកូនស្រីរបស់លោកទំនេរនៅផ្ទះ និងលេងទូរសព្ទច្រើន។ ចំពោះ កូនបងវិញ ដែលជានិស្សិតឆ្នាំទី១ កំពុងរៀនតាមអនឡាញ។ និស្សិតរូបនេះ តែងតែរអ៊ូប្រាប់លោកថា ខ្លួនមិនសូវយល់មេរៀនឡើយ។ ការសិក្សាតាមអនឡាញនេះ ជារបៀបរៀនថ្មីសន្លាងសម្រាប់កូនរបស់លោក ដែលទើបបញ្ចប់ថ្នាក់ទុតិយភូមិនៅឆ្នាំ២០២០នេះ។ «កូនបងរបស់ខ្ញុំ កំពុងរៀនតាមអនឡាញហ្នឹងរាល់ថ្ងៃ។ គេថា រៀនតាមអនឡាញ ដូចអង្គុយមើលទូរទស្សន៍ដែរ។ ខ្ញុំ ពិបាកចិត្តរាល់ថ្ងៃពីការសិក្សារបស់កូន»។ នេះជាការពោលរបស់លោក ដោយបារម្ភរថា កូនរបស់លោក ហាក់មិនសូវចង់រៀនតាមអនឡាញនេះទេ។ កសិករឱហាតធ្វើការ មិនខ្លាចហត់នឿយរូបនេះ នឹកបារម្ភពីចំណេះដឹងកូន ដោយសារលោកមិនអាចបង្រៀនកូនៗបន្ថែមនៅផ្ទះបាន។ ពីមុន កូនៗនៅថ្នាក់ទាប លោកមានចំណេះដឹងបង្រៀនកូនបាន។ បុរសសម្បុរស្រអែម សក់រួញអង្គាដីរូបនេះ តែងតែខ្មីឃ្មាតគ្រប់យ៉ាងដើម្បីកូនរបស់លោកបានរៀន ទោះលោកមិនអាចចេញទៅរកស៊ីដូចមុន និងមិនមានចំណូលអំឡុងបរិបទកូវីដ-១៩នេះ។ លោកនៅតែបង់ថ្លៃសិក្សាថ្នាក់សាកលវិទ្យាល័យរបស់កូនប្រុស ដើម្បីអាចរៀនបានធម្មតា។ លោកយល់ថា ការរៀនអនឡាញ ប្រសើរជាងនៅផ្ទះទំនេរ ដែលអាចភ្លេចមេរៀន និងលេងតែទូរសព្ទ។ ការខកខាន មិនបានរៀននេះ មិនមែនមានកង្វល់តែឪពុកម្ដាយបង្កើតនោះទេ។ គ្រូបង្រៀន ដែលគេតែងតែហៅថា ឪពុកម្ដាយទីពីរនោះ ក៏ព្រួយចិត្តរឿងកូនសិស្សខ្លួនមិនបានរៀននោះដែរ។ នៅក្នុងថ្នាក់រៀននីមួយៗ តែងតែមានសិស្សពូកែ មធ្យម និងខ្សោយ។ អ្នកគ្រូ អ៊ុត ណៃអ៊ីន យល់ថា នៅជនបទ គេមិនអាចរៀនតាមអនឡាញបាននោះទេ ដោយសារឪពុកម្ដាយ ខ្វះចំណេះដឹងពីបច្ចេកវិទ្យា និងខ្វះឧបករណ៍សម្រាប់រៀនតាមអនឡាញ។ អ្នកគ្រូបង្រៀននៅវិទ្យាល័យអង្គតាភោគ ក្នុងស្រុកបាទី រម្លឹកថា នៅក្នុងថា្នក់របស់ខ្លួន មានសិស្សតិចណាស់ ដែលមានទូរសព្ទប្រើប្រាស់ សម្រាប់សិក្សាតាមអនឡាញ។ អ្នកគ្រូបង្រៀនមុខវិជ្ជាភាសាបរទេស រូបនេះ រម្លឹកថា កាលពីសាលារៀនទាំងអស់ត្រូវបានផ្អាកទូទាំងប្រទេសលើកទី១ សិស្សរបស់ខ្លួនបានបោះបង់ការសិក្សាអស់ជិត១០នាក់។ អ្នកគ្រូ ណៃអ៊ីន បានបញ្ចុះបញ្ចូលកូនសិស្សរបស់ខ្លួនឲ្យចូលរៀនវិញ តែថា ពួកគេបានសម្រេចចិត្តរកការងារធ្វើ ដើម្បីជួយសម្រួលជីវភាពគ្រួសារលំបាក។ មានមាឌល្អិត សម្បុរស សម្ដីច្បាស់ៗ គ្រូបង្រៀន ដែលធ្លាប់ជាសិស្សពូកែភាសាខ្មែរទូទាំងខេត្ត ប្រាប់សារព័ត៌ថ្មីៗទាំងទឹកមុខស្ងួតថា៖ «ផ្អាកសាលាលើកមុន សិស្សរបស់ខ្ញុំមួយចំនួន បានបោះបង់ការសិក្សា។ យើងមិនអាចរៀនអនឡាញ។ ពួកគាត់ ទំនេរនៅផ្ទះ មិនមានការងារអ្វីធ្វើ។ អាណាព្យាបាលគាត់ ឲ្យគាត់ទៅធ្វើការសិន ហើយមិនបានចូលរៀនវិញឡើយ»។ ចំពោះសិស្ស ដែលបានមកចូលរៀនវិញ ក៏បានភ្លេចមេរៀនខ្លះនោះដែរ។ សិស្សានុសិស្សនៅជនបទមិនបានសិក្សាតាមប្រព័ន្ធអនឡាញនោះទេ។ បញ្ហាសេវាអ៊ីនធឺណេត ជាបញ្ហាតូចមួយ តែខ្វះការយល់ដឹងបច្ចេកវិទ្យា ជាហេតុដ៏សំខាន់ ដែលនាំឲ្យសិស្សនៅជនបទ មិនអាចសិក្សាតាមអនឡាញ ដូចអ្នកទីក្រុង។ ជីវភាពខ្វះខាត ជាកត្តាចម្បងមួយទៀត ដែលជំរុញឲ្យសិស្សានុសិស្សមួយចំនួន បោះបង់ការសិក្សា ដ្បិតថា កូវីដ-១៩ បានធ្វើឲ្យចំណូលក្នុងគ្រួសារធ្លាក់ចុះ។ មិនអាចរៀនតាមអនឡាញ និងមិនមានជម្រើសផ្សេង អាណាព្យាបាលនៅជនបទ សង្ឃឹមថា កូវីដ-១៩ នឹងអាចធូរស្បើយឆាប់ៗ ដើម្បីឲ្យកូនៗ បានរៀនសូត្រធម្មតាវិញ៕	ត្រាំខ្នារ, តាកែវ៖ កូវីដ-១៩ ធ្វើឲ្យការសិក្សារបស់សិស្ស និស្សិត ត្រូវបានផ្អាកបណ្ដោះអាសន្នទូទាំងប្រទេសជាលើកទី៣។ ការផ្អាកនេះ ក្រសួងអប់រំតម្រូវឲ្យគ្រឹះស្ថានរដ្ឋ និងឯកជនរៀបចំការសិក្សារតាមប្រព័ន្ធអនឡាញ។ មធ្យោបាយរៀនរបៀបថ្មីនេះ បណ្ដាលឲ្យសិស្សនៅជនបទ មិនអាចសិក្សាបាន ដោយសារកត្តាខ្វះចំណេះដឹងបច្ចេកវិទ្យា និងប្រព័ន្ធអ៊ីនធឺណែត។ នៅផ្សារត្រាំខ្នារនេះវិញ អាជ្ញាធរ បានបិទខ្ទប់ផ្សាររយៈពេល១៤ថ្ងៃនៅថ្ងៃទី៣០ ខែមេសា ដោយសារមានករណីវិជ្ជមានកូវីដ-១៩ ឆ្លងក្នុងតំបន់ផ្សារនេះ។
ចំនួនភ្ញៀវទេសចរបរទេសសរុបក្នុងដែលទៅទស្សនាប្រទេសថៃចាប់ពីខែមករា ដល់ខែវិច្ឆិកាឆ្នាំនេះ មានចំនួន ៣១ លាន ៨ សែន ៥ ម៉ឺននាក់ ដែលតួលេខនេះមានការកើនឡើងចំនួន ៨,១ ភាគរយ បើប្រៀបធៀជាមួយនឹងឆ្នាំមុន។ នេះបើតាមការបញ្ជាក់របស់លោក Pongpanu Svetarundra រដ្ឋមន្ត្រីអចិន្ត្រៃយ៍នៃក្រសួងទេសចរណ៍ និងកីឡា នៅក្នុងសេចក្ដីជូនដំណឹងមួយ។ លោក Pongpanu បាននិយាយថា ប្រទេសថៃរំពឹងថានឹងមានភ្ញៀវទេសចរមកទស្សនាសរុបចំនួន ៣៥ លាន ៤ សែននាក់ នៅក្នុងឆ្នាំនេះ ដែលជាតួលេខមានការកើនឡើងចំនួន ៩ ភាគរយ បើប្រៀបធៀបជាមួយនឹងឆ្នាំមុន។ លោកបានបញ្ជាក់ថា ក្នុងចំណោមនោះ ភ្ញៀវទេសចរជាជនជាតិចិនអាចមានចំនួនប្រហែល ១០ លាននាក់។ ឧស្សាហកម្មទេសចរណ៍របស់ប្រទេសថៃគឺជាកន្លែងផ្ដល់ការងារដ៏សំខាន់មួយ និងមានចំនួន ១២ ភាគរយ នៃសេដ្ឋកិច្ចរបស់ប្រទេស។ កាលពីឆ្នាំ ២០១៦ មានភ្ញៀវទេសចរសរុបចំនួន ៣២ លាន ៦ សែននាក់ទៅទស្សនាប្រទេសថៃ។ វិស័យទេសចររបស់ថៃបានរងគ្រោះអស់រយៈពេលជាងមួយទសវត្សរ៍មកហើយ ដោយសារតែភាពចលាចលផ្នែកនយោបាយនៅក្នុងប្រទេស ដែលក្នុងនោះមានទាំងការធ្វើបាតុកម្មប្រឆាំងនឹងរដ្ឋាភិបាល និងការធ្វើបាតុកម្មគាំទ្ររដ្ឋាភិបាលជាច្រើនលើកច្រើនសារ និងរដ្ឋប្រហារយោធាចំនួនពីរលើកផងដែរ៕ សូមចុចទៅប្រភពដើម VOA ត្រង់នេះ	ភ្ញៀវទេសចរបរទេសចំនួន ៣ លាននាក់ បានទៅទស្សនាប្រទេសថៃកាលពីខែវិច្ឆិកាកន្លងទៅនេះ ដែលជាតួលេខមានការកើនឡើងចំនួន ២៣,២ ភាគរយ បើប្រៀបធៀបជាមួយនឹងខែវិច្ឆិកាដូចគ្នានេះកាលពីឆ្នាំមុន។ នេះបើយោងតាមការបញ្ជាក់របស់ក្រសួងទេសចរណ៍ថៃនៅថ្ងៃចន្ទនេះ។
ប្រធានក្រុមប្រឹក្សាគណៈឱសថការីជាតិ លោក បាន បុត្តា បានណែនាំនិងជំរុញឱ្យឱសថការីទាំងអស់ ត្រូវចូលរួមវគ្គបណ្ដុះបណ្ដាល និងពង្រឹងវិជ្ជាជីវៈរបស់ខ្លួន ឱ្យស្របតាមបច្ចុប្បន្នភាពនៃការរីកចម្រើននាសកលលោក។ ទន្ទឹមនឹងនោះ លោកអនុរដ្ឋលេខាធិការក្រសួងសុខាភិបាល ក៏ស្នើឱ្យឱសថការីដែលកំពុងប្រកបរបរវិជ្ជាជីវៈ ត្រូវគោរពច្បាប់ និងវិជ្ជាជីវៈរបស់ខ្លួន ស្របតាមបទដ្ឋានគតិយុត្ដនៃការអភិវឌ្ឍវិជ្ជាជីវៈបន្តនៃគណៈឱសថការីជាតិ ដើម្បីចូលរួមអភិវឌ្ឍន៍វិស័យសុខាភិបាលកម្ពុជា ក៏ដូចជាធានាឱ្យបាននូវសុខុមាលភាពរបស់ប្រជាពលរដ្ឋកម្ពុជាទាំងមូល។ លោក ក្រុស សារ៉ាត់ ប្រធានមន្ទីរសុខាភិបាល បានបង្ហាញពីភាពជោគជ័យ និងសមិទ្ធផលការងារនារយៈពេល៥ឆ្នាំកន្លងមក របស់គណៈឱសថការីខេត្តសៀមរាប។ លោកប្រធានមន្ទីរកត់សម្គាល់ឃើញថា នារយៈពេល៥ឆ្នាំចុងក្រោយនេះ ការប្រកបរបរវិជ្ជាជីវៈលើវិស័យនេះ មានភាពល្អប្រសើរ និងមិនមានកើតបញ្ហាស្មុគស្មាញផ្នែកផ្លូវច្បាប់ណាមួយឡើយ។ គឺឱសថការីទាំងអស់ បានគោរពច្បាប់ និងវិជ្ជាជីវៈរបស់ខ្លួនបានល្អប្រសើរ។ ថ្លែងក្នុងសិក្ខាសាលាផ្សព្វផ្សាយគោលការណ៍ណែនាំស្ដីពីការអភិវឌ្ឍន៍វិជ្ជាជីវៈបន្ត សម្រាប់គណៈឱសថការីកម្ពុជា និងចែកវិញ្ញាបនបត្របញ្ជិកា ដល់សមាជិកគណៈឱសថការីខេត្តសៀមរាប នាថ្ងៃទី២៥ មករា លោកបន្ថែមថា៖« គ្មានការលក់ថ្នាំខុសច្បាប់ ហួសឌីឡេ បង្កឱ្យមានគ្រោះថ្នាក់ បញ្ហា-ល- ប្រសិនមានបញ្ហាគឺលាក់អត់ជិតទេ ឱសថការីទាំងអស់ គោរពនូវវិជ្ជាជីវៈបានយ៉ាងត្រឹមត្រូវ សូមឱ្យបន្តការចូលរួមនេះដោយប្រុងប្រយ័ត្នបន្តទៀត»។ ប្រធានក្រុមប្រឹក្សាគណៈឱសថការីខេត្តសៀមរាប លោកស្រី លី វណ្ណៈ រៀបរាប់ថា សិក្ខាសាលានេះធ្វើឡើងក្នុងបំណងដើម្បីបង្កើនសមត្ថភាពដល់អ្នកប្រកបវិជ្ជាជីវៈឱសថសាស្ដ្រអមវេជ្ជសាស្ដ្រ ក្នុងការផ្តល់សេវាសុខាភិបាលជូនប្រជាពលរដ្ឋប្រកបដោយគុណភាព សុវត្ថិភាព និងប្រសិទ្ធភាពខ្ពស់។ ជាងនេះទៅទៀត សិក្ខាសាលានេះដែរ ដើម្បីបំពេញពិន្ទុដោយឱសថការីដែលជាប្រយោជន៍ដល់ការស្នើសុំ ឬសុំបន្តអាជ្ញាបណ្ណឱសថការី ឱ្យស្របតាមការអភិវឌ្ឍវិជ្ជាជីវៈបន្តរបស់គណៈឱសថការីជាតិ ដែលមានរយៈពេល២ឆ្នាំម្ដង។ គួរបញ្ជាក់ថា យោងតាមរបាយការណ៍របស់ក្រុមប្រឹក្សាគណៈឱសថការីខេត្តសៀមរាប នៅឆ្នាំ២០២០ មានសមាជិកឱសថការីចំនួន ៣២៣នាក់ ក្នុងនោះស្ដ្រី ២៦៣នាក់ ចំណែកឱសថស្ថាន និងឱសថស្ថានរងនានា មានសរុបចំនួន ៣០១កន្លែង៕	សៀមរាប៖ មន្ត្រីជាន់ខ្ពស់គណៈឱសថការីជាតិ នៃក្រសួងសុខាភិបាល បានជំរុញឱ្យឱសថការីទាំងអស់ដែលកំពុងប្រកបរបរវិជ្ជាជីវៈ ត្រូវបន្តគោរពច្បាប់ និងអភិវឌ្ឍន៍វិជ្ជាជីវៈរបស់ខ្លួនឱ្យកាន់តែល្អប្រសើរ ដើម្បីសុខុមាលភាពរបស់ប្រជាពលរដ្ឋកម្ពុជា។ មន្ត្រីនៃគណៈឱសថការីជាតិ ក៏បានណែនាំដល់ឱសថការីទាំងអស់ មិនត្រូវល្មើសច្បាប់វិជ្ជាជីវៈឡើយ ។មិនដូច្នោះទេ ពួកគេនឹងត្រូវប្រឈមមុខច្បាប់ជាក់ជាមិនខាន។
មេដឹកនាំក្រុមអាវក្រហមថៃលោក Yosvaris Chuklom ប្រឈមមុខការជាប់ពន្ធនាគារ ១៥ឆ្នាំក្រោយពីតុលាការកំពូលថៃយល់ស្របតាមការសម្រេចរបស់សាលាដំបូងដោយកាត់ទោសលោកព្រោះហ៊ានប្រមាថព្រះមហាក្សត្រ។ យោងតាមទីភ្នាក់ងារព័ត៌មាន Reuters លោក Yasvaris ត្រូវបានគេស្គាល់ច្បាស់ថាជាមេដឹកនាំម្នាក់ក្នុងចំណោមក្រុមអ្នកស្មោះស្ម័គ្រក្រុមគ្រួសារស៊ីណាវ៉ាត្រា ដែលមានទាំងលោក ថាក់ស៊ីន និងលោកស្រីយីងឡាក់ដែលអ្នកទាំងពីរសុទ្ធតែត្រូវយោធាធ្វើរដ្ឋប្រហារទម្លាក់ពីតំណែងនោះ។ តាមពិតទៅសំណុំរឿងនេះមិនមែនជារឿងថ្មីឡើយ។ វាបានកើតឡើងតាំងពីឆ្នាំ ២០១០មកម្ល៉េះ ពោលគឺកើតឡើងក្រោយលោក Yosvaris ថ្លែងសារនយោបាយមួយនាឆ្នាំនោះដែលអាជ្ញាធរជឿជាក់ថា លោកមានគោលដៅវាយប្រហារលើព្រះមហាក្សត្រ។ ក្រោយមានការចោទប្រកាន់ លោក Yosvaris បានបកស្រាយថា លោកមិនបាននិយាយសំដៅលើអង្គព្រះមហាក្សត្រឡើយ ហើយលោកក៏ព្យាយាមអះអាងថាលោកគ្មានចេតនាប្រមាថព្រះមហាក្សត្រនោះឡើយ។ ប៉ុន្តែតុលាការសម្រេចថា កាយវិការរបស់អ្នកនយោបាយរូបនេះមានបង្កបអត្ថន័យមួយដែលប្រមាថមើលងាយព្រះមហាក្សត្រដែលមិនអាចមានអ្នកណាបំពារបំពារបាននោះ។ យ៉ាងណាក៏ដោយ ក្រោយតុលាការកំពូលសម្រេចចុងក្រោយនេះ លោក Yosvaris និងមេធាវីរបស់លោកផ្ទាល់មិនបានបកស្រាយអ្វីឡើយ។ វាប្រាកដណាស់ថា លោកគ្មានផ្លូវតវ៉ាប្រឆាំងការសម្រេចរបស់តុលាការកំពូលនេះឡើយ។ ចាប់តាំងពីរបបសឹកដណ្តើមអំណាចបានកាលពីឆ្នាំ ២០១៤ ការប្រើប្រាស់ច្បាប់ប្រមានថព្រះមហាក្សត្រកើតឡើងជាញឹកញយ ហើយអ្នករិះគន់រដ្ឋាភិបាលភាគច្រើនជាប់គុកដោយសារច្បាប់នេះ។ ហើយអ្វីដែលសំខាន់នោះ ក្រោយការសោយទិវង្គតរបស់ព្រះចៅភូមិបុល អាប់ឌុលយ៉ាដេត ការប្រើប្រាស់ច្បាប់នេះរឹតតែកើនឡើងខ្លាំងថែមទៀត៕	តុលាការកំពូលថៃបានសម្រេចទទួលយកការកាត់ក្តីរបស់សាលាដំបូងដែលកាត់ទោសឲ្យមេដឹកនាំក្រុមអាវក្រហម Yosvaris Chuklom ជាប់ពន្ធនាគារដោយសារហ៊ានប្រមាថព្រះមហាក្សត្រ។ បើតាមច្បាប់មេដឹកនាំក្រុមអាវក្រហមនេះអាចនឹងជាប់ពន្ធនាគាររហូតដល់ ១៥ឆ្នាំឯណោះ។
សម្ដេច ហ៊ុន សែន បានរំឭកពីគំនិតផ្តួចផ្ដើមពាក់ព័ន្ធនឹងវិធានការស្ដារ និងងើបចេញពីផលប៉ះពាល់នៃវិបត្តិជំងឺកូវីដ-១៩ ប្រកបដោយប្រសិទ្ធភាព។ បើតាមសម្ដេច ហ៊ុន សែន គំនិតផ្ដួចផ្ដើមនេះ ត្រូវបានអាស៊ានឯកភាពអនុវត្តកម្មវិធីនានា ក្រោមយុទ្ធសាស្រ្តទាំង៤ នៃក្របខណ្ឌស្ដារឡើងវិញគ្រប់ជ្រុងជ្រោយរបស់អាស៊ាន។ ប្រធានអាស៊ានរូបនេះ បានថ្លែងដូច្នេះ៖«ស្របតាមយុទ្ធសាស្រ្តធំទី៣ ដែលសំដៅបង្កើនជាអតិបរមានូវសក្ដានុពលនៃទីផ្សារអន្តរអាស៊ាន និងសមាហរណកម្មសេដ្ឋកិច្ចច ដែលធំទូលំទូលាយជាងមុន, ខ្ញុំជឿជាក់ថា យើងត្រូវការជាចាំបាច់នូវលេខាធិការដ្ឋានដាច់ដោយឡែកមួយ ឱ្យបានឆាប់បំផុត ដើម្បីសម្របសម្រួលការអនុវត្តប្រកបដោយប្រសិទ្ធភាព នូវកិច្ចព្រមព្រៀងអាសិប (RCEP) ដែលបានចូលជាធរមាន កាលពីខែមករា កន្លងទៅនេះ»។ បើតាមសម្ដេច ហ៊ុន សែន កម្ពុជាបានត្រៀមខ្លួនជាស្រេចហើយ ក្នុងការធ្វើជាម្ចាស់ផ្ទះលេខាធិការដ្ឋានកិច្ចព្រមព្រៀងពាណិជ្ជកម្មសេរីក្នុងតំបន់ (RCEP) ដោយបានកំណត់ទីតាំងសម្រាប់លេខាធិការដ្ឋាននេះហើយ នៅរាជធានីភ្នំពេញ។ សម្ដេច បន្ថែមថា កម្ពុជាកំពុងរៀបចំគម្រោងសំណើលម្អិតទៀតផង។ «ខ្ញុំសង្ឃឹមថា កម្ពុជា អាចទទួលបានការគាំទ្រពីប្រទេសជាសមាជិកអាស៊ាន ក៏ដូចជាប្រទេសសមាជិកផ្សេងទៀត នៃកិច្ចព្រមព្រៀងអាសិប នៅពេលដែលកម្ពុជាដាក់សំណើនេះ ជាផ្លូវការ»។ នេះជាការបញ្ជា់របស់ប្រធានអាស៊ាន។ អត្ថបទទាក់ទង ការនាំចេញរបស់កម្ពុជាទៅប្រទេសសមាជិក RCEP មានជិត៣,៣ពាន់លានដុល្លារ កើន១០ភាគរយ ក្នុងឆមាសទី១ កិច្ចព្រមពៀងពាណិជ្ជកម្មសេរីកម្ពុជា-ចិន «CCFTA» និង «RCEP» ចូលជាធរមាន នៅដើមឆ្នាំ២០២២ តើការចុះកិច្ចព្រមព្រៀងស្តីពីភាពជាដៃគូសេដ្ឋកិច្ចគ្រប់ជ្រុងជ្រោយក្នុងតំបន់ (RCEP) ជះឥទ្ធិពលដូចម្ដេចខ្លះដល់សេដ្ឋកិច្ចកម្ពុជា? Regional Comprehensive Economic Partnership (RCEP) គឺជាកិច្ចព្រមពៀងពាណិជ្ជកម្មសេរីក្នុងតំបន់ដែលមានប្រទេសចំនួន១៥ចូលរួម ។ ក្នុងនោះមានប្រទេសទាំង១០របស់អាស៊ាន រួមជាមួយ ប្រទេសចិន ជប៉ុន កូរ៉េខាងត្បូង អូស្ត្រាលី និងនូវែលសេឡង់។ ក្រោយពី RCEP ចូលជាធរមាននៅថ្ងៃទី១មករា ឆ្នាំ២០២២ កម្ពុជាក៏ដូចប្រទេសទាំង១៤ទៀត គឺមានសិទ្ធិស្មើគ្នាក្នុងការនាំចេញផលិតផលកសិកម្ម ទៅកាន់ទីផ្សារប្រទេសណា ដែលមានសក្កានុពល។ សូមជម្រាបថា RCEP គឺជាកិច្ចព្រមព្រៀងពាណិជ្ជកម្មសេរីដ៏ធំបំផុតមិនធ្លាប់មានពីមុនមក។ កិច្ចព្រមព្រៀងពាណិជ្ជកម្មនេះ បានគ្របដណ្តប់លើប្រជាជនជាង២ពាន់លាននាក់(ប្រមាណ៣០ភាគរយ)នៃចំនួនប្រជាជនពិភពលោក ខណៈផលិតផលក្នុងស្រុកសរុប(GDP)របស់ប្រទេសជាសមាជិកទាំង១៥នៃកិច្ចព្រមព្រៀងពាណិជ្ជកម្មនេះ គឺស្មើនឹងជាង៣៣ភាគរយឬមួយភាគបី នៃGDPរបស់ពិភពលោក ហើយក៏ស្មើនឹងមួយភាគបីនៃពាណិជ្ជកម្មពិភពលោក ផងដែរ៕	ភ្នំពេញ៖ កម្ពុជា រង់ចាំការគាំទ្រពីបណ្ដាប្រទេសសមាជិក និងសមាជិកនៃកិច្ចព្រមព្រៀងពាណិជ្ជកម្មសេរីក្នុងតំបន់ (RCEP) ដើម្បីធ្វើជាម្ចាស់ផ្ទះនៃកិច្ចប្រជុំ RCEP នេះ។ សម្ដេចនាយករដ្ឋមន្រ្តី ហ៊ុន សែន ប្រធានអាស៊ាន បានលើកពីបំណងនេះ នៅក្នុងពិធីបើកកិច្ចប្រជុំរដ្ឋមន្រ្តីការបរទេសអាស៊ាន លើកទី៥៥ និងកិច្ចប្រជុំពាក់ព័ន្ធ នៅថ្ងៃទី៣ សីហា។
អត្ថបទនោះ បានសរសេរថា៖«រយៈពេលពីរឆ្នាំក្រោមការដឹកនាំរបស់បណ្ឌិត សុខ ទូច សមិទ្ធផលថ្មីជាច្រើន បានលេចជារូបរាងឡើង»។ សមិទ្ធិផលទាំង មានដូចជា ទី១. ការចុះអនុស្សរណៈ ដើម្បីពង្រឹងកិច្ចសហប្រតិបត្ដិការជាមួយដៃគូអភិវឌ្ឍនានាចំនួន១១ ទី២. ការរៀបចំកិច្ចពិភាក្សាតុមូល បើកសិក្ខាសាលា ធ្វើបាឋកថា និងសន្និសីទអន្ដរជាតិផ្សេងៗ ចំនួន១០កម្មវិធី និង ទី៣. ការបង្កើតឧទ្យានរាជបណ្ឌិត្យសភាកម្ពុជាតេជោសែនឫស្សីត្រឹប ក្នុងខេត្តព្រះវិហារ ហើយបាននាំគោទឹកដោះ១០០ក្បាលពីបរទេសជាលើកដំបូង មកចិញ្ចឹមក្នុងឧទ្យាននេះ ។ រាជបណ្ឌិត្យសភា បន្ថែមថា ក្រៅពីសមិទ្ធផលខាងលើ អគារថ្មីមួយទៀត ដែលលោក សុខ ទូច ដាក់ឈ្មោះថា «អគារឥន្ទ្រទេវី» នឹងលេចរូបរាងឡើងនៅចុងឆ្នាំ២០១៩នេះ។ អគារនេះ ជាកន្លែងបណ្ដុះបណ្ដាលរបស់រាជបណ្ឌិត្យសភា៕	គិតត្រឹមថ្ងៃទី១១ ខែសីហា ឆ្នាំ២០១៧ មកដល់ថ្ងៃទី១១ ខែសីហា ឆ្នាំ២០១៩ ជារយៈពេលពីរឆ្នាំ ដែលបណ្ឌិត សុខ ទូច ឡើងកាន់តំណែងជាប្រធានរាជបណ្ឌិត្យសភាកម្ពុជា។ ក្នុងគម្រប់ខួបពីរឆ្នាំនេះ រាជបណ្ឌិត្យសភា បានផ្សាយអត្ថបទមួយស្តីពីស្នាដៃរបស់លោក សុខ ទូច ដែលមានគោរពងារថាជា «បណ្ឌិតសភាចារ្យ» និងមានឋានៈស្មើ «រដ្ឋមន្ត្រី»។
ការចិញ្ចឹមត្រី ត្រូវចំណាយពេលយូរខែ។ កសិករម្នាក់ៗ ត្រូវមើលថែ ផ្ដល់ចំណី និងចំណាយលុយច្រើន ក្នុងការចិញ្ចឹមត្រី។ វិបត្តិកូវីដ-១៩ និងលំហូរនៃការនាំត្រីចូលពីខាងក្រៅ មិនមែនជារឿងថ្មីនោះទេ ដែលធ្វើឲ្យអ្នកចិញ្ចឹមត្រីក្នុងស្រុក កើតក្ដីបារម្ភរឿងបញ្ហាទីផ្សារនេះ។ ជាទូទៅលោកសុខហេង ត្រូវចំណាយប្រមាណ ៥ម៉ឺនដុល្លារ ក្នុងមួយខែដើម្បីទិញចំណីត្រី ទាំងចំណីសម្រេច និងចំណីផលិតខ្លួនឯង។ លើសពីនោះលោកត្រូវចំណាយប្រាក់ខែ ៣០០ដុល្លារ ក្នុងម្នាក់ សម្រាប់កម្មករ ៤នាក់ ដោយមិនបូកបញ្ចូលថ្លៃម្ហូបអាហារមួយថ្ងៃ ៣ពេលនោះទេ។ «ខ្ញុំផ្អាកចិញ្ចឹមត្រីមួយរយៈ ដើម្បីរង់ចាំមើលស្ថានភាពវិស័យនេះឡើងវិញ។ បើមិនមានការយកចិត្តទុកដាក់ ពីក្រសួងទេ ខ្ញុំបន្តផ្អាកដោយទុកស្រះចោល»។ នេះជាការបញ្ជាក់របស់លោក សុខហេង ប្រាប់ថ្មីៗ២៥ តាមទូរសព្ទ។ ដំបូងឡើយកសិកររូបនេះ ចិញ្ចឹមត្រីក្នុងបរិមាណតិចតួចទេ។ ២ឆ្នាំក្រោយមក របរនេះបានផលច្រើន លោកសម្រេចពង្រីកការចិញ្ចឹមរបស់ខ្លួនជាបន្តបន្ទាប់។ អ្នកចិញ្ចឹមត្រីវ័យ ៣៧ឆ្នាំរូបនេះរំពឹងថា នៅឆ្នាំ២០២០ ទីផ្សារត្រីនឹងប្រសើរ លោកក៏សម្រេចចិញ្ចឹមត្រីទាំង ៣ប្រភេទ ប្រមាណ ៥០០តោន។ វិបត្តិកូវីដ-១៩ បានបំផ្លាញក្ដីសង្ឃឹមរបស់អ្នកស្រុកស្អាងរូបនេះ និងបានធ្វើឲ្យលោកខាតដើមទុនផង។ « សព្វថ្ងៃត្រីខ្ញុំនៅសល់ ៧ស្រះ មានត្រីពោ ២០០តោន និងត្រីឆ្ពិន ៣០តោន។ គិតទៅ ២ឆ្នាំនេះខ្ញុំខាតអស់២៥ម៉ឺនដុល្លារ»។ នេះជាការបញ្ជាក់របស់លោក វណ្ណ សុខហេង។ យ៉ាងមិញការសម្រេចចិត្តផ្អាកចិញ្ចឹមត្រី របស់លោក សុខហេង មិនអាចធ្វើបានភ្លាមៗ នោះទេ ដោយរង់ចាំការបញ្ចេញត្រី ដែលនៅសល់ក្នុងស្រះជាមុនសិន។ លោក សុខហេង ថា មិនមែនតែរូបលោកទេដែលចិញ្ចឹមត្រីខាត កសិករផ្សេងក៏ដូចគ្នា។ ហើយលោក សុខហេង យល់ថា ការផ្អាកចិញ្ចឹមត្រី នឹងជួយឲ្យទីផ្សារត្រី ក្នុងស្រុកងើបឡើងវិញ។ កន្លងមកលោក សុខហេង ក៏ធ្លាប់បានចូលរួមប្រជុំរកដំណោះស្រាយទីផ្សារកសិកម្ម ជាមួយក្រសួងកសិកម្មដែរ តែក៏មិនឃើញមានដំណោះស្រាយអ្វីដែរ។ យ៉ាងណាលោកនៅតែស្នើឲ្យក្រសួងពាក់ព័ន្ធត្រួតពិនិត្យ និងរឹតបន្តឹង ការនាំត្រីចូលពីខាងក្រៅ និងសិក្សាពីបរិមាណត្រីដែលកសិករផលិតបាន និងតម្រូវការប៉ុន្មានពីខាងក្រៅ ដើម្បីកុំឲ្យកសិករផលិតបានហើយខ្វះទីផ្សារ៕ ស្រះចិញ្ចឹមត្រីរបស់លោក សុខហេង	ភ្នំពេញ៖ លោក វណ្ណ សុខហេង អ្នកចិញ្ចឹមត្រីប្រា ត្រីពោ និងត្រីឆ្ពិន នៅខេត្តកណ្ដាលតាំងពីឆ្នាំ២០១៦មក។ វារីវប្បករក្នុងខេត្តកណ្ដាលរូបនេះ សម្រេចផ្អាកចិញ្ចឹមត្រីបណ្ដោះអាសន្ន ដោយសារឈ្មួញឈប់ទិញត្រីច្រើនដូចមុន។
Manchester City ដែលជាម្ចាស់ជើងឯកលីគកំពូលអង់គ្លេសឆ្នាំចាស់ កំពុងនាំមុខគេបណ្តោះអាសន្នក្នុងការចំណាយប្រាក់ដើម្បីទិញកីឡាករបន្ថែមដែលរួមមានខ្សែបម្រើ Rodri ពី AT-Madrid ក្នុងតម្លៃ ៧៩លានដុល្លារអាមេរិក និងខ្សែការពារ Angelino ពី PSV តម្លៃ ៦,៦លានដុល្លារ។ Manchester United ក៏បានចំណាយអស់៨០លានដុល្លាររួចហើយដែរក្នុងការយកកីឡាករវ័យក្មេងពីររូបមកកាន់ទឹកដី Old Trafford។ ខ្សែការពារ Aaron Wan-Bissaka ត្រូវក្រុមបិសាចក្រហមទិញពី Crystal Palace តម្លៃ៦២លានដុល្លារ និងខ្សែបម្រើ Daniel James ពី Swansea City តម្លៃ១៨លានដុល្លារ។ ក្លិបដែលដឹកនាំដោយអ្នកចាត់ការទូទៅលោក Ole Gunnar Solskjær ក៏កំពុងចរចាយកខ្សែការពារ Harry Maguire ពី Leicester City និងខ្សែបម្រើ Bruno Fernandes ពី Sporting Lesbon ដើម្បីជំនួស Ander Herrera ដែលចេញទៅ PSG។ Tottenham Hotspur ក៏មិនធម្មតាដែរ ពួកគេចំណាយ ៦៨លានដុល្លារអាមេរិក ដើម្បីទិញយកខ្សែបម្រើ Tanguy Ndombele ពី Lyon ក្នុងតម្លៃកំណត់ត្រាក្លិប និងខ្សែប្រយុទ្ធវ័យក្មេង Jack Clarke ពី Leeds United ក្នុងតម្លៃជាង១២លានដុល្លារ។ រីឯ Leicester City ក៏មិនណយដែរ ពួគេបានបញ្ចេញប្រាក់៥០លានដុល្លារជាកំណត់ត្រាក្លិបសម្រាប់ទិញ ខ្សែបម្រើ Youi Tielemans ដាច់ពី AS Monaco តែម្តងក្រោយខ្ចីជើងបានពាក់កណ្តាលរដូវកាល។ ដោយឡែក Arsenal និង Liverpool នៅមិនទាន់បញ្ចេញខ្ទង់ចំណាយជាដុំកំភួននៅឡើយទេ។ កាំភ្លើងធំយកបានខ្សែប្រយុទ្ធវ័យក្មេងសញ្ជាតិប្រេស៊ីល Gabriel Martinelli ពីក្រុម Ituano ដោយមិនបង្ហាញតម្លៃខ្លួន។ ហង្សក្រហម ទើបចំណាយ ១,៦លានដុល្លារប៉ណ្ណោះ ដើម្បីទិញខ្សែការពារ Sepp van den Berg ម្នាក់ដែពី PEC Zwolle។ ខាងក្រោមនេះ សារព័ត៌មានថ្មីៗនឹងបង្ហាញលោកអ្នកពីចំនួនកីឡាករដែលបានផ្ទេរចូល និងផ្ទេរចេញក្នុងចំណោមក្លិបទាំង២០នៅ Premier League គិតត្រឹមថ្ងៃទី១០ ខែកក្កដា ឆ្នាំ២០១៩។ -Arsenal៖ ទិញចូល Gabriel Martinelli ពី Ituano ចេញ Aaron Ramsey ទៅ Juventus Petr Cech ចូលនិវត្តន៍ Danny Welbeck Stephan Lichtsteiner Cohen Bramall Charlie Gilmour Julio Pleguezuelo -Aston Villa ចូល Jota ពី Birmingham City Anwar El Ghazi ពី Lille Wesley ពី Club Brugge - ២២លានផោន Matt Targett ពី Southampton - ១១លានផោន Tyrone Mings ពី Bournemouth - ២០លានផោន ចេញ Mile Jedinak Alan Hutton Tommy Elphick Albert Adomah Glenn Whelan Ritchie De Laet Mark Bunn Micah Richards Gary Gardner ទៅ Birmingham City -Bournemouth ចូល Lloyd Kelly ពី Bristol City - ១៣លានផោន Jack Stacey ពី Luton Town - ៤លានផោន ចេញ Marc Pugh Emerson Hyndman ទៅ Atlanta United Tyrone Mings ទៅ Aston Villa - ២០លានផោន Connor Mahoney ទៅ Millwall -Brighton ចូល Matt Clarke ពី Portsmouth Leandro Trossard ពី Genk ចេញ David Ajiboye Jonah Ayunga Tyler Forbes Dessie Hutchinson Reece Meekums Rian O'Sullivan Ben White ពី Leeds - Loan Matthew Weaire ពី Colchester -Burnley ចូល Joel Senior ពី Curzon Ashton Erik Pieters ពី Stoke City ចេញ Stephen Ward Anders Lindegaard Jon Walters Peter Crouch Mark Howarth -Chelsea ចូល Mateo Kovacic ពី Real Madrid - ៤០លាផោន ចេញ Eden Hazard ទៅ Real Madrid - £១៣០លានផោន Gary Cahill Fankaty Dabo ទៅ Coventry City Ola Aina ទៅ Torino Nathan Baxter ទៅ Ross County Gonzalo Higuain ទៅ Juventus Tomas Kalas ទៅ Bristol City Marcin Bulka ទៅ Paris St-Germain -Crystal Palace ចូល Stephen Henderson ពី Nottingham Forest ចេញ Jason Puncheon Bakary Sako Ollie ODwyer ទៅ Aldershot Joseph Hungbo Tyler Brown Aaron Wan-Bissaka ទៅ Manchester United - ៥០លានផោន -Everton ចូល Jonas Lossl ពី Huddersfield Andre Gomes ពី Barcelona ចេញ Ashley Williams Harry Charsley Boris Mathis Mateusz Hewelt Shayne Lavery Danny Bramall Joe Hilton Chris Renshaw Jonjoe Kenny ទៅ Schalke Nikola Vlasic ទៅ CSKA Moscow Jack Kiersey ទៅ Walsall Brendan Galloway ទៅ Luton -Leicester City ចូល James Justin ពី Luton Ayoze Perez ពី Newcastle Youri Tielemans ពី Monaco - ៤០លានផោន ចេញ Danny Simpson Shinji Okazaki -Liverpool ចូល Sepp van den Berg ពី PEC Zwolle - ១,៣លានផោន ចេញ Alberto Moreno Daniel Sturridge Adam Bogdan Connor Randall Sheyi Ojo ទៅ Rangers Rafael Camacho ទៅ Sporting - ៥លានផោន Danny Ings ទៅ Southampton - ២០លានផោន Marko Grujic ទៅ Hertha Berlin Conor Masterson ទៅ QPR -Manchester City ចូល Rodri ពី Atletico Madrid - ៦២,៥លានផោន Angelino ពី PSV - ៥,៣លានផោន ចេញ Vincent Kompany ទៅ Anderlecht Patrick Roberts ទៅ Norwich Tom Dele-Bashiru Aaron Nemane Jack Harrison ទៅ Leeds Arijanet Muric ទៅ Nottingham Forest -Manchester United ចូល Daniel James ពី Swansea - ១៥លានផោន Aaron Wan-Bissaka ពី Crystal Palace - ៥០លានផោន ចេញ Ander Herrera ទៅ Paris St-Germain Antonio Valencia James Wilson ទៅ Aberdeen Regan Poole Antonio Valencia ទៅ LDU Quito Kieran O'Hara ទៅ Burton Matthew Olosunde ទៅ Rotherham -Newcastle United មិនទាន់មានការទិញចូល ចេញ Mohamed Diame Cal Roberts Josef Yarney Tyrique Bartlett Dan Barlaser ទៅ Rotherham Ayoze Perez ទៅ Leicester -Norwich City ចូល Patrick Roberts ពី Man City Daniel Adshead ពី Rochdale Josip Drmic ពី Borussia Monchengladbach Ralf Fahrmann ពី Schalke Aidan Fitzpatrick ពី Partick Thistle - ៣៥០,០០០ផន ចេញ Carlton Morris ទៅ Rotherham United Mason Bloomfield ទៅ Crawley Town Ciaren Jones ទៅ Eastbourne Borough Josh Coley ទៅ Dunfermline Athletic Sean Raggett ទៅ Portsmouth -Sheffield United ចូល Luke Freeman ពី QPR Phil Jagielka ពី Everton ចេញ Paul Coutts Martin Cranie Conor Washington Daniel Lafferty Caolan Lavery Rhys Norrington-Davies ទៅ Rochdale Jake Eastwood ទៅ Scunthorpe -Southampton ចូល Moussa Djenepo ពី Standard Liege Che Adams ពី Birmingham - ១៥លានផោន Danny Ings ពី Southampton - ២០លានផោន ចេញ Steven Davis ទៅ Rangers Matt Targett ទៅ Aston Villa - ១១លានផោន Alfie Jones ទៅ Gillingham Jack Rose ទៅ Walsall	ចាប់តាំងពីទីផ្សារដូរដោះកីឡាករចាប់ផ្តើមបើកទ្វារលើកទី១ប្រចាំរដូវកាលថ្មី ២០១៩-២០មក ក្លិបកីឡាបាល់ទាត់ទាំង២០ក្នុងក្របខណ្ឌ Premier League មានការមមាញឹកខ្លាំងក្នុងការទិញចូល និងលក់កីឡាករចេញទៅតាមតម្រូវការរបស់ពួកគេ។
ក្រុមរបស់លោក Ole Gunnar Solskjaer បានទទួលបរាជ័យចំនួន ៦ ប្រកួត ក្នុងចំណោម ៨ប្រកួតចុងក្រោយ។ លទ្ធផលចាញ់ច្រើនជាងឈ្នះរបស់ Man Utd ជាពិសេសបរាជ័យនៅទឹកដី Goodison Park នៅថ្ងៃទី២១ ខែមេសាត្រូវបាន Matic គត់សម្គាល់ឃើញពីចំណុចខ្វះខាតមួយចំនួនរបស់កីឡាករលើទីលាន។ ខ្សែបម្រើសញ្ញាតិស៊ែប៊ី វ័យ៣០ឆ្នាំរូបនេះបានប្រាប់កាសែត Stadium Astro ថា បញ្ហាធំបំផុតគឺថា Man Utd គ្មានអ្នកដឹកនាំនៅលើទីលានច្បាស់លាស់។ «ក្នុងករណីនេះគឺខ្ញុំជាមនុស្សម្នាក់ដែលមានបទពិសោធច្រើនជាងគេក្នុងក្រុម បើមានកំហុសកើតឡើងពីតំបន់កណ្តាលនោះនឹងធ្វើឲ្យក្រុមពិបាកក្នុងការលេង។ ប្រសិនបើនរណាម្នាក់ត្រូវស្តីបន្ទោសចំពោះការប្រកួតនេះ នោះគឺជាខ្ញុំ»។ នេះជាការលើកឡើងរបស់ Matic។ អតីតសមាជិកក្រុម Chelsea បន្ថែមថា រូបគេជាអ្នកទទួលខុសត្រូវបំផុត ព្រោះខ្លួនជាមនុស្សម្នាក់ដែលមានបទពិសោធច្រើនជាងគេលើទីលាន និងនៅក្នុងបន្ទប់ប្តូរសម្លៀកបំពាក់។ ក្រុមបិសាចក្រហមស្ថិតនៅចំណាត់ថ្នាក់ទី៦ក្នុងតារាង Premier League បណ្តោះអាសន្ន មាន៦៤ពិន្ទុពីការប្រកួត៣៤លើក តាមពីក្រោយក្រុមលេខ៤ Arsenal ២ពិន្ទុ។ Man Utd ក៏ត្រូវបើកទ្វារកីឡដ្ឋាន Old Trafford ដើម្បីទទួល Manchester City ក្នុងជំនួប Manchester Derby នៅរាត្រីថ្ងៃទី២៥ ខែមេសា៕	Nemanja Matic ថាការខ្វះខាតអ្នកដឹកនាំក្រុមនៅលើទីលានប្រកួតជាហេតុធ្វើឲ្យ Manchester United ចាញ់ Everton ដល់ទៅ ៤-០ ក្នុងក្របខណ្ឌ Premier League។ ចំពោះបរាជ័យនេះ ខ្សែបម្រើដែលមានបទពិសោធន៍នេះសុខចិត្តទទួលខុសត្រូវទាំងស្រុង។
កាលពីថ្ងៃទី ១១ ខែធ្នូ តុលាការកំពូលអាមេរិក បានបដិសេធបណ្ដឹងរបស់រដ្ឋ Texas ដែលចង់កែលទ្ធផលឆ្នោតក្នុងរដ្ឋចំនួន៤ ដែលប្រធានាធិបតីជាប់ឆ្នោត បៃឌិន ឈ្នះ។ ការសម្រេចចិត្តនេះ ធ្វើឡើង៣ថ្ងៃមុនជំនួបរបស់ប្រតិភូបោះឆ្នោតអាមេរិក នឹងបោះឆ្នោតទទួលស្គាល់ជ័យជម្នះលោកបៃឌិនជាផ្លូវការ។ លោក ត្រាំ បានបដិសេធទទួលស្គាល់លទ្ធផលឆ្នោត ទោះបីជាចាញ់លោកបៃឌិន ដែលមានប្រតិភូបោះឆ្នោតរហូតដល់ ៣០៦ ទល់នឹងលោក ២៣២ ប៉ុណ្ណោះ ។ តាមរដ្ឋធម្មនុញ្ញអាមេរិក បេក្ខជនប្រធានាធិបតី ត្រូវការប្រតិភូបោះឆ្នោតយ៉ាងតិច ២៧០ ដើម្បីគ្រងសេតវិមានអាមេរិក។ អត្ថបទទាក់ទង តុលាការកំពូលអាមេរិក បដិសេធបណ្ដឹងរដ្ឋ Texas ដែលចង់កែជ័យជម្នះលោក បៃឌិន លោក ត្រាំ គាំទ្របណ្ដឹងរដ្ឋ Texas ដែលស្នើឲ្យផាត់ចោលលទ្ធផលរដ្ឋ៤ដែលលោក បៃឌិន ឈ្នះ មួយថ្ងៃក្រោយការចេញសេចក្តីសម្រេចទាត់ចោលបណ្ដឹងរដ្ឋ Texas លោក ត្រាំ បានសរសេរលើបណ្ដាញសង្គម Twitter ថា ទង្វើនេះគឺជាការខុសធ្លោយដ៏ធំធេងរបស់តុលាការកំពូល ហើយសង្កត់ធ្ងន់ថា ពលរដ្ឋអាមេរិក ត្រូវបានបោកប្រាស់។ ទាក់ទិននឹងការបដិសេធបណ្ដឹងនេះ តុលាការកំពូលអាមេរិក បានអះអាងថា រដ្ឋ Texas អត់មានមូលដ្ឋានច្បាប់គ្រប់គ្រាន់ដើម្បីលើកយកសំណុំរឿងនេះទៅជំនុំជម្រះក្នុងតុលាការឡើយ។ គួររបញ្ជាក់បន្តិចថា បណ្ដឹងរបស់រដ្ឋTexas អះអាងថា ការកែប្រែនីតិវិធីបោះឆ្នោតពីសំណាក់រដ្ឋទាំង៤ រួមមាន Georgia, Michigan, Pennsylvania និង Wisconsin ក្នុងកាលៈទេសៈជំងឺកូវីដ-១៩ ដោយពង្រីកការបោះឆ្នោតតាមរយៈប្រៃសណីយ៍ ជារឿងខុសច្បាប់។ បន្ថែមពីរិះគន់ធ្ងន់ៗលើតុលាការកំពូល លោកប្រធានាធិបតី ត្រាំ ក៏បានវាយប្រហារលើរដ្ឋមន្ត្រីយុត្តិធម៌អាមេរិក William Barr ផងដែរ ក្រោយកាសែតអាមេរិក Wall Street Journal បានចុះផ្សាយថាលោករដ្ឋមន្ត្រីបានដឹងមុនពីព័ត៌មានពាក់ព័ន្ធការស៊ើបអង្កេតករណីពន្ធរបស់កូនប្រុសលោកបៃឌិន គឺ Hunter តែសម្រេចនៅស្ងៀម។ ត្រង់ចំណុចនេះ លោក ត្រាំ បានព្រមានបណ្ដេញលោក Barr ពីតំណែង ហើយខកចិត្តជាខ្លាំងចំពោះលោក Barr ។ មែនទែនទៅ វាសនាលោករដ្ឋមន្ត្រី Barr ក្នុងពេលចុងក្រោយនៃរដ្ឋបាលលោកត្រាំ កាន់តែមានភាពស្រពេចស្រពិល ចាប់តាំងពីលោកបានបញ្ជាក់កាលពីសប្ដាហ៍មុនថា ការស៊ើបអង្កេតក្រសួងយុត្តិធម៌អាមេរិក រកមិនឃើញភស្តុតាងដំកំភួនណាមួយពាក់ព័ន្ធនឹងការលួចបន្លំទ្រង់ទ្រាយធំក្នុងការបោះឆ្នោតអាមេរិក។ នេះគឺផ្ទុយពីការអះអាងរបស់លោកត្រាំ ៕	ប្រធានាធិបតី ដូណាល់ ត្រាំ បានរិះគន់ធ្ងន់ៗលើតុលាការកំពូលអាមេរិក ក្រោយបដិសេធបណ្ដឹងរបស់រដ្ឋ Texas ដែលព្យាយាមផាត់ចោលជ័យជម្នះលោក ចូ បៃឌិន ក្នុងការបោះឆ្នោតថ្ងៃទី៣ ខែវិច្ឆិកា។ លើសពីរិះគន់តុលាការកំពូល លោក ត្រាំ ក៏ព្រមានបណ្ដេញរដ្ឋមន្ត្រីយុត្តិធម៌អាមេរិកពីតំណែងផងដែរ។
នាការប្រកួតសប្តាហ៍ទីបីនៅកីឡដ្ឋានខេត្តស្វាយរៀង ខ្សែបម្រើកាមេរូន Emmanuel Mbarga រកបានគ្រាប់បាល់បញ្ចូលទីនៅតង់ទីមួយ ហើយឈានដល់តង់ទីពីរ ខ្សែប្រយុទ្ធកាណាដា Marcus Haber រកបាន២គ្រាប់ និងខ្សែបម្រើជប៉ុន Takashi Odawara បន្ថែម១គ្រាប់ ដែលនាំឲ្យម្ចាស់ផ្ទះស្វាយរៀង ឈ្នះបឹងកេត ៤-០។ នៅកីឡដ្ឋានកងយោធពលខេមរភូមិន្ទ គ្រាប់បាល់ចូលទីខ្លួនឯងនៅនាទី១៧របស់ ណារ៉ុង កក្កដា ជាគ្រាប់បាល់តែមួយគត់ដែលនាំឲ្យភ្ញៀវណាហ្គាវើលស៍ ឈ្នះកងយោធពលខេមរភូមិន្ទ ១-០ ស្របពេលដែល វិសាខា ឈ្នះ គិរីវង់សុខសែនជ័យ ៥-០ នៅកីឡដ្ឋានព្រីនស៍។ គ្រាប់បាល់បញ្ចូលទីដំបូង ជាគ្រាប់ Own Goal របស់ ទូច ម៉ាណាន់ រីឯ៤គ្រាប់ទៀតសម្រេចបានដោយ ខ្សែប្រយុទ្ធកូរ៉េខាងត្បូង Lee Jae-Gun, ខ្សែការពារ កែន ច័ន្ទសុភ័ក្ត្រ, ខ្សែការពារអាហ្វ្រិកខាងត្បូង Khan Mohammed Faeez និងខ្សែបម្រើប្រេស៊ីល Marcos Vinícius។ នៅកីឡដ្ឋានហនុមាន ក្នុងខេត្តសៀមរាបឯណោះវិញ ម្ចាស់ការពារជើងឯកភ្នំពេញក្រោនរងនូវការខកចិត្ត ដោយចាញ់អង្គរថាយហ្គឺរ ៤-២។ ត្រឹម៣នាទីដំបូង ខ្សែប្រយុទ្ធអាហ្វហ្គានីស្ថាន Fareed Sadat បានស៊ុតបាល់បញ្ចូលទីនាំមុខសម្រាប់ភ្នំពេញក្រោន ប៉ុន្តែ២០នាទីក្រោយមក ខ្សែការពារ នូ ចេនមករា វាយបកតាមស្មើសម្រាប់អង្គរថាយហ្គឺរ។ ៣នាទីដំបូងនៅតង់ទីពីរ ខ្សែបម្រើកូឡុំប៊ី Andres Nieto បានស៊ុតបាល់បញ្ចូលទីនាំមុខសារជាថ្មីសម្រាប់ភ្នំពេញក្រោន ប៉ុន្តែអង្គរថាយហ្គឺររកបាន៣គ្រាប់វាយបកវិញ ដែលជាការសម្រេចជាបន្តបន្ទាប់ដោយ ខ្សែប្រយុទ្ធប្រេស៊ីល Gabriel Silva, ខ្សែប្រយុទ្ធអៀរឡង់ Jozsef Keaveny និងខ្សែប្រយុទ្ធសុវណ្ណ ដូណា នៅម៉ោងបន្ថែម។ ឈានដល់សប្តាហ៍ទី៣នេះ ព្រះខ័នរាជស្វាយរៀង បន្តឈរលើកំពូលតារាងដោយមាន៩ពិន្ទុ តាមពីក្រោយដោយណាហ្គាវើលស៍ និងវិសាខា ដែលមាន៦ពិន្ទុដូចគ្នា។ អង្គរថាយហ្គឺរ និងកងយោធពលខេមរភូមិន្ទ មាន៤ពិន្ទុរៀងៗខ្លួន បឹងកេត មាន៣ពិន្ទុ ខណៈភ្នំពេញក្រោន និងគិរីវង់សុខសែនជ័យ មានត្រឹម១ពិន្ទុប៉ុណ្ណោះ។ លីគ២៖ សូលទីអង្គរ និងសៀមរាបអែហ្វស៊ី បន្តចាញ់ ឈានដល់សប្តាហ៍ទី៣ នៃក្របខណ្ឌខេមបូឌានលីគ២ កាលពីថ្ងៃអាទិត្យ ក្រុមដែលមានមូលដ្ឋាននៅខេត្តសៀមរាបទាំងពីរ បន្តរងបរាជ័យ៣ប្រកួតជាប់គ្នា។ សូលទីឡូអង្គរ ចាញ់ម្ចាស់ផ្ទះ ព្រៃវែងអេហ្វស៊ី ៣-១ ខណៈសៀមរាប ចាញ់ម្ចាស់ផ្ទះកោះកុង ២-១។ អគ្គិសនីកម្ពុជា និងនគរបាលជាតិ បានបញ្ចប់ការប្រកួតដោយគ្មានការស៊ុតបាល់បញ្ចូលទីកាលពីថ្ងៃពុធ រីឯអាស៊ីអឺរ៉ុបយូណាយធីត ស៊ី អាយ អេស អាយ ដង្កោសែនជ័យ ៣-១, បន្ទាយមានជ័យអែហ្វស៊ី ឈ្នះ ភ្ញៀវ ណិចស្តិបអេហ្វស៊ី ២-១ ស្របពេលដែលសាលាបាល់ទាត់ជាតិ ឈ្នះ ខេត្តត្បូងឃ្មុំ រហូតដល់ទៅ ៤-០។ សម្រាប់លីគ២នេះ អគ្គិសនីកម្ពុជា, នគរបាលជាតិ និងកោះកុង មាន៧ពិន្ទុដូចគ្នា, អាស៊ីអឺរ៉ុប, ដង្កោសែនជ័យ និងព្រៃវែងមាន៣ពិន្ទុរៀងៗខ្លួន, សាលាបាល់ទាត់ជាតិ, ណិចស្តិប, និងត្បូងឃ្មុំ មាន៣ពិន្ទុ ខណៈ សូលទីឡូអង្គរ និងសៀមរាប មិនទាន់មានពិន្ទុរាប់ឡើយ៕	៣ប្រកួតឈ្នះទាំង៣ប្រកួត។ នេះជាការចាប់ផ្តើមដ៏ល្អរបស់ព្រះខ័នរាជស្វាយរៀងនារដូវកាលថ្មីនៃក្របខណ្ឌខេមបូឌានព្រីមៀរលីគ ឆ្នាំ២០២២។ កាលពីថ្ងៃសៅរ៍ ក្រុមជើងឯករងឆ្នាំចាស់មួយនេះ បានយកឈ្នះបឹងកេត ៤-០ ដើម្បីបន្តឈរលើកំពូលតារាង។
ភាពយន្តឯកសារខ្លីទាំង៨នេះ ផ្តោតទៅលើសាច់រឿង ជីវិតតស៊ូនិងក្តីសង្ឃឹមរបស់បុគ្គលមានទេពកោសល្យ តំបន់ទេសចរណ៍ បញ្ហាចំណាកស្រុក និងការចងចាំរបស់អ្នកនៅរស់រានមានជីវិតពីរបបខ្មែរក្រហម។ បើតាមសេចក្តីជូនដំណឹងរបស់ DMC វីដេអូឯកសារខ្លីទាំងនេះ មានសក្តានុពលក្នុងការរំលេចសារដែលភ្ជាប់មកនូវជាមួយដំណោះស្រាយទៅនឹងបញ្ហាដែលកើតមានក្នុងបរិបទសង្គមកម្ពុជា។ ក្នុងពិធីសម្ពោធនេះ នឹងមានការចូលរួមពីតំណាងសាកលវិទ្យាធិការនៃសាកលវិទ្យាល័យភូមិន្ទភ្នំពេញ និងលោក ប៉ុក បូរក្ស ប្រធានស្តីទីនាយកដ្នានសិល្បៈភាពយន្ត និងផ្សព្វផ្សាយវប្បធម៌ នៃក្រសួងវប្បធម៌និងវិចិត្រសិល្បៈ។ Project 3 ជាគម្រោងដែលឧបត្ថម្ភដោយទីភ្នាក់ងារអភិវឌ្ឍអាល្លឺម៉ង់(GIZ)និងសេវាកម្មស៊ីវិលសន្តិភាពអ៊ឺរ៉ុប(ZFD)។ ភាពយន្តឯកសារខ្លីទាំងនេះ ជាស្នាដៃរបស់ក្រុមនិស្សិតថ្នាក់ គ្រប់គ្រងប្រព័ន្ធផ្សព្វផ្សាយជំនាន់ទី១៤។ ក្រុមនិស្សិតជាផលិតករ សង្ឃឹមថា ខ្សែភាពយន្តឯកសារខ្លីទាំង៨រឿងនេះ នឹងចូលរួមជាផ្នែកមួយក្នុងការចង្អុល បង្ហាញសំណុំរឿងដែលមិនសូវទទួលបានការអើពើ និងបោះជំហានទៅរកដំណោះស្រាយដ៏សមស្របដើម្បីការវិវឌ្ឍទៅមុខប្រកបដោយភាពសុខដុមរមនានៃកម្ពុជា៕	ភ្នំពេញ៖ ភាពយន្តឯកសារខ្លីចំនួន ៨ នឹងត្រូវសម្ពោធ និងចាក់បញ្ចាំងឲ្យទស្សនាឥតគិតថ្លៃ ក្រោមគម្រោង Project 3 រដូវកាលទី៣ នៅល្ងាចថ្ងៃទី ១ ខែធ្នូ នាដេប៉ាតឺម៉ង់ប្រព័ន្ធផ្សព្វផ្សាយ និងសារគមនាគមន៍ នៃសាកលវិទ្យាល័យភូមិន្ទភ្នំពេញ។
ជម្លោះបុគ្គលរវាងសម្តេច ហ៊ុន សែន ប្រធានគណបក្សប្រជាជនកម្ពុជា និងលោក សម រង្ស៊ី អតីតប្រធានគណបក្សសង្គ្រោះជាតិ មិនបានកាត់បន្ថយនោះទេ សូម្បីតែបន្តិច។ ផ្ទុយមកវិញ គូប្រជែងនយោបាយរាប់ទសវត្សរ៍ទាំងពីររូបនេះ មានតែផ្ចាញ់ផ្ចាលគ្នាកាន់តែខ្លាំងឡើងៗ ជាពិសេសក្រោយការបោះឆ្នោតនៅអាណត្តិទី៦។ អ្វីដែលធ្វើឲ្យសម្តេច ហ៊ុន សែន មិនអាចត្រជាក់ចិត្តនោះ គឺលោក សម រង្ស៊ី បានចោទពីក្រៅប្រទេសមកថា គណបក្សកាន់អំណាច និងគណៈកម្មាធិការជាតិរៀបចំការបោះឆ្នោត (គ.ជ.ប) រួមគ្នាបំប៉ោងតួលេខនៃអ្នកទៅបោះឆ្នោត។ ព្រោះមិនសប្បាយចិត្តនឹងការចោទប្រកាន់បែបនះ សម្តេច ហ៊ុន សែន ក៏ប្រកាសឡើងយ៉ាងដាច់ណាត់ម្តងទៀតថា នឹងមិនថ្វាយសំណើទៅព្រះមហាក្សត្រ ដើម្បីសុំព្រះរាជទានលើកលែងទោសឲ្យលោក សម រង្ស៊ី ជាដាច់ខាត។ ប្រធានគណបក្សកាន់អំណាច បាននិយាយសំដៅទៅរកអតីតប្រធានគណបក្សប្រឆាំង ដែលកំពុងនិរទេស យ៉ាងដូច្នេះថា៖«ខ្ញុំបានដាក់ [សន្យា] ហើយថា បើខ្ញុំ លើកលែងទោសឲ្យម្នាក់ហ្នឹង ខ្ញុំសុខចិត្តកាត់ដៃស្តាំរបស់ខ្ញុំគ្រវាត់ចោល។ រឿងម្នាក់ហ្នឹង កុំសង្ឃឹម ហើយបើចង់សង្ឃឹម ត្រូវមកចូលគុកនៅស្រុកខ្មែរសិន»។ ការថ្លែងខាងលើរបស់ប្រមុខរដ្ឋាភិបាលកម្ពុជា គឺធ្វើឡើងក្នុងពិធីជួបសំណេះសំណាលជាមួយកីឡាករ-កីឡាការិនីប្រមាណ៧០នាក់ នៅព្រឹកថ្ងៃទី៦ ខែសីហា ឆ្នាំ២០១៨ មុននឹងពួកគេ ចេញទៅប្រកួត Asian Games នៅប្រទេសឥណ្ឌូនេស៊ី នាពេលខាងមុខនេះ។ គេ នៅចាំថា កន្លងមក មេដឹកនាំកម្ពុជារូបនេះ ធ្លាប់បានប្រកាសរួចមកហើយ ចំពោះការមិនអត់ឱនឲ្យដៃគូប្រកួតរបស់ខ្លួន។ «ខ្ញុំ បានស្នើឲ្យលើកលែងទោសពីរដងហើយ។ បើមានលើកនេះទៀត ខ្ញុំនឹងកាត់ដៃស្តាំខ្លួនឯងចោល»។ នេះជាសម្តីរបស់ប្រធានគណបក្សកាន់អំណាច ដែលបានលើកឡើងកាលពីចុងឆ្នាំ២០១៥។ អត្ថបទទាក់ទង សម្តេច ហ៊ុន សែន សន្យាកាត់ដៃចោលប្រសិនបើស្នើឲ្យលើកលែងទោស ឯកឧត្តម សម រង្ស៊ី ម្តងទៀត ក្រោយការបោះឆ្នោត កាលពីថ្ងៃទី២៩ ខែកក្កដា ឆ្នាំ២០១៨ លោក សម រង្ស៊ី ដែលមិនបានចូលរួមប្រកួតប្រជែងក្នុងអាណត្តិនេះ បានចេញមកវាយប្រហាររឹតតែខ្លាំង។ លោក មិនត្រឹមតែហៅការបោះឆ្នោត ថាជាការបោះឆ្នោតក្លែងក្លាយនោះទេ ប៉ុន្តែលោក បានចោទគណបក្សកាន់អំណាច ថាគំរាមកំហែងប្រជាពលរដ្ឋឲ្យទៅបោះឆ្នោតថែមទៀត។ ប៉ុណ្ណឹងនៅមិនទាន់អស់ចិត្តទេ អតីតប្រធានគណបក្សប្រឆាំង ក៏បានចោទគណបក្សកាន់អំណាច និង គ.ជ.ប ថាបំប៉ោងតួលេខនៃអ្នកទៅបោះឆ្នោតផងដែរ។ លោក បានអះអាងថា តាមពិត អ្នកទៅបោះឆ្នោត មិនដល់៨២ភាគរយ ដូចការប្រកាសរបស់គ.ជ.ប ឡើយ។ បើតាមការប្រកាសលទ្ធផលបឋមពីគ.ជ.ប ប្រជាពលរដ្ឋជាង ៤,៨លាននាក់ ស្មើជាង៧៦ភាគរយ បានបោះឆ្នោត ឲ្យគណបក្សប្រជាជនកម្ពុជា។ ប្រហែលជាមានតែគណបក្សកាន់អំណាចនេះទេ ដែលអាចទទួលបានអាសនៈក្នុងរដ្ឋសភានៅអាណត្តិទី៦។ យ៉ាងណាក៏ដោយ លទ្ធផលផ្លូវការ ដែលបង្ហាញថា គណបក្សណាទទួលបានអាសនៈ ហើយគណបក្សណា មិនទទួលបាន នឹងត្រូវគ.ជ.ប ប្រកាសនៅថ្ងៃទី១៥ ខែសីហា ឆ្នាំ២០១៨៕	សុខចិត្តកាត់ដៃស្តាំគ្រវាត់ចោល បើលើកលែងទោសឲ្យលោក សម រង្ស៊ី។ នេះជាការប្តេជ្ញាសាជាថ្មីរបស់សម្តេច ហ៊ុន សែន បន្ទាប់ពីខឹងលោក សម រង្ស៊ី ដែលចោទថា ការបោះឆ្នោត មានការក្លែងបន្លំ។
ខាងក្រោមនះគឺជាហេតុផលដែលកើតមានជាញឹកញាប់ដែលធ្វើឲ្យអ្នកមិនអាចមានកូនបាន។រដូវមកមិនធម្មតា ការមករដូវមិនធម្មតា ឬមិនទៀងទាត់គឺជាសញ្ញាមួយដែលអាចបញ្ជាក់ថាស្ត្រីមិនអាចមានកូនបាន។ វដ្តរដូវដែលមានរយៈពេលយូរពេក (ចាប់ពី ៣៥ថ្ងៃឡើងទៅ) ឬលឿនពេក (ចាប់ពី ២១ថ្ងៃចុះក្រោម) អាចបញ្ជាក់អំពីបញ្ហាជាច្រើនជាមួយនឹងការជ្រុះអូវុលបាន។ បញ្ហាជំងឺ មានបញ្ហាជំងឺច្រើនណាស់ដែលអាចកាត់បន្ថយឱកាសនៃការមានកូនបានដូចជា ជំងឺ Endometriosis ជំងឺពងគីសច្រើនក្នុងក្រពេញអូវ៉ែ និងការស្ទះបំពង់ដៃស្បូនជាដើម។ ករណីជំងឺ Endometriosis មានន័យថា មានការលូតលាស់ជញ្ជាំងអង់ដូម៉ែតនៅខាងក្រៅស្បូន ដែលជាហេតុនាំឲ្យឈឺចាប់ពេលមករដូវ។ ចំពោះជំងឺពងគីសច្រើនក្នុងក្រពេញអូវ៉ែវិញ នឹងធ្វើឲ្យមានអតុល្យភាពអ័រម៉ូន និងបង្កឲ្យគ្មានការជ្រុះអូវូលបាន។ ចំពោះការស្ទះបំពង់ដៃស្បូនវិញគឺជាហេតុផលដំបូងនៃការគ្មានកូនរបស់ស្ត្រីដែរ ព្រោះវាមិនអាចជួយបញ្ជូនមេជីវិតឈ្មោលទៅជួបមេជីវិតញីបាន។ជំងឺរលាកអាងត្រគាកមានការបង្ករោគច្រើនណាស់ដែលបង្កឡើងដោយជំងឺកាមរោគ ហើយក៏ប៉ះពាល់ដល់សរីរាង្គប្រដាប់បន្តពូជរបស់ស្ត្រី និងលទ្ធភាពមានកូនរបស់នាងដែរ។ វាអាចនាំឲ្យមានការខុចខាតដល់ក្រពេញអូវ៉ែ ស្បូន បំពង់ដៃស្បូន និងសរីរាង្គបន្តពូជស្ត្រីបាន។ យកល្អគួរតែធ្វើតេស្តរកមើលជំងឺទាំងនេះសិនបើសិនជាអ្នកធ្លាប់រួមភេទដោយមិនបានការពារ ឬធ្លាប់មានរោគសញ្ញាមិនធម្មតាដូចជា នោមឈឺ ឬឈឺក្នុងពលេរួមភេទ រមាស់ ឬក្រហាយៗនៅប្រដាប់ភេទ។ ក្រពេញអីរ៉ូអ៊ីតធ្វើការមិនត្រឹមត្រូវ ស្ត្រីប្រហែល ៧០ភាគរយដែលមានបញ្ហាឆាប់អស់រដូវគឺមានបញ្ហានៅក្រពេញទីរ៉ូអ៊ីត ហើយអាចឲ្យគ្មានកូនបានដែរ។ ចាប់តាំងពីអ័រម៉ូនទីរ៉ូអ៊ីតជាអ្នកសម្របសម្រួលដល់មុខងារកោសិកាមក មុខងារក្រពេញទីរ៉ូអ៊ីតដែលមិនធម្មតាគឺប៉ះពាល់ដល់ការជ្រុះអូវ៉ុល និងការមានកូនរបស់ស្ត្រីតែម្តង។ ដូច្នេះចូរធ្វើការពិនិត្យទៅលើក្រពេញមួយនេះផងខណៈពេលដែលអ្នករៀបគម្រោងយកកូន។ អាយុ ស្ត្រីកើតមកគឺមានចំនួនមេជីវិតឈ្មោលជាក់លាក់មួយ ហើយការថយចុះរបស់មេជីវិតនេះគឺជាហេតុផលមួយដែលធ្វើឲ្យគ្រូពេទ្យទាំងឡាយបង្ខំឲ្យស្ត្រីយកកូនឲ្យបានលឿន ព្រោះកាលណាស្ត្រីអាយុកាន់តែច្រើន វាកាន់តែពិបាកក្នុងការយកកូនតាមបែបធម្មជាតិ៕ ត្រួតពិនិត្យដោយ www.health.com.kh	អ្នកទំនងជាមិនដឹងទេថាហេតុអ្វីបានជាខ្លួនឯងមិនអាចមានកូនបាន។ ការមានអាយុចាប់ពី ៣០ឆ្នាំឡើងទៅក៏ជាហេតុផលមួយនាំឲ្យគ្មានកូនបានដែរ។ បើសិនជាអ្នកមានអាយុចាប់ពី ៣៥ឆ្នាំឡើងទៅ ហើយក៏កំពុងតែព្យាយាមយកកូនក្នុងរយៈពេលច្រើនជាងមួយឆ្នាំ ហើយមិនបានសម្រេចនោះ យកល្អគួរតែទៅពិគ្រោះជាមួយអ្នកជំនាញខាងបន្តពូជហើយ។
បឹងទន្លេសាប ជាបេះដូងនៃប្រព័ន្ធទន្លេមេគង្គទាំងមូល។ បឹងនេះ មានផ្ទៃពី ២,៥ពាន់ ទៅ ៣ពាន់គីឡូម៉ែត្រការ៉េនារដូវប្រាំង និងផ្ទៃ១ម៉ឺន ទៅ១,៦ម៉ឺនគីឡូម៉ែត្រការ៉េ នារដូវវស្សា។ ផ្ទៃទឹករបស់បឹងនេះ លាតសន្ធឹង នៅក្នុងខេត្តកំពង់ឆ្នាំង ពោធិ៍សាត់ បាត់ដំបង កំពង់ធំ និងខេត្តសៀមរាប។ សកម្មភាពរបស់ពលរដ្ឋកំពុងនេសាទត្រី នៅបឹងទន្លេសាបក្នុងខេត្តសៀមរាប កាលពីអំឡុងឆ្នាំ២០២០។រូបថត៖ អ៊ីសា រ៉ហានីThmeyThmey របាយការណ៍ស្ថានភាពបរិស្ថានលើកទី៤ របស់ក្រសួងបរិស្ថាន បានបញ្ជាក់ថា បឹងទន្លសាប ដែលជាទំនាបលិចទឹកដ៏ធំនេះ បានផ្តល់សេវាគ្រប់គ្រងទឹកជំនន់ធម្មជាតិ និងជារោងចក្រផលិតត្រីដ៏ល្បីល្បាញ។ មិនតែប៉ុណ្ណោះ បឹងទន្លេសាប ថែមទាំងមានជីវៈចម្រុះដ៏សម្បូរបែបផ្សេងៗទៀត ដែលមានសារសំខាន់ជាសកល សម្រាប់កម្ពុជា និងបណ្តាប្រទេសផ្សេងៗទៀត។ បឹងដែលសម្បូរទៅដោយដីល្បាប់ និងបំលាស់ទីត្រី ទៅមករវាងទន្លេមេគង្គនេះ បានជួយទ្រទ្រង់ប្រព័ន្ធសង្គម បរិស្ថាន និងសេដ្ឋកិច្ចដ៏មានតម្លៃ នៅក្នុង និងជុំវិញទន្លេសាប។ របាយការណ៍ដដែលបានបង្ហាញថា គ្រោះទឹកជំនន់ជារៀងរាល់ឆ្នាំ បាននាំយកទឹកដែលសម្បូរដោយដីល្បាប់ ពីទន្លេមេគង្គចាក់បង្គរនៅក្នុងអាងបឹងទន្លេសាប បូករួមនឹងជីវៈចម្រុះយ៉ាងច្រើន នៅក្នុងតំបន់នេះ មានព្រៃលិចទឹក និងចុល្លព្រឹក្ស បានផ្តល់ជម្រកសម្រាប់បន្តពូជ និងលូតលាស់របស់ត្រី និងសត្វត្រីផ្សេងទៀត។ «ទាំងនេះ ជាមូលហេតុដែលជាធ្វើឱ្យប្រព័ន្ធបរិស្ថានទន្លេសាប ក្លាយជាប្រភពទឹកនៅលើដីដែលមានលទ្ធភាព និងជាបឹងដែលសម្បូរត្រីច្រើនបំផុតមួយ ក្នុងពិភពលោក»។ របាយការណ៍ដែលក្រសួងបរិស្ថានប្រកាសដាក់ឱ្យប្រើប្រាស់ជាផ្លូវការ កាលពីថ្ងៃទី២៣កញ្ញា ឆ្នាំ២០២១ បានបន្តរៀបរាប់ថា បំលាស់ពូជត្រីផ្សេងៗ នៅចន្លោះទន្លេសាប និងទន្លេមេគង្គមានវិសាលភាពធំធេង និងលក្ខណៈចម្រុះ ដោយផលិតកម្មត្រីសរុបពីបឹងទន្លេសាប គឺមានប្រមាណ ២៣ម៉ឺនតោនក្នុងមួយឆ្នាំ ឬជិតពាក់កណ្តាល នៃផលិតផលត្រីសរុបប្រចាំឆ្នាំរបស់កម្ពុជា ដែលមានទំហំទឹកប្រាក់ ជិត ២ពាន់លានដុល្លារ។ ក្រសួងបរិស្ថាន បានបន្ថែមថា បឹងទន្លេសាប ជាទីតាំងដែលសម្បូរអំបូរបក្សីទឹកជាច្រើនបំផុតមួយ នៅអាស៊ី រួមទាំងពូជបក្សីជិតផុតពូជ និងជាជម្រកថនិកសត្វ ល្មូន និងសត្វល្អិតចម្រុះផងដែរ៕ អត្ថបទទាក់ទង បឹងទន្លេសាប អាចក្លាយពីបឹងសម្បូរត្រី ទៅជាបឹងសម្បូរតែអ្នកនេសាទ? ការបាត់បង់ព្រៃលិចទឹកជុំវិញបឹងទន្លេសាប ជាដើមចមបណ្តាលឱ្យបរិមាណត្រីធ្លាក់ចុះ ព្រឹត្តិការណ៍នៃការធ្វើចរាចរផ្លាស់ទីដ៏ធំលើផែនដីនៃមច្ឆជាតិ កើតមាននៅតាមដងទន្លេសាបក្នុងប្រទេសកម្ពុជា	ភ្នំពេញ៖ ផលិតកម្មត្រីសរុបពីបឹងទន្លេសាប គឺមានប្រមាណ២៣ម៉ឺនតោនក្នុងមួយឆ្នាំ។ ចំនួននេះគឺ ស្មើជិតពាក់កណ្តាល នៃផលិតផលត្រីសរុបប្រចាំឆ្នាំនៅកម្ពុជា ដែលមានទំហំទឹកប្រាក់ជិត២ពាន់លានដុល្លារ។ នេះបើយោងតាមរបាយការណ៍ស្ថានភាពបរិស្ថានលើកទី៤ របស់ក្រសួងបរិស្ថាន។ របាយការណ៍នេះ បានបញ្ជាក់ទៀតថា បឹងទន្លេសាប បានផ្តល់សេវាគ្រប់គ្រងទឹកជំនន់ធម្មជាតិ និងជា«រោងចក្រផលិតត្រី»ដ៏ល្បីល្បាញ ដែលជាបឹងសម្បូរត្រីច្រើនបំផុតមួយនៅលើពិភពលោក។
អ្នកនាំពាក្យរដ្ឋបាលខេត្តព្រះសីហនុ លោក ឃៀង ភារម្យ បានថ្លែងប្រាប់សារព័ត៌មានថ្មីៗថា អាជ្ញាធរ កំពុងសិក្សាទីតាំង សម្រាប់ផ្ដល់ឲ្យចិន បើកស្ថានកុងស៊ុលនេះ ប៉ុន្តែលោកមិនទាន់ដឹងច្បាស់ថា ភាគីចិននឹងបើកស្ថានកុងស៊ុលនៅពេលណាឡើយ។ សម្រាប់លោក ភារម្យ ការបង្កើតស្ថានកុងស៊ុលចិននេះ នឹងជួយសម្រួលដល់ការគ្រប់គ្រងចំនួនប្រជាជនចិន អ្នកទេសចរ និងអ្នកវិនិយោគ ជាពិសេសផ្សព្វផ្សាយអប់រំចែករំលែក ព័ត៌មាន វប្បធម៌ ច្បាប់ជាដើម។ លោក ឃៀង ភារម្យ បញ្ជាក់ទៀតថា៖«ប្រជាជនចិន ដែលមានវត្តមាន (នៅកម្ពុជា) ងាយស្រួលសម្រាប់ដោះស្រាយគ្រប់បញ្ហា ឬរឿងរ៉ាវដែលកើតមាន ក្នុងខេត្តព្រះសីហនុ»។ សូមរំឭកថា កាលពីថ្ងៃទី១០ កក្កដា លោក គួច ចំរើន អភិបាលខេត្តព្រះសីហនុ និងលោក Wang Wentian ឯកអគ្គរដ្ឋទូតចិន បានពិភាក្សាគ្នាពីបញ្ហាប្រឈមដែលខេត្តព្រះសីហនុកំពុងជួបប្រទះ ក្រោយមានសន្ទុះខ្លាំងក្នុងការអភិវឌ្ឍ នៅក្នុងរយៈពេលជាង២ឆ្នាំមកនេះ។ នៅក្នុងកិច្ចពិភាក្សានោះ លោក គួចចំរើន បានប្រាប់ទៅលោកឯកអគ្គរដ្ឋទូតចិនថា បញ្ហាដែលខេត្តព្រះសីហនុ បានប្រឈម មានដូចជា ការគ្រប់គ្រងសំណង់អគារ លូ ប្រព័ន្ធទឹក និងបញ្ហាផ្សេងៗ។ ជាការឆ្លើយតបរបស់ឯកអគ្គរដ្ឋទូតចិនរូបនេះ បានសន្យាថា នឹងជួយគាំទ្រ និងដោះស្រាយបញ្ហាប្រឈមទាំងនេះ តាមរយៈគម្រោង«កម្មវិធីខេត្តព្រះសីហនុ មានសុវត្ថិភាព»ដែលមានបញ្ចូលទាំងការបណ្តុះបណ្តាល ការប្រើប្រាស់សម្ភារ បច្ចេកទេស និងសណ្តាប់ធ្នាប់ជាដើម៕	ភ្នំពេញ៖ ចិននឹងពិចារណាបើកស្ថានកុងស៊ុលនៅខេត្តព្រះសីហនុ ដើម្បីសហការដោះស្រាយបញ្ហាជនជាតិចិន ដែលកំពុងរស់នៅ និងរកស៊ីនៅកម្ពុជា។ ចិនទទួលយកសំណើកម្ពុជានេះ ធ្វើឡើងបន្ទាប់ពីលោក គួច ចំរើន អភិបាលខេត្តព្រះសីហនុ បានពិភាក្សាជាមួយលោក Wang Wentian ឯកអគ្គរដ្ឋទូតវិសាមញ្ញ និងពេញសមត្ថភាព នៃសាធារណរដ្ឋប្រជាមានិតចិន កាលពីពេលថ្មីៗនេះ។
តាមរយៈបណ្តាញសង្គម Twitter លោក Blazej Spychalski រដ្ឋមន្រ្តីការិយាល័យប្រធានាធិបតី បានសរសេរយ៉ាងដូច្នេះថា៖ «លោកប្រធានាធិបតីនៅថ្ងៃទី២៣ ខែតុលា ត្រូវបានធ្វើតេស្តមានផ្ទុកកូរ៉ូណាវីរុស»។ ជាមួយគ្នានេះ រដ្ឋមន្រ្តីរូបនេះ បានបន្ថែមថា ស្ថានភាពសុខភាពរបស់លោកប្រធានាធិបតី គឺមិនអីទេ ហើយបុគ្គលិកផ្សេងទៀត កំពុងស្ថិតក្រោមការតាមដានរបស់ក្រុមគ្រូពេទ្យ និងដាក់ចត្តាឡីស័ក។ ចំណែកករណីឆ្លងនៅក្នុងប្រទេសប៉ូឡូញ ក៏កំពុងហក់ឡើងដែរ។ នៅថ្ងៃទី២៣ ខែតុលា ប៉ូឡូញមាន ករណីឆ្លងCOVID-19 មានចំនួន ១៣៦៣៦ករណី ដែលកើនលើសពីចំនួន ១២១០៧ករណី នៅថ្ងៃទី២២ ខែតុលា។ តួលេខសរុបកូរ៉ូណាវីរុសរបស់ប៉ូឡូញ គិតត្រឹមថ្ងៃទី២៣ ខែតុលា មានចំនួន២២៨ ៣១៨ករណី ខណៈអ្នកស្លាប់មានចំនួន ៤១៧២នាក់ និងអ្នកជាសះស្បើយមានចំនួន ១០៥០៩២នាក់។ ករណីកើនឡើងនេះ បានធ្វើឲ្យប៉ូឡូញចេញវិធានការរឹតត្បិតមួយចំនួន ដែលត្រូវចូលជាធរមានចាប់ពីថ្ងៃទី២៤ ខែតុលាទៅ ក្នុងនោះមានដូចជាបិទភោជនីយដ្ឋាន និងបាររយៈពេល ២សប្តាហ៍៕	ប្រធានាធិបតីប៉ូឡូញ លោក Andrzej Duda ត្រូវអាជ្ញាធរសុខាភិបាលធ្វើតេស្តរកឃើញថាមានផ្ទុកCOVID-19។ នេះបើតាមការបញ្ជាក់របស់មន្រ្តីជាន់ខ្ពស់រដ្ឋាភិបាលនៅថ្ងៃទី២៤ ខែតុលា។
ក្នុងពិធីប្រគល់សញ្ញាបត្រដល់និស្សិតនៃសាកលវិទ្យាល័យអាស៊ីអឺរ៉ុប នាព្រឹកថ្ងៃទី២១ ខែមីនា ឆ្នាំ២០១៩នេះ សម្តេចនាយករដ្ឋមន្ត្រី ហ៊ុន សែន បានផ្ញើសារថា ប្រសិនបើអតីតគណបក្សប្រឆាំង ពិតជាត្រូវបែកបាក់ ដោយសារតែគេបំបែកមែន គឺលោក សម រង្ស៊ី ដែលត្រូវទទួលខុសត្រូវធំជាងគេ ព្រោះលោក ជាមេដឹកនាំ ហើយវា ក៏បង្ហាញដែរថា លោកអសមត្ថភាពក្នុងការគ្រប់គ្រងគណបក្ស។ សម្តេចនាយករដ្ឋមន្ត្រី ថ្លែងក្នុងពិធីចែកសញ្ញាបត្រដល់និស្សិតនៃសាកលវិទ្យាល័យអាស៊ីអឺរ៉ុប នៅព្រឹកថ្ងៃទី២១ ខែមីនា ឆ្នាំ២០១៩ ប្រធានគណបក្សកាន់អំណាច បានចំអកឲ្យលោក សម រង្ស៊ី ថា មិនសមធ្វើជាមេដឹកនាំទេ បើឲ្យគេបំបែកបាន។ មេដឹកនាំគណបក្សកាន់អំណាចរូបនេះ បន្តុះបង្អាប់លោក សម រង្ស៊ី យ៉ាងដូច្នេះថា៖«អ្នកជាមេដឹកនាំអន់បំផុតហើយ ដែលធ្វើជាមេដឹកនាំ ហើយបណ្តោយឲ្យគេបំបែកបាន»។ សម្តេចនាយករដ្ឋមន្ត្រី បន្តថា លោក សម រង្ស៊ី និងថ្នាក់ដឹកនាំដទៃទៀតនៃអតីតគណបក្សប្រឆាំង កំពុងតែបន្តុះបង្អាប់ខ្លួនឯង នៅពេលពួកគេ លើកឡើងថា ពួកគេត្រូវបានគណបក្សកាន់អំណាចបំបែកបំបាក់។ សម្តេចនាយក បន្ថែមថា លោក សម រង្ស៊ី មិនអាចដឹកនាំប្រទេសបានទេ បើសូម្បីតែគណបក្ស លោក ក៏មិនអាចគ្រប់គ្រងបានផង ដោយទុកឲ្យគេបំបែកបំបាក់ក់បែបនេះ។ លើសពីនេះ ប្រមុខរដ្ឋាភិបាល ក៏ឆ្លៀតដាស់តឿនលោក សម រង្ស៊ី និងអតីតថ្នាក់ដឹកនាំគណបក្សប្រឆាំងជាថ្មី កុំឲ្យលាបពណ៌គ្នាឯង ដែលធ្វើសំណើសុំសិទ្ធិនយោបាយ ថាលក់ខ្លួន-លក់ឧត្តមគតិឲ្យគណបក្សប្រជាជនកម្ពុជា។ ប្រមុខរដ្ឋាភិបាល ប្រាប់ទៅលោក សម រង្ស៊ី ថា គួរទុកសេរីភាពឲ្យសហការីខ្លួន សម្រេចចិត្តដោយខ្លួនឯង ដោយមិនត្រូវរារាំងពួកគេឡើយ។ សំឡេងនាយករដ្ឋមន្ត្រី៖ លោក សម រង្ស៊ី បានចាត់ទុកថាជាជនក្បត់បក្ស បើអតីតថ្នាក់ដឹកនាំបក្សប្រឆាំងរូបណា ទៅសុំសិទ្ធិនយោបាយពីរដ្ឋាភិបាល ហើយលោក ថែមទាំងចាត់ទុក ការស្នើសុំសិទ្ធិនយោបាយ ថាដូចគាំទ្រសម្តេចនាយករដ្ឋមន្ត្រី ឲ្យបន្តឃុំលោក កឹម សុខា។ លោក បានចោទថា សម្តេចនាយករដ្ឋមន្ត្រី បានព្យាយាមអូសទាញនិងទិញអតីតថ្នាក់ដឹកនាំគណបក្សប្រឆាំង ដើម្បីឲ្យពួកគេធ្វើសំណើសុំសិទ្ធិនយោបាយ ដែលលោក ហៅយុទ្ធសាស្ត្រនេះ ជាការបំបែកបំបាក់គណបក្សប្រឆាំង។ លោក សម រង្ស៊ី ក៏បានចោទសម្តេចនាយករដ្ឋមន្ត្រីផងដែរ ថាមានចេតនាបំបែកលោក និងលោក កឹម សុខា។ លោក បានសរសេរលើទំព័រហ្វេសប៊ុក កាលពីថ្ងៃទី២០ ខែមីនា ថា៖«[....] លោក កឹម សុខា នៅតែស្មោះត្រង់ជាមួយប្រជារាស្ត្រ និងជាមួយគណបក្សសង្គ្រោះជាតិជានិច្ច ពីព្រោះលោក យល់ថា លោក ហ៊ុន សែន កំពុងតែភ័យស្លន់ស្លោ ហើយចង់គេចផុតពីសម្ពាធអន្តរជាតិ ដែលបង្ខំឲ្យគាត់ដោះលែងរូបលោក និងបើកផ្លូវឲ្យគណបក្សសង្គ្រោះជាតិដំណើរការឡើងវិញ។ ដោយសារតែលោក ហ៊ុន សែន កំពុងតែភ័យស្លន់ស្លោនេះហើយ បានជាគាត់ដើរភូតកុហកគេឯងថា លោក កឹម សុខា ចង់ទៅសុំសិទ្ធិធ្វើនយោបាយឡើងវិញពីគាត់។ [....]។ មកដល់ពេលនេះ មានអតីតថ្នាក់ដឹកនាំគណបក្សប្រឆាំង៩នាក់ហើយ ដែលទទួលបានសិទ្ធិនយោបាយវិញ បន្ទាប់ពីពួកគេស្នើសុំ។ អ្នកទាំងនោះ រួមមាន លោក គង់ គាំ លោក គង់ បូរ៉ា លោក ស៊ឹម សុវណ្ណនី លោក រៀល ខេមរិន្ទ្រ លោក អ៊ូ ច័ន្ទរ័ត្ន លោក កង គឹមហាក់ លោក ជីវ កក្តា លោក ច័ន្ទ សិលា និង អ្នកស្រី ទេព សុទ្ធី។ អតីតថ្នាក់ដឹកនាំគណបក្សប្រឆាំងទាំងអស់ មាន១១៨នាក់ ដែលត្រូវបានតុលាការកំពូលបិទសិទ្ធិមិនឲ្យធ្វើនយោបាយ៕	សម្តេចនាយករដ្ឋមន្ត្រី ហ៊ុន សែន ប្រធានគណបក្សប្រជាជនកម្ពុជា មិនចង់ឆ្លើយឆ្លងជាមួយលោក សម រង្ស៊ី ទៀតទេ ប៉ុន្តែដោយសារពិបាកទ្រាំនឹងលោក សម រង្ស៊ី ដែលចោទថា គណបក្សប្រជាជនកម្ពុជា ជាពិសេសម្តេចផ្ទាល់តែម្តង ថាព្យាយាមបំបែកបំបាក់អតីតគណបក្សប្រឆាំង សម្តេច ក៏ត្រូវបង្ខំចិត្តចេញមកបកស្រាយ។
អគ្គនាយកដ្ឋានពន្ធដារ បានណែនាំដូច្នេះ៖«អ្នកជាប់ពន្ធ ត្រូវរំលេចរូបិយប័ណ្ណប្រាក់រៀលលើតម្លៃសរុបនៃវិក្កយបត្ររបស់ខ្លួន ហើយតម្លៃនៃមុខទំនិញនីមួយៗ អាចប្រើប្រាស់រូបិយប័ណ្ណប្រាក់រៀល ឬដុល្លារ»។ បើតាមអគ្គនាយកដ្ឋានពន្ធដារ តម្លៃសរុបនៃវិក្កយបត្រដែលត្រូវប្ដូរទៅជាប្រាក់រៀល អ្នកជាប់ពន្ធអាចប្រើអត្រាប្ដូរប្រាក់ផ្លូវការប្រចាំខែមុន ដែលចេញដោយអគ្គនាយកដ្ឋានពន្ធដារ ឬអត្រាប្ដូរប្រាក់ទីផ្សារ។ ចំពោះតួលេខប្រាក់រៀលដែលប្ដូររួច ប៉ុន្តែមានចំនួនក្បៀសចាប់ពី០,៥រៀលឡើងទៅ ត្រូវបង្គត់ទៅជា១រៀលឬកាត់ចោលបើតូចជាង ០,៥រៀល៕	ភ្នំពេញ៖ អគ្គនាយកដ្ឋានពន្ធដារ បានណែនាំឲ្យអ្នកជាប់ពន្ធដែលបានចុះបញ្ជីពន្ធដារតាមរបបស្វ័យប្រកាស រំលេចរូបិយប័ណ្ណប្រាក់រៀលលើតម្លៃសរុបនៃវិក្កយបត្ររបស់ខ្លួន។ សេចក្ដីណែនាំរបស់អគ្គនាយកដ្ឋានពន្ធដារ បញ្ជាក់ថាការធ្វើដូច្នេះ គឺដើម្បីបំពេញបន្ថែមលើលក្ខខណ្ឌដែលបានតម្រូវក្នុងការចេញវិក្កយបត្រ និងពង្រឹងការគ្រប់គ្រងប្រមូលចំណូលសារពើពន្ធ។
អត្ថបទទាក់ទង បាល់ទាត់៖ កម្ពុជាប៉ះថៃ នៅល្ងាចនេះ ក្នុងជំនួបដែលត្រូវការឈ្នះបំផុត ទោះជាយ៉ាងណា ព្រឹទ្ធចារ្យ ប៉ែន ផាត ដាក់សេចក្ដីទុកចិត្តថា កម្ពុជានឹងយកឈ្នះថៃ ដើម្បីកសាងប្រត្តិសាស្រ្តក្នុងព្រឹត្តិការកីឡាស៊ីហ្គេមលើកទី៣១ នៅវៀតណាម ក្រោមការដឹកនាំរបស់លោក Keisuke Honda អ្នកចាត់ការទូទៅក្រុមជម្រើសជាតិកម្ពុជា។ រូបភាពពី សហព័ន្ធកីឡាបាល់ទាត់កម្ពុជា ព្រឹទ្ធាចារ្យកីឡារូបនេះ បានលើកឡើងថា តាមរយៈបទពិសោធន៍លេង ជាមួយឡាវ និងសិង្ហបុរី កន្លងមក គ្រប់តំបន់លេងរបស់កម្ពុជាសុទ្ធសឹងធ្វើបានល្អទាំងអស់ ប៉ុន្តែ កីឡាករមួយចំនួនហាក់មានភាពអាត្មានិយម និងខ្ជះខ្ជាយបាល់មុខទីគូប្រកួត។ ដូច្នេះ ប្រសិនបើ ពួកគេ អាចកែប្រែចំណុចទាំងនេះបាន កម្ពុជា នឹងមានសង្ឃឹមឈ្នះថៃ បន្តឡើងទៅកាន់វគ្គពាក់កណ្ដាលផ្ដាច់ព្រ័ត្រក្នុងព្រឹត្តការកីឡាអាស៊ីអាគ្នេយ៍មួយនេះ។ លោក ពន្យល់ដូច្នេះថា៖« បើសិន យើងមានទម្រង់លេងល្អដូចប៉ះឡាវ ខ្ញុំជឿជាក់ថា ថៃនឹងភ័យ។ តែបើ លេងដូចប៉ះសិង្ហបុរី ខ្ញុំគិតថា យើងទៅមិនរួចជាមួយថៃនោះទេ ព្រោះ កីឡាករយកកម្លាំងទៅលេង អត់យកប្រាជ្ញាទៅលេង។ អ៊ីចឹង ខ្ញុំភ័យ ព្រោះយើងខ្ជះខ្ជាយបាល់ពេក»។ រូបភាពពី សហព័ន្ធកីឡាបាល់ទាត់កម្ពុជា លោក ប៉ែន ផាត ក៏បានកោតសសើរទៅកាន់លោក Keisuke Honda និងក្រុមការងារ ដែលមានគំនិតប្រើប្រាស់យុវជនក្មេងៗជាសសរស្ដំសម្រាប់ជាតិ។ លោកបន្តថា បច្ចុប្បន្ន យុវជនមានការរីកចម្រើនខ្លាំង ធៀបនឹងរយៈពេល៥ ឬ១០ឆ្នាំមុន។ ព្រឹទ្ធាចារ្យបាល់ទាត់កម្ពុជារូបនេះ មានប្រសាសន៍យ៉ាងដូច្នេះ៖«យុវជននៅស៊ីហ្គេមសុទ្ធតែល្អ ហើយមានវិន័យ អ៊ីចឹង ទើបលោកគ្រូ Keisuke ជ្រើសរើស។ តាមខ្ញុំដឹង ថៃ គេមិនហ៊ានធ្វើដូច Honda ទេ អ៊ីចឹង នេះស្ដែងឱ្យឃើញថា កម្រិតយុវជនមានអនាគតវែងឆ្ងាយ»។ ប៉ុន្មានថ្ងៃនេះ ក្រុមជម្រើសជាតិអាយុក្រោម២៣ ឆ្នាំកម្ពុជា បានផ្ដោតអារម្មណ៍លើការហ្វឹកហាត់យ៉ាងសស្រាំ ត្រៀមជួបថៃ និងម៉ាឡេស៊ី។ គោលដៅរបស់ លោក ហុងដា គឺចង់ឃើញកម្ពុជាអាចយកឈ្នះ ថៃ និងវៀតណាម ដើម្បីធានាថាបាល់ទាត់កម្ពុជារីកចម្រើនពិតប្រាកដ។ អំឡុងពេលហ្វឹកហាត់ លោក ហុងដា បានលើកឡើងថា ស៊ីហ្គេម មិនងាយស្រួលនោះទេ តែកម្ពុជាក៏នៅមានភាគរយឡើងទៅកាន់វគ្គបន្ទាប់ដែរ។ លោក ណែនាំឱ្យកីឡាករទាំងអស់ខិតខំប្រឹងប្រែងដើម្បីគ្រួសារ និងប្រជាជនកម្ពុជា។ លោក ថ្លែងដូច្នេះថា៖«គ្រប់គ្នាបានដឹងហើយថាពួកគេ(ថៃ) មានកម្រិតខ្ពស់ជាងយើង។ ប៉ុន្តែ បាល់ទាត់ គឺមិនទៀងទាត់ទេ ដូច្នេះ យើងត្រូវព្យាយាមឡើងទៅវគ្គបន្ត»។ សូមរំលឹកថា ក្រោមការដឹកនាំរបស់លោក ហុងដា និងលោក Felix Dalmas នៅឆ្នាំ២០១៩ ក្រុមជម្រើសជាតិអាយុក្រោម ២៣ឆ្នាំកម្ពុជា ធ្លាប់បំបែកកំណត់ត្រាឡើងទៅដល់វគ្គពាក់កណ្ដាលផ្ដាច់ព្រ័ត្រ លើកដំបូងក្នុងប្រវត្តិសាស្រ្តរយៈពេល ៦០ឆ្នាំ នៅព្រឹត្តិការណ៌កីឡាស៊ីហ្គេមនៅប្រទេសហ្វីលីពីន ៕	មុនក្រុមជម្រើសជាតិអាយុក្រោម ២៣ឆ្នាំកម្ពុជា ប៉ះថៃ នាម៉ោង៧យប់ថ្ងៃសៅរ៍ ទី១៤ ខែឧសភានេះ លោក ប៉ែន ផាត អតីតកីឡាករជម្រើសជាតិកម្ពុជាអំឡុងទសវត្សរ៍៦០ សង្កេតឃើញថា កម្ពុជាមិនលេងអន់នោះឡើយ ប៉ុន្តែមានចំណុចខ្វះខាតមួយចំនួនដែលត្រូវកែតម្រូវ ជាពិសេសការខ្ជះខ្ជាយបាល់នៅមុខទីគូប្រកួត និងគំនិតអាត្មានិយម។
ករណីកំណត់លទ្ធផលទុកមុន ត្រូវបានរកឃើញនៅលីគកីឡាបាល់ទាត់លំដាប់ទី២ និងទី៣ របស់ឆែក ដោយក្នុងនោះមានអាជ្ញាកណ្តាលជាច្រើនរូបស្ថិតក្រោមការស៊ើបអង្កេត។ ប្រព័ន្ធផ្សព្វផ្សាយក្នុងស្រុករបស់ឆែករាយការណ៍ដូច្នេះ។ អនុប្រធាន CFA លោក Roman Berbr ដែលស្ថិតក្នុងចំណោមមនុស្ស ២០ នាក់ដែលត្រូវចោទប្រកាន់ពីបទរៀបចំលទ្ធផលប្រកួតទុកមុនកាលពីថ្ងៃទី១៦ ខែតុលាសប្តាហ៍មុនបានចុះចេញពីតំណែងរបស់ខ្លួនហើយ។ លោក Berbr បច្ចុប្បន្នស្ថិតក្នុងការឃុំឃាំងរបស់ប៉ូលិសនៅឡើយ។ បើតាមការផ្សាយរបស់ទីភ្នាក់ងារព័ត៌មាន Reuters លោក Martin Malik ប្រធាន CFA អះអាងថា លោក Berbr វ័យ ៦៦ ឆ្នាំដែលជាបុរសដ៏មានឥទ្ធិពលម្នាក់ក្នុងវិស័យកីឡាបាល់ទាត់ឆែកបានលាលែងពីតំណែងអនុប្រធាន FA ភ្លាមៗមុនពេលកិច្ចប្រជុំវិសាមញ្ញរបស់ CFA។ Malik បាននិយាយក្នុងសន្និសីតកាសែតថា៖ «យើងទាំងអស់គ្នាដែលសកម្មនៅក្នុងកីឡាបាល់ទាត់ឆែក យើងអនុញ្ញាតឲ្យរឿងនេះកើតឡើង។ ស្ថានភាពដែលយើងកំពុងដោះស្រាយនៅពេលនេះគឺមិនមែនជារឿងធម្មតានោះទេ។ នេះជាការប្រឆាំងនឹងបាល់ទាត់ហើយ។ ខ្ញុំមិនអាចប្រាប់ថា តើផលប៉ះពាល់នឹងមានទំហំធំប៉ុនណានោះទេ»។ ជុំវិញករណីពុករលួយក្នុងវិស័យកីឡាបាល់ទាត់ឆែក លោក Malik អះអាងប្រាប់ទៅស្ថាប័ន UEFA ថា CFA នឹងសហការយ៉ាងជិតស្និទ្ធជាមួយប៉ូលិសដើម្បីបង្កើតអង្គភាពពិសេសមួយដែលផ្តោតលើការការពារការកំណត់លទ្ធផលទុកមុន ឲ្យដូចនឹងបណ្តាសហព័ន្ធនៅតំបន់អឺរ៉ុបផ្សេងទៀត។ CFA នឹងប្រកាសជ្រើសរើសអាជ្ញាកណ្តាលថ្មី និងត្រួតពិនិត្យទាំងការប្រកួតកម្រិតអាជីព និងស្ម័គ្រចិត្តដើម្បីការពារករណីកំណត់លទ្ធផលការប្រកួត៕	សហព័ន្ធកីឡាបាល់ទាត់ឆែក (CFA) បានបណ្តេញគណៈកម្មាធិការអាជ្ញាកណ្តាលរបស់ខ្លួន រួមទាំងប្រធានលោក Jozef Chovanec ផងពីបទរៀបលទ្ធផលប្រកួត។ ករណីនេះ កើតឡើងក្រោយ៣ថ្ងៃប៉ុណ្ណោះ បន្ទាប់ពីប៉ូលីសបានឆ្មក់ចូលទីស្នាក់ការ CFA និងទីតាំងផ្សេងទៀតនៅទូទាំងប្រទេស ហើយថែមទាំងចោទអ្នកពាក់ព័ន្ធផ្សេងទៀតចំនួន ២០ នាក់ជុំវិញអំពើពុករលួយ។
ការឃាត់ជនជាតិទាំង៦នាក់នេះ ធ្វើឡើងនៅថ្ងៃទី២៧មិថុនា ឆ្នាំ២០១៩ ហើយកម្លាំងជំនាញបានដកហូតវត្ថុតាងមួយចំនួនដូចជា៖ កុំព្យូទ័រយួដៃ ៥គ្រឿង ទូរស័ព្ទដៃ ៣គ្រឿង រួមនិងសម្ភារៈវត្ថុតាងមួយចំនួនទៀត។ ជនសង្ស័យទាំង៦នេះ ជាអ្នកប្រកបមុខរបរចែកចាយរូបភាពនិងសម្ភារអាសអាភាស។ បច្ចុប្បន្នជនសង្ស័យទាំង៦នាក់ រួមទាំងវត្ថុតាងត្រូវបានកម្លាំងជំនាញការិយាល័យស៊ើបអង្កេតអនុវត្តនីតិវិធីរៀបចំកសាងសំណុំរឿងបញ្ជូនទៅសាលាដំបូងខេត្ត៕	ស្នងការនគរបាលខេត្តសៀមរាប បានឃាត់ជនជាតិចិន៦នាក់ ដែលបានចែកចាយរូបភាព និងសម្ភារអាសអាភាសតាមប្រព័ន្ធអ៊ីនធឺណេត នៅក្នុងភូមិសាលាកន្សែង សង្កាត់ស្វាយដង្គំ ខេត្តសៀមរាប។ នេះបើតាមគេហទំព័ររបស់អគ្គស្នងការដ្ឋាននគរបាលជាតិ។
លោក គឹម សន្តិភាព បានសរសេរសារលើទំព័រហ្វេសប៊ុក នៅយប់ថ្ងៃទី៦ ខែមិថុនានេះ យ៉ាងដូច្នេះថា៖«ទង្វើរបស់លោក សម រង្ស៊ី ជាការប្រមាថអង្គព្រះមហាក្សត្រ ល្មើសរដ្ឋធម្មនុញ្ញ និងក្រមព្រហ្មទណ្ឌ ដែលត្រូវផ្ទន្ទាទោសដាក់ពន្ធនាគារពី១ឆ្នាំទៅ៥ឆ្នាំ»។ «លិខិតរបស់ព្រះមហាក្សត្រ ដែលអំពាវនាវឲ្យប្រជាពលរដ្ឋទៅបោះឆ្នោត ជាលិខិតក្លែងក្លាយទេ [..]។ នេះជាសំណេរបស់លោក សម រង្ស៊ី ដែលសរសេរលើទំព័រហ្វេសប៊ុក។ លោក សម រង្ស៊ី បង្ហោះសារនេះ បន្ទាប់ពីព្រះរាជសាររបស់ព្រះមហាក្សត្រ ដែលអំពាវនាវឲ្យប្រជាពលរដ្ឋទៅបោះឆ្នោត ត្រូវបានផ្សព្វផ្សាយ។ ក្នុងព្រះរាជសារ ព្រះមហាក្សត្រ បានមានព្រះបន្ទូលយ៉ាងដូច្នេះថា៖«ខ្ញុំសូមជនរួមជាតិទាំងអស់ មេត្តាប្រើសិទ្ធិសេរីភាពបោះឆ្នោតទៅតាមសតិសម្បជញ្ញៈរបស់ខ្លួនម្នាក់ៗ ដែលមានទំនុកចិត្តលើគណបក្សណាមួយដោយសេរី»។ ចំណែកសម្តេច ហ៊ុន សែន នាយករដ្ឋមន្ត្រី និងជាប្រធានគណបក្សប្រជាជនកម្ពុជា បានចាត់ទុក ការហាមប្រជាពលរដ្ឋមិនឲ្យទៅបោះឆ្នោត ថាជាការប្រឆាំងនឹងព្រះមហាក្សត្រ។ ក្នុងពិធីជួបសំណេះសំណាលជាមួយកម្មករ-កម្មការិនីដូចសព្វដង នៅថ្ងៃទី៦ ខែមិថុនានេះ ប្រធានគណបក្សកាន់អំណាច បាននិយាយសំដៅទៅកាន់អតីតប្រធានគណបក្សប្រឆាំង ដែលកំពុងនិរទេសយ៉ាងដូច្នេះថា៖«ឥឡូវគេ ហ៊ានចេញមុនប្រឆាំងជាមួយព្រះរាជសាររបស់ព្រះមហាក្សត្រឬទេ។ បើគេចេញមុខប្រឆាំង កុំភ្លេចថានេះជាទោសពានវាំងតែម្តង [.]»៕	ជាការប៉ះពាល់យ៉ាងធ្ងន់ធ្ងរដល់ព្រះកិត្តិយសនិងព្រះកិត្តិនាមរបស់ព្រះមហាក្សត្រ ដែលលោក សម រង្ស៊ី អតីតប្រធានគណបក្សសង្គ្រោះជាតិ បានសរសេរសារនៅលើទំព័រហ្វេសប៊ុកថា ព្រះរាជសាររបស់ព្រះមហាក្សត្រ ដែលអំពាវនាវឲ្យប្រជាពលរដ្ឋទៅបោះឆ្នោត គឺជាព្រះរាជសារក្លែងក្លាយ។ នេះជាការលើកឡើងរបស់លោក គឹម សន្តិភាព អ្នកនាំពាក្យក្រសួងយុត្តិធម៌។
នាមហាសន្និបាទអង្គការសហប្រជាជាតិ (UNGA) ឈានចូលថ្ងៃទី១៣ ខែធ្នូ [ម៉ោងនៅកម្ពុជា] រដ្ឋជាសមាជិកចំនួន១៥៣ បានបោះឆ្នោតគាំទ្រឱ្យមានដំណោះស្រាយនៅតំបន់កាហ្សា, សមាជិកចំនួន១០បានបោះឆ្នោតប្រឆាំង និង២៣អនុបវាទ។ កម្ពុជា និងបណ្តាប្រទេសអាស៊ានផ្សេងទៀត បានបោះឆ្នោតគាំទ្រ។ អ៊ីស្រាអែល, សហរដ្ឋអាម៉េរិក ស្ថិតក្នុងចំណោមរដ្ឋដែលបានបោះឆ្នោតប្រឆាំង រីឯអ៊ុយក្រែន អង់គ្លេស អាល្លឺម៉ង់ អ៊ីតាលី ស្ថិតក្នុងចំណោមរដ្ឋដែលអនុបវាទ។ សេចក្តីសម្រេចនេះ ជាការក្រើនរំលឹកឡើងវិញនូវការទាមទាររបស់ UNGA ដល់គ្រប់ភាគីទាំងអស់ឱ្យអនុវត្តកាតព្វកិច្ចរបស់ខ្លួន ក្រោមច្បាប់អន្តរជាតិ ជាពិសេសច្បាប់មនុស្សធម៌អន្តរជាតិ ដែលសំដៅលើកិច្ចការពារជនស៊ីវិល៕	បណ្តារដ្ឋជាសមាជិកអង្គការសហប្រជាតិ បានអនុម័តលើដំណោះស្រាយ ដោយទាមទារឱ្យមានបទឈប់បាញ់ជាបន្ទាន់នៅតំបន់កាហ្សា និងដោះលែងចំណាប់ខ្មាំងទាំងអស់ដោយគ្មានលក្ខខណ្ឌដើម្បីធានាដល់សកម្មភាពមនុស្សធម៌។
ក្នុងជំនួបដដែលនេះ ថ្នាក់ដឹកនាំទាំងពីរ ក៏បានពិភាក្សាលើវិស័យសំខាន់ដូចជា វិស័យពាណិជ្ជកម្ម វិស័យការពារជាតិ។ នៅក្នុងវិស័យពាណិជ្ជកម្ម សម្ដេច ហ៊ុន ម៉ាណែត និងលោក ឌីណាន់ ម៉ាកូស ជេអ បានឯកភាពគ្នាក្នុងការសម្របសម្រួល និងជំរុញការនាំចេញអង្ករពីកម្ពុជាទៅហ្វីលីពីន និងបានជំរុញការភ្ជាប់ទំនាក់ទំនងរវាងវិស័យឯកជនបន្ថែមទៀត ដើម្បីបង្កើនកាលានុវត្តភាពពាណិជ្ជកម្មនៃប្រទេសទាំងពីរ។ ចំពោះកិច្ចសហប្រតិបត្តិការលើវិស័យការពារជាតិវិញ មេដឹកនាំទាំងពីរ បានប្ដេជ្ញាលើការបន្តពង្រឹង និងពង្រីកកិច្ចសហប្រតិបត្តិការ ដើម្បីឈានទៅដល់ការធ្វើលំហាត់រួមគ្នាទ្វេភាគីនាថ្ងៃអនាគត៕	ភ្នំពេញ៖ កម្ពុជា-ហ្វីលីពីន បានឯកភាពគ្នាជំរុញការតភ្ជាប់ជើងហោះហើរបន្ថែម ជាពិសេស ការតភ្ជាប់ទៅកាន់គោលដៅទេសចរណ៍ផ្សេងៗ រវាងប្រទេសទាំងពីរឱ្យកាន់តែសម្បូរបែប។ ការឯកភាពគ្នានេះ ធ្វើឡើងតាមរយៈកិច្ចពិភាក្សរវាង សម្ដេច ហ៊ុន ម៉ាណែត នាយករដ្ឋមន្រ្តីកម្ពុជា និងលោក ឌីណាន់ ម៉ាកូស ជេអ (Ferdinand Romualdez Marcos Jr.)ប្រធានាធិបតីហ្វីលីពីន នៅក្នុងកិច្ចប្រជុំកំពូលពិសេស អាស៊ាន-អូស្រ្តាលី នាទីក្រុងម៉ែលប៊ន ប្រទេសអូស្ត្រាលី នៅថ្ងៃទី៤ ខែមីនា។
តួលេខចេញផ្សាយកាលពីថ្ងៃទី៧ ខែកុម្ភៈដោយក្រសួងពាណិជ្ជកម្មសហរដ្ឋអាមេរិកបង្ហាញថា តម្លៃទំនិញដឹកជញ្ជូនពីប្រទេសម៉ិកស៊ិកចូលក្នុងអាមេរិកកើនឡើងជិត ៥% ពីឆ្នាំ ២០២២ ដល់ឆ្នាំ ២០២៣ កើនដល់ជាង ៤៧៥ ពាន់លានដុល្លារ។ នៅពេលជាមួយគ្នានេះ តម្លៃទំនិញនាំចូលពីប្រទេសចិនបានចុះថយ ២០% មកនៅត្រឹម ៤២៧ ពាន់លានដុល្លារ។ ពេលចុងក្រោយបំផុតដែលទំនិញម៉ិកស៊ិកដឹកចូលអាមេរិកមានតម្លៃលើសទំនិញចិនដឹកចូលអាមេរិកគឺឆ្នាំ ២០០២។ កាលពីប៉ុន្មានឆ្នាំថ្មីៗនេះ ទំនាក់ទំនងសេដ្ឋកិច្ចរវាងសហរដ្ឋអាមេរិកនិងប្រទេសចិនបានចុះថមថយច្រើន នៅពេលរដ្ឋាភិបាលក្រុងប៉េកាំងបានប្រយុទ្ធស្វិតស្វាញខាងពាណិជ្ជកម្មនិងបានគំរាមកំហែងខាងយោធានៅតំបន់ចុងបូព៌ា។ រដ្ឋបាលលោក Trump បានចាប់ផ្តើមដាក់កំហិតពន្ធដារលើទំនិញចិនដឹកចូលអាមេរិកក្នុងឆ្នាំ ២០១៨ ដោយនិយាយបង្ហាញហេតុផលថា ការធ្វើពាណិជ្ជកម្មរបស់រដ្ឋាភិបាលក្រុងប៉េកាំងរំលោភលើបទបញ្ញត្តិពាណិជ្ជកម្មសាកល។ លោកប្រធានាធិបតី Joe Biden បានរក្សាទុកពន្ធដារទាំងនេះនៅក្រោយលោកចូលកាន់តំណែងក្នុងឆ្នាំ ២០២១ ដោយបង្ហាញច្បាស់លាស់ថាបដិបក្ខភាពចំពោះចិនជាផ្នែកមួយដែលបណ្តាប្រទេសប្រកាន់ប្រជាធិបតេយ្យនិងសាធារណរដ្ឋមានមតិដូចគ្នា។ ជាជម្រើសមួយដើម្បីជំនួសការផលិតទំនិញនៅក្នុងប្រទេសចិន ដែលសាជីវកម្មអាមេរិកបានធ្វើយូរមកហើយនោះ រដ្ឋាបាលលោក Biden បានសុំដល់ក្រុមហ៊ុននានាឱ្យស្វះស្វែងរកការផ្គត់ផ្គង់ទំនិញនៅក្នុងពួកប្រទេសសម្ព័ន្ធមិត្ត ឬផលិតទំនិញទាំងនេះនៅក្នុងសហរដ្ឋអាមេរិកវិញ។ ការបង្អាក់សង្វាក់ផ្គត់ផ្គង់ទាក់ទិននឹងការរាតត្បាតជំងឺកូវីដ១៩ ក៏បាននាំឱ្យក្រុមហ៊ុនអាមេរិកស្វះស្វែងរកការផ្គត់ផ្គង់នៅជិតសហរដ្ឋអាមេរិកដែរ។ ប្រទេសម៉ិកស៊ិកស្ថិតក្នុងចំណោមពួកប្រទេសទទួលផលចំណេញពីការងាកចេញពីការពឹងពាក់លើរោងចក្រចិន។ ប៉ុន្តែជាក់ស្តែងទៅ វាមានភាពសាំញ៉ាំជាងអ្វីៗដែលហាក់កើតមាន។ ក្រុមហ៊ុនចិនខ្លះបានបង្កើតរោងចក្រនៅម៉ិកស៊ិកដើម្បីទាញយកផលប្រយោជន៍ពីកិច្ចព្រមព្រៀងពាណិជ្ជកម្មមានរយៈពេលបីឆ្នាំមកហើយរវាងសហរដ្ឋអាមេរិក ម៉ិកស៊ិកនិងកាណាដា ដែលអនុញ្ញាតឱ្យមានពាណិជ្ជកម្មមិនយកពន្ធដារក្នុងអាមេរិកខាងជើងសម្រាប់ផលិតកម្មជាច្រើនប្រភេទ។ ប្រធានាធិបតីប្រទេសម៉ិកស៊ិកលោក Andrés Manuel López Obrador បាននិយាយកាលពីពេលថ្មីៗនេះថា ឋានៈពាណិជ្ជកម្មផ្តល់អានុភាពថ្មីឱ្យម៉ិកស៊ិក ដោយលោកបានថ្លែងថាវាជាការពិបាកឱ្យសហរដ្ឋអាមេរិកបិទព្រំដែនរវាងប្រទេសទាំងពីរដើម្បីកម្រិតការធ្វើអន្តោប្រវេសន៍ ដូចដែលមានស្នើនៅក្នុងកិច្ចចរចាអំពីសេចក្តីព្រាងច្បាប់អំពីព្រំដែននៅក្នុងព្រឹទ្ធសភាសហរដ្ឋអាមេរិក។ លោកបានថ្លែងថា៖ «ការចរចាគ្នាស្នើឱ្យបិទព្រំដែន។ តើលោកអ្នកយល់ថាជនជាតិអាមេរិកឬជនជាតិម៉ិកស៊ិក ជាពិសេសពួកអាមេរិកាំងនឹងយល់ព្រមតាមការស្នើនេះឬទេ? ក្រុមអ្នកជំនួញមិនព្រមតាមសំណើនេះទេ ពួកគេប្រហែលព្រមនៅថ្ងៃណាមួយ តែមិនមែនក្នុងពេលមួយអាទិត្យទេ។ ឧស្សាហកម្មខ្លះ ជាពិសេសក្រុមហ៊ុនផលិតរថយន្ត បានកសាងរោងចក្រនៅលើផ្នែកទាំងពីរនៃព្រំដែនដែលពឹងពាក់គ្នាដើម្បីឱ្យមានការផ្គត់ផ្គង់គ្រឿងបន្លាស់ដោយគ្មានបង្អាក់។ លោក Derek Scissors ជាអ្នកជំនាញខាងកិច្ចការប្រទេសចិននៅវិទ្យាស្ថាន American Enterprise ដែលជាអង្គការអភិរក្សនិយម។ លោកបានកត់សម្គាល់ថា ការចុះថយច្រើនបំផុតនៃទំនិញចិនដឹកចូលអាមេរិកគឺកុំព្យូទ័រ គ្រឿងអេឡិចត្រូនិច សារធាតុគីមីនិងឱសថ-ដែលសុទ្ធតែជាប្រភេទទំនិញរសើបខាងនយោបាយ។ លោក Scissors ថា៖ «ខ្ញុំមិនឃើញថាសហរដ្ឋអាមេរិកស្រួលចិត្តជាមួយការមកវិញនៅក្នុងផ្នែកទាំងនេះក្នុងឆ្នាំ ២០២៤ និងឆ្នាំ ២០២៥ទេ »ដោយលោកទស្សន៍ទាយការប្រែក្រឡាស់របស់ចិននិងម៉ិកស៊ិកក្នុងការដឹកទំនិញចូលអាមេរិកទំនងជា «មិនមែនប្រែប្រួលតែមួយឆ្នាំទេ»។ លោក Scissors ថា ការថយចុះនៃការពឹងពាក់របស់សហរដ្ឋអាមេរិកលើទំនិញចិនឆ្លុះបញ្ចាំងដោយផ្នែកអំពីការប្រយ័ត្នប្រយែងនៃគោលនយោបាយសេដ្ឋកិច្ចរបស់រដ្ឋាភិបាលក្រុងប៉េកាំង នៅក្រោមការដឹកនាំរបស់ប្រធានាធិបតី Xi Jinping។ វិធីរាំងខ្ទប់តឹងរ៉ឹងរបស់លោក Xi ដើម្បីកុំឱ្យជំងឺកូវីដ១៩រាលដាលនាំឱ្យមានផលមិនល្អច្រើនដែលធ្វើឱ្យសេដ្ឋកិច្ចចិនគាំងក្នុងឆ្នាំ ២០២២ ហើយពួកមន្ត្រីរបស់លោកបានឆ្មក់ចូលក្នុងក្រមហ៊ុនបរទេសដើម្បីធ្វើការស៊ើបអង្កេតទប់ទល់នឹងចារកម្ម។ លោកបានថ្លែងថា៖ «ខ្ញុំយល់ថា ក្រុមហ៊ុនអាមេរិកាំងទាំងឡាយសម្រេចថាមិនគួរជឿទុកចិត្តលោក Xi ទេ»។ ជាសរុប ឱនភាពពាណិជ្ជកម្មទំនិញអាមេរិកជាមួយប្រទេសឯទៀតៗក្នុងពិភពលោក គឺគម្លាតរវាងតម្លៃទំនិញដែលអាមេរិកលក់និងតម្លៃទំនិញដែលខ្លួនទិញពីប្រទេសក្រៅ បានចុះថយ ១០% កាលពីឆ្នាំទៅមកនៅត្រឹម ១,០៦ លានលានដុល្លារ៕	រដ្ឋធានីវ៉ាស៊ីនតោន នេះជាលើកដំបូងក្នុងពេលជាងពីរទសវត្សរ៍ដែលកាលពីឆ្នាំកន្លងទៅប្រទេសម៉ិកស៊ិកបានឈ្នះចិនជាប្រភពនាំមុខនៃទំនិញត្រូវដឹកជញ្ជូនចូលក្នុងសហរដ្ឋអាមេរិក។ ការប្រែប្រួលនេះឆ្លុះបញ្ចាំងឱ្យឃើញភាពតានតឹងកើនឡើងរវាងរដ្ឋាភិបាលក្រុងវ៉ាស៊ីនតោននិងរដ្ឋាភិបាលក្រុងប៉េកាំង និងការប្រឹងប្រែងរបស់សហរដ្ឋអាមេរិកក្នុងការដឹកទំនិញចូលពីបណ្តាប្រទេសជិតស្និទ្ធនិងនៅជិតជាងចិន។
ក្រៅពីសហការីនៃកាសែត«កម្ពុជា» សហសេវិកនៃកាសែតផ្សេងទៀតក្នុងទស្សវត្សរ៍១៩៨០នោះ ក៏ត្រូវបានអញ្ជើញឲ្យចូលរួមក្នុងពិធីនោះផងដែរ រួមមាន៖ លោកឧបនាយករដ្ឋមន្ត្រី ប្រាក់ សុខុន គឺជាអតីតប្រធានកាសែតកងទ័ព និងលោកទេសរដ្ឋមន្ត្រី ឱម យ៉ិនទៀង គឺជាអតីតអគ្គនាយករងនៃកាសែតប្រជាជនកម្ពុជា។ លោក ខៀវ កាញារីទ្ធ ដែលជារដ្ឋមន្ត្រីក្រសួងព័ត៌មាន គឺជាអតីតអគ្គនិពន្ធនាយកនៃកាសែត កម្ពុជា។ រូបថតដោយ លោក ខឹម សុវណ្ណារ៉ា	មន្ត្រីជាន់ខ្ពស់រដ្ឋាភិបាលបច្ចុប្បន្ន ដែលជាអតីតអ្នកកាសែតដំបូងក្រោយរបប ប៉ុល ពត បានជួបជុំគ្នានជាមួយអតីតសហការីសារព័ត៌មានក្នុងទស្សវត្សរ៍១៩៨០ នៅថ្ងៃទី២៥ខែមករាឆ្នាំ២០១៩នេះ ក្នុងឱកាសនៃពិធីរំឭកខួប៤០ឆ្នាំនៃការបង្កើតកាសែត «កម្ពុជា»។ កាសែត «កម្ពុជា» គឺជាកាសែតដំបូងគេក្រោយការថ្ងៃដួលរលំនៃរបបខ្មែរក្រហម ដែលបានចេញផ្សាយនៅថ្ងៃទី២៥ខែ មករាឆ្នាំ១៩៧៩។
សេចក្ដីថ្លែងការណ៍មួយរបស់ក្រសួងសន្តិសុខសាធារណៈវៀតណាម បានបង្ហាញថា អនុរដ្ឋមន្ត្រី ក្រសួងឧស្សាហកម្ម និងពាណិជ្ជកម្មវៀតណាមលោក Do Thang Hai ដែលមានវ័យ ៦០ ឆ្នាំ ត្រូវបានចាប់ខ្លួនក្រោមការស៊ើបអង្កេតលើបទចោទទទួលយកសំណូកពីក្រុមហ៊ុនពាណិជ្ជកម្មប្រេងមួយដែលស្ថិតនៅភាពខាងត្បូងវៀតណាម។ លោក Hai ជាជួររដ្ឋាភិបាលម្នាក់ក្នុងចំណោមមន្ត្រីវៀតណាមរាប់រយនាក់ទៀតដែលត្រូវបាន ស៊ើបអង្កេតពាក់ព័ន្ធនឹងអំពើពុករលួយ។ ជាលទ្ធផល មន្ត្រីទាំងនោះជាច្រើនត្រូវបង្ខំឱ្យឈប់ ពីតួនាទី រួមទាំងអតីតប្រធានាធិបតី លោក Nguyen Xuan Phuc និងព្រមទាំងអនុនាយករដ្ឋមន្ត្រីពីររូបទៀតផងដែរ។ ទន្ទឹមនេះ កាសែតរដ្ឋ Tuoi Tre រាយការណ៍ថា ផ្ទះរបស់លោក Hai និងការិយាល័យរបស់លោក ត្រូវបានឆែកឆេរនាថ្ងៃទី២១ ខែធ្នូ។ ក្រសួងឧស្សាហកម្មនិងពាណិជ្ជកម្មមិនបានអធិប្បាយពីព័ត៌មានលម្អិតបន្ថែមទៀតនោះឡើយ។ លោក Hai បានឡើងកាន់តំណែងជាអនុរដ្ឋមន្ត្រីតាំងពីឆ្នាំ ២០១៤ ហើយបានទទួលបន្ទុកលើ ការងារជាច្រើនរួមមាន ទីផ្សារក្នុងស្រុក ការលើកកម្ពស់ពាណិជ្ជកម្ម ការផលិត និងកិច្ចសហ ប្រតិបត្តិការអន្តរជាតិ។ លើសពីនេះលោកក៏ធ្លាប់បានធ្វើជាអ្នកនាំពាក្យនៃក្រសួងមួយផងដែរ។ គួរបញ្ជាក់ថា យុទ្ធនាការប្រឆាំងនឹងអំពើពុករលួយបានចាក់ចូលជ្រៅក្នុងវិស័យសាវជីកម្ម វៀតណាម ដោយមានមហាសេដ្ឋី ឈ្មួញកណ្តាលកំពូល អ្នកអភិវឌ្ឍន៍អចលនទ្រព្យ និងសូម្បី តែនិយ័តករត្រូវបានជាប់ឃុំកាលពីឆ្នាំមុនដែលបង្កឱ្យមានការខាតបង់ប្រាក់ចំនួន ៤០ ពាន់ លានដុល្លារសម្រាប់ភាគហ៊ុន និងធ្វើឱ្យទំនុកចិត្តវិនិយោគិនធ្លាក់ចុះ។ យោងតាមសេចក្តីថ្លែងការណ៍របស់ប៉ូលីស ក្នុងប៉ុន្មានសប្ដាហ៍មុន ប៉ូលិសបានចាប់ខ្លួនមនុស្ស ៤ នាក់ផ្សេងទៀតដែលពាក់ព័ន្ធនឹង ករណីក្រុមហ៊ុនធ្វើដំណើរ និងដឹកជញ្ជូនប្រេង Xuyen Viet។ អ្នកត្រូវបានចាប់ខ្លួនទាំង ៤ រូបរួម មានមន្ត្រីជាន់ខ្ពស់របស់បក្សកុម្មុយនីស្តនៅខេត្ត Ben Tre និងជាប្រធាននាយកដ្ឋានហិរញ្ញវត្ថុ នៃទីក្រុងហូជីមិញដែលជាមជ្ឈមណ្ឌលពាណិជ្ជកម្ម របស់វៀតណាម៕	ក្រោមយុទ្ធនាការប្រឆាំងនឹងអំពើពុករលួយ ប៉ូលិសវៀតណាមបានចាប់ខ្លួនអនុរដ្ឋមន្ត្រីនៃក្រសួងឧស្សាហកម្ម និងពាណិជ្ជកម្មក្រោមការចោទពាក់ព័ន្ធនឹងការទទួលសំណូក។ នេះបើតាមការប្រកាសរបស់ក្រសួងសន្ដិសុខ សាធារណៈវៀតណាម នៅថ្ងៃទី២១ ខែធ្នូ។
តាមរយៈវីដេអូខ្លីជាង ២នាទី ដែលត្រូវបានបង្ហោះនៅលើទំព័រហ្វេសប៊ុករបស់ខ្លួនផ្ទាល់ លោក គួច ចំរើន បញ្ជាក់ថា ការផ្អាកនេះ គឺដើម្បីធានាសុត្ថិភាពរបស់ប្រជាពលរដ្ឋ បន្ទាប់ពី ក្រោយក្រសួងធនធានទឹក និងឧតុនិយមបានព្យាករណ៍ថា ថា ចាប់ពីព្រឹកថ្ងៃសៅរ៍នេះទៅ អាកាសធាតុមិនអំណោយផល ពោលគឺមានភ្លៀង មានខ្យល់ខ្លាំង និងមានរលកធំៗ ដែលអាចបង្កហានិភ័យដល់អ្នកធ្វើដំណើរ។ «យើងខ្ញុំសុំឱ្យផ្អាក ការធ្វើដំណើរតាមផ្លូវទឹកជាបណ្តោះអាសន្ន រង់ចាំដល់ស្ថានភាព អាកាសធាតុបានល្អប្រសើរឡើងវិញ»។ លោក គួច ចំរើន បញ្ជាក់ដូច្នេះ មុននឹងបញ្ជាទៅកងកម្លាំងប្រដាប់អាវុធ និងអាជ្ញាធរមានសមត្ថកិច្ច សហការជាមួយក្រុមហ៊ុនដឹកជញ្ជូនទាំងអស់ រៀបចំការផ្អាកនេះឱ្យបានល្អ និងស្នើឱ្យសមត្ថកិច្ច ធ្វើទំនាក់ទំនង ទៅកាន់សហគមន៍នេសាទ ដើម្បីផ្តល់ព័ត៌មាននេះ ឱ្យបានទាន់ពេល និងបង្ការហានិភ័យជាយថាហេតុ ចំពោះប្រជានេសាទ។ ក្រសួងធនធានទឹក និងឧតុនិយម នៅយប់ថ្ងៃទី១៤ កក្កដា បានជូនដំណឹងថា ក្នុងមហាសមុទ្រភាគខាងជើងប្រទេសហ្វីលីពីន សម្ពាធទាបសកម្មមួយកំពុងនឹងវិវត្តខ្លួនបន្តបន្ទាប់ ដែលអាចក្លាយជាព្យុះទី៤។ នៅថ្ងៃទី១៥ កក្កដា ព្យុះនេះនឹងចូលមកក្នុងសមុទ្រខាងត្បួង រួចបន្តដំណើរឆ្ពោះទៅខាងជើងប្រទេសវៀតណាម អំឡុងថ្ងៃទី១៩ ខែកក្កដា។ ក្រសួងធនធានទឹក បញ្ជាក់ទៀតថា ស្ថានភាពនេះ នឹងធ្វើឱ្យតំបន់មាត់សមុទ្រកម្ពុជា ចាប់ពីថ្ងៃទី១៦-២០ កក្កដា មានផ្ទៃមេឃអាប់អួរ នឹងអាចមានភ្លៀងក្នុងកម្រិតពីបង្គួរទៅច្រើន។ នៅលើផ្ទៃសមុទ្រមានភ្លៀង ខ្យល់បក់បោក និងរលកសមុទ្រខ្ពស់ៗ។ ចំណែកនៅតំបន់វាលទំនាប អាចមានភ្លៀងធ្លាក់ក្នុងកម្រិតពីខ្សោយទៅមធ្យម។ រីឯតំបន់ខ្ពង់រាប អាចមានភ្លៀងធ្លាក់ និងខ្យល់ប្រែប្រួលក្នុងកម្រិតពីមធ្យមទៅបង្គួរ។ នេះបើតាមការព្យាកររបស់ក្រសួងធនធានទឹក៕	លោក គួច ចំរើន អភិបាលខេត្តព្រះសីហនុ បានបញ្ជាឱ្យផ្អាកជាបណ្តោះអាសន្នការធ្វើដំណើរតាមផ្លូវសមុទ្រ ចាប់ពីព្រឹកថ្ងៃសៅរ៍ ទី១៥ កក្កដានេះ ក្រោមហេតុផលអាកាសធាតុមិនល្អ។
ទស្សនាវដ្តី Forbes បានប្រកាសផ្តល់ពានរង្វាន់នេះ នៅក្នុងកម្មវិធីមួយដែលត្រូវបានរៀបចំឡើងអំឡុងពេលវេទិកាអាជីកម្ម ឆ្នាំ២០១៩ ក្នុងទីក្រុងហូជីមិញ កាលថ្ងៃទី១៥ ខែសីហាកន្លងទៅ។ ក្នុងកម្មវិធីប្រគល់ពានរង្វាន់ជាលើកទី៧ «បញ្ជីឈ្មោះក្រុមហ៊ុនកំពូលទាំង៥០» របស់ទស្សនាវដ្តី Forbes បានប្រមូលផ្តុំក្រុមហ៊ុនឈានមុខគេជាច្រើន មកពីទីផ្សារភាគហ៊ុនទីក្រុងហូជីមិញ និងទីផ្សារភាគហ៊ុនទីក្រុងហាណូយ (HNX) ដូចជាក្រុមហ៊ុន Vinamilk, Sabeco, FPT, Vietjet, DHG Pharmaceutical, Bao Viet, Mobile World និងក្រុមហ៊ុន Vingroup ជាដើម។ នៅឆ្នាំនេះ ក្រុមហ៊ុនដែលបានឈ្នះពានរង្វាន់កិត្តិយស ត្រូវបានវាយតម្លៃលើកត្តាឧស្សាហកម្មជាច្រើន ដោយផ្អែកទៅលើអត្រាកំណើនប្រាក់ចំណូលប្រចាំឆ្នាំ ប្រាក់ចំណេញ ទ្រព្យសម្បត្តិបានមកពីការបណ្តាក់ទុន ប្រាក់ចំណូលក្នុង១ភាគហ៊ុន ដែលកើនឡើងចាប់ពីឆ្នាំ២០១៣ រហូតដល់ឆ្នាំ២០១៨ ការផ្សព្វផ្សាយឈ្មោះក្រុមហ៊ុន គុណភាពនៃការគ្រប់គ្រងសាជីវកម្ម ប្រភពនៃប្រាក់ចំណេញ និងទិដ្ឋភាពនៃការអភិវឌ្ឍប្រកបដោយនិរន្តរភាព។ បើយោងទៅតាមទស្សនាវដ្តី Forbes ក្រុមហ៊ុនដែលឈានមុខគេទាំងអស់នៅឆ្នាំនេះ បានកើនឡើងប្រាក់ចំណូលដ៏គួរឲ្យកត់សម្គាល់។ ក្រុមហ៊ុនទាំង៥០ ស្ថិតក្នុងបញ្ជីនៅឆ្នាំនេះ បានកត់ត្រាប្រាក់ចំណេញ ដល់ទៅ ១២៧,៥៣០ ពាន់លានដុង (ស្មើនឹង ៥,៤៧២ លានដុល្លារអាមេរិក) បន្ទាប់ពីកាត់ពន្ធ ដែលជាការកើនឡើងដល់ទៅ ១៩,២% បើធៀបទៅនឹងឆ្នាំមុន។ មូលធនសរុបរបស់ក្រុមហ៊ុនទាំង៥០ បានកើនដល់ ៩៤ពាន់លានដុល្លារអាមេរិក ស្មើនឹង៦៣% នៃមូលធនសរុប លើទីផ្សារភាគហ៊ុនទីក្រុងហូជីមិញ និងទីក្រុងហាណូយ។ ក្រុមហ៊ុនដែលស្ថិតក្នុងបញ្ជីឈ្មោះកំពូលទាំង៥០ របស់ទស្សនាវដ្តី Forbes ក្នុងប្រទេសវៀតណាម នៅឆ្នាំនេះ បានទទួលស្គាល់ពីការកើនឡើងនូវវិស័យសហគ្រិនឯកជន ក្នុងនោះរាប់ បញ្ចូទាំង Vietjet, Vingroup, Masan និង Hoa Phat ផងដែរ។ ឧស្សាហកម្មភាគច្រើន ដែលស្ថិតក្នុងបញ្ជីទាំង៥០ រួមមាន អចលនទ្រព្យ សំណង់ សេវាដឹកជញ្ជូន សេវាហិរញ្ញវត្ថុ និងការលក់រាយ។ ក្រុមហ៊ុនដែលមកពីទីផ្សារភាគហ៊ុនទីក្រុងហូជីមិញ មានរហូតដល់ទៅ ៤៥ក្រុមហ៊ុន ខណៈដែលទីផ្សារភាគហ៊ុនទីក្រុងហាណូយ មានតែ៥ប៉ុណ្ណោះ។ ដោយសារតែលទ្ធផលអាជីវកម្មដ៏គួរឲ្យកត់សម្គាល់របស់ខ្លួន ភាគហ៊ុនរបស់ក្រុមហ៊ុន Vietjet បានទាក់ទាញអ្នកវិនិយោគជាច្រើន និងបានធ្វើឲ្យក្រុមហ៊ុននេះ ស្ថិតក្នុងបញ្ជីកំពូលក្រុមហ៊ុនទាំង៣០ របស់វៀតណាម នៅឆ្នាំទី១ នៃការជាប់ឈ្មោះក្នុងបញ្ជី។ ក្នុងឆ្នាំ២០១៨ ក្រុមហ៊ុន Vietjet មានកំណើនដ៏គួរឲ្យកត់សម្គាល់ រយៈពេល១ឆ្នាំពេញ តាមរយៈការរកបានប្រាក់ចំណូល ៥៣,៥៧៧ ពាន់លានដុង និងប្រាក់ចំណេញមុនកាត់ពន្ធចំនួន ៥,៨១៦ ពាន់លានដុង។ នៅរយៈពេល៦ខែដំបូង នៃឆ្នាំ២០១៩ ប្រាក់ចំណូលដឹកជញ្ជូនតាមផ្លូវអាកាសរបស់ Vietjet បានកើនឡើងយ៉ាងខ្ពស់ រហូតដល់២២% ស្មើនឹង ២០,១៤៨ ពាន់លានដុង ខណៈប្រាក់ចំណេញលើការដឹកជញ្ជូនតាមផ្លូវអាកាសមុនពេលកាត់ពន្ធ បានកើនដល់ ១,៥៦៣ ពាន់លានដុង ពោលគឺកើនឡើង១៦% បើធៀបទៅនឹងឆ្នាំមុន។ ប្រាក់ចំណូលសរុបទាំងអស់ បានកើនដល់ ២៦,៣០១ ពាន់លានដុង ពោលគឺកើនឡើង ២៤% ហើយប្រាក់ចំណេញនៅមុនពេលកាត់ពន្ធ មានចំនួន ២,៣៩៨ ពាន់លានដុង កើនឡើងចំនួន ១១% បើធៀបនឹងឆ្នាំមុន៕ (អត្ថបទពាណិជ្ជកម្ម)	(ទីក្រុងហូជីមិញ ថ្ងៃទី១៦ ខែសីហា ឆ្នាំ២០១៩) ៖ ក្រុមហ៊ុនអាកាសចរណ៍ជំនាន់ថ្មី Vietjet បានទទួលពានរង្វាន់ ក្នុងនាមជាក្រុមហ៊ុនវៀតណាមដ៏ល្អបំផុតទាំង៥០ របស់ទស្សនាវដ្តី Forbes រយៈពេល៣ឆ្នាំជាប់ៗគ្នា បើគិតចាប់តាំងពីក្រុមហ៊ុន បានចុះបញ្ជីក្នុងទីផ្សារភាគហ៊ុនទីក្រុងហូជីមិញ (HOSE) កាលពីខែកុម្ភៈ ឆ្នាំ២០១៧។
លោក សុខ ប៉ូ ប្រធានមជ្ឈមណ្ឌលជាតិផ្តល់ឈាមបានប្រាប់សារព័ត៌មានថ្មីៗតាមទូរសព្ទថា ការត្រៀមបម្រុងឈាមនេះគឺជាការត្រៀមលក្ខខណៈទុកជាមុន ដ្បិតគ្រោះថ្នាក់អាចកើតមានឡើងច្រើនក្នុងពេលដែលមនុស្សធ្វើដំណើរក្នុងពេលបុណ្យប្រពៃណីជាតិនេះ។ «បុណ្យចូលឆ្នាំខ្មែរខាងមុខនេះ រាជរដ្ឋាភិបាលបើកឱ្យប្រារព្ធជាធម្មតា អ៊ីចឹងយើងមានការព្រួយបារម្ភទាក់ទងនឹងកង្វះខាតការសង្រ្គោះ។ ដូច្នេះយើងត្រូវតែត្រៀមលក្ខណៈដើម្បីជួយសង្រ្គោះអ្នកជំងឺ។ យើងដឹងស្រាប់ហើយ គ្រោះថ្នាក់ចរាចរណ៍ត្រូវការឈាមសំខាន់ណាស់ បើអត់មានឈាម គឺចប់ហើយបាទ»។ នេះជាការលើកឡើងរបស់លោក សុខ ប៉ូ។ លោក សុខ ប៉ូ បញ្ជាក់ថា មជ្ឈមណ្ឌលជាតិផ្តល់ឈាមក៏នឹងរៀបចំកម្មវិធីបរិច្ចាគឈាមនៅមន្ទីរពេទ្យកាល់ម៉ែតនៅថ្ងៃទី៨ ខែមេសា ស្អែកនេះដែរ។ វេជ្ជបណ្ឌិតរូបនេះក៏អំពាវនាវឱ្យបងប្អូនប្រជាពលរដ្ឋនាំគ្នាចូលរួមបរិច្ចាគឈាមឱ្យបានច្រើន ដើម្បីគាំទ្រដល់ការត្រៀមលក្ខខណៈសម្រាប់ជួយសង្គ្រោះនេះ។ មជ្ឈមណ្ឌលជាតិនឹងផ្តល់ឈាមចំនួន ៥០០ ប្លោកសម្រាប់ក្រុងភ្នំពេញ និងខេត្តចំនួន ៤ ទៀតដូចជា បាត់ដំបង សៀមរាប តាកែវ និងកំពង់ចាម នឹងទទួលបានចំនួន១០០ ប្លោកក្នុងមួយខេត្តៗ។ ចំណែកឈាមដែលនៅសេសសល់គឺ ត្រូវផ្តល់ជូនទៅខេត្តដទៃផ្សេងទៀត។ នេះបើតាមប្រសាសន៍របស់លោក សុខ ប៉ូ៕	ភ្នំពេញ៖ មជ្ឈមណ្ឌលជាតិផ្តល់ឈាមត្រៀមឈាមចំនួន ១ពាន់ប្លោក ដើម្បីទុកជួយសង្រ្គោះដល់អ្នកដែលអាចរងគ្រោះថ្នាក់ចរាចរណ៍អំឡុងពេលប្រារព្ធពិធីបុណ្យចូលឆ្នាំខ្មែរចាប់ពីថ្ងៃ ១៤ មេសាខាងមុខ។
«ដើម្បីសុវត្ថិភាពរបស់ប្រជាជននិងអ្នកពាក់ព័ន្ធក្នុងវិស័យកីឡាបាល់ទាត់ Thai League និងក្លិបសមាជិកទាំងអស់បានយល់ព្រមពន្យារពេលគ្រប់ការប្រកួតបណ្តោះអាសន្ន»។ នេះជាសេចក្តីប្រកាសរបស់ FAT ដោយបន្ថែមថាការប្រកួតនឹងដំណើរការធម្មតាវិញ នៅថ្ងៃទី ១៨ ខែមេសា។ យ៉ាងណាមិញ លោក Somyot Poompunmuang ប្រធាន FAT ថាប្រសិនបើស្ថានការណ៍អំពីការរាលដាលនៃរោគឆ្លងដ៏កាចសាហាវនេះមិនធូរស្បើយទេនោះ ការពន្យារពេលនឹងបន្តទៅមុខទៀតប្រសិនចាំបាច់។ ប្រសិនបើការប្រកួតត្រូវពន្យារពេលបន្ថែមទៀត FAT នឹងជូនដំណឹងដល់ភាគីពាក់ព័ន្ធឲ្យបានមុនថ្ងៃទី៣១ ខែមីនា។ BREAKING! Thai League 1-4 will be postponed starting on the 3rd of March 2020 - 17th April 2020 in accordance with the policy of the Ministry of Health in efforts to prevent the spread of COVID-19 #ThaiLeague #Covid_19 pic.twitter.com/Z0TfMChGq9 ThaiLeague (@thaileague) March 3, 2020 ការសម្រេចចិត្តពន្យារពេលការប្រកួត ធ្វើឡើងបន្ទាប់ពីរដ្ឋាភិបាលកាលបានចេញវិធានការណ៍ចាំបាច់ក្នុងការប្រយុទ្ធប្រឆាំងនឹងកូវីដ-១៩។ រដ្ឋាភិបាលថៃ បានអំពាវនាវដល់ស្ថាប័នដែលពាក់ព័ន្ធឲ្យវាងការរៀបចំព្រឹត្តិការណ៍ដែលមានមនុស្សចូលរួមច្រើន។ លីគបាល់ទាត់កំពូលថៃ (Thai League 1) បានដំណើរការប្រកួតរបស់ខ្លួនក្នុងរដូវកាលនេះចំនួន៤លើករួចមកហើយ ខណៈដែលជំនួបសប្តាហ៍ទី៥ ដែលគ្រោងប្រកួតនៅថ្ងៃទី៧ ខែមីនា ត្រូវចាប់ផ្តើមពន្យារពេលពីពេលនេះតទៅ។ ក្រៅពីថៃ លីគបាល់ទាត់នៅតំបន់អាស៊ីដូចជាជប៉ុន និងកូរ៉េខាងត្បូង ក៏បានប្រកាសពន្យារពេលបើកការប្រកួតរដូវកាលថ្មីរបស់ពួកគេរួចហើយ ដោយសារការភ័យខ្លាចនៃ COVID-19 នេះ។ គិតត្រឹមល្ងាចថ្ងៃទី៦ ខែមីនានេះ ថៃមានករណីឆ្លង COVID-19 ចំនួន៤៧ ស្លាប់ម្នាក់ និងសះស្បើយពីជំងឺចំនួន៣១នាក់៕	សហព័ន្ធកីឡាបាល់ទាត់ថៃ (FAT) នៅថ្ងៃទី៤ ខែមីនា បានសម្រេចពន្យារពេលគ្រប់ការប្រកួតលីគបាល់ទាត់ក្នុងស្រុក (Thai League) ទាំងអស់ ដោយសារការភ័យខ្លាចនៃការផ្ទុះឡើងនៃ COVID-19។
ក្នុងដំណើរទស្សនកិច្ចរបស់សម្តេច ហ៊ុន ម៉ាណែត នៅថៃ ក្នុងថ្ងៃទី៧ ខែកុម្ភៈ ប្រមុខរដ្ឋាភិបាលថៃ និងកម្ពុជា បានឯកភាពលើកិច្ចចរចាបន្ថែម ដើម្បីអភិវឌ្ឍរួមគ្នានៅតំបន់ត្រួតស៊ីគ្នាក្នុងឈូងសមុទ្រថៃ។ ក្រោយការឯកភាពគ្នានេះ ក្រុមហ៊ុនថាមពលថៃ បានបង្ហាញការគាំទ្រ។ «ប្រសិនបើកិច្ចចរចាជោគជ័យ ថៃ និងកម្ពុជា នឹងមានប្រភពប្រេង ដែលអាចរួមគ្នាបង្កើតតម្លៃសេដ្ឋកិច្ចដ៏ធំ»។ លោក Nipatsin Yimyam ប្រធានឧស្សាហកម្មផលិតកម្ម និងរុករុកប្រេង ស្ថិតក្រោមសហព័ន្ធឧស្សាហកម្មថៃ បានបញ្ជាក់បែបនេះ ដោយបន្តថា ក្លឹបគាំទ្រការបន្តកិច្ចចរចារវាងរដ្ឋាភិបាលនៃប្រទេសជិតខាងទាំងពីរ។ បើតាមប្រធានក្លឹបរូបនេះ ថៃមានឧស្សាហកម្មគ្រប់គ្រាន់ ក្នុងការគាំទ្រការរកស៊ីប្រេង ហើយក្លឹប ឧស្សាហកម្មផលិតកម្ម និងរុករុកប្រេងថៃ ដែលមានសមាជិកប្រមាណ ៣០ ត្រៀមខ្លួនជាស្រេច ក្នុងការជួយរដ្ឋាភិបាល និងពន្លឿនសេដ្ឋកិច្ចថៃ។ បើតាមលោក Nipatsin ប្រសិនបើអាចទទួលបានប្រេងនៅក្នុងតំបន់ត្រួតស៊ីគ្នា ថៃនឹងកាត់បន្ថយការចំណាយច្រើនលើការនាំចូលឧស្ម័នពីប្រទេស និងកាត់បន្ថយតម្លៃឧស្ម័នផងដែរ ដោយសារវាមានតម្លៃទាបជាងឧស្ម័ននាំចូល។ កន្លងមក នាយករដ្ឋមន្រ្តីថៃ លោកសេដ្ឋា ថាវីស៊ីន បានសន្យាទាញយកធនធានធម្មជាតិ ដែលមាននៅក្នុងតំបន់ត្រួតស៊ីគ្នាឱ្យបាន ដើម្បីអាចគ្រប់គ្រងតម្លៃអគ្គិសនីបាននៅក្នុងប្រទេស ហើយឈានទៅដល់ការប្រើប្រាស់ថាមពលស្អាតបាន៕	ក្រុមហ៊ុន ដែលជាសមាជិកក្លឹបឧស្សាហកម្មផលិតកម្ម និងរុករុកប្រេងថៃ បានបង្ហាញការគាំទ្រជំរុញឱ្យរដ្ឋាភិបាលពន្លឿនកិច្ចចរចារករុកប្រេងនៅក្នុងតំបន់ត្រួតស៊ីគ្នា ក្នុងឈូងសមុទ្រថៃ ជាមួយភាគីកម្ពុជា។ នេះបើតាមការចុះផ្សាយរបស់កាសែតបាងកកប៉ុស្តិ៍ នៅថ្ងៃទី២ ខែមីនា។
កាលពីសប្តាហ៍មុនក្រុម See You Soon បានគ្រងជើងឯកពានរង្វាន់លីគកីឡាអេឡិចត្រូនិកអាជីព MPL KH រដូវកាលទី៦ និងឈ្នះសំបុត្រទៅកាន់ MSC 2024។ ក្រុមស្ថិតនៅកម្ពុជានេះ ត្រូវបានផ្តល់កៅអីស្វ័យប្រវត្តិ ១កៅអី ទៅកាន់ការប្រកួត MSC 2024 ហើយក្រុម See You Soon សម្រេចគោលដៅទៅការប្រកួតឆាកអន្តរជាតិជាថ្មីម្តងទៀត តាមរយៈការឈ្នះពានក្នុងស្រុក MPL KH រដូវកាលទី៦។ See You Soon ជាក្រុមដំបូងដែលឈ្នះពាន MPL KH ច្រើនជាងគេ ដល់ទៅ ៣លើក ខណៈ Flash KH ឈ្នះ ២លើក។ ក្រុម See You Soon ចាប់ផ្តើមការប្រកួតពាន MPL KH រដូវកាលទី៦ វគ្គសន្សំពិន្ទុ Regular Season ដោយភាពរអាត់រអួល និងបញ្ហាជាច្រើន រហូតនៅសប្តាហ៍ដំបូងក្រុមស្ថិតនៅបារាង ចំណោមក្រុម ៧ផ្សេងទៀត។ យ៉ាងណាវិលចូលការប្រកួតនៅវគ្គ Playoffs ក្រុម See You Soon ធ្វើបានល្អខ្លាំង ដោយបានបំបាក់ក្រុម PRO Esports លទ្ធផល ៣-១, CFU Gaming លទ្ធផល ៣-០ នឹងក្រុម Flash KH លទ្ធផល ៣-០ ដើម្បីឡើងទៅកាន់វគ្គ Grand Final ហើយយកឈ្នះក្រុម D-Roar Legends លទ្ធផល ៤-២។ ចំណែកពានរង្វាន់ MSC 2024 លើវិញ្ញាសា MLBB Esports ដែលនឹងត្រូវធ្វើឡើងនៅក្នុងប្រទេសអារ៉ាប៊ីសាអូឌីត មានតម្លៃប្រាក់រង្វាន់រហូតដល់ ៣លានដុល្លារ។ ក្រុម See You Soon នឹងកាន់ទង់ជាតិតំណាងប្រទេសកម្ពុជា នៅក្នុងការប្រកួត ដែលចាប់ផ្តើមពីថ្ងៃទី៣ រហូតដល់ថ្ងៃទី១៤ ខែកក្កដា។ ប្រាក់រង្វាន់ ៣លានដុល្លារ នឹងត្រូវបែងចែក ដោយក្រុមលេខ ១ ទទួលបានប្រាក់រង្វាន់ ១លានដុល្លារ, លេខ ២ ទទួលបាន ៥០ម៉ឺនដុល្លារ, លេខ ៣-៤ ទទួលបាន ២០ម៉ឺនដុល្លារ, ចំណាត់ថ្នាក់លេខ ៥-៨ ទទួលបាន ១០ម៉ឺនដុល្លារ, លេខ ៩-១៦ ទទួលបាន ៥,៦ម៉ឺនដុល្លារ និងចំណាត់ថ្នាក់ពី ១៧ ដល់លេខ ២៣ ទទួលបានក្នុងមួយក្រុម ៣,៦ម៉ឺនដុល្លារ។ ដោយឡែកការឈ្នះពាន MPL KH រដូវកាលទី៦ ក្រុម See You Soon ឈ្នះបានប្រាក់រង្វាន់ ១,៦ម៉ឺនល្លារ ពីការប្រកួតរដូវកាលដ៏ទាក់ទាញបំផុត ពីកម្រិតសមត្ថភាពក្រុមនីមួយដែលបានប្រជែងក៏គួរឱ្យភ្ញាក់ផ្អើល និងអស្ចារ្យមិនធ្លាប់មានពីមុនមក នៃការប្រកួតកីឡាអេឡិចត្រូនិកក្នុងប្រទេសកម្ពុជា។ D-Roar Legends ស្ថិតនៅចំណាត់ថ្នាក់លេខ ២ ចំណែកក្រុម Flash KH បន្តឈរតំណែងលេខ ៣ ពីររដូវកាលជាប់គ្នា៕	ក្រុមកីឡាអេឡិចត្រូនិក See You Soon លើវិញ្ញាសា MLBB Esports ក្លាយជាក្រុមតំណាងប្រទេសកម្ពុជា ទៅកាន់ការប្រកួតពានរង្វាន់ពាក់កណ្តាលរដូវកាល Mid Season Cup 2024 (MSC) តម្លៃប្រាក់រង្វាន់បែងចែកសរុប ៣លានដុល្លារ។ ការប្រកួតនេះ នឹងធ្វើឡើងនៅក្នុងប្រទេសអារ៉ាប៊ីសាអូឌីត។
អង្គការសម្ព័ន្ធមិត្តសត្វព្រៃ (Wildlife Alliance) ចុះកិច្ចព្រមព្រៀងអនុវត្តគម្រោង«កម្មវិធីសង្រ្គោះ និងថែរក្សាសត្វព្រៃ» លើការផ្ដល់ការការពារសត្វព្រៃ ជាមួយក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី១៥ ខែវិច្ឆិកា ឆ្នាំ២០២១។ កិច្ចព្រមព្រៀងនេះ ធ្វើឡើងនៅទីស្ដីការក្រសួងកសិកម្ម រវាង កញ្ញា ស៊ូវណ្ណា ហ្គោនឡែត នាយិកាប្រតិបត្តិអង្គការសម្ព័ន្ធមិត្តសត្វព្រៃ និងលោក ហ៊ាន វណ្ណហន រដ្ឋលេខាធិការនៃក្រសួងកសិកម្ម។ យោងតាមការចេញផ្សាយរបស់ក្រសួងកសិកម្ម គម្រោងផ្ដល់ការការពារសត្វព្រៃនេះ ធ្វើឡើងក្រោមគោលបំណងចម្បង៤ ដើម្បីការពារសត្វព្រៃតាមរយៈ ក្រុមសង្គ្រោះសត្វព្រៃបន្ទាន់, ការថែទាំសត្វព្រៃដែលបានជួយសង្គ្រោះ, ការស្ដារលទ្ធភាពសត្វព្រៃ និង ការអប់រំបរិស្ថាន។ បើតាមក្រសួងកសិកម្ម គម្រោងខាងលើនេះ នឹងប្រើប្រាស់កញ្ចប់ថវិកាសរុប ២ ៨២៣ ៤០០ ដុល្លារ។ ពាក់ព័ន្ធនឹងគម្រោងនេះ គឺអនុវត្តនៅមជ្ឈមណ្ឌលសង្គ្រោះសត្វព្រៃភ្នំតាម៉ៅ និងគ្រប់ខេត្តក្រុងទាំងអស់ក្នុងប្រទេសកម្ពុជា ដោយអនុវត្តពីឆ្នាំ ២០២២-២០២៤ និងមានការចូលរួមអនុវត្តគម្រោង ពីរដ្ឋបាលព្រៃឈើនៃក្រសួងកសិកម្ម រុក្ខាប្រមាញ់ និងនេសាទ និងអង្គការសម្ព័ន្ធមិត្តសត្វព្រៃ៕	ភ្នំពេញ៖ នៅថ្ងៃទី១៥ វិច្ឆិកានេះ អង្គការសម្ព័ន្ធមិត្តសត្វព្រៃ និងក្រសួងកសិកម្ម រុក្ខាប្រមាញ់ និងនេសាទ បានចុះកិច្ចព្រមព្រៀងលើគម្រោង «កម្មវិធីសង្រ្គោះ និងថែរក្សាសត្វព្រៃ» ក្នុងគោលបំណងផ្ដល់ការការពារសត្វព្រៃនៅកម្ពុជា។ គម្រោងនេះ មានរយៈពេលបីឆ្នាំ ដោយប្រើប្រាស់កញ្ចប់ថវិកាជិត ៣លានដុល្លារ។
បើទោះមានការយឺតយ៉ាវក្នុងការចាក់វ៉ាក់សាំងដល់ប្រជាជនទូទៅ ប៉ុន្តែអូស្រ្តាលីបានពន្លឿនក្នុងការផ្តល់វ៉ាក់សាំងដល់អត្តពលិកអូឡាំពិក និងប៉ារ៉ាឡាំពិករបស់ពួកគេដើម្បីធ្វើដំណើរទៅកាន់ព្រឹត្តិការណ៍កីឡាលំដាប់ពិភពលោកដែលរៀបចំនៅប្រទេសជប៉ុនចាប់ពីថ្ងៃទី២៣ ខែកក្កដាដល់ថ្ងៃទី៨ ខែសីហា។ បើតាមការចុះផ្សាយរបស់ទីភ្នាក់ងារព័ត៌មាន Reuters អត្តពលិក គ្រូបង្វឹក និងមន្រ្តីជាង ២០០០ នាក់ត្រូវបានគេរំពឹងថានឹងទទួលបានការចាក់វ៉ាក់សាំង មុនពេលពួកគេធ្វើដំណើរទៅក្រុងតូក្យូ។ អតីតម្ចាស់ជើងឯកហែលទឹកពិភពលោកកីឡាការិនី Cate Campbell ស្ថិតក្នុងចំណោមអត្តពលិកដែលបានចាក់វ៉ាក់សាំងបង្កាជំងឺកូវីដ-១៩ រួចរាល់នៅឯសាកលវិទ្យាល័យ Queensland Academy of Sport ក្នុងទីក្រុង Brisbane ប្រទេសអូស្ត្រាលីនៅថ្ងៃទី១០ ខែឧសភា។ Campbell ដែលជាម្ចាស់មេដាយមាស ក្នុងព្រឹត្តិការណ៍អូឡាំពិកឆ្នាំ ២០១២ និង ២០១៦ ក្នុងវិញ្ញាសារហែលបណ្តាក់សេរី បង្ហាញក្តីរីករាយដែលទទួលបានវ៉ាក់សាំងជាអទិភាពនេះ។ «ខ្ញុំសូមអរគុណយ៉ាងជ្រាលជ្រៅដល់ គណៈកម្មាធិការអូឡាំពិកអូស្រ្តាលី (AOC) និងរដ្ឋាភិបាល ដែលបានអនុញ្ញាតឱ្យយើងទទួលបានអាវក្រោះការពារ ខណៈយើងត្រូវទៅកាន់ក្រុងតូក្យូដើម្បីប្រកួតប្រជែង អំឡុងកូវីដ-១៩ រាតត្បាត។ នេះជាការផ្តល់ទំនុកចិត្តដ៏ធំ និងស្មាជឿជាក់សម្រាប់អត្តពលិកគ្រប់គ្នា»។ នេះជាការបញ្ជាក់របស់ Campbell ដែលនឹងត្រូវទៅដណ្តើមមេដាយជាថ្មីនៅជប៉ុនឆ្នាំ២០២១ខាងមុខនេះ។ លោក Matt Carroll នាយកប្រតិបត្តិ AOC ប្រាប់អ្នកយកព័ត៌មានថា ការផ្តល់វ៉ាកសាំងជាអទិភាពនេះ គឺដើម្បីឱ្យអត្តពលិកនូវភាពងាយស្រួលទាំងផ្លូវអារម្មណ៍ និងកម្លាំង ជាពិសេសភាពប្រាកដប្រជាក្នុងការប្រកួតប្រជែងយកមេដាយរបស់អត្តពលិកខ្លួន។ ព្រឹត្តិការណ៍កីឡាអូឡាំពិករដូវក្តៅក្រុងតូក្យូ ឆ្នាំ២០២០ ត្រូវបានគេរំពឹងថានឹងមានអត្តពលិកចូលរួមជាង ១១០០០ នាក់។ យ៉ាងណាក្នុងចំណោមអត្តពលិកទាំងអស់ មានអត្តពលិកចំនួនច្រើនហើយដែលបានទទួលការចាក់វ៉ាក់សាំងរួចរាល់នៅឯប្រទេសកំណើតរបស់ពួកគេ។ ជប៉ុន ដែលស្ថិតក្នុងចំណោមប្រទេសដែលមានចំនួនអ្នកឆ្លងកូវីដ-១៩ កើនឡើងជាថ្មី មានចំនួនអ្នកឆ្លងសរុបជាង៦០ម៉ឺនករណី ក្នុងនោះស្លាប់ជាង១ម៉ឺនករណី និងសះស្បើយជាង៥៥ម៉ឺនករណី។ ដោយឡែក អូស្ត្រាលីមានចំនួនអ្នកឆ្លងសរុបមិនដល់៣ម៉ឺននាក់នោះ គិតត្រឹមថ្ងៃទី១០ ខែឧសភា ប៉ុន្តែមានចំនួនអ្នកស្លាប់ជាង៩០០នាក់ និងសះស្បើយជាង២ម៉ឺននាក់៕	អូស្រ្តាលី នៅថ្ងៃទី១០ ខែឧសភា ចាប់ផ្តើមចាក់វ៉ាក់សាំងកូវីដ-១៩ ដល់អត្តពលិកខ្លួននៅទូទាំងប្រទេស ដើម្បីផ្តល់ភាពប្រាកដប្រជាដល់ពួកគេមុនទៅចូលរួមព្រឹត្តិការណ៍អូឡាំពិកទីក្រុងតូក្យូឆ្នាំ២០២០។
ខ្សែការពារ សុខ សុវណ្ណ បានចុះកិច្ចសន្យាលេងឲ្យក្លិបភ្នំពេញក្រោននៅថ្ងៃទី១៧ ខែមិថុនា ឆ្នាំ២០១៩ ក្នុងអំឡុងពេលទីផ្សារដោះដូរកីឡាករបើកលើកទីពីរ។ ក្រោយបង្ហាញខ្លួនយ៉ាងល្អជាមួយក្រុមត្រឹមពាក់កណ្តាលរដូវកាល កីឡាកររូបនេះ ត្រូវបានក្លិបភ្នំពេញក្រោន បន្តកិច្ចសន្យាឲ្យលេង នៅរដូវកាលឆ្នាំ២០២០។ ប៉ុន្តែនៅរដូវកាលឆ្នាំ២០២០ អតីតខ្សែការពារក្លិបបឹងកេតរូបនេះ ពុំបានបង្ហាញខ្លួនលើទីលានជាមួយក្រុមនោះទេ។ ការអវត្តមាននេះ ដោយសាររូបគេមានបញ្ហារបួសជង្គង់ខាងឆ្វេង ដែលបានវះកាត់កាលពីចុងខែមីនា ឆ្នាំ២០២០។ សុវណ្ណ បានរងរបួសជង្គង់ខាងឆ្វេងពេលប៉ះទង្គិចគ្នាជាមួយកីឡាករសូលទីឡូអង្គរ នាជំនួបមិត្តភាពរវាងក្រុមភ្នំពេញក្រោនជាមួយសូលទីឡូអង្គរ មុនបើករដូវកាលឆ្នាំ២០២០។ ការអវត្តមានពេញមួយរដូវកាលអាចជាមូលហេតុមួយ ដែលធ្វើឲ្យការរួមរស់រវាងកីឡាករ សុខ សុវណ្ណ ជាមួយក្លិបភ្នំពេញក្រោនបានឈានផ្លូវបំបែក។ តែយ៉ាងណា យើង មិនបានដឹងមូលហេតុច្បាស់លាស់នៃការចែកផ្លូវនេះឡើយ។ ក្រោយប្រកាសពីការចែកផ្លូវ ក្លិបភ្នំពេញក្រោន ជូនពរឲ្យកីឡាករ សុខ សុវណ្ណ ទទួលបានជោគជ័យក្នុងវិថីមួយនេះ។ កាលពីពេលកន្លងទៅថ្មីៗ ក្លិបដែលទើបដំឡើងតួនាទីលោក ស៊ុំ វណ្ណា ពីគ្រូបង្វឹកទៅជានាយកបច្ចេកទេសមួយនេះ ក៏បានចែកផ្លូវជាមួយកីឡាករពីររូបទៀតផងដែរ។ កីឡាករទាំងនោះរួមមានអ្នកចាំទី ឈិន ឆៃនុត និងកីឡាករជនជាតិជប៉ុន Ideguchi Masaki ក្រោយរួមរស់ជាមួយគ្នាបានមួយរដូវកាល៕	ក្លិបបាល់ទាត់ភ្នំពេញក្រោននៅថ្ងៃទី១៨ ខែវិច្ឆិកា ឆ្នាំ២០២០ នេះ បានប្រកាសនៅលើទំព័រហ្វេសប៊ុកផ្លូវការ ពីចែកផ្លូវជាមួយខ្សែការពារ សុខ សុវណ្ណ ក្រោយរួមរស់ជាមួយគ្នាបានជាង១ឆ្នាំ។ ក្រុមលេខ៣លីគកំពូលឆ្នាំ២០២០ មួយនេះ ក៏បានចែកផ្លូវជាមួយកីឡាករបរទេស និងកម្ពុជាពីររូបទៀតផងដែរ កាលពីពេលថ្មីៗ។
ដោយហេតុនេះ សុខភាពរបស់យើងមានការទាក់ទងដោយផ្ទាល់ទៅនឹងដំណើរការរបស់ថ្លើម។ ប៉ុន្តែយើងមិនបានចាប់អារម្មណ៍ដល់ទេ មិនតែប៉ុណ្ណោះបានទាំងប្រកាន់យកទម្លាប់មិនល្អមួយចំនួនថែមទៀត ដែលមានការប៉ះពាល់យ៉ាងខ្លាំងទៅលើថ្លើម៖ ១- ការសេពសុរាច្រើនខ្លាំងពេក ការសេពសុរាច្រើនពេកធ្វើឱ្យមុខងារបំបាត់ជាតិពុលរបស់ថ្លើមថយចុះ ព្រោះថ្លើមបានប្រមូលកម្លាំងទាំងអស់មកលើការបន្សាបសុរា ហើយទម្លាក់មុខងារបំបាត់ជាតិពុលផ្សេងៗទៀតចោល រួចក៏រងប្រតិកម្មគីមីដែលបំផ្លាញកោសិកាខ្លួនឯង ទៅជាមានរោគក្រិនថ្លើមទៅ។ ២- ការប្រើឱសថច្រើនខ្លាំងពេក ថ្លើមមានតួនាទីរំលាយអ្វីៗទាំងអស់ដែលយើងអាស្រ័យចូលទៅ រួមទាំងឱសថផង។ បើកាលណាយើងលេបឱសថច្រើនខ្លាំងពេក បើទោះបីជាឱសថធម្មជាតិក៏ដោយ ថ្លើមក៏នឹងរងការខូចខាតដែរ។ ៣- បារី បារីមានជាតិពុលដែលប៉ះពាល់ទៅដល់កោសិកាថ្លើម ព្រោះបង្កអ្វីដែលគេហៅថា stress oxydatif ដែលធ្វើឱ្យថ្លើមមានប្រតិកម្មតបដើម្បីការពារខ្លួន ហើយមានដំណើរការខុសប្រក្រតី។ ៤- ការដេកមិនគ្រប់គ្រាន់ ការដេកមិនគ្រប់គ្រាន់ក៏អាចបង្ក stress oxydatif លើថ្លើមបានដែរ ធ្វើឱ្យមេតាបូលិសដំណើរការមិនល្អ មានការកកជាតិខ្លាញ់កាន់តែច្រើនឡើង។ ម្យ៉ាងទៀត កាលណាយើងដេកមិនគ្រប់គ្រាន់ ការជួសជុលផ្សេងៗដែលប្រព្រឹត្តទៅនៅពេលដេកលក់ ក៏មិនអាចកើតមានបានដែរ។ ៥- ការធាត់ដុះពោះ និងចំណីអាហារខ្វះសុខភាព ការធាត់ខ្លាំងពេកមានអំពើដូចជាការសេពសុរាដែរ ព្រោះធ្វើឱ្យមានការកកជាតិខ្លាញ់នៅក្នុងថ្លើម ហើយថ្លើមក៏លែងអាចត្រួតពិនិត្យជាតិស្ករនៅក្នុងឈាមបាន៕ ត្រួតពិនិត្យដោយ៖ www.health.com.kh	ថ្លើមគឺជាសរីរាង្គមួយក្នុងចំណោមសរីរាង្គសំខាន់ៗរបស់រាងកាយមនុស្សយើង។ ចំណីអាហារទាំងអស់ដែលយើងបរិភោគត្រូវឆ្លងកាត់ថ្លើមសិន មុននឹងត្រូវបានបញ្ជូនទៅកាន់ផ្នែកផ្សេងទៀតនៃរាងកាយ។ ថ្លើមមានមុខងារជាច្រើន ហើយដើរតួជាពិសេសនៅក្នុងដំណើរការសរីរសាស្ត្រផ្សេងៗ ដូចជាមុខងារមេតាបូលីស និងការបំបាត់ជាតិពុលក្នុងឈាម ជាដើម។
សមាគមបណ្ដាញយុវជនកម្ពុជា (CYN) សម្ព័ន្ធខ្មែរជំរឿននិងការពារសិទ្ធិមនុស្ស(LICADHO) សមាគមសម្ព័ន្ធសហគមន៍កសិករកម្ពុជា(CCFC) រួមតាំងស្ថាប័ចំនួន២១ផ្សេងទៀត បានចេញលិខិតចំហទៅកាន់លោក ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ។ ពួកគេ បានពិនិត្យឃើញថា បញ្ហាក្នុងវិស័យមួយនេះ បន្តកើតមាននាពេលបច្ចុប្បន្ន រួមមាន ផលិផលកសិកម្ម ព្រៃឈើ ការគ្រប់គ្រងដីសម្បទានសេដ្ឋកិច្ច ការប្រមាញ់និងជួញដូរសត្វព្រៃខុសច្បាប់ ជាដើម។ បើតាមសង្គមស៊ីវិល បញ្ហាទាំងនេះ ត្រូវការមន្ត្រីមានសមត្ថភាព ដើម្បីដោះស្រាយ និងជំរុញប្រសិទ្ធភាព។ ដើម្បីកុំឲ្យបញ្ហាខាងលើកើតមានដដែលៗ ដូចពេលកន្លងមក សង្គមស៊ីវិលទាំង២៤ស្ថាប័ន បានស្នើទៅរដ្ឋមន្ត្រីក្រសួងកសិកម្ម តាមលិខិតចំហ នៅថ្ងៃទី២៨វិច្ឆិកា យ៉ាងដូច្នេះ៖ «ធ្វើអធិការកិច្ចលើមន្ត្រីដែលមានភារកិច្ចនៅតាមគោលដៅដែលមានបទល្មើសកន្លងមក តំបន់បទល្មើសព្រៃឈើ បទល្មើសនេសាទ និងការទន្រ្ទានយកដីរដ្ឋដោយខុសច្បាប់ ដើម្បីឲ្យពួកគេទទួលខុសត្រូវលើភាពធ្វេសប្រហែស នៃការបំពេញមុខងារសាធារណៈរបស់ខ្លួន»។ សង្គមស៊ីវិលទាំងនោះ បានសង្កត់ធ្ងន់ថា បើរកឃើញមន្ត្រីណាមានទទួលសំណូកពីជនល្មើស និងពាក់ព័ន្ធករណីខុសច្បាប់ ត្រូវចាត់វិធានតាមច្បាប់ជាធរមាន។ ជុំវិញករណីនេះ លោក ហេង គីមហុង ប្រធានផ្នែកកម្មវិធី និងតស៊ូមតិ នៃសមាគមបណ្ដាញយុវជនកម្ពុជា(CYN) បានពន្យល់ប្រាប់សារព័ត៌មានថ្មីៗ (ThmeyThmey) បន្ថែមតាមប្រព័ន្ធតេឡេក្រាម ថា ក្រុមលោកសង្កេតឃើញកន្លងមក មានបទល្មើសធំៗ ជាច្រើន ជាប់ពាក់ព័ន្ធនឹងមន្ត្រី។ លោក គីមហុង បានលើកពីការទន្ទ្រានដីជុំវិញបឹងទន្លេសាប និងការកាប់បំផ្លាញព្រៃឈើ នាំចេញទៅក្រៅប្រទេស ហើយត្រូវបានអាជ្ញាធរហុងកុងឃាត់បានកន្លងមក។ ប្រធានផ្នែកកម្មវិធី និងតស៊ូមតិ នៃសមាគមបណ្ដាញយុវជនកម្ពុជា(CYN) ក៏បានលើកពីករណីជួញដូរសត្វព្រៃ ដែលពាក់ព័ន្ធប្រធាននាយកដ្ឋានសត្វព្រៃ នៃក្រសួងកសិកម្មកម្ពុជា ហើយត្រូវបានអាជ្ញាធរអាមេរិកឃាត់ខ្លួនផងដែរ។ «ទាំងនេះសុទ្ធតែ បង្ហាញថា មន្ត្រីធំៗជាប់ពាក់ព័ន្ធ។ ដូច្នេះ ពួកយើងសង្ឃឹមថា រដ្ឋមន្ត្រីក្រសួងកសិកម្មថ្មី នឹងពង្រឹងកិច្ចមន្ត្រីរបស់ខ្លួន ហើយបើកការស៊ើបអង្កេតលើមន្ត្រីពាក់ព័ន្ធ ដើម្បីឲ្យវិស័យកសិកម្ម និងបញ្ហាដែលធ្លាប់កើតមានកន្កងមក អាចដោះស្រាយបាន»។ លោក គីមហុង លើកឡើងបែបនេះ។ ទាក់ទិននឹងការស្នើសុំខាងនេះ សារព័ត៌មានថ្មីៗមិនអាចសុំការឆ្លើយតបពីក្រសួងកសិកម្មបានឡើយ ព្រោះលោក ស្រី វុឌ្ឍី អ្នកនាំពាក្យក្រសួងពុំលើកទូរស័ព្ទ និងពុំឆ្លើយឆ្លងនឹងសារតាមប្រព័ន្ធតេឡេក្រាម។ ជាមួយគ្នាដែរ ក្រុមសង្គមស៊ីវិលខាងលើ បានសសើរ លោក ឌិត ទីណា ជាបញ្ញវ័នវ័យក្មេង ទទួលបានការសិក្សាកម្រិតខ្ពស់ ដែលត្រូវបានតែងតាំង។ ហេតុនេះ ពួកគេសង្ឃឹមថា បញ្ហារ៉ាំរ៉ៃ មានបញ្ហាព្រៃឈើ ជលផល ដីសម្បទានសេដ្ឋកិច្ច និងការជួញដូរសត្វជាដើម នឹងត្រូវបានរដ្ឋមន្ត្រីចាត់ទុកជាអាទិភាព ក្នុងការដោះស្រាយ៕	ភ្នំពេញ៖ សង្គមស៊ីវិលជាង២០ស្ថាប័ន ស្នើឲ្យរដ្ឋមន្ត្រីក្រសួងកសិកម្ម និងរុក្ខាប្រមាញ់ និងនេសាទ ពង្រឹងការអនុវត្តក្នុងដែនសមត្ថកិច្ចខ្លួនឡើងវិញ ពិសេសបញ្ហាដីសម្បទាន ព្រៃឈើ ការជួញដូរសត្វព្រៃ និងបញ្ហានេសាទជាដើម។ ជាពិសេស ត្រូវធ្វើអធិការកិច្ចលើមន្រ្តីថ្នាក់ក្រោម ដើម្បីទប់ស្កាត់បទល្មើសឱ្យមានប្រសិទ្ធភាព។
នៅចំពោះមុខក្រុមការងារ ជាអ្នកតំណាងក្រុមហ៊ុនចុះទៅប្រគល់ទឹកប្រាក់ចំនួន ១០០លានរៀល ដល់លំនៅឋានផ្ទាល់ដែលស្ថិតនៅទីតាំងភូមិសាស្ត្រខាងលើនេះ អ្នកនាង សាន សុខុំ បានរៀបរាប់ប្រាប់ថា សព្វថ្ងៃនេះបើនិយាយពីកម្រិតជីវភាពគ្រួសារគឺមានភាពលំបាកខ្លាំង ព្រោះក្រៅពីមានការងារជាអ្នកអនាម័យនៅធនាគារឯកជន គឺមានតែព្យាយាមធ្វើស្រែតែប៉ុណ្ណោះ ។ ដោយឡែកសម្រាប់ការឈ្នះរង្វាន់ធំពីក្រុមហ៊ុនភេសជ្ជៈប៉ូវកម្លាំង ខារ៉ាបាវ នាពេលនេះ ក៏ជារឿងចៃដន្យបំផុតផងដែរ ព្រោះតាំងពីដើមរៀងមកខ្លួនមិនធ្លាប់គិតឡើយថា នឹងអាចមានសំណាងបានឈ្នះរង្វាន់ពីខារ៉ាបាវនោះទេ បើទោះជាធ្លាប់បានឃើញមានអ្នកត្រូវរង្វាន់ឡើងទទួលប្រាក់លាន នៅលើស្ថានីយ៍ទូរទស្សន៍ជាញឹកញាប់ក៏ដោយ។ ប៉ុន្តែស្រាប់តែកាលចុងសប្ដាហ៍កន្លងទៅនេះ អ្នកនាងបានទិញភេសជ្ជៈ ខារ៉ាបាវចំនួន១កំប៉ុង ហើយទៅធ្វើស្រែ។ លុះពេលធ្វើស្រែអស់កម្លាំង ក៏គាស់ទទួលទាន ស្រាប់តែឃើញមានរង្វាន់១០០លានរៀលនៅនឹងក្រវិលកំប៉ុងតែម្ដង។ ភ្លាមនោះ អ្នកនាងពិតជាមានអារម្មណ៍រំភើបរីករាយជាខ្លាំង ហើយក៏ដើរមកផ្ទះប្រាប់ប្តី និងបងប្អូនដែលនៅផ្ទះ ព្រមទាំងទូរស័ព្ទជូនដំណឹងដល់ក្រុមហ៊ុនតែម្ដង ។ អ្នកនាងបានបញ្ជាក់ថា ក្រោយពីទទួលបានប្រាក់រង្វាន់ធំ ១០០លានរៀលនេះ អ្នកនាងនឹងយកមួយចំនួនទៅទិញដីស្រែ ធ្វើផ្ទះ ហើយទុកមួយចំនួនទៀតសម្រាប់កូនបន្តការសិក្សា និងសម្រាប់បង្កើតមុខរបរ ដើម្បីទ្រទ្រង់ជីវភាពគ្រួសារទៅថ្ងៃអនាគតផងដែរ ។ សូមបញ្ជាក់ថា ដើម្បីជាការថ្លែងអំណរគុណចំពោះអតិថិជន ក្រុមហ៊ុន ភេសជ្ជៈប៉ូវកម្លាំង ខារ៉ាបាវ បានបង្កើនរង្វាន់យ៉ាងសន្ធឹកសន្ធាប់នូវចំនួនទឹកប្រាក់សុទ្ធរហូតដល់ ១០០លានរៀល ចំនួន៦០ រង្វាន់ , ម៉ូតូ Scoopy i ចំនួន៦០ រង្វាន់ , ទូរស័ព្ទដៃ iPhone XS ចំនួន៦០ រង្វាន់ រួមជាមួយការផ្តល់ជូនរង្វាន់១កំប៉ុង រាប់លានកំប៉ុង ដោយគ្មានការកំណត់នោះទេ ។ សូមចំណាំ ៖ សម្រាប់រង្វាន់ពិតប្រាកដ គឺមានតែនៅសម្បកកំប៉ុង ដែលមានអក្សរខ្មែរជាសញ្ញាសម្គាល់តែប៉ុណ្ណោះ ៕ (អត្ថបទពាណិជ្ជកម្ម)	ទឹកប្រាក់ ១០០លានរៀល របស់ភេសជ្ជៈប៉ូវកម្លាំង ខារ៉ាបាវ ត្រូវបានបន្តធ្លាក់ទៅដល់ដៃស្ត្រីជាកសិករម្នាក់ទៀតហើយ ដែលមានឈ្មោះ សាន សុខុំ អាយុ ៣៩ ឆ្នាំ មានទីលំនៅក្នុងភូមិសាមគ្គី ឃុំអង្គរបូរី ស្រុកអង្គរបូរី ខេត្តតាកែវ ។ អ្នកនាង សាន សុខុំ ក៏មានមុខរបរបន្ទាប់បន្សំ ជាអ្នកអនាម័យនៅធនាគារឯកជនមួយកន្លែង ។
និយ័តករមូលបត្រកម្ពុជា និងអគ្គស្នងការដ្ឋាននគរបាលជាតិ សង្កេតឃើញ មានការផ្សាយទាក់ទាញពលរដ្ឋតាមបណ្ដាញសង្គមហ្វេសប៊ុក និងក្រុមតេលេក្រាម ដើម្បីឱ្យដាក់ប្រាក់វិនិយោគ ឬជួញដូរឧបករណ៍ហិរញ្ញវត្ថុផ្សេងៗជាហូរហែ។ ពួកក្រុមទាំងនោះ សន្យាផ្ដល់អត្រាការប្រាក់ ឬប្រាក់ចំណេញខ្ពស់ខុសប្រក្រតី ដែលសកម្មភាពទាំងនោះ ពុំមានការអនុញ្ញាតពីអាជ្ញាធរសមត្ថកិច្ចឡើយ។ និយ័តករមូលបត្រកម្ពុជា និងអគ្គស្នងការដ្ឋាននគរបាលជាតិបានឱ្យដឹងថា ក្រុមឧក្រិដ្ឋកម្មទាំងនោះ បានបង្កើតក្រុមតេឡេក្រាមក្លែងក្លាយ និងប្រើប្រាស់គណនីបន្លំដោយប្រើឈ្មោះ និងរូប របស់ថ្នាក់ដឹកនាំ ស្ថាប័ន ក្រុមហ៊ុន ដែលមានអាជ្ញាប័ណ្ណស្របច្បាប់ ដើម្បីផ្សព្វផ្សាយក្នុងបណ្ដាញសង្គម។ ករណីខាងលើ និយ័តករមូលបត្រកម្ពុជា និងអគ្គស្នងការដ្ឋាននគរបាលជាតិ ក៏សង្កេតឃើញពលរដ្ឋរងគ្រោះ ដោយសារការដាក់ប្រាក់ក្នុងគម្រោងវិនិយោគខុសច្បាប់ទាំងនោះ បានខាតបង់ថវិកា និងទ្រព្យសម្បត្តិជាច្រើន។ ជាមួយគ្នាដែរសកម្មភាពទាំងនេះ បង្កឱ្យមានការភាន់ច្រឡំជាមួយក្រុមហ៊ុនដែលមានអាជ្ញាប័ណ្ណត្រឹមត្រូវ ហើយប៉ះពាល់កិត្តិយសរបស់ថ្នាក់ដឹកនាំនៃស្ថាប័ននោះផងដែរ។ ជាងនេះទៅទៀត គឺបង្កការរំខានដល់ការវិនិយោគ និងការអភិវឌ្ឍវិស័យហិរញ្ញវត្ថុ ពិសេសវិស័យមូលបត្រនៅកម្ពុជា។ និយ័តករមូលបត្រកម្ពុជា និងអគ្គស្នងការដ្ឋាននគរបាលជាតិ បានសង្កត់ធ្ងន់យ៉ាងដូច្នេះ៖ «ទម្រង់នៃការប្រមូល មូលនិធិតាមរូបភាពបែបនេះ ជាសកម្មភាពខុសច្បាប់ និងជាអំពើឆបោកដែលមានចែងក្នុងក្រមព្រហ្មទណ្ឌកម្ពុជា ប៉ុន្តែប្រសិនបើការប្រមូលមូលនិធិធ្វើឡើងដើម្បីយកទៅវិនិយោគលើគម្រោងណាមួយច្បាស់លាស់ គឹតម្រូវឱ្យមានអាជ្ញាប័ណ្ណ ឬការអនុញ្ញាតពី និយ័តករមូលបត្រកម្ពុជា។ បើពុំដូច្នេះទេ ត្រូវចាត់ទុកជាអាជីវកម្មនៃគម្រោងវិនិយោគរួមដោយខុសច្បាប់ ដូចដែលមានចែងក្នុងច្បាប់ស្ដីពីការបោះផ្សាយ និងការជួញដូរមូលបត្រមហាជន»។ និយ័តករមូលបត្រកម្ពុជា និងអគ្គស្នងការដ្ឋាននគរបាលជាតិ បានបង្កើតកិច្ចសហការឃ្លាំមើលសកម្មភាពទាំងឡាយណា ដែលពាក់ព័ន្ធនឹងករណីខាងលើ ពិសេសការប្រើប្រាស់បច្ចេកវិទ្យា ដើម្បីធ្វើសកម្មភាពល្មើសច្បាប់តាម ដើម្បីរួមគ្នាបង្ការ ទប់ស្កាត់ និងបង្ក្រាបតាមយន្តការច្បាប់ដែលមានជាធរមាន។ ដូច្នេះ និយ័តករមូលបត្រកម្ពុជា និងអគ្គស្នងការដ្ឋាននគរបាលជាតិ ឱ្យសាធារណជន ជួយរាយការណ៍ឬដាក់ពាក្យបណ្ដឹង លើករណីសង្ស័យ ឬចាញ់បោកគដោយសារការដាក់ប្រាក់វិនិយោគ ទៅអគ្គស្នងការដ្ឋាននគរបាលជាតិតាមរយៈលេខ ១១៧ ឬទាក់ទងទៅនាយកដ្ឋានប្រឆាំងបទល្មើសបច្ចេកវិទ្យានៃអគ្គស្នងការដ្ឋាននគរបាលជាតិ៕	ភ្នំពេញ៖ និយ័តករមូលបត្រកម្ពុជា និងអគ្គស្នងការដ្ឋាននគរបាលជាតិ រួមគ្នាអំពាវនាវឱ្យសាធារណជន ប្រុងប្រយ័ត្នលើការវិនិយោគតាមអនឡាញ ខណៈក្រុមឧក្រិដ្ឋជនបានបង្កើនការឆបោកខុសច្បាប់តាមអនឡាញ គួរឱ្យកត់សម្គាល់។ នេះបើតាមសេចក្ដីថ្លែងការណ៍រួមរបស់ និយ័តករមូលបត្រកម្ពុជា និងអគ្គស្នងការដ្ឋាននគរបាលជាតិចេញថ្ងៃទី១២មីនា។
ឱ្យតែដល់ម៉ោង៥ឬម៉ោង៦ល្ងាច កំលោះក្រមុំក្នុងភូមិ បានបបួលគ្នាទៅលេងល្បែងប្រជាប្រិយខ្មែរ នៅតាមផ្លូវមុខផ្ទះហើយ។ កាលពី២០ឆ្នាំមុន ល្បែងដែលកំលោះក្រមុំពេលនោះ ពេញនិយមលេងបំផុត គឺល្បែងចោលឈូង លាក់កន្សែង បោះអង្គញ់ ចាប់កូនខ្លែង ស្តេចចង់ និងទាញព្រ័ត្រជាដើម។ ចំណែកក្មេងៗវិញ ពួកគេចូលចិត្តលេងល្បែងដណ្ដើមស្លឹកឈើ រាវបង្កង ៣ដកមួយ និងពង្រត់កូនក្រមុំ។ ភាពអ៊ូអរដោយការហ៊ោកញ្ជ្រៀវ យ៉ាងសប្បាយរីករាយ កើតចេញពីការលេងល្បែងប្រជាប្រិយខ្មែរ របស់កំលោះក្រមុំ និងក្មេងៗក្នុងភូមិ នៅតាមដងផ្លូវជាហូរហែនោះ បានទម្លុះភាពស្ងៀមស្ងាត់នៃរាត្រីកាលខែខ្នើត របស់អ្នកជនបទ។ ដើម្បីចូលរួមអបអរសាទរ ពិធីបុណ្យចូលឆ្នាំប្រពៃណីជាតិ សារព័ត៌មានថ្មីៗ សូមជូនវីដេអូអប់រំខ្លី ស្ដីពីការស្លៀកពាក់ពេលទៅវត្តក្នុងរដូវចូលឆ្នាំ។ តទៅនេះសូមអស់លោក លោកស្រី អ្នកនាងកញ្ញា អញ្ជើញទស្សនាដោយក្ដីរីករាយ៖ ជាកំលោះជនបទមកពីខេត្តតាកែវ លោក ស៊ុម សុរិយ បានរៀបរាប់ពីអនុស្សាវរីយរបស់ខ្លួនកាលពីក្មេង គ្រាដែលលេងល្បែងប្រជាប្រិយ។ លោកថាមុនថ្ងៃចូលឆ្នាំប្រពៃណីជាតិ ប្រហែលជាមួយខែឬក៏កន្លះខែ ក្មេងៗ និងមនុស្សវ័យជំទង់ក្នុងភូមិរបស់លោក តែងណាត់គ្នាទៅលេងល្បែងចោលឈូង បោះអង្គញ់ លាក់កន្សែង ចាប់កូនខ្លែង ទាញព្រ័ត្រ និងពង្រត់កូនក្រមុំជាដើម នៅក្រោមពន្លឺព្រះចន្ទ ក្រោយពេលបាយល្ងាចរួច។ ក្រៅពីល្បែងទាំងនោះលោក សុរិយ ថាក្មេងៗក្នុងភូមិរបស់លោក កាលពីជិត២០ឆ្នាំមុន ក៏ចូលចិត្តលេងល្បែងប៉ាតធ្យូង លេងអ៊ូ និងល្បែងច្រៀងរាំផងដែរ។ បុរសវ័យ៣២ឆ្នាំរូបនេះ អះអាងថាខ្លួននៅតែនឹករឭករូបភាព នៃការលេងល្បែងប្រជាប្រិយកាលពីក្មេងជានិច្ច ហើយលោកបញ្ជាក់បន្ថែមដូច្នេះ៖«ល្បែងដែលខ្ញុំលេងភាគច្រើនគឺចោលឈូង បោះអង្គញ់។ បោះអង្គញ់ និងពង្រត់កូនក្រមុំ គេចូលចិត្តលេងច្រើនជាងគេ ហើយនឹងចាប់កូនខ្លែង។ កាលជំនាន់ហ្នឹងលេងសប្បាយខ្លាំងណាស់ ពិសេសលេងលាក់កន្សែង យើងនៅក្មេងៗយើងលេងខូចៗណាស់ យើងវាយខ្នងម្នាក់ៗឡើងចង់ហើម និងចង់យំហើយ។ លោក ស៊ុំ សុរិយ ភាគច្រើនបោះអង្គញ់ និងលាក់កន្សែង គឺសំខាន់ណាស់។ អ្វីដែលខ្ញុំមិនអាចបំភ្លេចបានគឺលេងនៅពេលយប់ខែភ្លឺ។ ហើយអ្វីដែលខ្ញុំចាំមិនភ្លេចទៀតនោះ គឺនៅពេលដែលយើងលេងនៅមុខផ្ទះអ្នកណា គឺយើងតែងតែទទួលបានការស្ដីឱ្យពីចាស់ៗ ដោយសារតែពួកយើងស្រែកឮ។ ក្នុងនាមខ្ញុំជាអ្នកនិពន្ធ ខ្ញុំស្រមៃចង់ឱ្យរូបភាពទាំងអស់ហ្នឹង ត្រូវបានឆ្លុះបញ្ចាំងឱ្យបងប្អូនទស្សនិកជន ឬប្រជាជនខ្មែរបានដឹង។ ខ្ញុំមានក្ដីរំភើប និងមានការទន្ទឹងរង់ចាំដល់ថ្ងៃដែលខ្ញុំមានឱកាសធ្វើវា។ យើងគ្រាន់តែផ្សព្វផ្សាយថាវាគឺជាល្បែងប្រជាប្រិយខ្មែរយើង ប៉ុន្តែយើងមិននាំគ្នាលេង ដូច្នេះយូរទៅវាលែងក្លាយជាទម្លាប់ទៅហើយ អ៊ីចឹងក្មេងបច្ចុប្បន្នចូលចិត្តកាន់ទូរសព្ទមើលវិញ។ ខ្ញុំនៅតែផ្ដោតសំខាន់លើអ្នកនាំ បើមិនមានអ្នកនាំ នោះមិនមានអ្នកលេងទេ។ ខ្ញុំនឹងបបួលគេលេង ប៉ុន្តែវាចោទសំខាន់ដែរ ព្រោះឥឡូវហ្នឹងខ្ញុំអាយុច្រើនហើយ អ៊ីចឹងខ្ញុំពិបាកក្នុងការអូសទាញគេលេងបន្តិច»។ សូមស្ដាប់សំឡេងរបស់លោក ស៊ុំ សុរិយ បន្ថែម៖ ចំណែកអ្នកស្រី ប៉ុក ណារី ក៏មានអនុស្សាវរីយកាលវ័យកុមារដែរ។ បច្ចុប្បន្នមានអាយុ៣៥ឆ្នាំ អ្នកស្រី ណារី ថាកាលពីគាត់នៅអាយុ១២ទៅ១៣ឆ្នាំ គាត់តែងទៅលេងល្បែងប្រជាប្រិយជាមួយក្មេងៗក្នុងភូមិ ចាប់ពីខែមីនារហូតដល់ថ្ងៃចូលឆ្នាំ។ ដ្បិតតែមានវ័យច្រើនបន្តិចក្ដី ប៉ុន្តែស្ត្រីដែលមានស្រុកកំណើតនៅរាជធានីភ្នំពេញរូបនេះ នៅតែរក្សាបានអារម្មណ៍សប្បាយរីករាយខ្លះដែរ ព្រោះការបង្កើតកម្មវិធីល្បែងប្រជាប្រិយឱ្យកូនៗ និងក្មួយៗរបស់ខ្លួនលេងជារៀងរាល់ឆ្នាំ។ ប៉ុន្តែជារឿងគួរឱ្យសោកស្ដាយ ព្រោះតែជំងឺកូវីដ-១៩ ធ្វើឱ្យការរៀបកម្មវិធីល្បែងប្រជាប្រិយ របស់អ្នកស្រី ណារី សម្រាប់កូនៗនិងក្មួយៗ នៅ២ឆ្នាំចុងក្រោយនេះ ត្រូវបានអាក់ខាន។ បន្ថែមពីនោះស្ត្រីសម្បុរស្រអែមស្រស់រូបនេះ ក៏សោកស្ដាយចំពោះការអាក់ខានក្នុងការរៀបចំកម្មវិធីបុណ្យភូមិ បង្កើតឡើងដោយក្រុមយុវជនមួយក្រុមផងដែរ ព្រោះកម្មវិធីនេះបានជួយឱ្យយុវជនជាច្រើន បានចូលរួមថែរក្សាវប្បធម៌ដ៏សម្បូរបែបរបស់ខ្មែរ។ អ្នកស្រី ប៉ុក ណារី ដោយក្ដីនឹករឭកអារម្មណ៍សប្បាយរីករាយពេលលេងល្បែងប្រជាប្រិយ អ្នកស្រី ប៉ុក ណារី អះអាងថា ប្រសិនបើឆ្នាំក្រោយមិនមានកូវីដ-១៩ទេ នោះអ្នកស្រីនឹងបន្តដឹកនាំ កូនៗរួមទាំងក្មួយៗ និងបងប្អូន រៀបចំល្បែងប្រជាប្រិយនៅផ្ទះជាថ្មីជាក់ជាមិនខាន។ អ្នកស្រី ប៉ុក ណារី បញ្ជាក់បន្ថែមដូច្នេះ៖«អនុស្សាវរីយកាលនៅតូចៗដែលខ្ញុំមានហ្នឹងគឺ ដណ្ដើមស្លឹកឈើ ខ្សឹបផ្កា ដែលគេនិយាយភាគច្រើនថា ខ្សឹបស្រឡាញ់ ហើយលេងទាញព្រ័ត្រ វាយក្អម ជាពិសេសរាំវង់។ ពេលក្មេងៗ ខ្ញុំចូលចិត្តលេងរាំវង់ជាមួយក្មេងៗនៅជុំវិញផ្ទះ ហើយនឹងលេងលាក់កន្សែងដែរ។ អ្នកភូមិខ្ញុំគេចូលចិត្តលេងល្បែងប្រជាប្រិយហ្នឹងណាស់ ឱ្យតែដល់ខែ៣(ខែមីនា) ខ្ញុំចាំអនុស្សាវរីយហ្នឹងណាស់»។ សូមស្ដាប់សំឡេងរបស់អ្នកស្រី ប៉ុក ណារី បន្ថែម៖ រីឯលោក តេង ប៊ុនសុង កាលនៅពីក្មេងក៏ចូលចិត្តលេងល្បែងប្រជាប្រិយ មិនខុសពីលោក ស៊ុំ សុរិយ និងអ្នកស្រី ប៉ុក ណារី ដែរ។ ដ្បិតនៅតែនឹករឭកអារម្មណ៍សប្បាយរីករាយ ពេលលេងល្បែងកាលពីក្មេងក៏ពិតមែន ប៉ុន្តែលោក ប៊ុនសុង បច្ចុប្បន្នមិនមានសេចក្ដីក្លាហាន ក្នុងការលេងល្បែងទាំងនោះទៀតឡើយព្រោះរនាំអាយុ។ លោក តេង ប៊ុនសុង មានវ័យ៤២ឆ្នាំបុរសមុខមាំ សម្បុរស្រអែម ប៊ុនសុង បញ្ជាក់បន្ថែមដូច្នេះ៖«ខ្ញុំចូលចិត្តលេងជាងគេ បោះឈូង លេងអង្គុញ លេងស្តេចចង់ លេងដណ្តើមស្លឹកឈើ។ ការលេងល្បែងប្រជាប្រិយនេះគេចាប់ផ្ដើមតាំងពីខែមីនារហូតដល់ចូលឆ្នាំ។ គេលេងពេលរសៀល ដល់ពេលចូលឆ្នាំបានគេលេងក្នុងវត្ត។ មកដល់បច្ចុប្បននេះនឹកដល់កាលពីក្មេងណាស់ ប៉ុន្តែដល់ឥលូវមិនហ៊ានលេងដូចពីមុនទេព្រោះចាស់ហើយ»។ គេនៅចាំបានថា ក្នុងភូមិនីមួយៗនៅតាមជនបទ គេតែងប្រមូលគ្នីគ្នាលេងល្បែងប្រជាប្រិយខ្មែរនេះ នៅមុនថ្ងៃចូលឆ្នាំប្រពៃណីជាតិ ប្រមាណជា១ខែឬ២ខែមុនម្ល៉េះ។ បើទោះបីជាគេលេងត្បែងប្រជាប្រិយជារៀងរាល់យប់ រហូតដល់ម៉ោង៩ឬ១០យប់ក៏ពិតមែន ប៉ុន្តែនៅពេលភ្លឺឡើង យុវជនទាំងនោះ នៅតែទៅធ្វើការងារស្រែចម្ការតាមធម្មតា។ ពេលកំពុងច្រូតស្រូវ ឬកាច់ពោតក្បែរគ្នា ពួកគេតែងតែរំឭកព្រឹត្តិការណ៍កាលពីយប់ ដើម្បីចំអន់ឱ្យគ្នាទៅវិញទៅមក បង្កើតបានជាភាពរីករាយថ្មីមួយទៀត។ ក្រៅពីល្បែងប្រជាប្រិយ ដែលជនជាតិខ្មែរស្ទើរតែទូទាំងប្រទេស ពេញនិយមលេង ជាពិសេសយុវជននិងក្មេងៗ កាលពីសម័យមុនសង្គ្រាម ពោលគឺសម័យសង្គមរាស្ត្រនិយម និងក្រោយសម័យសង្គ្រាម គឺគិតពីឆ្នាំ១៩៩០ដល់ឆ្នាំ២០០៥ ក៏មានល្បែងមួយចំនួនទៀត ត្រូវបានពេញនិយមលេងទៅតាមតំបន់ផងដែរ ក្នុងរដូវចូលឆ្នាំ។ ល្បែងទាំងនោះ មានល្បែងរត់ខ្សែ ល្បែងចាក់កន្លង ល្បែងលោតអង្រែ ល្បែងរាំដណ្ដើមកៅអី ល្បែងរញ្ជួយផែនដី និងល្បែងទឹកសមុទ្រ(ហៅតាមតំបន់ផ្សេងគ្នា) ល្បែងនេះគេគូសជាបន្ទាត់៤ខ្សែ ខ្សែទី១តំណាងឱ្យទឹកសមុទ្រ ខ្សែទី២តំណាងឱ្យទឹកទន្លេ ខ្សែទី៣តំណាងឱ្យទឹកបឹង និងខ្សែទី៤តំណាងឱ្យទឹកស្ទឹង)៕	ភ្នំពេញ៖ ល្បែងចោលឈូង លាក់កន្សែង ទាញព្រ័ត្រ រាវបង្កង ចាប់កូនខ្លែង ស្តេចចង់ ដណ្ដើមស្លឹកឈើ ៣ដកមួយ និងពង្រត់កូនក្រមុំជាដើមនោះ ត្រូវបានក្មេងៗនិងយុវជន នៅក្នុងតំបន់មួយចំនួន ជាពិសេសនៅតាមស្រុកស្រែជនបទ ពេញនិយមលេងបំផុត នាឱកាសជិតដល់រដូវចូលឆ្នាំប្រពៃណីជាតិ។ រូបភាពនៃការលេងល្បែងប្រជាប្រិយ នាពេលរាត្រីក្រោមពន្លឺព្រះចន្ទពណ៌ស នៅតែដក់ជាប់ក្នុងការចងចាំរបស់យុវជនមួយចំនួន ដោយមិនអាចបំភ្លេចបាន ហើយនោះគឺជាពេលវេលាកាលពី២០ឆ្នាំមុន។
ប្រកាសក្រសួងមហាផ្ទៃដែលចុះហត្ថលេខាដោយសម្ដេច ស ខេង នៅថ្ងៃទី២១ មេសា ឆ្នាំ២០២០ បានបញ្ជាក់ថា លោក ស្រេង សុខា ត្រូវទៅបង្ហាញមុខនៅនាយកដ្ឋានបុគ្គលិក រៀងរាល់ម៉ោងធ្វើការ ដើម្បីរង់ចាំការសម្រេចជាថ្មី។ លោក ខៀវ សុភ័គ អ្នកនាំពាក្យក្រសួងមហាផ្ទៃបានថ្លែងប្រាប់សារព័ត៌ថ្មីៗតាមទូរសព្ទនៅថ្ងៃទី២២ មេសានេះថា៖ «ការសម្រេចផ្អាកការងារបណ្ដោះអាសន្ន របស់លោក ស្រេង សុខា គឺដោយសារលោកជាប់ពាក់ព័ន្ធសំណុំរឿងដីជាង៤០ហិកតា ដែលបានប្រើប្រាស់ឈ្មោះរបស់លោក ម៉ៅ ភិរុណ អតីតអភិបាលខេត្តកណ្ដាក្នុងការកាត់យកដីដាក់ជាកម្មសិទ្ធិរបស់ខ្លួន»។ អ្នកនាំពាក្យរូបនេះ បានបញ្ជាក់ថា ដីជាង៤០ហិកតានេះ គឺនៅភូមិកោះគរ សង្កាត់រកាខ្ពស់ ក្រុងតាខ្មៅ ខេត្តកណ្តាល។ លោក ស្រេង សុខា ធ្លាប់ត្រូវបានអង្គភាពប្រឆាំងអំពើពុករលួយ ធ្វើការស្រាវ ជ្រាវ បន្ទាប់ពីបានបង្ហាញទ្រសម្បត្តិយ៉ាងច្រើន ក្នុងការចូលស្ដីដណ្ដឹងនារីម្នាក់ តាមរយៈទឹកប្រាប់១០ម៉ឺនដុល្លារ ឡានទំនើប និងគ្រឿងអលង្ការមួយចំនួនទៀតផង។ អត្ថបទទាក់ទង លោក ឱម យ៉ិនទៀង៖ ច្បាប់ពុករលួយនៅកម្ពុជា អត់មានដាក់គុកករណីសម្ញែងទ្រព្យឡើយ ករណីខាងលើនេះ ត្រូវបានលោក ឱម យិនទៀង ប្រធានអង្គភាពប្រឆាំងអំពើពុករលួយ (ACU) បកស្រាយថា មិនជាប់ពាក់ព័ន្ធនឹងអំពើពុករលួយឡើយ តែជារឿងសម្ញែងទ្រព្យសម្បត្តិ៕	ភ្នំពេញ៖ សម្តេចឧបនាយករដ្ឋមន្ត្រី ស ខេង រដ្ឋមន្ត្រីក្រសួងមហាផ្ទៃ សម្រេចផ្អាកការងាររបស់លោក ស្រេង សុខា ស្នងការរងនៃស្នងការដ្ឋាននគរបាលខេត្តកណ្តាលបណ្តោះអាសន្ន។

Subsets and Splits

No community queries yet

The top public SQL queries from the community will appear here once available.